
VALSTYBINĖ 

VILNIUS * 1956 


H. Rider Haggard 
KING SOLOMON's MINES 


VERTĖ 


S. LOMSARGYTĖ 


Šį teisingą ir paprastą nuostabių 
įvykių aprašymą pasakotojas Alenas 
Kvotermenas su pagarba skiria visiems 
berniukams, dideliems ir mažiems, ku- 
rie tik jį skaitys. 


ĮŽANGA 


Dabar, kai mano knyga jau atspausdinta ir tuojau 
išvys pasaulį, mane ima slėgti sunkus jausmas dėl jos 
netobulo stiliaus ir turinio trūkumų. Dėl turinio tegaliu 
pasakyti tiek, kad ir nepretenduoju pilnai aprašinėti 
visa, ką mes veikėme ir ką matėme. Su mūsų kelione 
į kukuanų kraštą susieta daugybė dalykų, ties kuriais 
būčiau norėjęs sustoti ilgiau ir apie kuriuos beveik nesu 
užsiminęs. Aš turiu omeny savo surinktas nuostabią- 
sias legendas apie šarvus, apsaugojusius mūsų gyvybes 
didžiajame mūšyje ties Lu, ir legendas apie Tyliuosius 
kolosus, stovinčius ties stalaktitų urvo anga. Arba, pa- 
vyzdžiui, būčiau galėjęs imtis aiškinti kai kuriuos, ma- 
no nuomone, vertus dėmesio kukuanų ir zulusų dialek- 
tų skirtumus. 


Keletą puslapių visai buvo galima paskirti kukuanų 
krašto floros ir faunos apžvalgai!. 

Yra dar vienas įdomus dalykas, mano pasakojime 
paminėtas tik atsitiktinai. Tai nuostabi tos šalies kari- 
nių pajėgų organizavimo sistema, kuri, man rodos, yra 
žymiai tobulesnė už zulusų krašte Čakos įvestąją, o 


! Aš atradau aštuonias rūšis antilopių, kurių anksčiau visai ne- 
žinojau, ir aibę įvairių augalų, daugiausia iš svogūninių. A. K, 

ypačiai dėl to, kad ji įgalina greičiau sumobilizuoti ir 
atmeta žalingą reikalavimą, kad kariai būtų nevedeę. 

Ir pagaliau aš beveik nepaliečiau kukuanų būdo ir 
papročių, kurių dauguma nepaprastai keisti, nei jų su- 
gebėjimo lydyti bei suvirinti metalus. Kaip tobulai ap- 
dirbamas metalas, galima spręsti iš sunkių svaidomųjų 
peilių, kurių briaunos nukaltos iš geležies, o ašmenys — 
iš puikaus plieno, nagingai suvirinto su geležine briau- 
na. Reikalas tas, kad aš, o taip pat seras Henris Kurtis 
ir Gudas, manėme, jog geriausia yra papasakoti visą 
istoriją paprastai ir aiškiai, o visus aukščiau minėtus 
dalykus atidėti vėlesniam laikui, kol jų iš tikro prireiks. 
O tuo tarpu, be abejo, aš su mielu noru papasakosiu 
ką žinau tiems, kuriuos šie dalykai domina. 

Dabar man belieka atsiprašyti, kad rašau taip pa- 
prastai ir grubiai. Tegaliu pasiteisinti, kad esu labiau 
pratęs laikyti šautuvą, o ne plunksną ir negaliu pre- 
tenduoti į tą didingą polėkį ir prašmatnius išsireiški- 
mus, kuriuos aš užtinku romanuose, nes mėgstu retkar- 
čiais juos paskaityti. Sutinku, kad jie — tie polėkiai ir 
prašmatnybės — visų labai mėgiami, ir apgailestauju, 
kad mano apysakoje jų nėra; tačiau galvoju, kad vi- 
suomet įspūdingiausi paprasti dalykai ir knygas, para- 
šytas paprasta kalba, daug lengviau suprasti. Bet gal 
aš ir neturiu teisės reikšti savo nuomonę šiais klau- 
simais. 

„Aštrios ieties nereikia galąsti“, sako kukuanų pa- 
tarlė, ir todėl drįstu tikėtis, kad teisingas pasakojimas, 
nors ir labai jis būtų keistas, nereikalingas gražių Žo- 
džių apdaro. 

3 Alenas Kvotermenas. 


I SKYRIUS 


SUTINKU SERĄ HENRĮ KURTĮ 


Penkiasdešimt penktaisiais savo gyvenimo metais 
aš imu į rankas plunksną ir, nors kaip bebūtų keista, 
pradedu rašyti apysaką. Nežinau ir pats, kokia čia bus 
apysaka, jei man kada nors pavyks ją baigti. Savo gy- 
venime, kuris man atrodo toks ilgas, gal būt, dėl to, 
kad pradėjau dirbti dar vaikystėje, esu nemaža nuvei- 
kęs. Kada kiti vaikai sėdėjo mokykloje, aš jau prekia- 
vau senojoje Kolonijoje ir taip pelniausi duoną. Visą 
gyvenimą aš praleidau prekiaudamas, medžiodamas, 
kovodamas ir dirbdamas kasyklose. Ir štai tik prieš 
aštuonis mėnesius galiausiai prasigyvenau. Dabar aš 
turiu didžiulį turtą, tokį didelį, jog pats dar nežinau jo 
vertės. Tačiau esu tikras, kad nepajėgčiau antrukart 
pergyventi paskutinių penkiolikos ar šešiolikos mėne- 
sių, netgi tikrai žinodamas, jog išnešiu sveiką kailį ir 
visą lobį. Be to, esu baikštus žmogus, nekenčiu prie- 
vartos; audringi nuotykiai man baisiai įkyrėjo. Todėl 
ir stebiuosi, kad rašau šią knygą — toks darbas visai 
ne man. Nors aš be galo mėgstu skaityti „Senąjį Testa- 

mentą"' ir „Ingoldsbio Legendas!", bet mano literatūri- 
nės žinios labai menkos. 

Taigi, mėginsiu paieškoti priežasčių; gal jų tikrai 
esama. - 

Pirmoji priežastis: mane rašyti prašė seras Henris 
Kurtis ir kapitonas Džonas Gudas. 

Antroji: guliu Durbane su žaizdota kairiąja koja. 
Nuo to laiko, kai mane aplamdė prakeiktasis liūtas, su 
ja turėjau daug vargo, o pastaruoju metu ėmiau gana 
smarkiai šlubuoti. Tikriausiai liūto dantų esama nuo- 
dingų: kaipgi kitaip užgijusios žaizdos galėtų atsiverti 
ir, kas svarbiausia, visada tuo pačiu metų laiku. Įsivaiz- 
duokite, kaip baisiai nemalonu buvo man, nušovusiam 
šešiasdešimt penkis liūtus, patekti į nagus šešiasdešimt 
šeštajam, kuris perkrimto mano koją kaip tabako po- 
kelį. O aš esu tvarkingas žmogus ir nepakenčiu dalykų, 
laužančių įprastinę įvykių eigą (nekalbant jau apie ki- 
tus nemalonumus). Bet tai tarp kitko. 

Trečioji: aš noriu kad mano sūnus Haris, kuris mo- 
kosi Londone ir ruošiasi tapti gydytoju, turėtų šiokį 
tokį malonumą ir bent savaitę pamirštų visokias išdai- 
gas. Darbas ligoninėje dažnai įkyri ir prailgsta; jau 
vien lavonų skrodimas gali įgristi iki gyvo kaulo. O 
kadangi mano apysaka tikrai nebus nuobodi, ji pra- 
džiugins Harį dieną kitą, kol jis ją skaitys. 

Ketvirtoji ir paskutinė priežastis: tai bus pasakoji- 
mas, keisčiausias iš visų, kuriuos man kada nors teko 
girdėti. Jei aš pridursiu, kad, išskyrus Folatą, jame nėra 
nė vienos moters, jis gali pasirodyti visiškai nepapras- 
tas. Beje, yra dar Gagula, jeigu tik ji moteris, 0 ne 

I Ingoldsbis — anglų rašytojo ir poeto R. H. Barhamo 


(1788—1895) slapyvardis. „Ingoldsbio Legendos“ — jo eiliuotų kū- 
rinių rinkinys. Vert, 

piktoji dvasia. Bet kadangi ji buvo ne mažiau kaip šim- 
to metų amžiaus ir vedyboms netiko, galima jos ne- 
skaityti. Šiaip ar taip, aš drąsiai galiu pareikšti, kad 
šioje apysakoje nėra jokių sentimentų. 

Na, verčiau vilksiu savo jungą toliau — rašysiu 
apysaką. Jaučiuosi gerokai įklimpęs šiame darbe, 
įklimpęs ligi pat ašių. Žinoma, su menkais jaučiais 
nieko nenuveiksi, o geri vis vien ištrauks! Taigi, pra- 
dedu. 

Aš, Alenas Kvotermenas, Natalio provincijos Dur- 
bano miesto džentelmenas, prisiekiu, kad... Taip aš 
pradėjau savo parodymus magistrate apie vargšų Kyvos 
ir Ventfogelio liūdną mirtį. Tačiau knygą šitaip pra- 
dėti netinka. Ir, be to, ar aš džentelmenas? Ką gi reiš- 
kia būti džentelmenu? Tiksliai negaliu pasakyti, bet 
pažinojau daug nigerių (ne, šio Žodžio nekenčiu ir 
niekad jo neminėsiu), taigi, pažinojau daug čiabuvių, 
kurie pasirodė esą tikri džentelmenai. Ir tu, mano Hari, 
perskaitęs šią apysaką, pasakysi tą pat. Aš mačiau ir 
neapsakomai turtingų, iš savo krašto atvykusių baltųjų 
niekšų, kurių buvo negalima pavadinti džentelmenais. 
O kai dėl manęs, tai aš, nors ir visą gyvenimą pralei- 
dau kap vargšas klajojantis pirklys ir medžiotojas, esu 
gimęs džentelmenu, ir dievas žino, kad visą laiką sten- 
giausi juo būti. Kiek man tatai pavyko — palieku spręs- 
ti jums. Prisipažįstu, man teko užmušti nemaža Žmonių, 
bet aš niekuomet nežudydavau be reikalo ir nesu su- 
tepęs savo rankų nekaltu krauju. Aš tik gindavausi; juk 
visagalis, suteikęs mums gyvybę, liepė ją saugoti. Ti- 
kiuosi, kad nebūsiu teisiamas už tai, kai išmuš mano 
paskutinė valanda. Pasaulis toks žiaurus ir klastingas, 
kad net mane, ramų žmogų, nuolat įpainiodavo į viso- 
kias skerdynes. Bet aš niekad nesu vogęs; tiesa, kartą 

nusivariau vieno kafro! galvijų bandą, o jis man taip 
atsilygino, jog aš iki šios dienos negaliu to įvykio pa- 
miršti, 

Maždaug prieš pusantrų metų aš susipažinau su seru 
Henriu Kurčiu ir kapitonu Gudu. Štai kaip tatai įvyko. 
Aš medžiojau dramblius už Bamangvatosž. Medžioklė 
nepavyko. Mums nesisekė kiekviename žingsnyje, galų 
gale ir aš pats smarkiai susirgau karštine. Vos pasvei- 
kęs, patraukiau į Deimantų Kasyklas, pardaviau visą, 
kiek tik turėjau, dramblio kaulą, vežimą su jaučiais, 
atleidau savo medžiotojus, sėdau į pašto karietą ir iš- 
važiavau į Keiptauną. Jame išbuvau visą savaitę; ap- 
žiūrėjau viską, kas buvo verta dėmesio, neišskirdamas 
nei botanikos sodo, teikiančio kraštui daug naudos, nei 
naujų parlamento rūmų, kurie, mano nuomone, neteiks 
jokios naudos, ir nutaręs, kad viešbutyje iš manes per 
brangiai lupama, sumaniau „„Dankeldo“ laivu grįžti į 
Natalį. ,,Dankeldas' stovėjo uoste, laukdamas iš Angli- 
jos atplaukiančio laivo „Edinburgo Pilis“. Aš nusipir- 
kau bilietą ir išėjau pasivaikščioti. Tą pačią dieną ke- 
leiviai, plaukiantieji į Natalį, persikėlė iš „Edinburgo 
Pilies" į mūsų laivą, mes pakėlėme inkarą ir išplau- 
kėme į jūrą. 

Du keleiviai sužadino mano smalsumą. Vierras iš jų 
buvo apie trisdešimties metų vyras, nepaprastai pla- 
čių pečių ir ilgų rankų, šviesiaplaukis, ryškių veido 
bruožų ir turėjo užsiželdinęs puikią šviesią barzdą; 
giliai akiduobėse slypėjo didelės pilkos akys. Nebuvau 
matęs dailesnio žmogaus. Jis priminė man senovės -da- 
ną. Nepasakyčiau, jog gerai nusimanau apie senovės 
danus. Tiesa, vienas šių laikų danas nusuko nuo manęs 

I Kafrai — negrų gentis pietryčių Afrikoje. Vert, 

Žž Bamangvata — Pietų Afrikos miestas. Vert. 

dešimt svarų. Tačiau man teko matyti paveikslą — 
jame buvo atvaizduoti senovės danai, kuriuos aš pa- 
laikiau baltaisiais zulusais: jie gėrė iš didžiulių ragų, 
ant pečių draikėsi ilgi plaukai. Ir aš, žiūrėdamas į tą 
vyriškį, stovintį prie laiptelių, pagalvojau, kad jis būtų 
buvęs puikus modelis tam paveikslui, jei tik būtų tu- 
rėjęs šiek tiek ilgesnius plaukus, vilkėjęs grandijų 
šarvus, o rankose laikęs kovos kirvį ir rago taurę. Čia 
pastebėsiu, kad kraujas visada išduoda save — vėliau 
aš sužinojau, jog seras Henris Kurtis (tokia buvo jo pa- 
vardė) tikrai yra danų kilmės!. Be to, jis buvo panašus 
į kažkokį mano pažįstamą, bet tuo momentu aš nepri- 
siminiau, į ką būtent. 

Antrasis vyriškis, kalbėjęs tuo metu su seru Henriu, 
atrodė visai kitaip: tamsiaplaukis, nedidukas, apkūnus. 
Man tuojau dingtelėjo, kad čia laivyno karininkas, nors 
nežinau, iš ko jūreivį galima taip greitai pažinti. Ne 
sykį man buvo tekę medžioti drauge su jūrininkais, ir 
jie, nors labai mėgdavo keiktis, būdavo šauniausi, nar- 
siausi ir mieliausi žmonės iš visų, kuriuos aš esu kada 
nors sutikęs. 

Neseniai aš klausiau, kas gi yra džentelmenas. Da- 
bar atsakau — karališkojo laivyno karininkas yra tik- 
ras džentelmenas, nors, žinoma, pasitaiko akiplėšų ir 
jų tarpe. Man atrodo, kad jūrų platybės nuplauja jų 
širdis, o viešpaties vėjai išpusto piktas mintis ir paver- 
čia juos tikraisiais žmonėmis, 

Pasirodo, aš ir vėl neklydau. Jis iš tikrųjų buvo 
trisdešimt vienerių metų amžiaus jūrų karininkas, lei- 
tenantas. Po septyniolikos metų tarnybos jos didenybei 

M Misterio Kvotermeno supratimas apie senovės danus, atrodo, 


gana miglotas. Mes visuomet įsivaizduodavome juos tamsiaplaukiais. 
Matyt, jis turėjo galvoje saksus, 


13 


jis buvo atleistas, suteikus jam niekam nereikalingą 
3-jo rango kapitono laipsnį. Štai ko susilaukia žmonės, 
tarnaudami karalienei! Jie išmetami laukan pačiame 
jėgų suklestėjime, kaip tik tada, kai pradeda įsigilinti 
į savo darbą, ir visai nesirūpinama tolimesniu tų žmonių 
likimu. Nemanau, kad jie labai dėl to sielvartautų, o 
kai dėl manęs, tai aš geriau linkęs verstis medžiokle. 
Uždarbis taip pat menkas, bet užtat mažiau nemalonu- 
mų. Peržiūrėjęs keleivių sąrašą, aš suradau jo pavar- 
dę — Gudas, kapitonas Džonas Gudas. Jis buvo kresnas, 
plačiapetis, vidutinio ūgio, tamsus, vienu žodžiu — šau- 
nus vyras. Jo drabužiai buvo nepaprastai tvarkingi, 
veidas ko kruopščiausiai nuskustas; dešiniojoje akyje 
jisai nešiojo monoklį, kuris atrodė tarsi įaugęs, nes ne- 
turėjo jokios grandinėlės, ir kapitonas išimdavo jį tik: 
norėdamas pavalyti. Iš pradžių aš maniau, kad jis ir 
miega su monokliu, bet vėliau patyriau, jog klystu. 
Eidamas gulti, kapitonas įsidėdavo stiklą į kelnių ki- 
šenę kartu su dviem eilėm dirbtinių dantų; o kadangi 
mano dantys ne kam tikę, tai aš, gėrėdamasis jo prote- 
zais, dažnai nusižengdavau dešimtajam dievo įsakymui. 
Bet aš per daug skubu. 

Vos tik mes išplaukėme į jūrą, tuojau sutemo ir 
oras pabiuro. Nuo kranto pūtė žvarbus vėjas, ir tikrai 
škotiška, nuolat tirštėjanti migla tuojau nuvijo visus 
nuo denio. O „Dankeldas“, lengvas plokščiadugnis lai- 
vas, ėmė taip smarkiai siūbuoti, jog atrodė, kad tuoj 
apvirs. Vaikščioti buvo neįmanoma. Aš stovėjau šilta- 
me kampelyje prie mašinų, stebėdamas svambalą, lėtai 
siūbuojantį čia pirmyn, čia atgal ir kaskart žymintį lai- 
vo pasvirimo kampą. 

— Svambalas netikęs; jis blogai užkabintas,— stai- 
ga pasigirdo už mano nugaros niršus balsas. Atsisukęs 

pamačiau jūrų karininką, tą patį, kuriuo buvau susido- 
mėjęs jau anksčiau. 

— Kodėl gi jūs taip manote? — paklausiau aš. 

— Manau! Nėra čia ko manyti. Juk aišku,— kal- 
bėjo jis toliau, — kad laivas nebuvo pasviręs tiek, kiek 
rodė svambalas — priešingu atveju jam netektų dau- 
giau svirdinėti. Šit kaip! Tie prekybinių laivų kapito- 
nai visuomet pašėlusiai nerūpestingi. 

Kaip tik tuo momentu paskambino pietų. Mane tai 
labai nudžiugino, nes siaubinga yra klausytis šia tema 
kalbančio karališkojo laivyno karininko. Tiesa, yra dar 
vienas, baisesnis dalykas — prekybinio laivo kapitonas, 
atvirai ir bešališkai išreiškiantis savo nuomonę apie 
karališkojo laivyno karininkus. 

Kapitonas Gudas ir aš nuėjome į valgomąjį, kur jau 
radome už stalo sėdintį serą Henrį Kurtį. Kapitonas 
Gudas atsisėdo šalia jo, o aš įsitaisiau priešais. Mudu 
su kapitonu tuojau įsikalbėjome apie medžioklę ir dau- 
gybę kitokių dalykų. Jis daug klausinėjo, o aš atsaki- 
nėjau kaip beįmanydamas. Galiausiai kapitonas ėmė 
kalbėti apie dramblius. 


— O sere,— sušuko kažkoks, netoliese sėdįs Žžmo- 
gus, — čia tai jūs pataikėte. Niekas tiek nepapasakos 
apie dramblius, kaip medžiotojas Kvotermenas. 

Seras Henris, kuris iki šiol klausėsi mūsų pokalbio 
tylėdamas, susidomėjęs krustelėjo. 

— Atleiskite, sere,— tarė jis, palinkdamas į priekį, 
tokiu žemu ir giliu balsu, kokio, kaip man pasirodė, 
ir galima buvo tikėtis iš jo galingų plaučių, — atleiski- 
te, sere, ar tai jūs esate medžiotojas Alenas Kvoter- 
menas? 

Aš patvirtinau. 


Augalotasis vyriškis nieko daugiau nebesakė, tik 
sumurmėjo sau į barzdą: „Tai laimė!" 

Po pietų seras Henris pakvietė mane į savo kajutę 
parūkyti pypkės. Aš sutikau, ir jis nusivedė mus į pui- 
kią „Dankeldo“ denyje esančią kajutę. Kadaise toje 
vietoje buvo dvi patalpos, tačiau pertvarą bus išgrio- 
vęs seras Garnetas ar kuri kita stambi, „„Dankeldu" 
plaukiojusi žuvis. Taip ji ir liko neatstatyta. Kajutėje 
stovėjo sofa, prieš ją — nedidelis stalelis. Seras Henris 
pasiuntė tarną butelio viski, o mes visi trys susėdę už- 
sirūkėme. 

„— Misteri Kvotermenai,— tarė seras Henris Kur- 
tis, — jei aš neklystu, užpraeitais metais maždaug apie 
šį laiką jūs buvote vietovėje, vadinamoje Bamangvata, 
į šiaurę nuo Transvalio. 

— Taip, buvau,— atsakiau labai nustebęs, nes iš 
kurgi tasai džentelmenas galėjo girdėti apie mano ke- 
liones, kurios, kiek man žinoma, nebuvo plačiai pagar- 
sėjusios. 

— Jūs ten prekiavote, tiesa? — įterpė kapitonas Gu- 
das su būdingu jam staigumu. 

— Prekiavau. Aš turėjau pilną vežimą prekių ir, 
apsistojęs ties gyvenviete, išbuvau ten, kol pardaviau 
visas prekes. 

Seras Henris sėdėjo priešais mane, padėjęs rankas 
ant stalo. Jis žiūrėjo man į veidą, plačiai išplėtęs dide- 
les pilkas akis, pilnas neramaus susidomėjimo. 

— Ar jums teko sutikti vyriškį, pavarde Nevilis? 

— O, taip! Prieš keliaudamas į krašto gilumą, jis 
praleido su manim dvi savaites: norėjo, kad pailsėtų jo 
jaučiai. Prieš keletą mėnesių aš gavau laišką iš vieno 
advokato; jis teiravosi, kas nutiko Neviliui. Parašiau 
jam, ką žinojau. 


16 


— Taip,— tarė seras Henris,—man perdavė jūsų 
laišką. Jūs rašėte, kad Nevilis išvyko iš Bamangvatos 
gegužės pradžioj, lydimas vežėjo, jaučių varovo ir kai- 
ro medžiotojo Džimo; jis pareiškęs, jog mėgins pasiekti 
Iniatį, patį tolimiausią prekybos punktą Matabelo kraš- 
te, parduos ten vežimą ir toliau keliaus pėsčias. Jūs 
rašėte, kad jis tikrai pardavė vežimą, kurį jūs atsitik- 
tinai matėte šešiems mėnesiams praslinkus pas portu- 
galų pirklį. Pirklys pasisakė pirkęs vežimą Iniatyje 
iš baltaodžio, kurio pavardės neprisiminė. Jo nuomone, 
baltasis žmogus, lydimas čiabuvio tarno, bus išėjęs į 
krašto gilumą medžioti. 

— Taip. 

Stojo tyla. 

— Misteri Kvotermenai,— staiga prabilo seras Hen- 
ris, — sakykite, ar jūs žinote arba bent numanote ką nors 
daugiau apie mano... apie misterio Nevilio kelionę į 
šiaurę ir tos kelionės tikslą? 

— Kai ką esu girdėjęs,— atsakiau ir tuoj nutilau. 
Nebenorėjau daugiau apie tai šnekėti. 

Seras Henris ir kapitonas Gudas susižvalgė; kapito- 
nas linktelėjo galvą. 

— Misteri Kvotermenai,— tarė seras Henris, —aš 
papasakos'u jums vieną įvykį ir paprašysiu jūsų pata- 
rimo, o gal net pagalbos. Agentas, perdavęs man jūsų 
laišką, užtikrino, kad aš galiu besąlygiškai pasitikėti 
jumis — išmintingų, visų gerbiamu ir plačiai žinomu 
žmogumi Natalyje. 

Aš linktelėjau ir, norėdamas paslėpti savo sumiši- 
mą, iš'enkiau stiklelį viski su vandeniu (nes esu kuklus 
žmogus). Seras Henris kalbėję toliau: 

— Misteris Nevilis — mano brolis. 

— O! — sušukau nustebęs. Dabar paaiškėjo, ką pri- 

minė man seras Henris. Tiesa, jo brolis buvo šiek tiek 
žemesnis, juodabarzdis, bet labai panašių veido bruožų. 
Akys buvo visai tokios pat — pilkos ir aštrios. 

— Jis mano vienintelis ir jaunesnysis brolis,— kal- 
bėjo seras Henris.— Anksčiau mudu niekada nesiskir- 
davome, bet prieš penkerius metus ištiko nelaimė. Su- 
sivaidijome (kaip dažnai nutinka šeimose), ir aš, įniršio 
pagautas, pasielgiau su juo labai neteisingai. 

Čia kapitonas Gudas linktelėjo. Tuo metu laivas pa- 
krypo taip smarkiai, jog veidrodis, kabėjęs ant dešinės 
sienos, atsidūrė beveik viršum mūsų galvų, o kadangi 
aš sėdėjau susikišęs rankas į kišenes ir žiūrėjau į vir- 
šų, tai pastebėjau, kad Gudas vis energingai tebeiin- 
gavo galvą. 


— Tikiuosi, jums yra žinoma, — toliau kalbėjo seras 
Henris, — kad jei žmogus miršta nepalikęs testamento 
ir neturėdamas kitos nuosavybės, tik žemę (o tai vie- 
nintelė tikra nuosavybė Anglijoje), toji žemė tenka vy- 
resniajam sūnui. Mūsų tėvas vis neprisiruošė surašyti 
testamento. O paskui buvo vėlu. Jis mirė kaip tik 
mudviejų vaido metu. Mano brolis, kuris neturėjo jo- 
kios profesijos, liko be skatiko. Aišku, mano pareiga 
buvo jį aprūpinti, tačiau ginčas buvo toks aštrus, kad 
aš (prisipažįstu, didžiausiai savo gėdai) niekuo jam ne- 
padėjau.— Čia jis giliai atsiduso.— Negaliu pasakyti, 
kad būčiau ko nors gailėjęs. Aš tik laukiau, kol jis pa- 
prašys, o jis neprašė. Atleiskite, kad varginu jus savo 
pasakojimu, bet juk reikia viską išaiškinti, ar ne, 
Gudai? 


— Be abejo, be abejo,— atsakė kapitonas.— Aš ti- 
kiuosi, jog misteris Kvotermenas mokės išsaugoti pa- 
slaptį. 

— Žinoma,— tariau aš. (Labai didžiuojuosi savo 
santūrumu.) 

— Mano brolis,— pasakojo seras Henris,— turėjo 
banke kelis šimtus svarų. Niekam nieko nesakęs, jis 
pasiėmė tą menkutę sumą ir, prisidengęs Nevilio pa- 
varde, išvyko į Pietų Afriką su beprotiška viltimi pra- 
lobti. Šitai aš patyriau žymiai vėliau. Praėjo treji metai. 
Aš ne kartą jam rašiau. Atsakymo nebuvo. Manau, kad 
jis negavo mano laiškų. Laikas bėgo, o aš vis labiau 
nerimavau. Ir tada supratau, misteri Kvotermenai, kad 
kraujas — ne vanduo. 

— Tai tiesa,— patvirtinau aš, galvodamas apie sa- 
vąjį Harį. 

— Aš supratau, misteri Kvotermenai, jog atiduo- 
čiau pusę savo turto, jei tik sužinočiau, kad Džordžas, 
vienintelis artimas man žmogus, gyvas ir sveikas, kad 
aš vėl galėsiu jį pamatyti. 

— Bet jūs to nepadarėte, Kurti, — įterpė kapitonas 
Gudas, žvelgdamas serui Henriui į veidą. 

— Laikas bėgo, misteri Kvotermenai, o man vis la- 
biau ir labiau rūpėjo sužinoti: gyvas mano brolis ar 
mįzęs, O jei gyvas — parsivežti jį namo. Pradėjau tei- 
rautis ir gavau jūsų laišką, kuris mane truputį paguo- 
dė. Dar taip neseniai Džordžas buvo gyvas. Bet man to 
nepakako. Trumpai tariant, aš nutariau pats jo ieškoti, 
o kapitonas Gudas teikėsi vykti drauge su manim. “ 

— Taip, — tarė kapitonas.— O ką gi man beveikti? 
Nenorėjau badmiriauti, gaudamas pusę algos iš mūsų 
admiraliteto vadovybės. Na, sere, o dabar papasako- 
kite, ką žinote ar esate girdėjęs apie džentelmeną, va- 
dinamą Neviliu. 

II SKYRIUS 


SALIAMONO KASYKLŲ LEGENDA 


Prieš atsakydamas kapitonui Gudui, aš ėmiau kimš. 
tis pypkę, o seras Henris tuo tarpu paklausė: 
 — Kągijūs girdėjote Bamangvatoje apie mano bro- 
lio kelionę? 

— Aš girdėjau, — atsakiau, — tai, ko niekam nieka- 
da nesu pasakojęs. Aš girdėjau, kad jis išvyko į Salia- 
mono kasyklas. 

— Į Saliamono kasyklas! — sušuko mano klausyto- 
jai vienu balsu.— Kurgi jos yra? 

— Nežinau,— atsakiau.— Tačiau žinau, kur žmo- 
nės spėja jas esant. Man teko matyti viršūnes kalnų, 
supančių Saliamono kasyklas. Bet mane nuo jų skyrė 
šimtas trisdešimt mylių dykumos, kurią, kiek man žino- 
ma, yra perėjęs tik vienas vienintelis baltasis žmogus. 
Na, bus geriausia, jei papasakosiu jums Saliamono ka- 
syklų legendą taip, kaip pats esu ją girdėjęs, jei tik jūs 
duosite žodį, kad neatskleisite paslapties be mano lei- 
dimo. Ar sutinkate? Aš turiu savų priežasčių to prašyti. 

— Žinoma, žinoma, — tarė kapitonas Gudas, o seras 
Henris linktelėjo galvą. 

— Taigi, — pradėjau aš, — jums, tur būt, žinoma, 
kad dramblių medžiotojai — paprasti žmonės ir daug 
nesigilina į kafrų būdą bei papročius, tačiau šen bei ten 
tenka sutikti žmonių, tyrinėjančių kafrų gyvenimą ir 
besidominč .ų to nekul!tūringo krašto istorija. Vienas iš 
jų ir papasakojo man Saliamono kasyklų legendą. Tai 
buvo maždaug prieš trisdešimt metų, kai aš vykau į sa- 
vo pirmąją dramblių medžioklę, į Matabelo kraštą. Tą 
vargšą žmogų, pavarde Evansas, užmušė pašautas bui- 

volas. Evansas palaidotas ties Zambezės kriokliu. Pri- 
simenu, kartą vakare aš papasakojau Evansui apie nuo- 
stabiąsias kasyklas, kurias buvau užtikęs medžiodamas 
kudu ir kamas! Transvalyje, dabartiniame Lidenburgo 
rajone. Vėliau š'as kasyklas, man jau seniai žinomas, 
aptiko aukso ieškotojai. Platus važinėjamas kelias, iš- 
kirstas masyvioje uoloje, ėjo iki pat požemio angos 
o ten gulėjo krūvos auksaspalvio kvarco, jos atrodė 
taip nerūpestingai suverstos, kad buvo aišku, jog dar- 
bininkai turėjo skubiai iš tos vietos pasitraukti. Maž- 
daug dvideš'mties žingsnių ilgio galerija yra išmūryta 
ir net labai meistriškai. „O aš,— tarė Evansas, — papa- 
sakosiu jums dar nuostabesnį dalyką." Ir jis ėmė pa- 
sakoti radęs krašto gilumoje miesto griuvėsius ir ma- 
nąs, kad tai Biblijoje minimo Ofiro liekanos. Šitai pa- 
tvirtino ir didesni už vargšą Evansą mokslininkai jau 
po jo mirties. Didžiai susidomėjęs klausiausi visų tų 
stebuklų, nes buvau jaunas, ir mane žavėte žavėdavo 
pasakojimai apie senovės kultūrą ir lobius, kuriuos 
senovės žydų ar finikiečių nuotykių ieškotojai gaben- 
davo iš šios šalies, dabar skendinčios giliausiame bar- 
barizme. Staiga jis paklausė: „,Jaunuoli, o ar tu esi ką 
nors girdėjęs apie Suleimano kalnus, esančius į šiaurės 
vakarus nuo Mašukulambvio krašto?“ Atsakiau, kad 
nieko apie juos nežinau. „Štai ten,— pasakė jis, — ir 
buvo karaliaus Saliamono kasyklos, tai yra jo deimantų 
kasyklos." Aš paklausiau, iš kur jis visa tai žŽnąs. „Ko 
gi čia nežinoti, —atsakė jis— Juk „Suleimanas“ yra 
iškreipta „Saliamono“ formaž. Be to, man apie tuos 
kalnus pasakojo senoji Man kos krašto žynė — Isanusė. 
Ji sakė, kad už jų gyveną Žmonės giminingi zulusams, 

tik dailesni ir aukštesni, kad jie šneka zulusų kalbos 
dialektu, kad jų tarpe yra garsių žynių, išmokusių savo 
meno iš baltųjų tuomet, kai „visas pasaulis dar buvo 
tamsus", ir žinančių nuostabiosios „žėrinčių akmenų“ 
kasyklos paslaptį." Tuo metu aš neteikiau jokios reikš- 
mės jo pasakojimui, nors jis ir buvo mane sudominęs, 
o ir deimantų kasyklos tada dar nebuvo atrastos. Varg- 
šas Evansas išvyko ir žuvo, o aš per dvidešimt metų 
nė sykį neprisiminiau jo pasakojimo. Ir štai per dvi- 
dešimt metų, o tai, džentelmenai, labai ilgas laikotarpis 
dramblių medžiotojui, retai kada tiek išgyvenančiam, 
apie Suleimano kalnus ir šalį, esančią už jų, aš sužino- 
jau šį tą daugiau. Tada gyvenau už Manikos krašto, 
Sitandos Kralyje, skurdžioje vietovėje, kur nebuvo kas 
valgyti ir jokio medžioklės grobio. Kai aš sirgau karš- 
tine ir buvau labai apgailėtinoj padėty, atvyko portu- 
galas su vienu palydovu — metisu. Aš gerai pažįstu 
tuos portugalus iš Delagoos, tuos velnio išperas, tun- 
kančius vergų krauju ir prakaitu. Bet tasai visai nebuvo 
panašus į tuos, kuriuos man tekdavo sutikti. Jis man 
priminė mandagius donus, apie kuriuos buvau skaitęs 
knygose: aukštas, lieknas, tamsių akių, su užraitytais 
žilais ūsais. Jis pasisakė savo pavardę — Džoze Silvest- 
ras, gyvenąs ties Delagoos įlanka. Mes pasišnekėjome, 
nes jis šiek tiek kalbėjo laužyta anglų kalba, o aš tru- 
putį graibiausi portugališkai. Kitą dieną jis išvyko 
drauge su savo metisu, taręs: „Likite sveikas, senjore. 
Jei mums teks kada nors susitikti, aš būsiu turtingiau- 
sias žmogus pasaulyje, o ir jūsų neužmiršiu." Ir grakš- 
čiai senoviniu papročiu nukėlė skrybėlę. Aš tik šypte- 
lėjau, nes buvau per silpnas juoktis, ir nulydėjau jį 
akimis, išnykstantį vakaruose, didžiulėj dykumoj. Ne- 
galėjau suprasti — pamišęs jis ar ne, ir ką jis tikėjosi 

tenai rasti. Praslinko savaitė. Mano sveikata šiek tiek 
pasitaisė. Vieną vakarą aš sėdėjau ant žemės ties savo 
mažute palapine, grauždamas paskutinę kulšelę liesos 
vištos, Kurią išmainiau pas vieną čiabuvį į gabalą me- 
džiagos, vertos dvidešimties tokių vištų, ir žiūrėjau į 
karštą raudoną, lėtai dykumoje skęstančią saulę. Staiga 
tiesiai prieš save už kokių trijų šimtų jardų! pamačiau 
nuo mažo kauburėlio besileidžiantį žmogų, kurį palai- 
kiau europiečiu. Jis šliaužė keturpėsčias, atsistodavo, 
netvirtais žingsniais paslinkdavo keletą jardų pirmyn 
ir vėl pargriuvęs šliauždavo. Supratau, kad jį bus išti- 
kusi nelaimė, ir pasiunčiau, vieną savo medžiotoją jam 
pagelbėti. Jis prisiartino; ir kaip jūs manote, kas gi 
ten buvo? 

— Džoze Silvestras, aišku,—tarė kapitonas Gudas. 


— Taip, Džoze Silvestras, arba tiksliau — jo oda 
aptempti griaučiai. Jisai sirgo geltonuoju drugiu, nuo 
kurio visas veidas ryškiai geltonavo; didelės tamsios 
akys buvo išsprogusios, kūnas visai be raumenų. Be- 
buvo likę tik geltona, į pergamentą panaši oda, balti 
plaukai ir atsikišę kaulai. „Vandens, dėl dievo meilės, 
vandens',—sudejavo jis. Pamačiau, kad jo lūpos su- 
skeldėjusios, o išsikišęs liežuvis — sutinęs ir pajuodęs. 
Aš padaviau jam vandens, įmiešęs truputį pieno. Jis 
gėrė dideliais gurkšniais ir be atvangos ištraukė dau- 
giau kaip keturis litrus; daugiau jam nebedaviau. Po 
to jį vėl ėmė krėsti drugys; jis griuvo žemėn ir pradėjo 
kliedėti apie Suleimano kalnus, deimantus, dykumą. 
Paguldžiau jį savo palapinėje ir stengiausi padėti jam 
kaip beįmanydamas, bet mano pagalba buvo gana men- 
ka, ir aš supratau, kad jis mirs. Apie vienuoliktą va- 


|! Jardas — 91 cm. Vert. 


23 


landą jisai nurimo, o aš atsiguliau pailsėti ir užmigau. 
Auštant nubudau ir blankioje šviesoje pamačiau jį sė- 
dintį — keistą, liesą figūrą, įsmeigusią akis į dykumą. 
Netrukus pirmasis saulės spindulys nutvieskė pla- 
čią, prieš mūsų akis plytinčią lygumą, ir apšv:etė aukš- 
čiausią tolimų Suleimano kalnų viršūnę, esančią toliau, 
kaip už šimto mylių. ,„Antai ji! — sušuko mirštantysis 
portugalų kalba, tiesdamas ilgą, liesą ranką.— Bet aš 
niekad jos nepasieksiu, niekada. Ir niekas jos nepa- 
sieks!" Staiga jis nutilo, tarytum kažkam ryždamasis. 
„Bičiuli,— prabilo jis, pasisukdamas į mane,—ar tu 
čia? Man temsta akyse.'— , „Aš čia,—tariau.— Gulkite 
ir pailsėkite.“'—,,(O,— atsakė jis,— tuojau aš pailsėsiu. 
Laiko man užteks —visa amžinybė. Klausyk, aš mirš- 
tu! Tu buvai man geras. Aš duosiu tau vieną dokumen- 
tą. Gal būt, tu pasieksi kalnus, jei tik pereisi per dy- 
kumą, pražudžiusią mane ir mano vargšą tarną." Jis pa- 
graibė marškinių užantyje ir ištraukė kažkokį daiktą. 
Aš pamaniau, kad tai būriško tabako maišelis iš juo- 
dosios antilopės odos. Jis stengėsi atrišti odinę juoste- 
lę, kuria buvo suveržtas maišelis, bet negelėjo. Pas- 
kui padavė maišelį man, tardamas: „„Atrišk.“ Aš atri- 
šau ir ištraukiau gabalėlį suplėšytos geltonos drobės, 
prirašytos rusvomis raidėmis. Drobėje buvo įvyniotas 
kažkoks raštelis. Jis vis labiau silpo ir vos girdimai 
kalbėjo: „Šiame raštelyje viskas perrašyta iš to sku- 
duro. Suga'šau keletą metų, kol iššifravau, kas čia pa- 
rašyta. Klausyk! Mano prosenelis, politinis Lisabonos 
emigrantas, vienas iš pirmųjų šį kraštą pasiekusių por- 
tugalų, parašė tuos žodžius prieš pat savo mirtį anuose, 
štai, kalnuose, kurių nei prieš jį, nei po jo nėra lietusi 
baltojo žmogaus koja. Jis buvo Džoze da Silvestra, o 
gyveno prieš trejetą šimtų metų. Jo vergas, laukęs šia- 

pus kalnų, rado jį nebegyvą ir parvežė šį raštą į Dela- 
goą. Raštelis buvo saugojamas mūsų šeimoje, bet nie- 
kas nepasistengė jį perskaityti, o aš perskaičiau ir pra- 
žudžiau savo gyvenimą. Tačiau kitam gal pasiseks, ir 
tada jis taps turtingiausiu Žmogumi pasaulyje. Tik nie- 
kam šito raštelio neduok — keliauk pats." Paskui jis 
vėl ėmė kliedėti ir po valandos užgeso. Teilsi ramybė- 
je! Jis numirė ramiai, ir aš palaidojąi jį gilioje duo- 
bėje, apkrovęs dideliais akmenimis, kad šakalai nega- 
lėtų iškasti kūno. Po to nuėjau savais keliais. 

— Na, o dokumentas? — paklausė labai susidomė- 
jęs seras Henris. 

— Taigi, dokumentas. Kas gi ten buvo parašyta? — 
pridūrė kapitonas. 

— Jeigu jūs norite, džentelmenai, aš pasakysiu. Jį 
matė tik du žmonės: mano brangi mirusioji žmona, ku- 
ri laikė visa tai grynais niekais, ir senas girtas portu- 
galų pirklys, kuris išvertė man tą raštelį ir kitą rytą 
viską pamiršo. Patsai skuduras ir vargšo dono Džoze 
Silvestros vertimas yra pas mane, Durbane, o anglišką- 
jį vertimą ir žemėlapio (jei tik jį begalima pavadinti 
žemėlapiu) faksimilę aš turiu su savimi, užrašų knyge- 
lėje. 

„Aš, Džoze da Silvestra, mirdamas badu šiaurinėje 
pusėje kalnų, esančių toliausiai į pietus ir mano pava- 
dintų Šebos krūtimis, mažame urve, kuriame nėra snie- 
go, rašau šiuos žodžius 1590 metais ant savo rūbų 
skiautelės nuskeltu kaulu, pavilgydamas jį nuosavame 
kraujyje. Jei mano tarnas rastų šią skiau'elę ir atga- 
bentų ją į Delagoą, tegu mano bičiulis (pavardė ne- 
įskaitoma) praneša apie tai karaliui, kuris tepasiunčia į 
šias vietas kar'uomenę, o su ja daug kunigų. Jeigu 
jiems pavyks pereiti dykumą ir nugalėti narsiuosius 

kukuanus bei jų velniškus kerus, karalius taps turtin- 
giausiu žmogumi po Saliamono. Savo akimis aš ma- 
čiau nesuskaitomą daugybę deimantų, sukrautų Salia- 
mono lobių kambaryje už baltosios Mirties. Tačiau žy- 
nė Gagula išdavė mane, ir aš nieko iš ten neišnešiau; 
vos vos beišsigelbėjau pats. Tegu tasai, kuris ten ke- 
liaus, kopia per kairiosios Šebos krūties sniegynus ligi 
pat viršutinės kalvos. Šiaurinėje kalno pusėje yra di- 
dysis Saliamono kelias, o nuo jo — trys dienos kelio 
iki Karaliaus Aikštės. Tegu jisai nužudo Gagulą. Mels- 
kitės už mano vėle. Likite sveiki. 


Džoze da Silvestra.“ 


Kai aš perskaičiau, kas buvo aukščiau parašyta, ir 
parodžiau kopiją žemėlapio, braižyto mirštančio se- 
nojo dono rankos ne rašalu, o jo paties krauju, mano 
pašnekovai pritrenkti tylėjo. 

— Na,— tarė kapitonas Gudas, — aš esu apkeliavęs 
pasaulį du kartus ir aplankęs daugybę uostų. Bet, kaip 
mane gyvą matote, nieko panašaus nesu girdėjęs nei 
skaitęs. 

— Keista istorija, misteri Kvotermenai,-—- tarė se- 
ras Henris.— Nenorėčiau manyti, kad jūs mus mulki- 
nate. Aš žinau, kad „naujokus“ mėgstama apgaudi- 
nėti. 

— Jeigu jūs šitaip manote, serai Henri,— tariau aš 
labai įsižeidęs, dėdamas raštelį į kišenę; buvau nepa- 
tenkintas, kad mane palaikė vienu iš tų kvailių, kurie 
laiko sąmojumi meluoti bei girtis nepaprastais ir ne- 
būtais medžioklės nuotykiais naujai atvykusiems, — 
jeigu taip, tai mums nebėra apie ką daugiau kalbėti. 

Ir aš pakilau eiti. 

Seras Henris padėjo savo didelę ranką man ant 
peties. 

— Sėskite, misteri Kvotermenai,— tarė jis — Atleis- 
kite man. Aš matau, kad jūs nesiruošiate mūšų apgau- 
dinėti, bet jūsų pasakojimas buvo toks nepaprastas, kad 
sunku juo patikėti. 

— Kai atvyksime į Durbaną, aš parodysiu jums ori- 
ginalus: žemėlapį ir skiautelę drobės, — tariau truputį 
aprimęs. Iš tiesų, juk nieko nuostabaus, kad jis suabe- 
jojo Mano sąžiningumu.— Tačiau aš nebaigiau pasakoti 
apie jūsų brolį. Aš pažinojau jo palydovą Džimą. Jis 
buvo bečuanų tautybės, puikus medžiotojas ir, kaip 
vietinis, labai protingas Žmogus. Tą rytą, kai miste- 
ris Nevilis ruošėsi išvykti, Džimas stovėjo prie mano 
vežimo ir piaustė ant ienos tabaką. ,,Džimai,— paklau- 
siau,— kur jūs vykstate? Medžioti dramblių?" — „Ne, 
base,— atsakė jis.— Mes ieškosime vertingesnių daly- 
kų už dramblio kaulą.“ — „Kas gi tai galėtų būti? — 
paklausiau smalsumo pagautas.— Auksas?" — „Ne, ba- 
se, tasai dalykas vertingesnis už auksą“, — nusišypsojo 
jis. Aš daugiau neklausinėjau, nes nenorėjau žeminti 
savo orumo, pasirodydamas esąs smalsus. Bet buvau 
gerokai suglumintas. Džimas baigė piaustyti tabaką ir 
tarė: „„Base!' Aš nekreipiau į jį dėmesio. „„Base“,— pa- 
kartojo jis. „A? Ko reikia?“ — paklausiau. ,„Base, mes 
vykstame ieškoti deimantų." — ,,„Deimantų! Tai jūs eina- 
te ne į tą pusę. Reikia pasukti į Kasyklas.“" — „Base, 
ar jūs girdėjote kada apie Suleiman Bergą (Saliamono 
kalnus)?" — „Na, o ką?" — „Ar jūs girdėjote apie 
ten esančius deimantus?" — „Girdėjau kvailą pasaką, 
Džimai.' — „Tai ne pasaka, base. Aš pažinojau mote- 
riškę, atvykusią iš ten į Natalį su vaiku. Ji pasakojo 
apie deimantus. Dabar jos nebėra gyvųjų tarpe.“ — 

„Jei tavo šeimininkas tikrai nori pasiekti Suleimano 
kraštą, tai iš to išeis tik geri pietūs maitvanagiams, 
jeigu tik jie ras ką nors gero ant jūsų sudžiūvusių lavo- 
nų". Džimas šyptelėjo: „Galimas daiktas, base — vis 
vien žmogus turi Mirti. O aš esu linkęs paieškoti nau- 
jų žemių — dramblių čia jau taip maža beliko.“ — „O 
jaunuoli! —tariau aš.— Pažiūrėsim, ką tu užgiedosi 
tada, kai mirtis, toji išblyškusioji senė, sugriebs tave 
už pageltusios gerklės." Po pusvalandžio Nevilio veži- 
mas pajudėjo iš vietos. Džimas pribėgo prie manęs. 
„Sudie, base,— tarė jis.— Nenorėjau išvykti neatsi- 
sveikinęs. Gal būt, jūs būsite teisus, ir mes nebegrį- 
šime." — „Džimai, ar tavo šeimininkas tikrai vyksta į 
Suleiman Bergą, ar tu meluoji?" — „O ne,— atsakė 
Džimas, — iš tiesų vyksta. Jis pasakojo man, kad yra 
priverstas kaip nors praturtėti. Tai kodėl- gi jam nepa- 
mėginus paieškoti deimantų?" — „O, — sušukau, — jei 
taip, tai luktelėk, Džimai. Aš parašysiu tavo šeiminin- 
kui pora žodžių, o tu prižadėk atiduoti jam tą raštelį 
tik tuomet, kai pasieksite Iniatį“ (kuris buvo už šimto 
mylių). — „Gerai“, —atsakė Džimas. Aš paėmiau po- 
pieriaus skiautelę ir parašiau: „Tegu tasai, kurs ateis. .. 
kopia kairiąja snieguota Šebos krūtimi ligi pat viršu- 
tinės kalvos. Šiaurinėje pusėje yra didysis Saliamono 
kelias." — „Štai, Džimai,— tariau aš,— paduosi šį raš- 
telį šeimininkui ir pasakysi, kad bus geriausia, jei jis, 
daug negaivodamas, paklausys mano patarimo. Tik ne- 
paduok dabar. Nenoriu, kad jis grįžtų ir imtų mane 
klaus:nėti. Na, bėk, tinginio panti. Vežimo jau beveik 
nematyti." Džimas paėmė raštelį ir nubėgo. Štai ir vis- 
kas, ką aš žinau apie jūsų brolį, serai Henri. Bijau, 
kad... 

— Misteri Kvotermenai, — tarė seras Henris, — aš 

vykstu ieškoti savo brolio. Aš seksiu jo pėdomis iki 
pat Suleimano kalnų ir perkopsiu juos, jei reikės, kol 
suras:u jį gyvą ar sužinosiu apie jo mirtį. Keliaukite 
drauge su manim! 

Rodos, jau minėjau, kad esu atsargus ir gana baikš- 
tus žmogus, todėl šitoks pasiūlymas mane gerokai iš- 
gąsdino. Neabejojau, kad šitokia kelionė gali baigtis 
tik mirtimi, o aš, be kitų reikalų, turėjau dar išlai- 
kyti sūnų. Todėl ir negalėjau statyti savo gyvybės į 
pavojų. 

— Ne, dėkui, serai Henri. Verčiau jau atsisakysiu, — 
tariau aš.— Esu per senas leistis į tokias avantiūras. 
Mūsų laukia mano vargšo bičiulio Silvestro likimas. Aš 
turiu išlaikyti sūnų ir negaliu rizikuoti gyvybe. 

Ir seras Henris, ir kapitonas Gudas atrodė labai nu- 
sivylę. 

— Misteri Kvotefmenai, — tarė seras Henris, — aš 
esu turtingas, o šis reikalas man be galo svarbus. Jūs 
galite pareikalauti kokio tik norite atlyginimo. Prieš 
išvykstant aš išmokėsiu jums visą sumą. Maža to; kol 
dar neišvykome, aš pasirūpinsiu, kad jūsų sūnus būtų 
tinkamai aprūpintas tuo atveju, jei mus arba jus iš- 
tiktų kokia nelaimė. O jeigu pavyktų pasiekti tą vieto- 
vę ir rasti deimantų, judu su Gudu galėsite pasidalinti 
juos pusiau. Man jie nereikalingi. Aišku, mes mažai 
turime šansų, kad pasiseks. Tomis pačiom's sąlygomis 
jums teks ir dramblio kaulas, jei mums pavyks įsigyti 
jo kelyje. Jūs laisvai galite pateikti man savo sąlygas, 
misteri Kvotermenai. Be to, kelionės išlaidas apmo- 
ku aš. 

— Serai Henri,— tariau aš, — niekada nebuvau ga- 
vęs labiau viliojančio pasiūlymo, ir man, vargšui pirk- 
liui bei medžiotojui, reikia su juo skaitytis. Šis žygis — 

pats didžiausias mano gyvenime, todėl noriu gerai pa- 
galvoti prieš priimdamas jūsų pasiūlymą. Atsakysiu 
prieš atvykstant į Durbaną. 

— Labai gerai, —tarė seras Henris. 

Aš palinkėjau jiems labos nakties ir nuėjau gulti. 
Tą naktį sapnavau vargšą velionį Silvestrą ir dei- 
mantus. 


II SKYRIUS 
UMBOPA STOJA MUMS TARNAUTI 


Kelionė iš Keiptauno į Durbaną trunka nuo ketu- 
rių iki penkių dienų, žiūrint koks laivas ir oras. Kar- 
tais, jei Ist-Londono uostan negalima įplaukti, kadangi 
dar nebaigta nuostabioji prieplauka, apie kurią tiek 
daug šnekėta ir į kurią sukišta begalės pinigų, tai ke- 
leiviams tenka išlaukti visą parą, kol krovinių laivai 
gali išplaukti iš prieplaukos pasiimti prekių. Tačiau šį 
kartą laukti visai nereikėjo, nes sekluma prie uosto 
buvo rami ir vilkikai tuojau priplaukė, vilkdami ilgą 
virtinę biaurių plokščiadugnių laivų, į kuriuos būdavo 
triukšmingai suverčiamos prekės. Niekas nekreipdavo 
dėmesio, kokios jos ten būdavo — porcelianas ar vilna. 
Viską versdavo į vieną krūvą. Aš mačiau dėže su ketu- 
riais tuzinais šampano bonkų, sudaužytų į smulkias 
šukeles. Šampanas šnypštė ir putojo purvino krovinių 
laivo dugne. Tai buvo negailestingas turto naikinimas; 
matyt, taip galvojo ir krovinių laive esantieji kafrai, 
kurie, suradę dar pora sveikų butelių, nuskėlė kakle- 
lius ir išgėrė šampaną. Bet jie nežinojo, kad jis išpučia 

ir, pajutę vidurius pampstant, ėmė raitytis ant dugno 
rėkdami, jog puikusis gėrimas buvęs „tagati' — užke- 
rėtas. Sušukau jiems iš laivo, kad ten buvę labai stip- 
rūs baltųjų vaistai ir kad dabar jie pražuvę. Baisiai per- 
sigandę kafrai išlipo į krantą, ir aš manau, kad šam- 
pano jie daugiau nelies. 

Visą kelionę galvojau apie sero Henrio pasiūlymą. 
Aš papasakojau jiems daugybę tikrų, nepramanytų 
medžioklės nuotykių, tačiau to klausimo nelietėme. 
Man nebuvo reikalo ką nors prasimanyti: žmogui, ku- 
ris verčiasi medžiokle, ir taip nutinka keisčiausių da- 
lykų. Na, tai tarp kitko. 

Pagaliau vieną puikią sausio popietę (o sausis pas 
mus karščiausias mėnuo) mes pasiekėme Natalį ir plau- 
kėme jo pakrante. Saulei leidžiantis turėjome pasiekti 
Durbano iškyšulį. 

Nuo pat Ist-Londono pakrantė labai graži: rausvos 
kopos ir platūs ryškiai žali plotai su išmėtytais šen bei 
ten kafrų kraliais buvo apjuosti baltu bangų mūšos 
kaspinų. Atsitrenkdamos į uolą, bangos virsdavo putų 
stulpais. Kuo arčiau Durbano, tuo turtingesnė gamta. 
Šimtmetinių liūčių išraustuose giliuose uolų tarpekliuo- 
se tviska upės; puošni vešli augmenija keroja kaip 
dievas leido, matyti kukurūzų ir cukrinių švendrių 
laukeliai, o šen bei ten jūros tylai besišypsą balti na- 
meliai galutinai išbaigia gamtovaizdį ir suteikia jam 
jaukumo. Mano nuomone, nors koks bebūtų gražus 
gamtovaizdis, jame būtinai reikalingas žmogus, tik 
žmogus galutinai jį užpildo. Gal taip aš galvoju dėl to, 
kad daug laiko esu praleidęs negyvenamose vietovėse 
ir užtat labai puikiai jaučiu, kokia naudinga civiliza- 
cija, nors, žinoma, ji išnaikina laukinius žvėris ir paukš- 
čius. Rojaus sodas, be abejo, buvo gražus, kol jame 

nebuvo žmogaus, bet aš įsitikinęs, kad jis tapo dar 
gražesnis, kai jame įsikūrė Ieva. 

Pasirodė, kad mes apskaičiavome ne visai tiksliai, — 
kai pasiekėme iškyšulį ir išmetėme inkarą, saulė jau 
buvo nusileidusi. Sugriaudė šūvis, pranešąs gyvento- 
jams, kad atvyko paštas iš Anglijos. Įplaukti uostan 
buvo jau per vėlu. Mes pažiūrėjome,- kaip jūreiviai 
irkline valtimi nuplukdė paštą, ir ramiai susėdome val- 
gyti. : 

Kai vėl išėjome ant denio, mėnulis buvo jau pate- 
kėjęs. Jis taip skaisčiai apšvietė jūrą ir pakrantę, kad 
plačios, ryškios švyturio šviesos beveik nublanko. Nuo 
kranto dvelkė tie švelnūs, aromatingi kvapai, kurie 
man visuomet primindavo šventas giesmes ir misijo- 
nierius; Berėjos namų languose mirgėjo šimtai žiburių. 
Iš netoliese stov:nčio didžiulio brigo skambėjo jūreivių 
dainos; ruošdamiesi išplaukti, jie kėlė inkarą. Žodžiu, 
tai buvo nuostabi naktis, tokia naktis, kokia begali 
būti tik Pietų Afrikoje — ji dengė visus ramybės skrais- 
te, kaip mėnulis kad dengė viską sidabro skraiste. Net 
vieno sportininko buldogas, pasidavęs bendrai švel- 
niai nuotaikai, nutraukė nuolatines peštynes su babui- 
nu, uždarytu į narvą priešakiniame laivo denyje; bul- 
dogas ramiai šnarpštė prie kajutės durų, tikriausiai sap- 
nuodamas, kad pribaigė savo priešą, ir buvo labai 
patenkintas. 

Mes visi, tai yra seras Henris, kap'tonas Gudas ir 
aš, susėdome prie vairo ir valandėlę tylėjome. 

— Na, misteri Kvotermenai, — prabilo pagaliau se- 
ras Henris,— ar jūs apgalvojote mano pasiūlymą? 

— Taigi, — atsil'epė ir kapitonas Gudas, — ką jūs 
sumanėte, mMisteri Kvotermenai? Tikiuosi, kad suteik- 
site mums malonumą ir vyksite drauge su mumis į Sa- 

liamono kasyklas ar dar toliau, ten, kur būtų galėjęs 
nukeliauti džentelmenas, jums žinomas Nevilio pa- 
varde. 

Aš dar nebuvau apsisprendęs ir pakilau iškratyti 
pypkės — galutinai nutarti reikėjo dar valandėlės. Ir 
viena vienintelė sekundė, kol deganti žarija nukrito į 
jūrą, padėjo man užbaigti savo apmąstymus; šitaip daž- 
nai būna, kai žmogus ilgai svyruoja. 

— Taip, džentelmenai, — tariau atsisėsdamas.— Aš 
vykstu. Leiskite man pasakyti savo sąlygas. Štai jos. 
Visų pirma — jūs apmokate visas kelionės išlaidas. 
Šioje kelionėje įgytas dramblio kaulas ir kitos verty- 
bės tenka man ir kapitonui Gudui per pusę. Antra — 
jūs iš anksto išmokate man penkis šimtus svarų ster- 
lingų už paslaugą, 0 aš, savo ruožtu, pasižadu ištikimai 
jums tarnauti ligi to laiko, kol jūs sumanysite nu- 
traukti kelionę, ar kol mes pasieksime tikslą, ar kol 
mus ištiks nelaimė. Trečia — prieš mums išvykstant 
jūs turite imtis žygių, kad, man žuvus ar netekus svei- 
katos, mano sūnus Haris, kuris studijuoja Londone, Gai 
ligoninėje, mediciną, gautų per penkis metus kasmet 
po du šimtus svarų sterlingų — tol, kol pats galės už- 
sidirbti duoną. Štai, rodos, ir viskas. Gal būt, jūs pa- 
sakysite, kad tai per daug? į 

— Ne,— atsakė seras Henris.— Aš mielai priimu 
jūsų sąlygas. Man patinka toks planas, ir už pagalbą 
aš atlyginsiu jums dar gausiau, ypačiai vertindamas 
jūsų žinias, reikalingas šiai kelionei. 

— Labai gerai. O dabar, kai sutarta dėl sąlygų, pa- 
sakysiu jums, kodėl nutariau keliauti. Visų pirma, 
džentelmenai, aš stebėjau jus per praėjusias kelias die- 
nas ir, jei nepalaikysite mano žodžių išsišokimu, pasa- 
kysiu, jog pamėgau jus ir manau, kad sutarsime kuo 

geriausiai. O tai, žinote, daug reiškia mūsų numaty- 
toje ilgoje kelionėje. Kai dėl pačios kelionės, tai, pa- 
sakysiu atvirai, sere Henri ir kapitone Gudai, —aš ne- 
sitikiu, kad mes liksime gyvi, jei mėginsime perkopti 
Suleimano kalnus. Kas ištiko senąjį doną da Silvestrą 
prieš tris šimtus metų? Kas ištiko jo palikuonį prieš 
dvidešimt metų? O kas ištiko jūsų brolį? Todėl nuo- 
širdžiai sakau, džentelmenai, kad mūsų lemtis tokia pat, 
kaip ir jų. 

Aš nutilau, norėdamas įsitikinti, kokį įspūdį padarė 
mano žodžiai. Kapitonas Gudas atrodė truputį nusimi- 
nęs, bet sero Henrio veidas nepasikeitė. 

— Teks surizikuoti,—tarė jis. 

— Jums, gal būt, pasirodys keista,— kalbėjau to- 
liau, — kad aš, būdamas, kaip jau esu minėjęs, baikštus 
žmogus, pasiryžau tokiai kelionei. Tam yra dvi prie- 
žastys. Pirma, aš esu fatalistas ir tikiu, kad mano mir- 
ties valanda yra nuskirta ir visai nepriklauso nuo to, 
ką aš veiksiu. Jei man lemta žūti Suleimano kalnuo- 
se — aš nukeliausiu ten ir žūsiu. Aš tikiu, kad visagalis 
dievas žino, ko man reikia, tad ir nesuku sau dėl to 
galvos. Antra — aš neturtingas. Jau beveik keturiasde- 
šimt metų kaip medžioju ir prekiauju, bet niekad 
nesu uždirbęs daugiau, negu reikia pragyvenimui. Nega- 
liu pasakyti, džentelmenai, ar jums žinoma, kad dramb- 
lių medžiotojas gyvena vidutiniškai maždaug ketve- 
rius ar penkerius metus. O aš, kaip matote, pragyve- 
nau beveik septynis kartus 'daugiau negu kiti mano 
verslo žmonės ir nemanau, kad dar ilgai gyvenčiau. 
Jeigu aš žūčiau kurios nors medžioklės metu, nors ir 
nepalikdamas skolų, mano sūnus Haris neturėtų iš ko 
gyventi, iki baigs mokslą. O šiuo atveju jis bus ap- 

rūpintas penkeriems metams. Štai trumpai ir visas rei- 
kalas. 

— Misteri Kvotermenai, — tarė seras Henris, klau- 
sęs manęs labai rimtai ir atidžiai, — priežastys, dėl ku- 
rių jūs vykstate į kelionę, galinčią, jūsų nuomone, liūd- 
nai baigtis, suteikia jums daug garbės. Laikas ir įvy- 
kiai parodys, ar jūs teisingai numatėte. Tačiau, ar jūs 
būtumėt teisus, ar ne, aš pasiryžęs siekti savo tikslo į 
nieką neatsižvelgdamas. O jei mums teks paguldyti 
galvas, tai ką gi... Tikiuosi, kad prieš tai bent neblo- 
gai pamedžiosime, a, Gudai? 

— Taip, taip,— pritarė kapitonas.— Mes visi trys 
pratę žiūrėti mirčiai į akis ir visuomet sugebėjome iš- 
silaikyti. Taigi, ir šį kartą nebandysime trauktis. O 
dabar siūlau nusileisti į valgomąjį pasižvalgyti. Šiaip 
sau, dėl sėkmės. 

Na, mes ir pasižvalgėme — pro bokalų dūgnus. 

Rytą išlipome į krantą, ir aš nusivedžiau serą Henrį 
ir kapitoną Gudą į mažą pirkelę Berėjoje, kurią vadi- 
nu savo namais. Joje yra tik trys kambariai ir virtuvė, 
o pastatyta ji iš žalių plytų ir apdengta galvanizuotos 
geležies stogu. 

Aplinkui puikus sodas. Jame prisodinta geriausios 
rūšies apelsinmedžių ir puikių jaunų mango medžių, iš 
kurių aš tikiuosi daug vaisių. Juos davė man botanikos 
sodo prižiūrėtojas. Sodą tvarko senas medžiotojas Dže- 
kas, kuriam Sikukunio krašte buivolo patelė taip smar- 
kiai sulaužė šlaunikaulį, kad medžioti jis daugiau ne- 
begalės. Tačiau jis gali patrypinėti po sodą. Jisai ne 
zulusas, o grikvas; zuluso nepaversi sodininku. Sodinin- 
kavimas — ramus darbas, o zulusai ramių darbų ne- 
mėgsta. 

Seras Henris ir kapitonas Gudas miegojo palapinė- 

je, Mažame apelsinmedžių gojelyje mano sodo gale, 
nes name neužteko vietos. Tai buvo tikrai puikus kam- 
pelis: kvepėjo žiedai, ant šakų kabojo žali ir auksiniai 
vaisiai, nes Durbane įprasta matyti ant to paties medžio 
ir žiedus, ir žalius vaisius, ir jau prinokusius. O uodų 
pas mus nedaug, nebent tik po ypatingai smarkių liūčių. 

"Taigi, pasakosiu toliau. Priešingu atveju mano apy- 
saka nusibos dar nespėjus papasakoti iki tos vietos, kur 
mes pasiekėme Suleimano kalnus. Sykį nutaręs keliau- 
ti, aš pradėjau ruoštis kelionei. Pirmiausia pasirūpinau, 
kad seras Henris atliktų viską, kas reikalinga aprūpinti 
mano sūnui nelaimingo atsitikimo atveju. Kadangi se-: 
ras Henris buvo nevietinis, o jo turtas toli už jūrų, tai 
juridiškai sutvarkyti reikalą susidarė šiek tiek sunku- 
mų. Bet pagaliau, padedant advokatui, kuris pareika- 
lavo už paslaugą dvidešimt svarų sterlingų,— toji suma 
man atrodė papiktinančiai didelė, — viskas baigėsi ge- 
rai. Paskui aš gavau penkių šimtų svarų sterlingų čekį. 
Šitaip apsidraudęs, sero Henrio pavestas, nupirkau ve- 
žimą ir jungą jaučių. Pirkinys labai pavyko. Vežimas 
buvo dvidešimt dviejų pėdų! ilgio, geležinėmis ašimis, 
labai stiprus ir lengvas, visas iš riešuto medžio, bet ne 
visai naujas. Juo buvo jau važiuota į Deimantų Ka- 
syklas ir atgal, tačiau, mano nuomone, nuo to jis tapo 
dar geresnis, nes buvo aišku, kad padarytas iš gero 
medžio. Paprastai, jei kuri dalis būna netvirtai pada- 
ryta, ar sukalta iš žalio medžio, tai pirmoje kelionėje 
viskas išaiškėja. Tatai buvo taip vadinamas pusiau 
dengtas vežimas, t.y. buvo dengta užpakalinė dalis, 
dvylikos pėdų ilgio, o priešakinė atvira — sukrauti 
įvairiems reikalingiems daiktams. Užpakalinėje dalyje 

buvo odinis maišas, kuriame galėjo miegoti du žmonės, 
dėžės su šautuvais ir daugybė kitokių smulkmenų. Nu- 
pirkau tą vežimą už šimtą dvidešimt penkis svarus ir 
nemanau, kad būčiau permokėjęs. Paskui nupirkau 
puikų jaučių jungą — dvidešimt užgrūdintų zulusiškų 
jaučių, kuriuos buvau nužiūrėjęs jau prieš keletą metų. 
Jungas paprastai susideda iš šešiolikos jaučių, bet dėl 
visa ko aš paėmiau dar keturis. Zulusų jaučiai nedi- 
deli ir lengvi, beveik per pusę mažesni už vadinamuo- 
sius afrikanderius, naudojamus daugiausia kroviniams 
vežioti. Zulusų jaučiai išsilaiko tokiose sąlygose, kur 
afrikanderiai išdvėstų badu; su lengvu kroviniu jie nu- 
eina penkias mylias per dieną, eina sparčiai ir gerai, 
ne taip greit nuvargsta. O dar svarbiau, kad šie jau- 
čiai buvo puikiai užgrūdinti, išvažinėję visą Pietų Af- 
riką; jiems grėsė daug mažesnis pavojus susirgti „rau- 
donuoju vandeniu“. Šia liga suserga jaučiai, gaudami 
ganytis neįprastoje stepių žolėje. Jie buvo įskiepyti 
ir nuo „plaučių ligos", baisaus plaučių uždegimo, ku- 
ris buvo labai išplitęs šiame krašte. Nuo jos skiepijama 
šitaip: įpiaunama išilgai jaučio uodegą ir įrišama į 
žaizdą nuo tos ligos kritusio gyvulio plaučių. Jautis 
suserga, tačiau labai švelnia forma; jo uodega nukrin- 
ta maždaug per pėdą nuo stimburio, bet gyvulys tam- 
pa atsparus ligai. Gali pasirodyti žiauru atimti gyvu- 
liui uodegą, ypač šalyje, kur taip gausu musių. Bet 
geriau jau paaukoti uodegą ir taip išgelbėti jautį, negu 
prarasti ir uodegą, ir jautį; gi uodega be jaučio niekam 
nereikalinga, nebent tik dulkėms mušti. Tačiau gana 
keista važiuoti pasikinkius tokius jaučius ir matyti 
priešais save dvidešimt strampų toje vietoje, kur tu- 
rėtų būti uodegos. Tarytum gamta būtų padariusi ma- 
žutę klaidą, prikabindama prie jaučių stimburių užpa- 

kalinius kai kurių aukštai vertinamų buldogų papuo- 
šalus. 

Toliau turėjome pasirūpinti maistu ir vaistais. Šį 
klausimą reikėjo kuo rūpestingiausiai aptarti, nes vie- 
nas iš pagrindinių reikalavimų buvo neapkrauti vežimą 
bereikalingais daiktais. Iš kitos pusės — reikėjo paimti 
viską, kas buvo būtinai reikalinga. Mūsų laimei, Gu- 
das, pasirodė, nusimanąs medicinoje, nes kažkada, savo 
karjeros pradžioje, jam teko išklausyti vidaus ligų ir 
chirurgijos instrukcijų kursą, iš kurio jis šį bei tą pri- 
siminė. Aišku, jis neturėjo kvalifikacijos, bet, kaip 
mums vėliau paaiškėjo, nusimanė medicinoje ne ma- 
žiau už daugumą žmonių, turinčių teisę rašyti prie sa- 
vo pavardės M.D.!. Gudas turėjo puikią kilnojamą vais- 
tinėlę ir mediciniškų instrumentų komplektą. Gražu 
buvo žiūrėti, kai jis, mums tebesant Durbane, amputa- 
vo vienam kafrui didįjį kojos pirštą. Bet kaip jis nu- 
stebo, kada kafras, flegmatiškai stebėjęs operaciją, pa- 
prašė uždėti jam kitą pirštą ir paaiškino, kad, blogiau- 
siu atveju, pirštas galįs būti „baltas“. 

Patenkinamai išsprendus visus anksčiau minėtus 
klausimus, liko aptarti dar du dalykus, būtent — pasi- 
rūpinti ginklais ir tarnais. Kas liečia ginklus, tai bus 
geriausia, jeigu aš surašysiu tuos, kuriuos mes galu- 
tinai išsirinkome iš gausios atsargos, atgabentos sero 
Henrio iš Anglijos ir iš mano šautuvų. Pateikiu jų są- 
rašą iš savo užrašų knygelės, kur juos tada sužymėjau. 

„Trys sunkūs drambliams šaudyti 8 nr. dvivamz- 
džiai šautuvai, sveriantieji maždaug po penkiolika sva- 
rų, užtaisomi per uoksą su 11 drachmų parako užtai- 
su." Du iš tų šautuvų buvo pagaminę geriausių Lon- 

dono firmų nagingiausi meistrai. Manasis buvo ne taip 
puikiai išbaigtas, bet aš naudojausi juo ne vienoje ke- 
lionėje ir esu nušovęs geroką skaičių dramblių. Tai 
buvo puikus, išbandytas, pilnai patikimas šautuvas. 

„Trys dvivamzdžiai 500 ekspresai, užtaisomi šešio- 
mis drachmomis parako“, puikūs ginklai, nepamaino- 
mi šaudant smulkesnį grobį — kamas ir juodąsias anti- 
lopes, arba Žmogų, o ypač atvirame lauke sprogstamo- 
mis kulkomis. | 

„Vienas dvivamzdis 12 nr. centrinio šaudymo Kipe- 
rio sistemos šautuvas, kur užtaisas sukemšamas į 
vamzdžius." Jis labai pravertė mums vėliau, kai reikė- 
davo susirasti grobio maistui. 

„Trys Vinčesterio sistemos automatiniai šautuvai 
(ne karabinai) atsargai.“ 

„Trys vienetinio veikimo Kolto sistemos stambiau- 
sio kalibro revolveriai.“ 

Štai ir visi mūsų ginklai. Skaitytojas, be abejo, pa- 
stebėjo, kad kiekvienos atskiros grupės ginklai buvo 
to paties kalibro ir tos pačios markės, kas turėjo di- 
delę reikšmę, nes įgalino naudoti vienodus šovinius. 
Aš neatsiprašinėsiu, taip smulkiai viską aprašydamas, 
nes kiekvienam prityrusiam medžiotojui aišku, kokią 
lemiamą reikšmę ekspedicijai turi tinkama šautuvų ir 
amunicijos atsarga. 

Belieka dar pasakyti apie žmones, turėjusius ke- 
liauti su mumis. Ilgai svarstę, .nutarėme paimti penkis: 
vežėją, vadovą ir tris tarnus. 

Vežėją ir vadovą radom be vargo. Jie buvo zulusai: 
Goza ir Tomas. Su tarnais buvo sunkiau. Reikėjo pa- 
rinkti kuo drąsiausius ir labiausiai patikimus žmones, 
kadangi tokioje kelionėje mūsų gyvybė galėjo priklau- 

syti ir nuo jų elgesio. Pagaliau suradome du — vienas 
jų buvo hotentotas, vardu Ventiogelis (Vėjo paukštis), 
antrasis — mažas Zzulusas, vardu Kyva, turįs tą priva- 
lumą, kad puikiai kalbėjo angliškai. Ventfogelį aš pa- 
žinojau iš anksčiau — jis buvo vienas geriausių man 
žinomų grobio sekiotojų ir labai ištvermingas. Jis nie- 
kad nenuilsdavo, tačiau turėjo vieną, jo tautai būdin- 
gą ydą — mėgo gerti. Prileisk tik jį prie buteliuko gro- 
go — baigta! Bet mes vykome į tokius rajonus, kur 
smuklių nebuvo, todėl ši mažutė silpnybė neturėjo 
reikšmės. Suradęs šiuos du žmones, veltui dairiausi tre- 
čiojo, atitinkančio mano reikalavimus. Nutarėme išvykti 
be trečiojo tarno, tikėdamiesi rasią tinkamą žmogų be- 
keliaudami. Tačiau kelionės išvakarėse zulusas Kyva 
pranešė, kad su manimi norįs pasimatyti kažkoks žmo- 
gus. Tuo metu mes sėdėjome už stalo, ir, pietums pasi- 
baigus, aš paprašiau jį atvesti. Tuojau įžengė labai 
aukštas, dailios išvaizdos, maždaug trisdešimties metų 
vyriškis ir, kaip zulusas, gana šviesios odos. Pasisvei- 
kindamas jis kilstelėjo lazdelę, paskui pritūpė kampe 
ir nepratarė nė žodžio. Keletą minučių aš nekreipiau į 
jį jokio dėmesio; kitaip pasielgti būtų buvusi didelė 
klaida. Jei jūs tuojau pat pradėtumėte pokalbį su zu- 
lusu, jis tikriausiai palaikytų jus pagarbos nevertu ar 
nežymiu žmogumi. Aš vis dėlto pastebėjau, kad jis bu- 
vo „kešla“ — žieduotas žmogus, t.y. nešiojo ant galvos 
juodą kaučiuko žiedą, nublizgintą riebalais ir įpintą 
į plaukus. Tokius žiedus zulusai pradeda nešioti sulau- 
kę tam tikro amžiaus ar nusipelnę kokį titulą. Mane 
nustebino dar tai, kad jo veidas buvo man pažįstamas. 

— Na,—tariau galų gale,— kuo tu vardu? 

— Umbopa,— atsakė vyriškis tyliu, žemu balsu. 

— Esu kažkada mates tavo veidą. 

— Taip. Inkosis (vadas) matė mano veidą mūšio 
išvakarėse ties Isandhlvana (Mažąja Ranka). 

Tada aš prisiminiau. Man teko būti vienu iš lordo 
Čelmsfordo vadovų nesėkmingame zulusų kare. Savo 
laimei aš apleidau stovyklą mūšio išvakarėse. Turėjau 
savo žinioje keletą vežimų ir, laukdamas, kol pakinkys 
jaučius, pradėjau kalbėtis su šiuo vyriškių, užėmusiu 
kažkokias vadovaujančias pareigas čiabuvių kareivių 
grupėje. Jis pareiškė man, kad abejojąs dėl stovyklos 
saugumo. Tada aš liepiau jam prikąsti liežuvį ir pa- 
likti šį klausimą spręsti išmintingesniems už jį; tačiau 
vėliau prisiminiau jo žodžius. 

— Prisimenu,— tariau.— Ko gi tau reikia? 

— Štai ko, Makumazane. (Makumazanas yra mano 
kafriškas vardas, kuris reiškia žmogų, atsikeliantį vi- 
durnaktį, arba mūsiškai — atsargų žmogų). Aš girdėjau, 
kad jūs ruošiate didelę ekspediciją toli į šiaurę drauge 
su baltaisiais vadais iš užjūrio. Ar tai teisybė? 

— Taip, teisybė. 

— Aš girdėjau, kad jūs manote pasiekti net Lukan- 
gos upę, esančią už mėnesio kelio nuo Manikos kraš- 
to. Ar tai irgi teisybė, Makumazane? 

— Kam gi tu klausinėji, kur mes keliaujame? Kas 
tau rūpi? — atsakiau įtardamas, nes laikiau mūsų kelio- 
nės tikslą griežčiausioje paslaptyje. 

— O baltieji žmonės, jei jūs iš tiesų taip toli ke- 
liaujate, aš vyksiu drauge su jumis, 

Mane labai nustebino kažkoks išdidus jo kalbos 
orumas ir tai, kad jis nesakė: „(O Inkosiai (vadai)", bet: 
„O baltieji žmonės." 

— Tu užmiršai, kaip turi elgtis, —tariau aš.— Ne- 
galvoji, Ką kalbi. Argi šitaip reikia kalbėti. Kuo tu 

vardu ir iš kokio kralio? Pasakyk viską, kad mes žino- 
tume, su kuo turime reikalą. 

— Mano vardas Umbopa. Esu zulusų kilmės, bet ne- 
priklausau jų tautai. Mano gentis gyvena toli šiaurėje. 
Zulusai paliko tą kraštą prieš tūkstantį metų, dar ge- 
rokai prieš tai, kai zulusų žemėje viešpatavo Čaka. Aš 
neturiu kralio. Klajoju jau daugelį metų. Į zulusų kraš- 
tą iš šiaurės atvykau dar vaikas. Tarnavau Setivajai 
Nkomabakosio pulke. Paskui pabėgau iš zulusų krašto 
ir atvykau į Natalį: norėjau pamatyti, kaip gyvena 
"baltieji. Paskui kariavau prieš Setivają. Nuo to laiko 
ir dirbu Natalyje. Dabar man viskas įgriso, aš noriu 
grįžti į šiaurę. Ne man čia gyventi. Pinigų aš nerei- 
kalauju, bet esu drąsus: veltui nei vietos neužimsiu, 
nei Maisto nevalgysiu. Aš viską pasakiau. 

Šis žmogus ir jo pasakojimas mane suglumino. Iš 
jo laikysenos supratau, kad jis aplamai sako tiesą, bet 
jame buvo kažkas labai skirtingo nuo visų kitų zulu- 
sų, ir man pasirodė įtartina, kad jis neprašo atlygini- 
mo. Atsidūręs tokioje keblioje padėtyje, aš išverčiau 
jo žodžius serui Henriui bei Gudui ir pasiklausiau jų 
nuomonės. Seras Henris pasakė, kad aš paprašyčiau 
Umbopą atsistoti. Umbopa pakilo, nusimesdamas ilgą 
karišką apsiaustą, ir pasirodė prieš mus visai nuogas, 
išskyrus tik raištį, užvyniotą ant liemens, ir liūto na- 
gų vėrinį ant kaklo. Jis atrodė labai puikiai. Nebuvau 
matęs dailesnio čiabuvio: šešių su viršum pėdų aukš- 
čio, plačiapetis, labai gražaus sudėjimo. Ir dabar jo 
oda neatrodė labai tamsi, išskyrus tas vietas, kur gilūs 
juodi randai žymėjo senas, ieties padarytas žaizdas. 
Seras Henris priėjo prie Umbopos ir pažvelgė į jo iš- 
didų, gražų veidą. 


42 


— Nebloga iš jų pora, ar ne? — tarė Gudas.— Abu 
xienodo aukščio. 

— Jūs man patinkate, misteri Umbopa, ir aš pri- 
4msiu jus į tarnybą,— tarė seras Henris angliškai. 

Matyt, Umbopa jį suprato, nes atsakė zulusiškai: 

— Labai gerai.— Ir pažvelgęs į aukštą, stambų bal- 
tąjį, pridūrė: — Mudu — tu ir aš — tikri vyrai. 


IV SKYRIUS 
DRAMBLIŲ MEDŽIOKLĖ 


Nepasakosiu smulkiai visų nuotykių, įvykusių mū- 
sų ilgos kelionės metu. Mes pasiekėme Sitandos Kralį, 
esantį ties Lukangėos ir Kalukvės upių santaka. Nuo 
Durbano iki tos vietos — daugiau kaip tūkstantis my- 
lių, iš jų apie tris šimtus mylių ėjome pėsti, nes tose 
vietose paplitusi musė cėcė, kurios įkandimas mirti- 
nas visiems gyviems padarams, išskyrus beždžionę ir 
Žmogų. 

Mes išvykome iš Durbano sausio pabaigoje, o pir- 
moje pusėje gegužės jau sustojome ties Sitandos Kra- 
liu. Kelionėje patyrėme daugybę įvairiausių nuotykių, 
kurie paprastai ištinka kiekvieną Afrikos medžiotoją. 
Bijodamas, kad mano pasakojimas neatsibostų, apraši- 
nėsiu ne visus, o tik vieną, kurį tuoj pat smulkiai iš- 
dėstysiu. 

Iniatyje, pačiame tolimiausiame Matabelo krašto 
prekybos punkte, ten, kur viešpatauja Lobengula (di- 
delis niekšas), mes, didžiai apgailestaudami, turėjome 
palikti savo patogų vežimą. Iš dvidešimties puikių Dur- 


43 


bane pirktų jaučių, mums beliko tik dvylika. Vienas 
iš jų žuvo įkandus kobrai, trys krito pritrūkus pašaro 
ir vandens, vienas kažkur nuklydo, o trys nudvėsė pri- 
ėdę nuodingų žolių, vadinamų tulpėmis. Dar penki jau- 
čiai buvo susirgę nuo tų žolių, bet mums pavyko juos 
išgydyti, girdant tos pačios tulpės lapų nuoviromis. 
Laiku paduotos, tos nuoviros veikia kaip puikus prieš- 
nuodis. Vežimą ir jaučius palikome tiesioginėje Gozos ir 
Tomo, vežėjo ir vadovo, globoje. Tais vaikinais galima 
buvo pasitikėti, o mes dar paprašėme misijonierių ško- 
tą, gyvenantį toje laukinėje šalyje, kad jisai nepaleis- 
tų jų iš akių. Ilgai negaišdami, nusamdėme šešetą ne- 
šėjų ir, Umbopos, Kyvos bei Ventfogelio lydimi, pėsti 
išėjome tęsti savo beprotiškų ieškojimų. Prisimenu, iš- 
vykdami visi tylėjome. Manau, jog kiekvienas iš mū- 
sų galvojo, ar pavyks vėl pamatyti šį vežimą, o kai 
dėl manęs, tai aš tikrai nesitikėjau. Valandėlę mes ėjo- 
me tylėdami, o paskui Umbopa, žingsniavęs pats pir- 
masis, užtraukė zulusišką dainą apie tai, kaip narsūs 
vyrai, kuriems įkyrėjo ramus gyvenimas, išėjo į di- 
džiulę dykumą ieškoti ko nors naujo arba žūti. Ir štai, 
o stebuklas! Nuėję toli toli, jie pamatė, kad tai ne dy- 
kuma, 0 nuostabus kraštas, pilnas jaunų moterų ir 
riebių galvijų, pilnas žvėrių, kuriuos galima medžioti, 
ir priešų, kuriuos galima žudyti. 

Mes visi nusijuokėme ir palaikėme tai geru ženklu. 
Tas laukinis Umbopa buvo tikras linksmuolis, bet vi- 
sada išlaikydavo orumą ir, jei tik jo neapimdavo gilaus 
susimąstymo priepuolis, sugebėdavo puikiai pakelti 
mūsų nuotaiką. Mes labai jį pamėgome. 

(O dabar papasakosiu tą nuotykį, kurį buvau minė- 
jęs, nes aš nepaprastai mėgstu medžioklės istorijas. 

Nuo Iniačio pakeliavę maždaug dvi savaites, mes 

pasiekėme nedidelį, itin gražų, gana gerai drėkinamą 
miškingą kraštą. Kalvų šlaitai buvo apžėlę tankiais 
krūmais, čiabuvių vadinamais „idoro“, vietomis augo 
gudobelės, vadinamos ,„vacht-een-beche“, t. y. „palū- 
kėk". Čia buvo daugybė mečebelo medžių, apkibusių 
gaivinančiais geltonais vaisiais su nepaprastai dideliais 
kauleliais. Šie vaisiai labai mėgiami dramblių, ir ne- 
trūko žymių, jog tų gyvulių čionai esama. Aplinkui 
matėme ne tik jų pėdas; daugelis medžių buvo išlau- 
žyti ir net išrauti su šaknimis. Drambliai, ieškodami 
maisto, pridaro daug žalos. | 

Vieną vakarą, keliavę ištisą dieną, mes pasiekėme 
ypač puikią vietelę. Krūmais apaugusios kalvos papė- 
dėje buvo sausa upės vaga, tačiau joje šen bei ten 
telkšojo krištolinio vandens balelės, o aplink jas — 
daugybė žvėrių pėdsakų. Priešais kalvą plytėjo lygu- 
ma, kurioje guotais kerojo skėstašakės mimozos, o tarp 
jų kur-ne-kur kyšojo blizgančiais lapais mečebelo me- 
džiai. Aplinkui traukėsi rami neįžengiamų krūmokšnių 
jūra. 

Įeidami į tą upės vagą, mes staigiai išbaidėme visą 
bandą aukštų žirafų, kurios nušuoliavo, arba, tiksliau, 
nusiyrė savo keistu žingsniu, užrietusios uodegas, tarš- 
kindamos kanopomis kaip kastanjetėmis. Žirafos buvo 
maždaug už trijų šimtų jardų nuo mūsų, ir kulka beveik 
negalėjo jų pasiekti. Tačiau Gudas, žingsniavęs prie- 
kyje ir nešęs rankoje gerai užtaisytą šautuvą, negalėjo 
atsispirti pagundai ir, pakėlęs ginklą, nutaikė į pačią 
paskutinę, jauną patelę. Šūvis buvo nuostabus: kulka 
pataikė žirafai į kaklą, pažeidė nugarkaulį, ir ji apvirto 
aukštyn kojomis kaip zuikis. Niekad nemačiau įsta- 
besnio dalyko. 

— Po velnių! — sušuko Gudas; jis, deja, susijaudi- 

nęs mėgdavo pavartoti ir stipresnį žodelį — paprotys, be 
abejo, užsilikęs iš tų laikų, kai jis buvo jūrininkas.— 
Po velnių! Juk aš nudėjau ją. 

— Oi, Bugvane! — šūkavo kafrai.— Oi, oil 

Jie vadino Gudą „„Bugvanu'— stiklo akimi, nes ta- 
sai nešiojo monoklį. 

— O, Bugvane! —atsiliepėme mudu su seru Hen- 
riu, ir nuo to laiko Gudas pagarsėjo kaip stebuklingas 
šaulys, bent jau kafrų tarpe. Iš tikrųjų gi jis šaudė blo- 
gai, bet mes, prisiminę žirafą, nekreipdavome dėmesio 
į nevykusius šūvius. 

Paliepę keliems tarnams išpiauti geresnę mėsą, pra- 
dėjome statyti užtvarą, pasirinkę vietą maždaug už 
šimto jardų į dešinę nuo vienos balelės. Tokia užtvara 
daroma iš pripiautų erškėčių krūmų, sukraujant juos 
ratu. Rato vidus sulyginamas ir, jei yra sausos žolės, 
padaromas guolis bei uždegamas laužas. Mėnuliui te- 
kant užtvara buvo jau baigta, o pietūs iš žirafos mėsos 
ir keptų smegeninių kaulų — pagaminti. Mums baisiai 
patiko tie kaulai, nors perkąsti juos buvo gana sunku. 
Nesu valgęs didesnio skanėsto kaip žirafos kaulų sme- 
genys, išskirti tektų tik dramblio širdį. O rytojaus die- 
ną mes ir jos paragavome. Mėnuliui šviečiant valgėme 
savo kuklius pietus, nuolat dėkodami Gudui už nuo- 
stabų šūvį. Pavalgę užsirūkėme ir pradėjome pasakoti 
įvairiausias istorijas. Sutūpę aplink ugnį, mes tikriau- 
siai atrodėme labai įdomiai: aš trumpais, žilstelėjusiais, 
piestu stovinčiais plaukais ir seras Henris gelsvomis 
garbanomis, kurios buvo smarkiai užaugusios, suda- 
rėme didelį kontrastą, ypač dėl to, kad aš nedidelis, 
liesas, tamsus ir sveriu tik šešiasdešimt kilogramų, o jis 
aukštas, stambus, dailus, ir sveria devyniasdešimt pen- 
kis kilogramus. Bet keisčiausiai iš visų trijų, turint 

galvoje visas mus supančias aplinkybes, atrodė kapi- 
tonas Džonas Gudas, R. N.!,. Sėdėjo jis ant odinio maišo 
ir atrodė taip, lyg ką tik būtų grįžęs iš civilizuotame 
krašte vykusios malonios medžioklės — švarutėlis, 
tvarkingas, rūpestingai apsirengęs. Jis vilkėjo rudą vil- 
nonį medžioklės kostiumą, dėvėjo tokią pat skrybėlę 
ir dailius getrus. Kaip visada, jis buvo kuo gražiausiai 
nusiskutęs, monoklis ir dantų protezai — puikiai išva- 
lyti, žodžiu sakant, tai buvo švariausias žmogus, kokį 
tik man teko matyti šiuose laukiniuose kraštuose. Jis 
net dėvėjo baltą gutaperčinę apikaklę ir dar turėjo 
tokių apikaklių atsargą, o kai aš išreiškiau savo nusi- 
stebėjimą tuo reikalu, jis nekaltai paaiškino: 

— Matote, jos labai mažai sveria, o aš visada mėgs- 
tu atrodyti džentelmeniškai. 

Taip mes sėdėjome puikioje mėnesienoje, šneku- 
čiuodamiesi ir stebėdami kafrus, susibūrusius už kelių 
jardų ir čiulpiančius svaiginantį dūmą iš pypkių su 
antilopės rago kandikliais. Vienas po kito jie susisup- 
davo į savo antklodes ir užmigdavo prie ugnies; tik 
Umbopa vis tebesėdėjo (aš buvau pastebėjęs, kad jis 
laikosi atokiau nuo kafrų), parėmęs smakrą ranka ir, 
matyt, giliai susimąstęs. 

Staiga už mūsų nugarų, pačioje krūmų tankmėje, 
nuaidėjo garsus staugimas. 

— Tai liūtas, — tariau aš, ir mes suklusome. Aki- 
mirkai netrukus už šimto jardų, vandens link, skardžiai 
sutrimitavo dramblys. 


— Unkungunklovo!  Unkungunklovo! Dramblys! 
Dramblys! — šnibždėjo kafrai. 
Po kelių minučių mes pamatėme ištisą virtinę di- 

džiulių šešėlių, lėtai slenkančių nuo vandens į krū- 
mokšnius, Gudas pašoko, degdamas nekantrumu žudy- 
ti, matyt, manydamas, jog nušauti dramblį taip pat 
lengva, kaip buvo lengva nušauti žirafą. Aš čiupau jį 
už rankos ir pasodinau atgal. 

— Nereikia,— tariau.— Tegu jie sau keliauja. 
 — Atrodo, lyg mes būtume atsidūrę tikrame žvėrių 
rojuje. Siūlau sustoti čia keletui dienų ir pamedžioti, — 
staiga prabilo seras Henris. 

Aš gerokai nustebau. Iki šiol seras Henris vis ra- 
gino mus paskubėti, o ypač po to, kai Iniatyje mes 
įsitikinome, kad anglas, pavarde Nevilis, tikrai buvo 
pardavĖės ten savo vežimą ir išėjęs į krašto gilumą. 
Matyt, medžioklės instinktas nugalėjo visus kitus 
jausmus. 

Gudas mieliausiai jam pritarė. Jis troško pamedžioti 
tų dramblių, o aš, tiesą sakant, troškau lygiai to pat, 
nes sąžinė neleido man pramesti tokią progą. 

— Gerai, Mano mieli,— tariau.— Manau, kad gali- 
me leisti sau tokią pramogėlę. O dabar numikime, nes 
turėsime keltis su aušra, kad užtiktume dramblius dar 
besiganančius. 

Jiedu sutiko su mano pasiūlymu, ir mes susiruošė- 
me gulti. Gudas nusivilko drabužius, papurtė juos, įdė- 
jo į kelnių kišenę monoklį ir dantų protezus, paskui 
tvarkingai sulankstė kelnes ir pakišo jas po neperšlam- 
pamo apsiausto skvernų, kad nesudrėktų nuo rasos. 
Mudu su seru Henriu pasitenkinome paprastesne ruo- 
Ša ir, skubiai susisupę į antklodes, užmigome giliu, be 
sapnų miegu, kokiu miega keliautojai. 

Bet kas gi ten? 

Nuo vandens pusės mūsų ausis staiga pasiekė žiau- 
rių peštynių garsai. Tuoj pat kažkas šiurpiai suriau- 

mojo. Nebuvo jokios abejonės, kad šitokį garsą galėjo 
sukelti tik liūtas. Mes pašokome ant kojų ir sužiurome 
į tą puse, bet pamatėme tik geltoną ir juodą kovoje 
susikibusį tumulą, besiartinantį į mus. Sugriebėme šau- 
tuvus ir, įsispyrę į neišdirbtos odos batus, išbėgome 
iš užtvaros. Besigrumiantis kamuolys vis ritosi ir ritosi 
žeme, o kai mes pribėgome, nustojo judėti ir gulėjo 
visai ramiai. Štai kas ten buvo. Žolėje gulėjo juodosios 
antilopės, gražiausios iš visų Afrikos antilopių, patinas. 
Jis buvo nebegyvas. Didingas, juodakartis liūtas, per- 
vertas didžiulių lenktų antilopės ragų, taip pat buvo 
nebegyvas. Matyt, įvyko šitaip: juodoji antilopė atėjo 
prie vandens atsigerti, o liūtas, tas pats, kurį girdėjo- 
me riaumojant, gulėjo ten, laukdamas grobio. Kai anti- 
lopė pasilenkė gerti, liūtas šoko ant jos, bet pataikė 
ant aštrių, lenktų, jį pervėrusių ragų. Man jau anks- 
čiau buvo tekę matyti panašų dalyką. Liūtas, pasimo- 
vęs ant antilopės ragų ir negalėdamas išsivaduoti, dras- 
kė ir.graužė jos kaklą bei nugarą, o toji, siusdama iš 
baimės ir skausmo, bėgo tol, kol krito negyva. 

Apžiūrėję negyvus žvėris, mes pašaukėme kafrus 
ir bendromis jėgomis nuvilkome juos prie užtvaros. 
Paskui suėjome vidun, atsigulėme ir nenubudome ligi 
pat aušros. 

Brėkštant pakilome ir susiruošėme medžioklei. Pa- 
siėmėme tris aštunto numerio šautuvus, geroką atsar- 
gą amunicijos ir didžiulius butelius su silpna šalta ar- 
bata, kurią, mano įsitikinimu, geriausiai tinka naudoti 
medžioklėje. Paskubomis nuriję lengvus pusryčius, iš- 
vykome. Umbopa, Kyva ir Ventfogelis keliavo drauge 
su mumis. Kitus kafrus palikome vietoje, įsakę jiems 
nulupti liūto ir juodosios antilopės kailius, o antilopės 
mėsą supiaustyti į gabalus. 

Nesunku buvo rasti platų, dramblių išmintą taką. 
Patyrinėjęs jį, Ventfogelis pareiškė, kad čia praeita 
dvidešimties ar trisdešimties dramblių, daugiausia su- 
augusių patinų. Banda turėjo būti tolokai nukeliavusi 
per naktį, ir tik devintą valandą, kai buvo jau gerokai 
karšta, iš aplaužytų medžių, sutryptų lapų, nuplėšytos 
žievės ir garuojančio mėšlo supratome, kad drambliai 
negali būti toli. 

Staiga pastebėjome bandą, kaip buvo sakęs Vent- 
fogelis, iš dvidešimties ar trisdešimties dramblių. Jie 
buvo ką tik baigę pusryčiaut ir stovėjo dauboje, mo- 
suodami didžiulėmis ausimis. Tai buvo puikus reginys. 

Nuo dramblių mus skyrė apie du šimtai jardų. Iš- 
pešęs kuokštą sausos žolės, pamėtėjau jį aukštyn, no- 
rėdamas nustatyti vėjo kryptį. Aš puikiai žinojau, kad 
drambliai, mus užuodę, pabėgs pirmiau, negu mes spė- 
sime iššauti. Patyrę, kad vėjas pučia nuo dramblių, 
ėmėme atsargiai slinkti piNMnyn, slėpdamiesi už kiek- 
vieno kupstelio, ir mums pavyko prisiartinti prie di- 
džiųjų gyvulių per keturiasdešimt jardų. Visai prieš 
mus, pasisukę šonu, stovėjo trys puikūs patinai. Vie- 
nas iš jų turėjo nepaprastai dideles iltis. Aš sušnibž- 
dėjau, kad numačiau šauti į vidurinį, seras Henris 
nusitaikė į dramblį iš kairės, o kapitonas Gudas — į 
patiną su didelėmis iltimis. 


— Nagi! — sušnabždėjau. 


„Trach! Trach! Trach!" — padrioksėjo iš trijų sun- 
kių šautuvų. Sero Henrio dramblys, pašautas tiesiai į 
širdį, sudribo kaip maišas. Manasis suklupo, lyg, būtų 
mirtinai pašautas, tačiau tuojau pakilo ir leidosi bėg- 
ti — tiesiog pro mane. Kai jis prisiartino, aš šoviau 
jam į plaučius iš antrojo vamzdžio. Šūvis buvo sėk- 

mingas. Dramblys krito, Paskubomis užtaisęs abu 
vamzdžius, pribėgau prie jo ir šūviu į kaktą padariau 
galą vargšo gyvulio kančioms. Tada atsisukau pažiū- 
rėti, kaip sekasi kapitonui Gudui su didžiuoju patinu, 
kurį girdėjau riaumojant iš skausmo ir įniršio tuo 
metu, kai aš stengiausi pribaigti savąjį. Priėjęs prie 
kapitono, pamačiau, kad jis labai susijaudinęs. Pasi- 
rodo, pašautasis patinas atsisuko ir metėsi tiesiai ant 
šaulio, kuris vos spėjo pasitraukti į šalį. Dramblys kaip 
apdujęs nukūrė mūsų stovyklos pusėn, o banda, bai- 
siausiai persigandusi, su triukšmu puolė bėgti prie- 
šinga kryptimi. 

Valandėlę mes tarėmės — vytis sužeistąjį patiną 
ar sekti paskui bandą. Pagaliau nutarėme sekti paskui 
bandą, manydami, kad tų didžiųjų ilčių mums jau ne- 
beteks pamatyti. Aš ligi šiolei gailiuosi, kad įvyko 
visai priešingai. Sekti bandos pėdomis buvo nesunku. 
Pašėlusiai skubėdami, jie išmynė taką, panašų į tikrą 
vieškelį, sutrypdami tankius krūmus kaip žolę. 

Bet pavyti juos buvo sunkiau. Karštos saulės ke- 
pinami, mes plūkėmės daugiau kaip dvi valandas, bet 
pagaliau bandą prisivijome. Visi drambliai, išskyrus 
vieną patiną, stovėjo susispietę į būrį. Iš jų nerimo 
ir iškeltų, orą uostinėjančių straublių supratome, kad 
Jie budriai seka, ar nesiartina kokia nelaimė. Vienas 
patinas stovėjo maždaug per penkiasdešimt jardų nuo 
bandos mūsų link. Matyt, jis ėjo sargybą. Nuo jo mus 
skyrė šešiasdešimties jardų tarpas. Pagalvoję, kad 
dramblys gali mus pamatyti ar užuosti ir tada išbai- 
dyti visą bandą, ypač kad vietovė buvo gana atvira, 
mes visi nusitaikėme į tą patiną ir, man pašnibždom 
davus komandą, iššovėme. Visi trys šūviai pataikė į 

tikslą: dramblys krito negyvas. Ir vėl banda ėmė bėg- 
ti, tačiau, jos nelaimei, už šimto jardų buvo stačiais 
krantais sausa upės vaga. Vietovė labai priminė tą zu- 
lusų krašto vietą, kur buvo nužudytas karališkasis 
princas. Drambliai suvirto į vagą, o kai mes pasiekė- 
me pakrantę, jie, apimti didžiausio sąmyšio, jau bandė 
be perstojo baubdami lipti į kitą krantą. Pagauti egois- 
tiškos baimės, jie trimitavo ir stumdė vienas kitą į 
šalis — taip kaip elgiasi ir dauguma žmonių. Mums 
puikiausiai pasisekė: šaudydami taip greitai, kaip tik 
spėjome užtaisinėti šautuvus, mes nudėjome penkis 
vargšus gyvulius ir, be abejo, būtume galėję išgul- 
dyti visą bandą, jeigu jie nebūtų staiga palikę kranto 
ir galvotrūkčiais nurūkę upės vaga. Mes nesivijome 
jų: buvome labai pavargę, o be to, žudynės jau spėjo 
mums įkyrėti. Aštuoni drambliai ir taip geras grobis 
per vieną dieną. 

Mes truputį pailsėjome, o kafrai tuo tarpu išpiovė 
vakarienei dviejų negyvų dramblių širdis. Po to pa- 
sukome atgal į stovyklą, be galo patenkinti savimi, 
nutarę kitą rytą pasiųsti nešėjus, kad tie išpiautų iltis. 

Eidami pro tą vietą, kur Gudas sužeidė didįjį pa- 
tiną, užtikome antilopių — kamų bandą, bet nešaudė- 
me jų, nes pakankamai turėjome mėsos. Jos nurisnojo 
pro šalį ir, sustojusios maždaug per šimtą jardų už 
nedidelių krūmokšnių, atsisuko ir sužiuro į mus. Gu- 
das labai panoro pamatyti jas iš arčiau, kadangi ka- 
mos jis niekad taip arti nebuvo matęs. Padavęs savo 
šautuvą Umbopai, Gudas nužingsniavo krūmokšnių 
link, o Kyva nusekė paskui. Mes susėdome jų palauk- 
ti, džiaugdamiesi, kad atsirado proga truputį pailsėti, 

Didingai leidosi raudona saulė. Mudu su seru Hen- 


52 


riu gėrėjomės nuostabiu reginiu. Staiga suriaumojo 
dramblys, ir raudono saulės disko fone iškilo milžiniš- 
kas jo siluetas su puolant iškeltu straubliu ir užriesta 
uodega. Tuoj pat mes pamatėme Gudą ir Kyvą, iš visų 
jėgų bėgančius į mūsų pusę nuo sužeistojo, juos besi- 
vejančio patino (nes tai tikrai buvo tas pats patinas). 
Valandėlę mes neišdrįsome šauti, kad nepataikytume į 
žmones, Oo ir atstumas buvo per .didelis. Staiga įvyko 
baisus dalykas. Gudas tapo savo aistros civilizuotų 
kraštų rūbams auka. Jei jis būtų sutikęs nusimauti 
kelnes ir getrus, kaip mes, ir medžioti tik flaneliniais 
marškiniais ir batais, viskas būtų buvę tvarkoje. Kel- 
nės labai kliudė jam tose baisiose lenktynėse. Kai jis 
buvo maždaug šešiasdešimt jardų nuo mūsų, jo batų 
puspadžiai, nublizginti žolės, slystelėjo, ir Gudas krito 
veidu į žemę, tiesiog drambliui po kojomis. Mums už- 
gniaužė kvapą; buvo aiškų, kad Gudas žuvęs. Kiek 
įkabindami, pasileidome bėgti prie jo. Po dviejų se- 
kundžių viskas buvo baigta. Bet baigta ne taip, kaip 
mes manėme. Kyva, zulusų vaikinas, tikras drąsuolis, 
pamatęs, kad jo šeimininkas pargriuvo, atsisuko ir 
paleido ietį tiesiog drambliui į snukį. Ietis įšmigo į 
straublį. 

Riaumodamas iš skausmo, dramblys sučiupo varg- 
šą zulusą, tėškė jį žemėn, primynė savo plačia koja 
ir, apsukęs straublį aplink viršutinę kūno dalį, per- 
plėšė žmogų pusiau. 

Mes bėgome artyn, pakvaišę iš siaubo, be perstojo 


kala igis kol dramblys susmuko ant sudraskyto zu- 
uso. 


O Gudas, pakilęs nuo žemės, laužė rankas, gedė- 
damas drąsuolio, paaukojusio dėl jo savo gyvybę. Ne: 

aš, senas vilkas, pajutau smaugulį gerklėj. Umbopa 
ilgai stovėjo, žiūrėdamas į milžinišką negyvą dramblį 
ir sumaigytus vargšo Kyvos palaikus. 

— Taigi;— tarė jis pagaliau,—suvo, bet žuvo kaip 
tikras vyras. 


- 


V SKYRIUS 


MUSŲ ŽYGIS PER 2 


Mes nušovėme devynis dramblius ir sugaišome dvi 
dienas, kol išpiovėme iltis, nugabenome jas į stovyk- 
lą ir rūpestingai užkasėme smėlyje, po didžiuliu me- 
džiu, kurį galima buvo matyti už daugelio mylių. O 
koks puikus buvo dramblio kaulas! Niekad man ne- 
buvo tekę matyti geresnių ilčių: kiekviena iš jų svėrė 
nuo keturiasdešimt iki penkiasdešimt svarų. O iltys 
didžiojo patino, nužudžiusio vargšą Kyvą, svėrė, kiek 
galėjome spręsti iš akies, pora apie šimtą septynias- 
dešimt svarų. 

Tai, kas liko iš Kyvos, mes palaidojome tuščiame 
skruzdėdos urve ir padėjome šalia ietį, kad jis turėtų 
kuo apsiginti, keliaudamas į geresnį pasaulį. 

Trečiąją dieną mes išvykome, tikėdamiesi vieną 
gražią dieną sugrįžti ir išsikasti dramblio kaulą. Nu- 
ėję ilgą, varginantį kelią bei patyrę daugybę nuoty- 
kių, kurių dėl vietos stokos smulkiai nepasakosiu, pa- 
galiau pasiekėme Sitandos Kralį ties Lukangos upe. 
Nuo šios vietos ir turėjo prasidėti tikroji ekspedicija. 
Kaip puikiai aš prisimenu mūsų atvykimą į tą vietą! 
Dešinėje buvo išsimėtę čiabuvių nameliai, akmeniniai 

kraliai gyvuliams ir sklypeliai dirbamos žemės prie 
vandens, kuriuose tie laukiniai išaugindavo menkas 
grūdų atsargas. Už kaimelio bangavo plati stepių ly- 
guma, priaugusi aukštos žolės, kurioje bastėsi bandos 
smulkių žvėrelių. Kairėje plytėjo didžiulė dykuma. 
Ši vietelė buvo paskutinė derlingos žemės riba. Sunku 
pasakyti, dėl kokių gamtinių priežasčių dirvožemis 
šioje vietoje taip ryškiai keitėsi, bet taip jau buvo. 
Visai pro mūsų stovyklą tekėjo nedidelis upelis, o už 
jo kilo akmenuotas skardis, tas pats, nuo kurio aš prieš 
dvidešimt metų pamačiau šliaužiantį vargšą Silvestrą, 
mėginusį pasiekti Saliamono kasyklas. Už skardžio 
prasidėjo bevandenė, krūmokšniais apaugusi dykuma. 
Kol mes įsikūrėme stovyklą, atėjo vakaras. Didžiulis 
ugninis saulės kamuolys skendo į dykumą; nuostabūs, 
daugiaspalviai spinduliai buvo išsklidę po plačią erd- 
vę. Palikęs Gudą prižiūrėti bebaigiamos rengti mūsų 
mažutės stovyklos, aš pasivadinau serą Henrį; mudu 
užkopėme ant skardžio viršūnės ir sužiurome į dyku- 
mą. Oras buvo labai skaidrus, ir aš galėjau įžiūrėti toli 
toli  dunksantį neryškų, melsvą didžiojo Suleiman- 
Bergo kontūrą, vietomis padengtą sniego. 


— Štai, — tariau aš, — ten yra Saliamono kasyk- 
lų siena. Dievas žino, ar mums pavyks kada nors ją 
peržengti. 


— Mano brolis tikriausiai ten. O jeigu jis ten, aš 
vis vien jį surasiu,— tarė seras Henris su būdingu jam 
ramiu pasitikėjimu. 

— Tikiuosi, —tariau, pasisukdamas grįžti stovyk- 
lion. 

Tik tada pastebėjau, kad buvome ne vieni. Už mū- 
sų, taip pat įdėmiai stebėdamas stūksančius tolumoje 
kalnus, stovėjo augalotasis zulusas Umbopa. 

Pamates, kad aš jį pastebėjau, zulusas prabilo, bet 
kreipėsi į serą Henrį, prie kurio buvo labai prisirišęs. 

— Ar tu keliauji ten, Inkubai? (Šiuo vardu kafrai 
buvo praminę serą Henrį. Man rodos, kad tas žodis 
reiškė dramblį),— paklausė Umbopa, rodydamas kalnų 
link savo plačia ietimi. 

Aš rūsčiai paklausiau, kaip jis drįsta taip familia- 
riai vadinti savo poną. Nieko blogo, jei čiabuviai sa- 
vo tarpe vadina Žmogų kokia nors pravarde, tačiau 
nepadoru taip pagoniškai pravardžiuoti tiesiai į akis. 
Zulusas tyliai nusijuokė, o tas juokas mane supykdė. 

— O ką tu gali žinoti, gal aš lygus Inkosiui, ku- 
riam tarnauju? — paklausė Umbopa.— Jis, be abejo, 
karališkos giminės. Tai matyti iš jo ūgio ir akių. Gal ir 
aš nemenkesnis už jį. Netgi ūgiu esu jam lygus. Pa- 
kalbėk už mane, Makumazane, ir pasakyk mano žo- 
džius Inkosiui Inkubui, mano ponui, nes aš kalbėsiu 
su juo ir su tavimi. 

Aš pykau ant jo, nes nebuvau pratęs, kad kafrai 
šitaip su manimi kalbėtų. Tačiau jis kažkodėl padarė 
man įspūdį; be to, man rūpėjo sužinoti, ką jis nori 
pasakyti. Aš išverčiau jo žodžius, o taip pat išreiš- 
kiau savo nuomonę, kad jis yra akiplėša, o jo pasi- 
didžiavimas — pritrenkiantis. 

— Taip, Umbopa,— atsakė seras Henris.— Aš tik- 
rai ruošiuosi ten keliauti, 

— Dykuma plati; joje nėra vandens. Kalnai aukšti 
ir apsikloję sniegu. Niekas nežino, kas yra už jų — 
ten, kur leidžiasi saulė. Tai kaipgi tu keliausi ten, 
Inkubai? Ko tu ten ieškosi? 

Aš vėl išverčiau. 

— Pasakyk jam,— tarė seras Henris,— jog aš vyks- 

tu ten, tikėdamasis rasti savo kraujo žmogų, savo bro- 
lį, kad aš einu jo ieškoti. 

— Tai tiesa, Inkubai. Vienas žmogus, kurį aš su- 
tikau kelyje, papasakojo man, kad baltasis iškeliavo 
į dykumą anų kalnų kryptimi prieš du metus. Su juo 
ėjo tarnas, medžiotojas. Jie negrįžo. 

— Iš kur tu žinai, kad jis buvo mano brolis? — 
paklausė seras Henris. 

— Ne, aš nežinau. Bet žmogus, kurio paklausiau, 
kaip atrodo baltasis, atsakė, kad jis turėjo tavo akis 
ir juodą barzdą. Jis taip pat papasakojo, kad medžio- 
tojo vardas buvo Džimas; jis dėvėjęs drabužius ir bu- 
ves bečuanų tautybės. 

— Nėra jokios abejonės, — tariau. — Aš gerai pa- 
žinojau Džimą. 

Seras Henris linktelėjo galvą. 

— Ir aš tikiu, — tarė jis.— Jei Džordžas įsikals ką 
nors į galvą, tai būtinai įvykdys. Jis toks nuo vai- 
kystės. Jeigu jis nutarė perkopti Suleiman-Bergą, tai 
ir perkopė, jei tik nenutiko kokia nelaimė, ir mes 
turime jo ieškoti kitapus kalnų. 

Umbopa suprato anglų kalbą, bet retai kada ang- 
liškai kalbėdavo. 

— Kelionė tolima, Inkubai,—tarė jis, o aš išver- 
čiau jo pastabą. 

— Taip,— tarė seras Henris.— Kelionė tolima. Ta- 
čiau nėra tokios kelionės šioje žemėje, kurios nenu- 
eitų Žmogus, iš visos širdies pasiryžęs tai padaryti. 
Nėra nieko, Umbopa, ko negalėtų padaryti žmogus — 
nėra kalnų, kurių jis neperkoptų, nėra dykumos, ku- 
Ilos jis nepereitų, jeigu jį veda meilė ir jeigu jis per 
daug nebrangina savo gyvenimo, o paveda viską dievo 
apvaizdai. 

Aš išverčiau. 

— Tai didingi žodžiai, mano tėve,— atsakė zulu- 
sas (aš jį taip vadinu, nors iš tiesų jis nebuvo Lulu- 
sas).— Didingi, šaunūs žodžiai, derantieji tikram vyrui. 
Tu teisus, tėve Inkubai. Klausyk, kas yra gyvenimas? 
Tik plunksnelė, žolės sėkla, vėtoma ir mėtoma; tai ji 
dauginasi ir čia pat miršta, tai ji nešama tiesiog į dan- 
gų. Bet jei sėkla gera ir sveika, jai pasiseka nueiti tą 
neilgą kelio galą taip, kaip ji nori. Gera yra žengti 
savo keliu, kovojant su negandomis. Žmogus turi 
mirti. Blogiausiu atveju jis gali mirti šiek tiek anks- 
čiau. Taigi, mano tėve, aš eisiu su tavimi per dykumą 
ir kopsiu į kalnus, jei tik atsitiktinai nežūsiu kelyje. 

Jis valandėlei nutilo, o paskui kalbėjo toliau su 
tuo keistu gražbylystės įkarščiu, kuris kartais pagau- 
na zulusą, pilnu tuščių pasikartojimų, kas, mano nuo- 
mone, rodo, jog šiai tautai netrūksta poetinio instink- 
to ir dvasinės galios. 

— Kas yra gyvenimas? Pasakykite man, o baltieji 
žmonės, jūs, kurie esate protingi ir žinote pasaulio pa- 
slaptis, kurie pažįstate Žvaigždynus ir visus pasaulius, 
supančius žvaigždes ir esančius viršum jų, jūs, kurie 
siunčiate žodžius iš tolo ir be balso, pasakykite man, 
baltieji, mūsų gyvenimo paslaptį — kur mes einame ir 
iš kur atėjome? Jūs negalite atsakyti. Nežinote. Klau- 
sykit — aš pasakysiu. Atėjome iš tamsos, į tamsą ir 
einame. Mes išskrendame naktį iš niekur, kaip audrų 
blaškomas paukštis; valandėlę mūsų sparnai švysteli 
ugnies šviesoj, ir štai mes vėl skrendame į niekur. Gy- 
venimas yra niekas. Gyvenimas yra viskas. Gyveni- 
mas — ranka, kuria mes sulaikome mirtį. Tai jonva- 
balis, kuris žiba naktį, o ryto metą pajuosta. Tai bal- 

tas garas, kyląs iš jaučio nasrų žiemos metu, tai ma- 
žutis šešėlis, skriejąs žole ir ištirpstąs saulei besilei- 
džiant. 

— Keistas esi žmogus, — tarė seras Henris, kai Um- 
bopa nutilo. 

Umbopa nusijuokė. 

— O man atrodo, kad mudu labai panašūs, Inku- 
bai. Gal ir aš ieškau brolio ten, už kalnų. 

Aš pažvelgiau į jį susidomėjęs. 

— Ką tu turi galvoj, — paklausiau. — Ką tu Žinai 
apie kalnus“. 

— Nedaug, labai nedaug. Ten yra nuostabi šalis, 
burtų ir grožio šalis, šalis narsių vyrų, medžių, upių, 
baltų kalnų ir didelio balto kelio. Aš girdėjau apie 
tai. Bet kam daug kalbėti. Jau temsta. Tie, kuriems 
lemta gyventi, pamatys. 

Aš pažvelgiau į jį su nepasitikėjimu. Tas Žmogus 
per daug žinojo. 

— Nėra ko bijoti manęs, Makumazane,— tarė jis, 
perpratęs mano žvilgsnį — Aš nekasu jums duobės. 
Neruošiu jokių spąstų. Jei mes kada pereisime tuos 
kalnus už saulės, aš pasakysiu, ką žinau. Bet juos gau- 
bia mirtis. Būkite protingi ir grįžkite atgal. Geriau 
medžiokite dramblius. Aš tariau savo žodį. 

Nieko daugiau nesakęs, jis pakėlė ietį atsisveikin- 
damas ir pasuko į stovyklą. Netrukus radome jį, va- 
lantį šautuvą, kaip ir visi kiti kafrai. 

— Keistas Žmogus,— tarė seras Henris. 

— Taip, — atsakiau aš, — labai jau keistas. Ne- 
mėgstu tokių. Jis kažką žino, bet nenori pasakyti. Ta- 
čiau su juo neverta ginčytis. Mes vykstame nepapras- 
ton kelionėn ir, kaip ten bebūtų, vienas paslaptingas 
zulusas nedaug tepakenks. 


59 


Kitą dieną susiruošėme išvykti. Aišku, gabenti per 
dykumą sunkius šautuvus drambliams medžioti ir ki- 
tus daiktus buvo neįmanoma. Mes atleidome nešėjus 
ir susitarėme su vienu senu čiabuviu, kurio kralis sto- 
vėjo šalia mūsų stovyklos, kad jisai pasaugos mūsų 
daiktus kol grįšime. Man buvo labai skaudu palikti 
tokius puikius ginklus mielaširdingai globai laukinio, 
seno vagies, kurio akys, pamačiusios mūsų šautuvus, 
godžiai sublizgo. Tačiau aš griebiausi kai kurių atsar- 
gumo priemonių. 

Visų pirma užtaisiau visus šautuvus įr pareiškiau, 
kad prisilietus jie iššaus. Jis tučtuojau pamėgino vie- 
ną paliesti, kuris tikrai iššovė ir ne tik peršovė vieną 
iš jaučių, tuo metu atgintų prie kralio, bet ir jį patį 
taip trinktelėjo, kad jis, baisiai persigandęs, apvirto 
aukštielninkas. Senis pakilo gerokai susijaudinęs, ne- 
patenkintas, kad neteko jaučio, bet jam dar užteko 
akiplėšiškumo paprašyti atlygint. Tačiau niekas ne- 
būtų jį privertęs vėl liesti šautuvus. 

— Padėk tuos gyvus velnius į pastogę, — tarė jis,— 
nešk juos iš akių, kad neišžudytų mūsų visų. 

Paskui aš pasakiau jam, kad, sugrįžę ir neradę bent 
vieno iš šių daiktų, išgalabinsime jį ir kitus jo tau- 
tiečius burtų pagalba. Tuo atveju, jei mes žūtume, o 
jis bandytų pasisavinti šiuos daiktus, aš grįšiu ir vai- 
densiuos jam, kol jo gyvuliai pasius, jų pienas su- 
rugs ir gyvenimas taps jam našta; aš priversiu visus 
velnius išlįsti iš šautuvų ir taip su juo pasišnekėti, kad 
jam tatai visai nebūsią malonu. Žodžiu, aš aiškiai nu- 
šviečiau, kokios bausmės jo laukia. Taip pasikalbėjus 
jis prisiekė saugosiąs mūsų daiktus, lyg jie būtų jo 
tėvo vėlė. Labai prietaringas buvo tas senis kafras, ir 
didelis niekšas. 

Taip sutvarkę visą atliekamą kilnojamąjį turtą, 
susikrovėme bagažą, kurį turėjome pasiimti į kelionę 
mes penkiese: seras Henris, Gudas, aš, Umbopa ir ho- 
tentotas Ventfogelis. Bagažas buvo labai nedidelis, bet, 
ką bebūtume darę, negalėjome apkrauti žmogų daugiau 
kaip keturiasdešimties svarų nešuliu. Štai ką mes pa- 
ėmėme: 

Tris ekspresus ir du šimtus šovinių. 

Du Vinčesterio sistemos automaius (Umbopai ir 
Ventfogeliui). 

Tris Kolto sistemos revolverius ir šešiasdešimt šo- 
vinių. 

Penkis keturių pintų! talpos butelius su vandeniu. 

Penkias antklodes. | 

Dvidešimt penkis svarus? biltongo — pailgais gabalė- 
liais supiaustytos, saulėje džiovintos žvėrienos. 

Dešimt svarų puikiausių margų karolių dovanoms. 

Kai kurių vaistų, o taip pat uncijąš chinino ir ke- 
letą smulkių chirurginių instrumentų. 

Savo peilius ir kitas smulkmenas — kompasą, deg- 
tukus, kišeninį filtrą, tabako, kastuvėlį, butelį konjako 
ir drabužius, kuriais vilkėjome. 

Tai ir viskas, kuo buvome apsirūpinę — labai ma- 
Ža tokiai rizikingai kelionei, bet mes nesiryžome dau- 
giau apsikrauti. Jau ir taip našta, tenkanti kiekvienam 
iš mūsų, buvo per sunki keliaujant įkaitusia dyku- 
ma. Tokiose kelionėse kiekviena uncija daug reiškia. 
Bet ką mes bedarėme, negalėjome tos naštos suma- 
žinti, nes buvome paėmę tik būtiniausius daiktus. 


1 Pinta — 0,56 I. Vert. 
žSvar as —(angl.) 4536 g. Vert. 
3 Uncija —(angl.) 28,3 g. Vert. 

Vargais negalais man pavyko prikalbėti tris nu- 
skurusius čiabuvius, kad jie palydėtų mus pirmąjį 
kelionės etapą — dvidešimt mylių — ir paneštų po di- 
džiulį galono! talpos moliūgą su vandeniu. Už tai pri- 
žadėjau jiems padovanoti po gerą medžioklinį peilį. Bu- 
vau numatęs vėl pripildyti mūsų butelius po pirmojo 
nakties žygio, nes nutarėme iškeliauti nakties vėsoje. 
Čiabuviams paaiškinau, kad mes vykstame medžioti 
strausų, kurių. dykumoje buvo labai daug. Jie murmė- 
jo, traukė pečiais ir pareiškė, kad mes bepročiai ir 
mirsime iš troškulio, kas man atrodė visai panašu į 
tiesą. Tačiau jie sutiko keliauti, trokšdami gauti pei- 
lius, retą brangenybę šiame krašte, ir tikriausiai pa- 
galvoję, kad mūsų laukianti mirtis — ne jų reikalas. 

Visą rytojaus dieną ilsėjomės ir miegojome. Sau- 
lei leidžiantis prisikirtome jautienos, užgerdami ją ar- 
bata, paskutiniąja arbata prieš tokią ilgą kelionę, kaip 
liūdnai pastebėjo Gudas. Paskui, atlikę paskutiniuo- 
sius pasiruošimus, sugulėme, laukdami, kuomet pate- 
kės mėnulis. Pagaliau apie devintą valandą jis pate- 
kėjo, skaisčiai gpindėdamas ir užtvindydamas sidabrine 
šviesa laukinį gamtovaizdį, paskleisdamas paslap- 
tingą šviesą kalvotose bekraštės dykumos platybėse, 
kuri atrodė tokia pat didinga ir tyli, tokia pat svetima 
žmogui, kaip ir žvaigždėmis nusėtas dangaus skliau- 
tas. Mes pakilome ir per keletą minučių susiruošėme, 
tačiau vis dar kažko delsėme, nes žmogui įgimta svy- 
ruoti prieš žengiant lemiamą žingsnį. Mes, baltieji, 
stovėjome atskirai. Umbopa, laikydamas rankoje ietį, 
persimetęs per petį šautuvą, stovėjo už kelių žings- 
nių nuo mūsų, įdėmiai žiūrėdamas į dykumą. Trys 


1 Galonas— 4,54 1. Vert. 

pasamdyti čiabuviai, pasiėmę moliūgus su vandeniu, 
ir Ventfogelis susibūrė už mūsų. 

— Džentelmenai,— staiga tarė seras Henris tyliu, 
žemu balsu,— mes vykstame į vieną iš keisčiausių ke- 
lionių šiame pasaulyje. Vargu, ar ji bus sėkminga. Bet 
mes, trys vyrai, petis petin sutiksime gėrį ar blogį ir 
laikysimės iki galo. O dabar, prieš išvykdami, pasi- 
melskime visagaliui, kuris nuskiria žmonių likimą, 
kuris jau prieš amžių amžius nubrėžė mūsų kelius, ir 
paprašykime pakreipti mūsų žingsnius ten, kur bus jo 
valia. 

Nusiėmęs skrybėlę, jis valandėlę pastovėjo, užsi- 
dengęs veidą rankomis. Gudas ir aš pasielgėme pana- 
šiai, | 

Negaliu pasakyti, kad būčiau itin pamaldus, kaip 
ir dauguma medžiotojų, o kai dėl sero Henrio, tai iki 
šiolei aš nebuvau girdėjęs jį taip šnekant, o ir po to 
girdėjau tik vieną sykį, nors, man rodos, širdyje jis 
buvo giliai religingas. Gudas taip pat dievobaimingas, 
tik labai mėgsta plūstis. Šiaip ar taip, neprisimenu, 
kad būčiau kada nuoširdžiau meldęsis, kaip tuo mo- 
mentu, ir po to pasijutau esąs daug laimingesnis. Mū- 
sų ateitis buvo tokia neaiški, o aš manau, kad visa, 
kas nežinoma ir baisu, priartina žmogų prie jo kūrėjo. 

— O dabar,—tarė seras Henris,—trauksime! 

Ir mes iškeliavome. 


Kito kelrodžio neturėjome, tik tolimuosius kalnus 
ir senojo Džoze da Silvestros brėžinį, nupieštą ant dro- 
bės skiautelės mirštančio, pusiau pamišusio žmogaus 
rankos prieš tris šimtus metų. Aišku, tuo brėžiniu ne- 
buvo galima visiškai pasikliauti, tačiau, koks jis be- 
būtų, vienintelė mūsų sėkmės viltis priklausė nuo jo. 

Jei mums nepavyks surasti blogo vandens lomelės, 
kurią senasis donas buvo pažymėjęs vidury dykumos, 
maždaug šešiasdešimt mylių nuo mūsų išvykimo vie- 
tos, pusiaukelėje iki kalnų, tai aišku, jog mirsime iš 
troškulio baisia mirtimi. Mano nuomone, mes turėjo- 
me nepaprastai mažai šansų rasti vandens toje smėlio 
ir krūmokšnių jūroje. Bet jeigu da Silvestra ir būtų 
tiksliai nurodęs vietą, tai kas žino, ar toji bala jau 
prieš daugelį metų nebus saulės išdžiovinta, žvėrių 
ištrypta, ar užnešta smėlio. 

Mes, tylūs kaip šešėliai, sunkiai žengėme pirmyn 
per smėlį. Krūmokšniai painiojosi po kojų-ir trukdė 
eiti; smėlys biro į batus, ir, paėję keletą mylių, turė- 
davome sustoti jo išsikratyt. Dvelkė maloni nakties vėsa, 
ir, nors oras buvo toks troškus bei slopinantis, 
kad atrodė net tirštas, mes nuėjome geroką kelio 
galą. Dykumoje buvo labai tylu ir nyku — tai mus be 
galo slėgė. Gudas jautė tą pat ir net ėmė švilpauti 
„Savo mergaitę aš palikau...", bet tas švilpesys dy- 
kumoje aidėjo taip ūdžiai, kad jis nutilo. Netrukus 
ištiko nedidelis nuotykis, kuris, nors iš pradžių ir bu- 
vome išsigandę, mus šiek tiek pralinksmino. Gudas 
ėjo pirmasis ir nešėsi kompasą, apie kurį, kaip jūri- 
ninkas, be abejo, gerai nusimanė. Mes vorele vilkomės 
iš paskos. Staiga šūksmas, ir Gudas išnyko. Tučtuojau 
aplink mus pakilo neregėtas triukšmas: kažkas prunkš- 
tė, stenėjo, pašėlusiai kaukšėjo bėgančios kojos. 
Silpnoje šviesoje mes tegalėjome įžiūrėti neaiškius, 
smėlio debesyje pusiau paskendusius šuoliuojančius 
pavidalus. Ruošdamiesi sprukti, čiabuviai metė nešu- 
lius, bet atsiminę, kad sprukti nėra kur, puolė žemėn 
rėkdami, jog tai velnias. Mudu su seru Henriu stovė- 

jome pritrenkti. Mūsų nustebimas nesumažėjo ir kai 
>»amatėme Gudą sėdintį ant arklio, galvotrūkčiais 1e- 
kiančio kalnų kryptimi. Gudas šūkavo kaip pašėlęs. 
Staiga jis pakėlė rankas aukštyn, ir mes išgirdome, 
kaip jis žnektelėjo ant žemės. Tik tada aš supratau kas 
įvyko. Mes užėjome tiesiai ant miegančių kvagų! ban- 
dos. Gudas užkrito ant vieno tų gyvulių nugaros, o 
tas pašokęs ėmė jį nešti. Riktelėjęs kitiems, kad vis- 
kas tvarkoj, aš nubėgau prie Gudo, labai būkštauda- 
mas, kad jis nebūtų susižeidęs. Radęs jį sėdintį ant 
smėlio, gerokai sutrenktą ir baisiai persigandusį, bet 
nesužeistą ir su tvirtai stovinčiu akyje monokliu pa- 
žutau didžiausią palengvėjimą. 

Po to mes keliavome toliau be jokių nelaimingų 
atsitikimų, ir, kai sustojome, buvo jau po pirmos; su- 
stoję gurkštelėjome truputį vandens, visai nedaug, nes 
vandenį reikėjo branginti, pusvalandį pailsėjome ir 
iškeliavome toliau. 

Ėjom ir ėjom, kol pagaliau rytai ėmė rausti kaip 
mergaitės skruostai. Pasirodė blyškūs, gelsvi spindu- 
liai, kurie greit pavirto auksine juosta, ir aušra užlie- 
jo dykumą. Žvaigždės ėmė blėsti ir pagaliau visai už- 
geso. Auksinis mėnuo išblyško, o ligūstame jo veide 
išryškėjo kalnų grandinės, išsišaudamos tarsi mirštan- 
čio žmogaus skruostikauliai; per bekraštę lygumą 
plykstelėjo aštrūs ir tiesūs didingos šviesos spinduliai, 
perskrosdami miglos šydus ir juos uždegdami, paga- 
liau visa dykuma nušvito virpančia, auksine šviesa. 
Diena išaušo. 

Bet mes nesustojome, nors pailsėti jau būtų buvę 
ne pro šalį. Žinojom, kad saulei pakilus keliauti bus 


*' Kva ga — zebrų rūšis. 

beveik neįmanoma. Pagaliau apie šeštą valandą paste- 
bėjome dykumoje kyšančią nedidelę grupelę uolų ir 
nuslinkome prie jų. Mūsų laimė, radome ten uolos 
iškyšulį, po kuriuo tįsojo lygus smėlys. Tai buvo puiki 
priedanga nuo kaitros. Palindę po ta uola, atsigėrėme 
užkandome biltongo, o paskui sugulėm ir kietai už- 
migome. 

Nubudome trečią valandą po pietų ir pamatėme 
tris mūsų nešėjus besiruošiančius grįžti. Jie užtektinai 
buvo paragavę dykumos, ir jokie peilių kiekiai nebū- 
tų privertę juos žengti bent vieną žingsnį pirmyn. Tai- 
gi Mes iki soties prisigėrėme vandens ir pripildėme 
ištuštėjusius butelius iš moliūgų, kuriuos nešė pasam- 
dytieji čiabuviai, o paskui juos, grįžtančius į savo na- 
mus už dvidešimties mylių, nulydėjome akimis. 

Pusę penkių mes taip pat iškeliavome. Eiti buvu 
nuobodoka ir nykų.-Išskyrus kelis strausus, šioje smė- 
lio platybėje nepamatėme jokios gyvos būtybės. Ma- 
tyt, žvėrims čia buvo per sausa ir, neskaitant kelių 
nusususių kobrų, roplių visai neužtikome. Vien tik 
vabzdžių, paprastų naminių musių, buvo daugybė. Jos 
apspito mus „ne po vieną, o pulkų pulkais“, kaip pa- 
sakyta' Senajame Testamente. Naminė musė — nepa- 
prasčiausias sutvėrimas. Kur tik beeisi — jų visur pil- 
na. Atrodo, šitaip būta visais laikais. Aš mačiau vieną 
musę gintaro gabale, kuris, kaip man aiškino, buvo apie 
pusės milijono metų senumo. Ji niekuo nesiskyrė nuo 
šiuolaikinių savo palikuonių. Aš visai neabejoju, kad 
mirštant paskutiniajam žmogui šioje žemėje, jei tik 
tada bus vasaros metas, musė zirzdama skraidys aplink 
jį, taikstydamasi nutūpti jam ant nosies. 


Saulei leidžiantis sustojome ir laukėme patekant 

mėnulio. Dešimtą valandą jis pakilo puikus ir aiškus 
kaip visuomet. Trumpam stabtelėję apie antrą valan- 
dą, mes sunkiai slinkome pirmyn visą naktį, kol pa- 
galiau ilgai laukta saulė nutraukė mūsų vargus, Mes 
gurkštelėjome vandens, kritome ant smėlio ir tuojau 
sumigome, nes buvom nepaprastai pavargę. Nereikėjo 
jokios sargybos, nes šioj plačioj, neapgyventoj lygu- 
moj nebuvo ko bijoti. Vieninteliai mūsų priešai buvo 
karštis, troškulys ir musės, bet aš geriau būčiau suti- 
kęs grumtis su bet kokiu žmogum ar plėšriuoju Žvė- 
rimi, negu su šia pabaisiška „trejybe. Šį sykį jau ne- 
radome uolos, kuri būtų galėjusi pridengti mus nuo 
pliskinančios saulės, todėl nubudome apie septintą 
valandą ryto jausdami lygiai tą pat, ką jaučia mėsos 
gabalas keptuvėj. Mes buvome tiesiog kiaurai perke- 
pę. Atrodė, kad deginanti saulė čiulpia iš mūsų patį 
kraują. Sunkiai gaudydami orą, susėdome, 

— Fu,— tariau, nuvaikydamas visą aureolę musių, 
linksmai zirziančių aplink mano galvą; karštis joms 
nekenkė. 

— Oho! — tarė seras Henris. 

— Karšta! — tarė Gudas. 


Iš tiesų buvo karšta, o mes neturėjome jokios pa- 
stogės. Kiek besidairėme, nebuvo matyti nei uolos, nei 
medžio, tik begalinis, akinantis tviskesys. Įšilęs oras 
banguote bangavo ties dykuma, tarsi viršum raudonai 
įkaitintos krosnies, | 

— Ką daryti? — paklausė seras Henris. — Ilgai 
šitaip neištversime. 

Mes beviltiškai susižvalgėme. 

— Žinot ką? — tarė Gudas.— Reikia išsikasti duo- 
bę, sulįsti į ją ir užsidengti krūmokšniais. 

Pasiūlymas neatrodė labai viliojantis, tačiau, šiaip 
ar taip, buvo geriau, negu niekas. Mes griebėmės dar- 
bo: kasėme kastuvėliu, kurį turėjome atsinešę, ir ran- 
komis. Per valandą mums pavyko išrausti dešimties 
pėdų pločio, dvylikos ilgio ir dviejų pėdų gylio Žemės 
sklypelį. Paskui medžiokliniais peiliais prisigenėję dau- 
gybę žemų krūmokšnių, sulindome į duobę ir užsiden- 
gėme jais visi, išskyrus Ventfogelį, kuriam, kaip ho- 
tentotui, saulė visai nekenkė. Šakos mus šiek tiek 
apsaugojo nuo kepinančių saulės spindulių, bet karštį 
tame netikrame kape aprašyti negalima — jį reikia įsi- 
vaizduoti. Juodoji Kalkutos duobė! — tik juokas, paly- 
ginus ją su mūsiške. Aš iki šiol negaliu suprasti, kaip 
mes išlikome gyvi. Gulėjome vos bekvėpuodami, kart- 
kartėmis vilgydami lūpas vandeniu iš savo menkos at- 
sargos. Jei būtume gėrę tiek, kiek norėjome, vanduo 
būtų pasibaigęs per pirmąsias dvi valandas. Turėjome 
griežčiausiai susivaldyti, nes žinojom, kad, pritrūkę 
vandens, greit žūtume baisia mirtimi. 

Bet viskas turi pabaigą, jei tik žmogus išgyvena 
tiek, kad jos sulauktų. Galų gale ta baisioji diena ėmė 
slinkti vakarop. Apie trečią valandą mes nutarėme, 
kad ilgiau kentėti neįmanoma, kad verčiau mirti be- 
einant, negu lėtai žūti iš karščio ir troškulio šioje klai- 
kioje duobėje. Taigi siurbtelėjęą po mažą gurkšnelį 
greit senkančio vandens, pasiekusio Žmogaus kraujo 
temperatūrą, mes išsvirduliavome tolyn. 

Buvome nuėję apie penkiasdešimt mylių. Senojo 
da Silvestros žemėlapyje buvo pažymėta, kad dyku- 


1 Juodoji Duobė — Black Hole — rūsys Kalkutoje, į 
kurį 1756 m. Bengalijos sukilėliai uždarė 147 anglų kolonizato- 
rius. Beveik visi jie Žuvo nuo karščio ir troškulio. Vert. 

ma yra trisdešimties lygų! ilgio, o blogo vandens 10- 
melė — maždaug pusiaukelėje. Keturiasdešimt lygų 
reiškė šimtą dvidešimt mylių iki vandens, jeigu jo iš 
tiesų buvo. 

Visą popietę mes iš lėto ir vargingai slinkome į 
priekį, nueidami vos pusantros mylios per valandą. 
Saulei nusileidus vėl ilsėjomės, laukdami mėnulio, ir, 
truputį atsigėrę, šiek tiek numigome. 

Dar prieš gulant Umbopa parodė mums neaukštą, 
vos įžiūrimą kalvelę lygiame dykumos paviršiuje, 
maždaug už aštuonių mylių. Iš tolo ji buvo panaši į 
skruzdėlyną. Aš užsnūdau, klausdamas save, kas ten 
galėtų būti. 

Mėnuliui patekėjus mes iškeliavome, nežmoniškai 
nusilpę, kesdami troškulį ir baisų karštį. Niekas, kas 
to nėra jautęs, negali įsivaizduoti, ką mes pergyveno- 
me. Mes ne ėjome, o svirdinėjome, nuolat griūdami iš 
nuovargio, ir buvome priversti beveik kas valandą 
sustoti. Mes vos beįstengėme kalbėti. Iki šiol Gudas 
vis šnekėjo ir juokavo, nes buvo linksmas vyras, bet 
dabar jau ir jam ne juokai rūpėjo. 

Pagaliau apie antrą valandą, nuilsę tiek fiziškai, 
tiek dvasiškai, priėjome keistą kalvelę ar smėlio kopą, 
kuri iš pirmo žvilgsnio priminė milžinišką skruzdėly- 
ną. Ji užėmė beveik dviejų akrų žemės plotą ir buvo 
apie šimto pėdų aukščio. 

Čia mes sustojome ir, baisaus troškulio verčiami, 
iščiulpėme paskutinius vandens lašus. Jo bebuvo tik 
po pusę pintos kiekvienam, o mes būtume išgėrę po 
galoną. 


' Lyga — 4,83 km. Vert. 

Po to sugulėme. Pradėdamas snausti išgirdau, kad 
Umbopa pratarė pats sau zulusiškai: 

— Jei nerasime vandens, žūsime rytoj dar mėnu- 
liui nepatekėjus. 

Nors ir kaip buvo karšta, bet mane nukrėtė šiur- 
pas. Nemalonu taip arti pajusti baisią mirtį, tačiau 
"net ši mintis nesutrukdė man užmigti. 


VI SKYRIUS 
VANDUO! VANDUOI 


Po dviejų valandų, apie ketvirtą, aš nubudau. Pa- 
tenkinęs šį pirmąjį nuvargusio kūno reikalavimą, vėl 
pajutau nenumaldomą, kankinantį troškulį. Daugiau 
nebegalėjau užmigti. Buvau susapnavęs, kad maudau- 
si sraunioj upėj su žaliais, medžiais apaugusiais kran- 
tais, o nūbudęs vėl pasijutau esąs perdžiūvusioje dy- 
kumoje. Prisiminiau, kad Umbopa sakė, jog, neradę 
šiandien vandens, neišvengiamai turėsime žūti baisia 
mirtimi. Joks žmogiškas sutvėrimas negalėjo ilgiau 
išbūti be vandens tokiame karštyje. Aš atsisėdau, trin- 
damas purvu apskretusį veidą sausomis, suskeldėju- 
siomis rankomis. Mano lūpos ir blakstienos buvo taip 
sulipusios, kad, tik gerokai patrynęs, vargais negalais 
įstengiau jas praverti. Nebetoli buvo rytas, bet visai 
nesijautė priešaušrio gaivumo. Oras buvo neapsako- 
mas — pilnas slogaus karščio. Kiti dar miegojo. Kai 
prašvito tiek, kad galėjau skaityti, išsitraukiau mažą, 
kišeninę „Ingoldsbio Legendų" laidą, kurią buvau pa- 

siėmęs, ir atsiverčiau ,„Reimso kuosą“. Kai atskaičiau 
įki tos vietos, kur 
Berniukas turėjo ąsotį auksinį, 


Pripiltą vandens, skaidraus, gintarinio, 
Koks teka pro Reimsą, Namiurą — tėvynėj. .. 


aš tiesiog sučepsėjau suskilusiomis lūpomis, arba, grei- 
čiau tik bandžiau sučepsėti. Mintis apie tą skaidrų 
vandenį varė mane iš proto. Jeigu net pats kardinolas 
su varpeliu, žvake ir knyga stovėtų greta, aš pripul- 
čiau ir išgerčiau jam skirtą vandenį, nors jis būtų jau 
pilnas muilo putų, vertų, kad pats popiežius nusiplau- 
tų rankas, nors ir žinočiau, jog nusipelnysiu už tai vi- 
guotiną katalikų bažnyčios prakeikimą. Aš net manau, 
jog buvau pradėjęs labai lengvabūdiškai žiūrėti į troš- 
kulį, nuovargį ir alkį, nes ėmiau mąstyti apie tai, kaip 
nustebtų ir kardinolas, ir dailus, mažas berniukas, ir 
kuosa, pamatę mažutį, nudegusį, tamsiaakį, žilaplaukį 
medžiotoją, staigiai prišokusį, įkišusį veidą į ąsotį ir 
išmaukusį brangųjį vandenį iki paskutinio lašo. Ši min- 
tis mane taip pralinksmino, kad aš garsiai susijuokiau 
ar tiksliau tik kvarktelėjau, dėl ko nubudo kiti ir taip 
pat ėmė trinti purvinus veidus, taip pat stengėsi pra- 
plėšti sulipusias lūpas ir blakstienas. 

Kai visi nubudo, ėmėme aptarinėti padėtį, kuri bu- 
vo jau visai rimta. Neturėjome nė lašo vandens. Mes 
užvertėme butelius ir laižėme kaklelius, tačiau vel- 
tui — jie buvo sausi sausutėliai. Gudas, kuris turėjo 
savo žinioje butelį konjako, išsitraukė jį ir ėmė go- 
džiai apžiūrinėti, bet seras Henris tučtuojau ištraukė 
Jį Gudui iš rankų. Gerti gryną spiritą reiškė šauktis 
mirties. 

— Jei nerasime vandens — mirsim, — tarė seras 
Henris. 

— Jeigu galima pasikliauti senojo dono žemėla- 
piu, tai vanduo turėtų būti kažkur netoliese, — ta- 
riau aš. 

Tačiau mano pastaba jų nenudžiugino. Mes visi su- 
„pratome, kad tuo žemėlapiu nelabai tevertėjo pasiti- 
kėti. - 
Pamažu ėmė švisti. Sėdėjome, beviltiškai žiūrėdami 
vieni į kitus. Staiga pamačiau, kad hotentotas Vent- 
fogelis pakilo ir ėmė šen bei ten vaikštinėti, įsmeigęs 
akis į žemę. Netrukus jis sustojo ir parodė žemyn, 
riktelėdamas gerkliniu balsu. 

— Kas yra? —sušukome tučtuojau pakildami ir ei- 
dami ten, kur stovėjo jis, rodydamas į smėlį. 

— Nagi,—tariau,—tai nelabai seni gazelių pėdsa- 
kai; o kas iš to? | 

— Gazelės niekad nesitraukia toli nuo vandens,— 
atsakė jis olandiškai. 

— Teisybė, — atsakiau. — Buvau pamiršęs. Dėko- 
ju dievui už tai. 

Šis mažutis atradimas suteikė mums naujų jėgų. 
Nuostabu, kaip žmogus, atsidūręs beviltiškoje padėty- 
je, griebiasi mažiausios vilties ir jaučiasi beveik lai- 
mingas. Kai naktis tamsi, viena žvaigždė geriau, negu 
niekas. 

Tuo tarpu Ventfogelis kilnojo savo buką nosį Ix- 
giai taip, kaip pavojų pajutęs senas avinas. Netrukus 
jis vėl prabilo. 

— Užuodžiu vandenį,— tarė jis. 

Mes be galo apsidžiaugėme, nes žinojome, kad nuo- 
stabus šių laukinių žmonių instinktas neapgauna. 

Kaip tik tuo metu iškilmingai pakilo saulė ir prieš 
mūsų nustebusias akis atsivėrė toks didingas reginys, 
jog mes tuo momentu užmiršome net troškulį. 


Priešais mus, ne daugiau kaip už keturiasdešimties 
ar penkiasdešimties mylių, ankstyvuose ryto saulės 
spinduliuose žėrėjo Šebos krūtys. Nuo jų į abi puses 
per šimtus mylių driekėsi didysis Suleiman Bergas. Pri- 
trūkau žodžių, besistengdamas aprašyti neapsakomą to 
reginio didybę ir grožį. Netgi aiškūs prisiminimai ne- 
padeda man viską išreikšti. Tai buvo du milžiniški 
kalnai, kokių, man rodos, nėra daugiau ne tik Afriko- 
je, bet ir visame pasaulyje. Jie buvo mažiausiai pen- 
kiolikos tūkstančių pėdų aukščio, stovėjo vienas nuo 
kito per dvylika mylių, sujungti stačios uolos, ir savo 
baisioje, baltoje didybėje kilo tiesiai į dangų. Tie kal- 
nai, stovį kaip gigantiškų vartų kolonos, turėjo moters. 
krūtų formą. Jie palengva kilo nuo lygumos ir iš to- 
lo atrodė visiškai apvalūs bei lygūs. Abiejų kalnų 
viršūnėse stūksojo didžiulės, sniego apdengtos kalvos, 
primenančios krūties spenelį. Uola, jungianti abu kal- 
nus, siekė tūkstančio pėdų aukštį ir buvo labai stati. 
Abipus kalnų, kiek tik beužmatė akis, driekėsi išti- 
sos uolų grandinės, kur-ne-kur perkirstos plokščiavir- 
šūnių kalnų, labai būdingų Afrikai ir panašių į gar- 
sųjį Keiptauno kalną. 

Nepajėgiu aprašyti visą šio reginio didybę. Stebė- 
dami milžiniškus ugnikalnius, o tai, be abejo, buvo 
užgesę ugnikalniai, jautėme neišreiškiamą jų prakil- 
nybę ir nenugalimumą. Mums net kvapą užgniaužė, 
žiūrint į juos. Dar valandėlę rytmečio šviesa žaidė vir- 
šum sniegynų ir rudo uolų masyvo, o paskui aplin- 
kui ėmė rinktis keistos ūkanos bei debesys ir apsupo 

kalnus, tarytum slėpdami didingą reginį nuo mūsų 
smalsių akių. Pagaliau mes tegalėjome išskirti jų aiš- 
kius, gigantiškus kontūrus, kylančius lyg šmėklos iš 
po banguojančio uždangalo. Vėliau patyrėme, kad 
juos nuolatos siaučia tos keistos, perregimos miglos, 
kurios neleido jų anksčiau įžiūrėti. 

Nespėjo kalnai prisidengti paslaptingu debesų ap- 
klotų, ir mūsų troškulys — opiausias reikalas — vėl 
ėmė mus kankinti. 

Bepigu buvo Ventfogeliui sakyti, kad jis užuodžiąs 
vandenį. Kiek mes beieškojome, jokio vandens nera- 
dome. Kur tik akys užmatė, traukėsi sausas, įkaitęs 
smėlys ir krūmokšniai. Mes apėjome kalvelę ir susi- 
jaudinę apsižvalgėme aplink. Ir ten tas pat — nepama- 
tėme nė lašelio vandens. Nebuvo jokių ženklų, rodan- 
čių, kur galėtų būti balelė, loma ar šaltinis. 

— Kvailys, — piktai tariau Ventfogeliui. — Jokio 
vandens čia nėra. 

Bet jis vis kilnojo savo biaurią, buką nosį ir uodė. 

— Aš užuodžiu jį, base,— atsakė jisai.— Užuodžiu 
kažkur ore. 

— Taip,— tariau,— debesyse, be abejo, yra. Po ke- 
lių mėnesių palis — nuplaus mūsų kaulus. 

Seras Henris susimąstęs glostė savo gelsvą barzdą. 

— Gal būt, vandens yra ant kalvelės, —tarė jis. 

— Nesąmonė! — atsiliepė (Gudas.— Kas tai matė, 
kad vanduo būtų kalvos viršūnėje. 

— Užlipkim ir pažiūrėkim,— pasiūliau aš. 

Maža ko besitikėdami, ėmėme ropštis smėlėtu šlai- 
tu. Umbopa kopė pirmasis. Staiga jis sustojo lyg sta- 
bo ištiktas. 

— Nanzia manzie (čia yra vandens)! — garsiai su- 
riko jis. 

Mes pribėgome prie jo. Ir iš tiesų giliam dubury, 
arba įlinkime, pačioje kopos viršūnėje, tikrai pama- 
tėme vandens balelę. Nepasidomėjome, kaip ji galėjo 
atsirasti tokioje keistoje vietoje. Mūsų nesustabdė net 
tai, kad vanduo buvo juodas ir atrodė nelabai vilio- 
jančiai. Čia buvo vanduo ar kažkas labai panašaus, 
ir to mums pakako. Puolėme prie jo ir po valandėlės 
gzulėjome ant pilvų, rydami nemalonų skystį, lyg tai 
būtų buvęs dievų nektaras. Dangau, kaip mes gėrė- 
me! O atsigėrę nudraskėme nuo savęs rūbus ir susė- 
dome vandeny, įsiurbdami drėgmę pro perdžiūvusią 
odą. Tu, skaitytojau, kuris gauni iš didžiulio nematomo 
katilo šilto ir šalto vandens vos pasukęs du kranus, 
negali kaip reikiant suprasti neišpasakyto pasitenki- 
nimo, apėmusio mus drumstoj apysūrio, drungno van- 
dens baloj. 

Po valandėlės pakilome gerokai atsigaivinę ir įni- 
kome valgyti biltongą, kurio per visą praėjusią parą 
tegalėjome nuryti vos po kąsnelį. Iki soties prisivalgę, 
užsidegėme pypkes ir, sugulę ant palaimintosios l10o- 
melės kranto, po išsikišusios pakrantės pavėsiu, mie- 
gojome iki pusiaudienio. 

Visą dieną mes ten ilsėjomės, dėkodami laimingai 
žvaigždei, padėjusiai rasti vandenį, nors ir nelabai ge- 
tą. Nepamiršome pareikšti prideramą pagarbą ir se- 
niai mirusio da Silvestros vėlei, kuris buvo taip tiks- 
liai pažymėjęs lomelę savo marškinių skveme. Mes 
labai stebėjomės, kaipgi tas vanduo galėjo taip ilgai 
išsilaikyti. Manau, kad galima aiškinti vien tik tuo, jog 
jį gaivino kažkoks, giliai po smėliu esąs šaltinis. 

Prisigėrę vandens kiek tik tilpo ir prisipylę pilnu- 
tėlius butelius, išvykome mėnuliui patekėjus žymiai 

pakilesne nuotaika. Tą naktį nuėjome apie dvidešimt 
penkias mylias, bet vandens jau neberadome. Tačiau 
dieną mums pasisekė — gavome pailsėti skruzdėlynų 
pavėsyje. Saulei pakilus paslaptingosios ūkanos va- 
landėlei nuslinko, ir mes vėl pamatėme Suleiman Ber- 
gą ir dvi didingas krūtis, esančias maždaug už dvide- 
šimties mylių; jos kilo priešais mus stačiai aukštyn ir 
atrodė dar iškilmingiau. Vakarui atėjus, mes vėl iške- 
liavome ir, neminint smulkmenų, sekančios dienos ry- 
tą pasiekėme žemutinius kairiosios Šebos krūties šlai- 
tus, nes į ją Mes visą laiką ir kreipėme savo žingsnius. 
Vanduo vėl pasibaigė. Mus kankino žiaurus trošku- 
lys, kurį numalšinti galėjome tikėtis ne kitaip, kaip 
tik pasiekę sniego juostą, esančią aukštai aukštai virš 
mūsų. Žudantis troškulys mus buvo taip nualinęs, kad 
turėjome pora valandų pailsėti. Kęsdami skausmingas 
deginančios kaitros kančias, ėmėme kopti lavos nu- 
klotais šlaitais. Mes patyrėme, kad visa apatinė kalno 
dalis buvo sudaryta grynai iš lavos sluoksnių, vulkano 
išmestų prieš daugelį metų. 

Vienuoliktą valandą buvome jau visai nusivareę ir 
iš tiesų labai biaurioje padėtyje. Nors lavos paviršius, 
kuriuo ėjome, buvo gana plynas, palyginus jį su tuo, 
koks pasitaiko, kaip man teko girdėti, kitur, pavyz- 
džiui, Dangun Ėmimo saloje, tačiau ir jame netrūko 
iškyšulių, labai žeidusių mūsų kojas. Šitai, drauge su 
visais kitais negandais, visai mus pribaigė. Pastebėję 
už kelių šimtų žingsnių suvirtusias didžiules lavos nuo- 
laužas, pasukome prie jų, norėdami pagulėti pavėsy- 
je. Pasiekę tą vietą, gerokai nustebome — nes sugebė- 
jimas stebėtis tebebuvo gyvas mumyse — pamatę ne- 
didelę plokštumą, padengtą vešlios, žalios augmeni- 

jos. Dirva čia buvo susidariusi iš irstančios lavos, ir 
paukščių atneštos sėklos joje sudygo. Tačiau mes per 
daug nesidomėjome žaliaisiais augalais, nes Žmogus 
gi negali misti žole, kaip Nabuchodonosaras — tam 
reikalinga ypatinga dievo apvaizdos malonė ir atitin- 
kami virškinimo organai. Dejuodami susėdome po uo- 
loinis, 0 aš, iš savo pusės, nuoširdžiai gailėjausi, kad 
mes leidomės į tokį beprotišką žygį. Mums besėdint, 
žiūriu, Umbopa pakyla ir šlubčioja link tų augalų. 
Praslinkus kelioms minutėms, didžiausiam savo nuste- 
bimui, pamačiau šią visuomet nepaprastai orią asme- 
nybę beprotiškai šokinėjančią, klykaujančią ir mo- 
juojančią kažkokiu žaliu daiktu. Tikėdamiesi, kad jis 
rado vandens, mes pašokę nusikepurnėjome prie jo 
taip greit, kaip tik nešė mus nuvargintos kojos. 

— Kas yra, Umbopa, kvailio sūnau? — sušukau aš 
Zulusiškai. 

— Yra maisto ir vandens, Makumazane,— atsakė 
jis, vėl mosteldamas kažkuo žaliu. 

Tada supratau, ką jis rado. Tai buvo agurotis. Mes 
užtikome laukinių aguročių sklypelį. Jų buvo tūks- 
tančiai ir visi puikiausiai prinokę. 

— Aguročiai, —suklykiau greta stovinčiam Gudui. 

Nepraėjo nė sekundė, o jis jau buvo suleidęs į 
vieną agurotį savo dirbtinius dantis. 

Rodos, kad mes suvalgėme jų po šešetą, ir nors ne 
kokie tai buvo vaisiai, abejoju, ar esu valgęs ką nors 
skanesnio. 

Privalgę jų mėsingo minkštimo ir numalšinę troškulį, 
ėmėme vėsintis. Šis darbas vyko labai paprastai: pio- 
vėme juos pusiau, statėme priešais saulę ir, jiems ga- 
ruojant, jautėme vėsumą. Tačiau aguročiai nelabai 

maistingi, ir mes pasijutome nepaprastai išalkę. Turė- 
jome dar biltongo, bet mūsų organizmai tiesiog nepri- 
ėmė šio valgio; be to, reikėjo jį taupyti, nes nežino- 
jome, kada. pavyks gauti daugiau maisto. Mus išgel- 
bėjo laimingas atsitikimas. Žiūrėdamas dykumon, pa- 
mačiau apie dešimt didelių paukščių, lekiančių tiesiai į 
mus. 

— Skit, bas, skit (šauk, base, o — sušnibždėjo 
hotentotas, kniubdamas ant žemės. MMes irgi sugulėme. 

Pamačiau, kad tai buvo einiai; jie skrido maždaug 
penkiasdešimt jardų aukštyje. Laukdamas, kol jie pri- 
siartins, paėmiau šautuvą, o paskui pašokau. Pamatę 
mane, einiai susimetė krūvon, kaip aš ir tikėjausi. Iš- 
šoviau du kartus į pačią jų tirštumą ir, mūsų laimei, 
vienas iš jų nukrito. Tai buvo puikus paukštis, ir svė- 
rė jis apie dvidešimt svarų. Po pusvalandžio mes jau 
kūrenome ugnį sausais aguročių stiebais ir kepėme jį. 
Šitokio valgio nebuvome ragavę visą savaitę. Iš einio 
teliko kaulai ir snapas, o mes jautėmės nepalyginamai 
geriau. 

Naktį vėl keliavome mėnuliui šviečiant, nešdamiesi 
tiek aguročių, kiek tik begalėjome pakelti. Kuo aukš- 
čiau kopėme, tuo vėsesnis ir vėsesnis buvo oras, ir 
mes jautėme didelį palengvėjimą. Išaušus, kiek galė- 
jome spręsti, iki sniego juostos bebuvo likę ne dau- 
giau kaip dvylika mylių. Pakeliui radome ir daugiau 
aguročių, taigi dėl vandens jau nebesijaudinome, ži- 
nodami, kad tuoj turėsime sniego iki valios. Šlaitas 
toje vietoje buvo labai status, ir mes kopėme visai iš 
lėto — apie mylią per valandą. Tą naktį suvalgėme 
paskutinį biltongo gabalėlį. Neskaitant anų einių, kal- 
nuose nematėme jokių gyvų būtybių, neužėjome jokio 

šaltinio nė upelio, kas man pasirodė labai keista, nes 
aukščiau buvo sniegas, kuris, mūsų nuomone, kartais 
turėdavo tirpti. Bet vėliau patyrėme, kad visi upeliai 
tekėjo šiauriniu šlaitu. Kodėl taip buvo, nesugebu su- 
prasti. 

Pradėjome labai nerimauti dėl maisto. Atrodo, jog 
buvome išvengę troškulio mirties vien tam, kad mir- 
tume badu. Sekančių trijų vargingų dienų įvykius 
nurašysiu tiesiog iš savo užrašų knygelės, kurioje vis- 
ką pasižymėdavau. 

„Gegužės 21 d. Išvykome vienuoliktą valandą ry- 
to, nes oras buvo pakankamai vėsus, ir galėjome ke- 
liauti dienos metu. Nešėmės keletą aguročių. Vilko- 
mės visą dieną, bet daugiau aguročių neberadome; 
matyt, buvome išėję iš tų sričių, kur jie auga. Nepaste- 
bėjome jokių žvėrių. Saulei leidžiantis sustojome nak- 
vynės. Išbuvom nevalgę jau daugelį valandų. Naktį 
kentėme šaltį. 


Gegužės 22 d. Išvykome saulei tekant, jausdami 
didelį nuovargį ir silpnumą. Per dieną tenuėjome pen- 
kias mylias. Radę sniego, užvalgėme jo. Daugiau nie- 
ko. Nakčiai įsitaisėme po didelės plokštumos pakriau- 
šiu. Šaltis smarkus. Siurbtelėjome po gurkšnelį kon- 
jako ir, įsisupę į antklodes, susiglaudėme vienas prie 
kito, kad nesušaltume. Kenčiame baisų alkį ir esame 
labai nusilpę. Manome, kad naktį gali mirti Vent- 
fogelis. 


Gegužės 23 d. Kai tik saulė pakilo ir truputį sušil- 
dė mūsų kūnus, vilkomės tolyn. Padėtis baisi, jei tik 
nerasime maisto, bijau, kad ši diena bus paskutinė 
mūsų kelionėje. Gudas, seras Henris ir Umbopa lai- 
kosi nepaprastai ištvermingai, bet su Ventfogeliu visai 

blogai. Kaip dauguma hotentotų, jis negali pernešti 
šalčio. Bado skausmai sumažėjo, bet viduriai tarytum 
nutirpę. Kiti sakosi jaučią tą pat. Mes pasiekėme sta- 
čiąją grandinę, arba lavos sieną, jungiančią abi krū- 
tis. Reginys nuostabus —už mūsų ligi pat horizonto 
plyti didžiulė, karšta, kalvota dykuma. Prieš mus — 
mylių mylios lygaus, kieto sniego, palengva kylančio 
aukštyn, o pačiame viršuje kelių mylių pločio ir ke- 
turių tūkstančių pėdų aukščio kalva šauja tiesiai 
padangėn. Nematyti jokio gyvo padaro. Bijau, kad ar- 
tinasi galas. Dieve, padėk mums.“ 

Necituoju daugiau užrašų, nes skaityti juos nela- 
bai įdomu. Antra vertus, tolimesnius įvykius reikia 
nušviesti smulkiau. 

Visą tą dieną, gegužės 23-čiąją, lėtai slinkome snie- 
guota atšlaite, kartkartėmis priguldami pailsėti. Ma- 
nau, kad atrodėme labai keistai ir niūriai, nes buvome 
be galo prislėgti ir vos vilkome nuvargusias kojas aki- 
nančiais plotais, dairydamiesi aplink alkanomis aki- 
mis. Tačiau iš to dairymosi nebuvo jokios naudos — 
nepamatėme nieko valgomo. Per dieną nuėjome ne 
daugiau kaip septynias mylias. Prieš pat saulėleidį at- 
sidūrėme ties papėde kalvos, kuri stūksojo ant kai- 
riosios Šebos krūties; didžiulės, lygios, sniegu apklotos 
kalvos, kylančios tūkstančius pėdų į aukštį. Bet mes 
jautėmės taip blogai, kad nebeturėjome jėgų gėrėtis 
nuostabiu reginiu. Besileidžiančios saulės spinduliai 
kur-ne-kur nužėrė sniegą kraujo raudoniu, o stūksan- 
Čią virš mūsų kalvą apvainikavo didinga aureole. 

— Klausykite, — dusdamas tarė Gudas, — kažkur 
netoliese turėtų būti urvas, apie kurį rašė senasis 
džentelmenas. 

— Taigi, — tariau,— jei toks urvas tikrai yra. 

— Na jau, Kvotermenai,— sudejavo seras Hen- 
ris, — nekalbėkite šitaip. Aš pilnai pasitikiu donu. Pri- 
siminkite vandenį. Tuojau surasime tą vietą. 

— O jei nerasime jos iki sutemstant, mes žuvę. 
Štai ir viskas, — paguodžiau aš. 

Apie dešimt minučių mes stūmėmės pirmyn tylė- 
dami. Umbopa žingsniavo šalia manęs, susisupęs į 
antklodę ir, kaip jis sakė, ,,„malšindamas alkį“ taip su- 
siveržęs diržu, kad jo liemuo atrodė plonas kaip mer- 
gaitės. Staiga jis griebė man už rankos. 

— Žiūrėk, — sušuko jis, rodydamas į stačiai kylan- 
tį kalvos šlaitą. 

Pažiūrėjau, kur jis rodė, ir už dviejų šimtų jardų 
pamačiau kažką panašaus į skylę sniege. 

— Tai urvas, — tarė Umbopa. 

Kuo greičiausiai nuskubėjome į tą vietą ir įsitikino- 
me, kad ten tikrai būta urvo angos, be abejo, to pa- 
ties apie kurį rašė da Silvestra. Atėjome kaip tik laiku, 
Saulė leidosi nepaprastai greitai ir sutemo tuoj pat. 
Šiose geografinėse platumose prieblandos beveik ne- 
būna. Mes įšliaužėme į urvą, kuris buvo labai didelis, 
susiglaudėme vienas prie kito, kad nesušaltume, ir iš- 
gėrėme konjako likutį — po mažą gurkšnelį kiekvie- 
nas. Kad pamirštume savo vargus, stengėmės užmigti. 
Bet miegui buvo per smarkus šaltis. Manau, jog tokio- 
je aukštumoje temperatūra ne aukštesnė, kaip ketu- 
riolika ar penkiolika laipsnių žemiau nulio. Man sun- 
ku aprašyti, ką pergyvenome, nuvarginti visokių ne- 
gandų, alkio ir baisaus dykumos karščio. Užteks tik 
pasakyti, kad niekad nebuvau jautęs šalčio mirties 
taip arti. Visą šaltą naktį mes prasėdėjome, valandą 

po valandos, jausdami, kaip speigas sukinėjasi aplink 
mus ir gnaibo mums čia pirštus, čia kojas, čia nosį. 
Veltui glaudėmės vis arčiau ir arčiau — mūsų suvar- 
gusiuose kūnuose nebuvo šilumos. Kartais vienas kitas 
neramiai užsnūsdavo, bet ilgai miegoti niekas negalė- 
jo, o tai gal ir buvo mūsų laimė, nes vargu ar bebūtu- 
„me nubudę po ilgesnio miego. Mano įsitikinimu, mes 
išlikome gyvi tik savo tvirtos valios dėka. 

Prieš aušrą nugirdau, kaip hotentotas Ventfogelis, 
kurio dantys visą naktį barškėjo tarytum kastanjetės, 
giliai atsiduso ir nustojo kalenęs. Aš nepagalvojau 
nieko blogo, maniau, kad jis užmigo. Nugara jis buvo at- 
sirėmęs į mane, o ji darėsi vis šaltesnė ir šaltesnė, kol 
pavirto visai ledine. 

Pagaliau dangus papilkėjo; sniege sumirgo greitos 
auksinės šviesos strėlės, ir iš anapus lavos sienos su- 
žiuro didinga saulė, nušviesdama pusiau sustingusias 
mūsų figūras ir Ventfogelį, kuris sėdėjo tarp mūsų 
negyvai sušalęs. Ne veltui jo, vargšelio, nugara buvo 
tokia šalta. Ventfogelis numirė tuo metu, kai aš gir- 
dėjau jį atsidūstant, o dabar jis buvo beveik suledė- 
jęs. Baisiausiai pritrenkti, mes atšokome nuo negyvo 
kūno (keista baimė, kuri visada apima žmogų šalia la- 
vono), palikdami jį taip, kaip jisai sėdėjo — apkabi- 
nes rankomis kelius. 

Saulė žėrė šaltus spindulius (jie tikrai buvo šalti) 
tiesiog į urvo vidų. Staiga išgirdau kažkieno išgąstin- 
gą šūksnį ir pasukau galvą į urvo vidų. 

Tr štai ką aš pamačiau. Pačiame urvo gale (o jis bu- 
vo apie dvidešimties pėdų ilgio) sėdėjo kažkokia fi- 
gūra, nulenkusi ant krūtinės galvą ir nukorusi žemyn 
ilgas rankas. Aš įsmeigiau į ją akis ir pamačiau, kad tai 
irgi negyvas žmogus ir, kas svarbiausia, baltasis. 

Kiti taip pat jį pastebėjo. Sukrėsti mūsų nervai ne- 
pajėgė išlaikyti tokio reginio — visi ligi vieno spru- 
kome iš urvo taip greitai, kaip tik leido mūsų sustin- 
gę sąnariai. 


VII SKYRIUS 
SALIAMONO KELIAS 


Išlindę iš urvo, mes pasijutome labai kvailai ir su- 
stojome. | 

— Grįžtu atgal,— tarė seras Henris. 

— Kodėl? — paklausė Gudas. 

— Man dingtelėjo, kad tai, ką mes matėme, galė- 
jo būti mano brolis. 

Ši mintis buvo visai nauja, ir, norėdami įsitikinti, 
ar ji teisinga, mes sugrįžome į urvą. Po ryškios saulės 
šviesos nusilpusios bežiūrint į sniegą mūsų akys urvo 
prieblandoje nieko nematė. Kai jos pagaliau su tam- 
sa apsiprato, mes prisiartinome prie lavono. 

Seras Henris priklaupė ir atidžiai įsižiūrėjo į mi- 
rusiojo veidą. 

— Ačiū dievui, — tarė jis, su palengvėjimu atsi- 
dusdamas.— Čia ne mano brolis. 

Tada ir aš priėjau pasižiūrėti. Tai buvo lavonas 
aukšto, ereliškų veido bruožų žilaplaukio ir ilgaūsio 
vidutinio amžiaus žmogaus. Jo oda buvo visiškai gel- 
tona, tampriai aptempusi kaulus. Drabužiai buvo nu- 
vilkti, belikę tik kažkas panašaus į vilnonių kelnių sku- 
tus. Į skeletą panašus kūnas buvo nuogas. Ant jo kak- 
lo kabojo dramblio kaulo kryžius su nukryžiuotuoju. 
Lavonas buvo kiečiausiai sušalęs. 

— Kas galų gale čia galėtų būti? — tariau aš. 

— Argi jūs nenumanote? — paklausė Gudas. 

Aš papurčiau galvą. 

— Aišku, kad senasis donas Džoze da Silvestra. Kas 
gi daugiau? 

— Negali būti, — dusdamas ištariau aš.— Jis mirė 
prieš trejetą šimtų metų. 

— O kas, leiskite paklausti, sutrukdys jam išbūti 
čia, tokiame šaltame ore, dar trejetą tūkstančių me- 
tų? — tarė Gudas.— Jei tik oras pakankamai šaltas, kū- 
nas nepasikeis, kaip nesikeičia amžinai žaliuojantis 
medis. O čia dievaži šalta. Čia niekad nejeina saulė, 
neužklysta žvėrys, kurie galėtų sudraskyti ir sunai- 
kinti lavoną. Aišku, vergas, kurį jis mini savo rašte- 
lyje, bus nuvilkęs rūbus ir palikęs kūną, nes vienas 
nepajėgė jo palaidoti. Štai, — kalbėjo jis toliau, pasi- 
lenkdamas ir pakeldamas keistos formos nusmailintą 
kaulą, — tasai „nuskeltas kaulas“, kuriuo jis braižė Že- 
mėlapį.“ į 

Valandėlę mes stovėjome pritrenkti, užmiršę savo 
nelaimes, žiūrėdami į tokį nepaprastą ir, kaip mums 
atrodė, beveik stebuklingą reginį. 

— O štai iš kur jis ėmė rašalo,— sušuko seras Hen- 
ris ir parodė mažą žaizdelę kairėje mirusiojo ranko- 
je.— Ar teko kam matyti panašių dalykų? 

Nebeliko jokių abejonių, kad prieš mus buvo da 
Silvestros lavonas. Kas liečia mane, tai aš, prisipa- 
žinsiu, buvau gerokai nusigandęs. Prieš mus sėdėjo ne- 
gyvėlis, kurio nurodymai, rašyti prieš trejetą šimtų 
metų, atvedė mus į šią vietą. Savo rankoje laikiau pa- 
prastą plunksną, kuria jis rašė; kryžius, kurį jis bu- 

čiavo stingstančiomis lūpomis, kabojo ant jo kaklo. 
Bežiūrint į jį, mano vaizduotėje iškilo reginys: kelei- 
vis, mMirštąs iš bado ir šalčio, tačiau besistengiantis 
perduoti pasauliui didžiąją paslaptį, kurią jis atsklei- 
dė, ir baisi jo mirties vienatvė, atsivėrusi dabar prieš 
mūsų akis. Man net atrodė, kad jo ryškiuose bruožuo- 
se galima įžvelgti panašumą su mano vargšu draugu 
Silvestru, mirusiu ant mano rankų prieš dvidešimt me- 
tų. Bet gal tai buvo tik įsivaizdavimas. O priešais mus 
sėdėjo jis, tasai liūdnas. priminimas likimo, dažnai iš- 
tinkančio žmones, kurie stengiasi įsiskverbti nežino- 
mybėn. Galimas dalykas, kad jis tebesėdės čia per 
ilgus, dar negimusius amžius, ir gąsdins keleivius, pa- 
našius į mus, jei tik kada nors atsiras tokių, atėjusių 
sudrumsti jo vienatvę. Mes buvome nebetoli mirties 
iš bado ir šalčio, o šis reginys visai mus pritrenkė. 

— Keliaukime, — tarė seras Henris tyliu balsu.— 
Bet luktelėkite, duosime jam draugą. 

Jis pakėlė hotentoto Ventfogelio kūną ir pasodino 
jį greta senojo dono. Paskui pasilenkė ir timptelėjęs 
nutraukė virvelę, kuria buvo parištas kryžius, nė ne- 
bandydamas atrišti jos sugrubusiais pirštais. Tikriau- 
siai jis ir dabar tą kryžių tebeturi. Aš paėmiau plunks- 
ną — kaulą, kuris guli priešais mane ir dabar, man ra- 
šant. Kartais aš juo pasirašau. | 

Palikę tuos du — išdidų senovės baltąjį ir vargšą 
hotentotą — amžinai budėti tarp amžinų sniegynų, iš- 
lindome iš urvo į mielą saulės šviesą ir tęsėme kelio- 
nę, klausdami savęs, už kelių gi valandų mes tapsime 
panašūs į juos. 

Nuėję apie pusę mylios, pasiekėme plokštumos 
kraštą, nes kalva buvo ne pačiame jos centre, kaip 

mums pasirodė iš dykumos pusės. Mes nematėme, kas 
buvo apačioj, nes gamtovaizdį dengė ryto miglos 
skraistė. Pagaliau viršutiniai miglos sluoksniai šiek 
tiek praretėjo, ir apačioj, maždaug už penkių šimtų 
jardų, ten, kur baigėsi snieguota atšlaitė, pamatėme 
plotą žalios žolės. Per jį tekėjo upelis. Bet tai ne vis- 
kas. Prie upelio, besišildydamos ryto saulėje, stovėjo 
didelės antilopės. Jų buvo ištisas būrys — dešimt, pen- 
kiolika. Nuotolis neleido suprasti, kokios jos rūšies. 

Reginys mus beprotiškai nudžiugino. Maisto buvo 
pakankamai; reikėjo tik sugebėti jį pasiimt. Bet kaip 
pasiimti? Gyvuliai stovėjo ne mažiau kaip už šešių 
šimtų jardų — perdaug didelis atstumas šūviui, nuo ku- 
rio tačiau priklausė mūsų gyvybės. 

Paskubomis ėmėme svarstyti, ar verta slinkti prie 
grobio, bet turėjome atsisakyti šio plano. Visų pir- 
ma, buvo nepalankus vėjas. Be to, žvėrys tikriausiai 
būtų pastebėję mus akinančiai baltame sniego fone, 
kurį mums reikėjo pereiti. 

— Na, teks pabandyt šauti iš čia,— tarė seras Hen- 
ris.— Iš kokių šautuvų šausime, Kvotermenai, iš auto- 
matų ar ekspresų? 

Ir vėl klausimas. Vinčesterio automatai, o jų buvo 
du, nes Umbopa nešė savo ir vargšo Ventiogelio, pa- 
taikydavo iš tūkstančio jardų, o ekspresai tik iš trijų 
šimtų penkiasdešimt. Iš didelių atstumų šūvis būdavo 
netikslus. Bet iš kitos pusės, jei mes pataikytume, iš 
ekspreso lengviau grobį užmušti, nes jis užtaisomas 
sprogstamomis kulkomis. Tai buvo tikrai keblus klau- 
simas, bet aš nutariau, kad mes turime rizikuoti ir 
šauti iš ekspreso. 

— Tegu kiekvienas taiko į patiną priešais save. Ge- 

rai nutaikykite į petį ir aukščiau, — tariau aš.— O tu, 
Umbopa, tark žodį, kad visi drauge iššautume. 

Stojo tyla. Kiekvienas iš mūsų stengėsi nusitaikyti 
kuo geriausiai — taip, kaip taiko žmogus, žinodamas, 
kad nuo šūvio priklauso jo gyvybė. 

— Šauk! — sušuko Umbopa zulusiškai. 

Tą pat akimirksnį garsiai pykštelėjo trys šautuvai; 
prieš mūsų akis pakibo trys dūmų debesėliai ir tyliais 
sniegynais nuskrido šimtai aidų. Netrukus dūmai išsi- 
sklaidė ir atidengė — o, džiaugsme! — didelį patiną, 
gulintį ant nugaros ir kebėkštuojantį kojomis mirtino- 
je agonijoje. Mes net suklykėme, pamatę tokį pasise- 
kimą. Buvome išgelbėti. Nereiks daugiau badmiriauti. 
Kad ir kaip buvome nusilpę, greit perbėgome sniegu 
apsiklojusią atšlaitę, skiriančią mus nuo grobio, ir po 
dešimties minučių prieš mus garavo nušauto žvėries 
širdis ir kepenys. Bet čia atsirado nauja kliūtis: netu- 
rėjome kuro, todėl negalėjome užsikurti ugnies ir iš- 
sikepti mėsos. Nusiminę žvalgėmės vieni į kitus. 

— Mirštantieji badu neturi būti įnoringi,— tarė 
Gudas.— Teks valgyti žalią mėsą. 

Kitos išeities nebuvo, o kankinantis alkis sušvel- 
nino šį pasiūlymą, kuris kitu kartu būtų atrodęs labai 
biaurus. Taigi, mes paėmėme širdį ir kepenis, pakasė- 
me kelioms minutėms į sniegą, kad atšaltų, apip'ovėme 
lediniame upės vandenyje ir pagaliau godžiai juos val- 
gėme. Tai atrodo gana baisu, bet, sakau tiesą, nebuvau 
valgęs nieko geresnio už tą žalią mėsą. Po ketvirčio 
valandos mes tapome kitais žmonėmis. Gyvybė ir ener- 
gija vėl grįžo, silpnas pulsas sustiprėjo, kraujas ėmė 
smagiai tekėti gyslomis. Bet, bijodami pernelyg pri- 
kimšti išbadėjusius skrandžius, mes stengėmės daug 
nevalgyti ir nebuvome visai sotūs. 

— Ačiū dievui, — tarė seras Henris.— Tas gyvulys 
išgelbėjo mūsų gyvybes. Kas jis per vienas? 

Aš pakilau ir nuėjau apžiūrėti antilopės, nes neži- 
nojau, kokiai rūšiai ji priklausė. Antilopė buvo asilo 
dydžio, ilgais, lenktais ragais. Nežinojau, kokios ji rū- 
šies, nes panašių antilopių man niekad neteko matyti. 
Jos kailis buvo tankus, rudas, su rusvais dryželiais. 
Vėliau sužinojau, kad šie reti gyvuliai sutinkami tik 
didelėse aukštumose, kur nėra jokių kitų žvėrių, ir 
čiabuvių vadinami „inko“. Kulka buvo pataikiusi anti- 
lopei tiesiai į petį, tačiau kieno kulka ją paklojo, mes, 
žinoma, negalėjome išaiškinti. Manau, kad Gudas, pri- 
siminęs savo nuostabų šūvį į žirafą, slapčiomis pasisa- 
vino tą garbę sau, o mes tam neprieštaravome. 

Buvome taip užsiėmę savo alkio malšinimu, kad 
nespėjome net apsidairyti. Pavalgę ir paliepę Umbopai 
nupiaustyti tiek geriausios mėsos gabalų, kiek įsteng- 
sime panešti, ėmėme tyrinėti apylinkę. Buvo jau aštun- 
ta valanda, ir miglos išsisklaidė, tarytum jas būtų su- 
gėrusi saulė. Dabai mes galėjome iš karto apžvelgti 
visą aplinkinį gamtovaizdį. Nežinau, kaip beaprašyti 
didingą, prieš mūsų nustebusias akis atsivėrusią pano- 
ramą. Nebuvau matęs nieko panašaus ir, tur būt, nebe- 
pamatysiu. Už mūsų kilo snieguotos Šebos krūtys, o 
apačioj, už penkių tūkstančių pėdų, mylių mylias drie- 
kėsi puiki lyguma. Ji buvo nusėta aukštomis giraitė- 
mis; sidabro vagoje vingiavo didelė upė. Kairėje vil- 
nijo plati stepė, kurioje ganėsi nesuskaitoma daugybė 
laukinių žvėrių ar galvijų bandų. Iš tolo negalėjome 
atskirti, kokie ten gyvuliai. Tolumoje ši lyguma atrodė 
apjuosta kalnų sienos. Dešinėje pusėje kraštas buvo 
kalnuotesnis, tai yra, lygumoje kur-ne-kur kyšojo kal- 

vos, o tarp jų buvo išdrikę dirbamos žemės plotai. 
Aiškiai galėjome išskirti kupolo formos trobeles. Gam- 
tovaizdis tįsojo prieš mūsų akis kaip žemėlapis, upės 
žvilgėjo lyg sidabrinės gyvatės, viršukalnės, prime- 
nančios Alpes, apvainikuotos sūkuriuojančių sniegų 
karūnomis, kilo aukštyn iškilnioj didybėj. O viršum 
visko linksmai švietė saulė, ir gamta plačiai alsavo lai- 
minga gyvybe. 

Mus, žiūrinčius į šį vaizdą, nustebino du keisti da- 
lykai. Visų pirma tai, kad tasai kraštas buvo per penkis 
tūkstančius pėdų aukščiau, negu mūsų pereita dyku- 
ma. Antra — visos upės tekėjo iš pietų į šiaurę. Mes 
jau buvome skaudžiai patyrę, kad pietinėje šios dide- 
lės kalnų virtinės pusėje visai nebuvo vandens, tačiau 
šiaurinėje tekėjo daugybė upelių, kurių dauguma, at- 
rodė, turėjo įsilieti į didelę upę, vingiuojančią toliau, 
negu galėjome akimis užmatyti. 

Valandėlę mes sėdėjome tylėdami ir stebėjome tą 
stebuklingą reginį. Pagaliau seras Henris prabilo. 

— Ar žemėlapyje yra kaip nors pažymėtas didysis 
Saliamono kelias? — paklausė jis. 

Neatitraukdamas akių nuo tolimųjų plotų, aš link- 
telėjau galvą. 

— Nagi, žiūrėkite. Antai jis! — tarė seras Henris, 
rodydamas dešinėn. 

Mudu su Gudu pažiūrėjome, kur jis rodė, ir pama- 
tėme kažką panašų į platų važinėjamą kelią, kurio anks- 
čiau nebuvome pastebėję, nes jis, pasiekęs lygumą, slė- 
pėsi už kalvų. Mes nieko nepasakėme, arba beveik 
nieko; po truputį ėmėme atprasti kuo nors stebėtis, 
Kažkaip neatrodė itin nepaprasta rasti šioje nežinomo- 
je šalyje kelią, panašų į romėniškuosius kelius. Mes 
tik susitaikėme su faktu, ir tiek. 


89 


— Na,—tarė Gudas, —jei mes pasuktume tiesiai 
dešinėn, kelias turėtų būti visai arti. Ar nevertėtų pa- 
judėti. 

Tai buvo geras patarimas, ir mes, nusiplovę upėje 
veidus ir rankas, jo paklausėme. Beveik mylią skynė- 
mės kelią per akmenis, žengėme sniego ploteliais ir 
staiga, pasiekę nedidelės kalvelės viršūnę, po savo ko- 
jomis pamatėme kelią. Tai buvo puikus, mažiausiai 
penkiasdešimt pėdų pločio kelias, visas iškirstas uolo- 
atrodė čia prasidedąs. Mes nusileidome žemyn, išėjome 
į kelią ir pastebėjam, kad jis tikrai prasideda už kelių 
šimtų žingsnių Šebos krūtų pusėje, o toliau kalno at- 
šlaitė buvo nusėta akmenimis ir padengta sniego 10- 
pinėlių. į 

— Kaip tatai suprasti, Kvotermenai? — paklausė 
seras Henris. 


Aš pakraipiau galvą, nes pats nieko nesuvokiau. 


— Žinau,—tarė Gudas.— Nėra abejonės, kad ke- 
lias ėjo ir per kalnus, ir per dykumą, bet dykumoj jį 
užnešė smėlys, o kalnuose sunaikino skysta, iš vulkano 
išsiveržusi lava. 

Šis spėliojimas atrodė teisingas, bent mums jo pa- 
kako. Leidomės toliau žemyn. Visai kitas reikalas buvo 
eiti tokiu puikiu taku pilnais pilvais, palyginus su tuo, 
kaip lipome į kalną per sniegus, beveik sušalę, bado 
marinami. Jei ne slegiantys prisiminimai apie liūdną 
Ventfogelio likimą ir apie baisingąjį urvą, kur jis liko 
senojo dono draugėje, mes būtume buvę visiškai pa- 
tenkinti, nors mūsų laukė visokie nežinomi pavojai. 
Kas mylią oras darėsi švelnesnis ir šiltesnis, o visas 
kraštas vis labiau ryškino savo grožį. O kai dėl kelio, 

tai aš niekad nebuvau matęs tokio meistriško darbo, 
nors seras Henris tvirtino, kad didysis kelias per Sen- 
Gotardą Šveicarijoje labai panašus į šį. Jokie sunkumai 
nesustabdė senojo pasaulio inžinierių, sumaniusių šį 
kelią. Vienur mes priėjome didelę, trijų šimtų pėdų 
pločio ir mažiausiai šimto pėdų gylio daubą; ši didžiulė 
duobė buvo priversta milžiniškų šlifuoto akmens blokų, 
o juose buvo iškaltos arkos vandeniui pratekėti. Per 
tuos akmenis d'dingai tiesėsi kelias. Kitoje vietoje, ties 
penkių šimtų pėdų gylio bedugne, jis buvo zigzagais 
iškaltas atšlaitėje. Trečioje vietoje kelias ėjo tuneliu, 
išraustu tiesiai per kalnagūbrį. Pastebėjome, kad tu- 
nelio sienos buvo išmargintos keistomis skulptūromis, 
daugiausia vaizduojančiomis vyrus kovos vežimuose. 
Viena ypač graži sku!ptūrų grupė vaizdavo visą mūšį 
ir tolumoje varomų belaisvių koloną. 

— Na,— tarė seras Henris,— apžiūrėjęs šiuos seno- 
vinius meno kūrinius, — galima vadinti šį kelią Salia- 
mono keliu, bet pagal mano kuklią nuomonę egiptie- 
čiai buvo čia anksčiau, dar prieš įžengiant Saliamono 
žmonėms. Jeigu čia ne egiptiečių rankų darbas, tai galiu 
tik pasakyti, kad labai panašus. 


Iki pusiaudienio mes nuėjome geroką kelio galą ir 
pasiekėme sritį, kur augo miškai. Pirmiausia šen bei 
ten pamatėme krūmokšnius, kurie vis tankėjo. Paga- 
liau kelias ėmė vingiuoti per plačią sidabrinių medžių 
giraitę. Medžiai buvo panašūs į augančius Stalo Kalno 
atšlaitėse Keiptaune. Keiptaunas — vienintelė vieta, 
kur aš mačiau tokius medžius, todėl nustebau išvydęs 
tokius pat ir čia. 

— Oho! — sušuko Gudas, entuziastiškai apžvelgda- 
mas medžius žėrinčiais lapais.— Juk čia pakankamai 

malkų. Sustokime ir išsikepkime pavalgyti. Aš jau be- 
veik suvirškinau tą žalią mėsą. 

Kadangi niekas neprieštaravo, mes pasukome iš ke- 
lio ir nuėjome prie netoliese čiurlenančio upelio. Ne- 
trukus skaisčiai suliepsnojo smagi ugnis, sukurta iš 
sausų šakų. Atsipiovę po geroką gabalą atsineštosios 
"antilopės mėsos, ėmėme kepti ją ant iešmų, kaip daro 
kafrai, ir patenkinti suvalgėme kepsnį. Pasisotinę užsi- 
degėme pypkes ir ėmėme ilsėtis; po visų neseniai pa- 
tirtų vargų jautėmės kaip danguje. 

Linksmai čiurleno upelis, kurio krantai buvo apau- 
gę tankiais paparčiais ir kyšančiais tarp jų į plunksnas 
panašių laukinių šparagų kuokštais; švelnus vėjelis 
šiureno sidabrinių medžių lapus; aplinkui burkavo kar- 
veliai; margasparniai paukščiai lyg gyvi brangakme- 
niai šmėkščiojo nuo šakos ant šakos. Čia buvo tikras 
rojus. 

Vietovės stebuklingumas ir nenugalimas jausmas, 
kad pavojai praėjo, kad pažadėtoji žemė pagaliau pa- 
siekta, atrodo, užbūrė mus ir privertė Nnutilti. Seras 
Henris ir Umbopa sėdėjo, tyliai ir karštai kalbėdamiesi 
laužytos anglų kalbos ir zulusų tarmės mišiniu. Aš gu- 
lėjau, pusiau prisimerkęs, kvapiame paparčių guolyje 
ir stebėjau juodu. Pasigedęs Gudo, ėmiau dairytis, kur 
jis prapuolė, ir pamačiau jį, sėdintį ant upelio kranto, 
tik ką išsimaudžiusį. Jis vilkėjo tik vienais flaneliniais 
marškiniais ir, atgijus įgimtiems ypatingo tvarkingumo 
įgūdžiams, užsiiminėjo sudėtingiausiu tualetu. Jis buvo 
išskalbęs gutaperčinę apikaklę, rūpestingai išpurtęs 
kelnes, švarką bei liemenę ir, kadangi dar nebuvo pa- 
siruošęs apsirengti, tvarkingai juos lankavo. Jis liūdnai 
lingavo galvą, apžiūrinėdamas gausias skyles ir įplėši- 

mus — mūsų baisingosios kelionės pasekmes. Paskui 
paėmė savo batus, nutrynė jucs paparčių sauja ir tol 
blizgino gabalėliu antilopės taukų, kuriuos buvo rūpes- 
tingai išsaugojęs, kol batai įgavo palyginti visai pado- 
rią išvaizdą. Rūpestingai apžiūrėjęs batus pro savo mo- 
noklį, jis apsiavė juos ir ėmėsi naujos procedūros. Iš 
mažo krepšelio, kurį visur nešiojosi, jis išsitraukė ki- 
šenines šukas su įtaisytu jose mažučiu veidrodėliu ir 
ėmė apžiūrinėti save. Matyt, jis buvo nepatenkintas 
savo išvaizda ir ėmė kuo rūpestingiausiai šukuotis plau- 
kus. Paskui vėl pažiūrėjo į veidrodį — įspūdis buvo ne- 
koks. Jis pagraibė smakrą, apžėlusį dešimties dienų 
barzda. „,Nejaugi,— pagalvojau aš,— jis ruošiasi skus- 
tis." Ir nesuklydau. Gudas paėmė gabalėlį taukų, ku- 
riais tepė batus, rūpestingai nuplovė juos upelyje, pas- 
kui įkišo ranką į maišelį ir išsitraukė iš ten kišeninę 
skutimosi mašinėlę, kokią paprastai perkasi žmonės, 
kurie labai bijo įsipiauti, ar kurie ruošiasi keliauti jūra. 
Paskui energingai ištrynė skruostus bei smakrą taukais 
ir ėmė skustis. Matyt, tas darbas buvo labai skausmin- 
gas, nes jis tolydžio sunkiai atsidusdavo, o aš, sulai- 
kydamas juoką, žiūrėjau į jo pastangas nugalėti styrin- 
čią barzdą. Buvo labai keista, kad tokioje vietoje ir to- 
kiomis aplinkybėmis žmogus, išsitepęs veidą taukais, 
susigalvojo skustis. Pagaliau jam pavyko nuskusti di- 
džiumą šerių nuo dešiniojo skruosto ir smakro. Staiga 
aš pamačiau kažką šviesų žybteliant visai ties jo galva. 

Nusikeikęs Gudas pašoko; jei jis būtų skutęsis pa- 
prastu skustuvu, tikrai būtų pasipiovęs. Aš taip pat 
pašokau, tik be keiksmo, ir štai ką pamačiau. Ne dau- 
giau kaip dvidešimt žingsnių nuo manes ir dešimt 
žingsnių nuo Gudo stovėjo būrelis labai aukštų, vario 

spalvos vyrų; kai kurie buvo pasipuošę juodomis 
plunksnomis ir dėvėjo trumpus teopardo kailio ap- 
siaustus. Tai viskas, ką aš iš pirmo žvilgsnio pastebė- 
jau. Priekyje. stovėjo kokių septyniolikos metų jau- 
nuolis; jo ranka dar tebebuvo pakelta, o liemuo palin- 
kes į priekį, kaip graikiškos ieties mėtytojo statulos. 
Matyt, žybtelėjęs daiktas ir buvo jo sviestas ginklas. 

Man bežiūrint, senas kariškai atrodantis vyriškis 
išėjo į priekį ir sugriebė jaunuolį už rankos, kažką jam 
sakydamas. Po to jie žengė mūsų link. 

Seras Henris, Gudas ir Umbopa pačiupo šautuvus 
ir grasindami iškėlė juos aukštyn. Vyrų grupė nesu- 
stojo. Man dingtelėjo mintis, kad čiabuviai nesupranta, 
kas tai yra šautuvai: priešingu atveju jie nebūtų taip 
jų niekinę. 

— Nuleiskit šautuvus, — šūktelėjau saviesiems, ma- 
tydamas, kad vienintelė apsigynimo priemonė — susi- 
tarti geruoju. Jie paklausė, o aš, eidamas pirmyn, krei- 
piausi į senąjį vyriškį, kuris buvo sudraudęs jaunuolį. 

— Sveiki, — tariau zulusiškai, nes nežinojau, kokia 
kalba prabilti. Didžiausiam savo nustebimui buvau su- 
prastas, 


— Sveiki, — atsakė vyriškis, nors ir ne ta kalba, bet 
tokia panašia tarme, kad nei Umbopai, nei man ne- 
sunku buvo jį suprasti. Ir tikrai, kaip vėliau patyrėme, 
ši tarmė buvo senoji zulusų kalba, maždaug taip san- 
tykiaujanti su dabartine, kaip Čoserio! laikų anglų 
kalba su devynioliktojo šimtmečio. 

— Iš kur jūs? — klausinėjo jis.— Kas jūs? Kodėl 
trejeto iš jūsų veidai balti, o ketvirtojo — toks, kaip 
mūsų motinų sūnų? —ir jis parodė į Umbopą. 


1 D Čoseris — žymus XIV a. anglų rašytojas. Vert. 

Aš taip pat pažiūrėjau į Umbopą, ir man pasirodė, 
kad jis teisus: tiek savo veidu, tiek ir sudėjimu Umbo- 
pa buvo labai panašus į tuos žmones. Bet neturėjau 
laiko svarstyti šį sutapimą. 

— Mes svetimšaliai ir esame taikingi,— atsakiau, 
kalbėdamas lėtai, kad jie mane suprastų.— Šis žmo- 
gus — mūsų tarnas. 

— Jūs meluojate,— atsakė jis.— Jokie svetiišaiiai 
negali pereiti per kalnus, kur visa žūva. Bet kas iš jūsų 
melo! Jūs svetimšaliai ir turite mirti, nes joks svetim- 
šalis negali gyventi kukuanų krašte. Toks karaliaus 
įstatymas. Ruoškitės mirti, svetimšaliai! 

Aš kiek suglumau ir juo labiau dėl to, kad pama- 
čiau keletą iš jų besiekiant kažkokių kiekvienam prie 
šono kabančių daiktų, panašių į plačius ir sunkius 
peilius. 

— Ką tas valkata sako? — paklausė Gudas. 

— Jis sako, kad nusuks mums sprandus,— niūriai 
atsakiau. 

— O viešpatie,— sudejavo Gudas. Jis pakėlė ran- 
ką, traukdamas savo viršutinį protezą žemyn ir paleis- 
damas jį taip, kad tasai taukštelėtų. Taip jis visuomet 
darydavo, kai sutrikdavo. Tai buvo laimingiausias ju- 
desys, nes išdidūs kukuanai kartu riktelėjo iš baimės 
ir atšoko keletą jardų. 

— Kas yra? — paklausiau. 

— Tai jo dantys, — susijaudinęs šnibžtelėjo seras 
Henris.— Jis pajudino juos. Išimkite dantis, Gudai, iš- 
imkite dantis! 

Gudas paklausė ir įleido protezą į flanelinių marš- 
kinių rankove. 

Neilgai trukus smalsumas nugalėjo baimę, ir vyrai 

iš lėto prisiartino. Atrodo, kad jie buvo pamiršę savo 
geraširdišką ketinimą mus nužudyti. | 

— Ką tai reiškia, svetimšaliai — iškilmingai pa- 

klausė senis;— kad šis Žžmogus,— jis parodė į Gudą, 
stovintį vienais flaneliniais marškiniais, pusiau nuskus- 
tu veidu,— kurio liemuo apdengtas, o kojos nuogos, 
kuris augina plaukus tik vienoje liguisto veido pusėje, 
o kitoje — ne, turi šviečiančią, permatomą akį, kad jo 
dantys juda savaime, išnyksta iš burnos ir vėl joje pa- 
sirodo? 
“ — Praverkite burną,— tariau Gudui, o jis tuoj iš- 
tempė lūpas ir išsiviepė senajam džentelmenui, kaip 
piktas šuo, atidengdamas jų nustebusioms akims dvi 
siauras, rausvas dantenų juosteles, kuriose tiek tebuvo 
dantų, kiek pas ką tik gimusį dramblį. Žiūrovai išsi- 
žiojo. 

— Kur jo dantys? — šaukė jie.— Mes matėme juos 
savo akimis. 

Lėtai pasukdamas galvą, Gudas su neapsakoma pa- 
nieka perbraukė ranka per burną. Paskui jis vėl išsi- 
viepė ir štai — vėl pasirodė dvi eilės puikiausių dantų. 

Jaunuolis, kuris buvo metęs peilį, puolė žolėn ir 
ėmė pratisai kaukti iš baimės; o kai dėl senio, tai jo 
keliai tirtėte tirtėjo iš išgąsčio. 

— Suprantu, jūs esate dvasios, —tarė jis drebančiu 
balsu.— Argi moters pagimdytas Žmogus turėjo kada 
nors plaukus tik vienoje veido pusėje, arba apskritą 
ir permatomą akį, ar dantis, kurie juda, išnyksta ir vėl 
atsiranda? Atleiskite mums, viešpačiai. 

Tai buvo iš tiesų laimė. Nėra ko sakyti, kad aš pa- 
sistengiau šią progą išnaudoti. 

— Atleidžiame,—tariau didingai šypsodamasis— 

Na o dabar pasakysiu jums tiesą. Mes atėjome iš kito 
pasaulio, nors esame tokie pat žmonės, kaip jūs. Mes 
atėjome, — kalbėjau toliau—iš pačios didžiausios, 
naktį šviečiančios žvaigždės. 

— Oje, oje, — choru aikčiojo aborigenai. 

— Taip, — kalbėjau aš,— tikrai mes iš ten atvyko- 
me.— Tardamas šį pritrenkiantį melą, aš vėl niekingai 
nusišypsojau.— Mes atvykome pas jus neilgam laikui 
ir palaiminsim jus savo buvimu. Matote, bičiuliai, aš 
net pasiruošiau, išmokdamas jūsų kalbą. 

— Bet, viešpatie,— įsiterpė - senis, — tu išmokai ją 
labai blogai. 

Mečiau į jį kupiną pasipiktinimo žvilgsnį, ir jis su- 
virpėjo. | 

— O dabar, bičiuliai, — pasakiau, — jūs galite pa- 
manyti, kad mes, atvyke iš tokios tolimos kelionės, 
trokšime atkeršyti už šitokį priėmimą, gal net nubausti 
mirtimi tą šventvagišką ranką, kuri... na, kuri metė 
peilį į galvą Žmogui su išnykstančiais ir atsirandančiais 
dantimis. 

— Pasigailėkite jo, viešpačiai, — meldė senasis vy- 
riškis.— Jis yra karaliaus sūnus, o aš jo dėdė. Jeigu jį 
ištiks nelaimė, aš turėsiu atsakyti už jo kraują. 

— Taip, visa tai tiesa,— pabrėžė jaunuolis. 

— O gal jūs abejojate, kad mes pajėgsime atker- 
šyti? — kalbėjau vėl, nekreipdamas dėmesio į tas pa- 
stabas.— Luktelėkite, aš parodysiu jums. Nagi, šunie, 
verge, — kreipiausi į Umbopą žiauriu balsu,— duok šen 
magiškąjį vamzdį, kuris kalba, — ir mirktelėjau į savo 
ekspresą. 

Umbopa puikiai suprato mane ir, nusišypsojęs tokiu 
šypsniu, kokio aš iki šiolei nebuvau matęs oriame jo 
veide, padavė man šautuvą. 


7 Karaliaus Saliamono kasyklos 07 


— Štai jis, viešpačių viešpatie,— tarė Umbopa, že- 
mai nusilenkdamas. 

O aš, prieš reikalaudamas šautuvo, buvau pastebė- 
jęs mažą antilopę, stovinčią ant uolos maždaug už sep- 
tyniasdešimt jardų, ir nutariau surizikuoti ir nušauti ją. 

— Matote aną patiną? — tariau, rodydamas į anti- 
lopę.— Sakykite, ar gali moters pagimdytas žmogus 
užmušti jį iš šios vietos garsu? 

— Tai neįmanoma, viešpatie,— atsakė senis. 

— O aš vis dėlto nudėsiu jį — ramiai tariau. 

Senis šyptelėjo. 

— Šito mano viešpats nepadarys,— tarė jis. 

Aš pakėliau šautuvą ir nusitaikiau į antilopę. Tai 
buvo mažas gyvulėlis, ir nebūtų nieko nuostabaus, jei 
kulka nepataikytų. Bet aš žinojau, kad nepataikyti ne- 
galima. 

Giliai atsikvėpiau ir atlaužiau gaiduką. Antilopė 
stovėjo tarytum įbesta. 

„Puf! Trach!" Antilopė pašoko į orą ir krito ant 
uolų kaip akmuo. 

Iš čiabuvių lūpų išsiveržė baiminga aimana. 

— Jeigu jums reikia mėsos, — šaltai tariau,— eikit, 
pasiimkite tą patiną. 

Senis davė ženklą. Vienas iš jo palydovų nuėjo ir 
tuojau sugrįžo, antilope nešinas. Su pasitenkinimu pa- 
stebėjau, jog kliudžiau ją tiesiai po mente. Čiabuviai 
susibūrė aplink vargšą gyvulėlį ir baisėdamiesi apžiū- 
rinėjo kulkos skylę. 

— Matote,— tariau,— kad aš veltui nekalbu. 

Atsakymo nebuvo. 

— O jeigu jūs dar abejojate mūsų galia,— kalbė- 
jau toliau,— tegul vienas jūsiškis eina ir atsistoja ant 
tos uolos, aš padarysiu jam tą pat, ką ir antilopei. 

Nė vienas nebuvo linkęs vykdyti tokio pasiūlymo. 
Pagaliau prabilo karaliaus sūnus. 

— Geras pasiūlymas. Eik, dėde, eik ir atsistok ant 
uolos. Jų burtai užmušė tik gyvulį, bet, aišku, negali 
užmušti Žmogaus. 

— Ne, ne,— skubiai sušuko senis, — gana jau pa- 
matė mano senos akys. Jie burtininkai, tai aišku. Nu- 
veskime juos pas kaitalių. Jei dar kam nors kyla abe- 
jonės, tai tegu tasai stoja ant uolos, kad magiškasis 
vamzdis pasikalbėtų su juo. 

Tačiau žmonės vieningai ir karštai pasipriešino. 

— Kam eikvoti geruosius burtus vargingiems mūsų 
kūnams? — tarė vienas iš jų.— Mes patenkinti. Visi 
mūsų žmonių kerai negali padaryti nieko panašaus. 

— Tai tiesa,— tarė senis su aiškiu palengvėjimu.— 
Nėra jokios abejonės, kad tai tiesa. Klausykite, žvaigž- 
džių vaikai, žėrinčios akies ir judančių dantų vaikai, 
kurie trankotės kaip perkūnai ir užmušate iš toli. Aš 
esu Infados, kitados buvusio kukuanų karaliaus Kafos 
sūnus. Šis jaunuolis vardu Skraga. 

— Ir jis vos nenusuko man sprando!,— sumurmėjo 
Gudas. 

— Skraga, sūnus Tvalos, didžiojo karaliaus Tvalos, 
tūkstančio žmonų vyro, kukuanų vado ir aukščiausio 
valdovo, didžiojo kelio valdytojo, savo priešų siaubo, 
Juodųjų burtų žinovo, šimto tūkstančių karių vado, 
Tvalos Vienaakio, Juodojo, Baisiojo. 

— Na,— tariau paniekinančiai,—tai vesk mus pas 
Tvalą. Mes nekalbame su žemakilmiais ir pavaldiniais. 

— Gerai, viešpačiai, mes nuvesime jus. Bet kelias 
ilgas. Nuo šios vietos, kur mes medžiojame, iki kara- 


1 Scrag (angl) — nusukti sprandą. Vert. 

liaus gyvenvietės yra trys dienos kelio. Turėkite kant- 
rybės, viešpačiai, ir mes nuvesime jus ten. 

— Gerai,— nerūpestingai atsakiau.— Mes turime 
daug laiko, nes esame nemirtingi. Mes pasiruošę, veski- 
te. Bet saugokis, Infados, ir tu, Skraga. Nekrėskite su 
mumis juokų, nespęskite mums spąstų, nes mes sužino- 
sime apie tai anksčiau, negu jūsų moliniai smegenys 
ką nors sugalvos, ir atkeršysime. Žmogus nuogomis 
kojomis ir pusiau apžėlusiu veidu (Gudas) sunaikins 
jus ir visą jūsų kraštą savo žėrinčios akies šviesa; jo 
išnykstantieji dantys aštriai įsmigs į jūsų kūnus ir suės 
jus, jūsų žmonas bei vaikus; magiškieji vamzdžiai gar- 
siai prabils ir subadys jus kaip rėčius. Saugokitės! 

Šie iškilmingi žodžiai padarė didelį įspūdį, nors jų 
beveik ir nereikėjo —taip didžiai mūsų galybė buvo 
paveikusi bičiulius. 

Senasis vyriškis žemai nusilenkė ir suniurmnėjo: 
„Kūm, kūm!" Vėliau aš patyriau, kad šie žodžiai yra 
čiabuvių karališkasis pasveikinimas, kaip zulusų kraš- 
te „Bajet“. 

Po to jis atsisukęs kreipėsi į savo palydovus. Šie 
tuoj sugriebė visą mūsų turtą, pasiruošdami jį nešti, 
išskyrus tik šautuvus, kurių jokiu būdu nebūtų pa- 
lietę. Jie pačiupo net Gudo drabužius, kurie, kaip skai- 
tytojas prisimena, buvo dailiai sudėti prie jo. 

Gudas tuoj šoko prie savo drabužių, norėdamas 
juos atimti. 

— Tegu viešpats su skaidria akimi ir išnykstančiais 
dantimis neliečia jų,— tarė senasis vyriškis.— Tegu 
vergai neša jo daiktus. 

— Bet aš noriu apsivilkti, — nervingai šaukė Gudas 
anglų kalba. 

Umbopa išvertė jo žodžius. 

— Ne, viešpatie,— tarė Infados.— Kam gi viešpats 
nori paslėpti savo puikias baltas kojas nuo savo tarnų 
akių? Argi mes kuo nors įžeidėme viešpatį, kad jis noti 
šitaip pasielgti? 

Gudas, nors buvo juodbruvas, turėjo nepaprastai 
baltą odą. Aš vos susilaikiau nesprogęs juokais, o vie- 
nas čiabuvis nusinešė jo drabužius. 

— Po velnių! — plyšojo Gudas.— Tas juodas niek- 
šas nusinešė mano kelnes. 

— Klausykite, Gudai! — tarė seras Henris,— šiame 
krašte jūs pasirodėte tam tikram stovyje ir turite taip 
pasilikti. Nuo šio laiko jūs privalote dėvėti tik flaneli- 
nius marškinius, avėti batais ir nešioti monoklį. 

— Taip, — tariau aš, —ir pusė jūsų veido turi būti 
apžėlusi, o kita — ne. Jei jūs ką nors savo išorėje pa- 
keisite, jie palaikys mus sukčiais. Aš jus labai užjau- 
čiu, bet rimtai jūs turite taip elgtis. Jeigu jie ims mus 
įtarinėti, mūsų gyvybės pakibs ant plaukelio. 

— Jūs iš tikrųjų taip manote? — niūriai paklausė 
Gudas. 

— Žinoma, kad taip. Jūsų „puikios baltos kojos" ir 
monoklis dabar yra ypatingas mūsų būrelio bruožas ir, 
kaip sako seras Henris, jūs turite jį išlaikyti. Džiauki- 
tės dar, kad jūs su batais ir oras šiltas. 

Gudas atsiduso ir nieko nepasakė, bet turėjo praeiti 
dvi savaitės, kol jis priprato prie savo naujosios ap- 
rangos. 


VIII SKYRIUS 
MES ĮŽENGIAME KUKUANŲ ŽEMĖN 


Visą popietę mes keliavome nuostabiuoju keliu, 
kuris vedė tiesiog į šiaurės vakarus. Infados ir Skraga 

ėjo su mumis, o jų palydovai žengė priešakyje, maž- 
daug už šimto žingsnių. 

— Infados,— pagaliau paklausiau aš,— kas nutiesė 
šį kelią? 

— Jis nutiestas, viešpatie, senais laikais; niekas ne- 
žino kaip ir kada, nežino netgi išmintingoji moteris 
Gagula, pergyvenusi kartų kartas. Dabar niekas nemoka 
nutiesti tokių kelių, ir karalius neleidžia jam apaugti 
žole. | 

— O kieno padaryti įrašai uolų sienose, kurias mes 
visi matėme eidami keliu? — paklausiau aš, galvoda- 
mas apie mūsų matytas skulptūras, kurios buvo pana- 
šios į egiptietiškas. 

— Viešpatie, kurie tiesė kelią, iškalė ir nuostabiuo- 
sius įrašus. Mes nežinome, kas jie. 

— Kada kukuanų tauta atėjo į šį kraštą? 

— Viešpatie, tauta atėjo čionai kaip audros gūsis 
prieš tūkstančių tūkstančius mėnesių iš didžiųjų Že- 
mių, iš ten, — jis parodė į šiaurę.— Iš mūsų tėvų pasa- 
kojimų, perduodamų iš lūpų į lūpas ir pasiekusių mus, 
vaikus, o taip pat iš Gagulos, išmintingosios moters, 
kerėtojų išuostytojos, mes sužinojome, kad toliau kelią 
mūsų tautiečiams pastoję dideli kalnai, kurie supa ša- 
lį, — ir jis mostelėjo į sniegu dengtas viršūnes.— Be to, 
kraštas buvo geras, ir jie įsikūrė jame, tapo stiprūs ir 
galingi. O dabar mūsų daug — kaip marių smilčių. Kai 
karalius Tvala sušaukia savo pulkus, karių plunksnos 
uždengia visą lygumą, kiek tik užmato žmogaus akys. 

— Tačiau, jei šalį supa kalnų siena, su kuo gi ka- 
riauja tie pulkai? 

— Ne, viešpatie, mūsų šalis atvira ten,—1r jis vėl 
parodė į šiaurę.— Retkarčiais nežinomos šalies karių 
pulkai užpuola mūsų kraštą, bet mes juos išžudome. 

Jau trečdalis žmogaus amžiaus praėjo nuo paskutiniojo 
karo, kurio metu žuvo daug tūkstančių žmonių. Mes 
sunaikinome tuos, kurie atėjo mūsų praryti. Nuo to lai- 
ko karo nebuvo. 

— Ar jūsų kariams neįkyri rymoti ant iečių? 

— Viešpatie, pas mus buvo dar vienas karas, tuoj 
po to, kai mes sunaikinome mus užpuolusius žmones. 
Tai buvo vidaus karas — šuo suėdė šunį. | 

— Kaipgi tai? 

— Viešpatie, karalius, mano netikras brolis, turėjo 
tikrą brolį, gimusį tuo pat metu. O mūsų papročiai, 
viešpatie, neleidžia, kad abu dvyniai gyventų: silpnes- 
nysis turi mirti. Tačiau karaliaus motina gailėdamasi 
nuslėpė silpnesnįjį, vėliau gimusį vaiką. Tas kūdikis 
ir buvo Tvala, dabartinis karalius. Aš esu jaunesnysis 
jo brolis, pagimdytas kitos moters. 

— Na? 

— Viešpatie, kai mes užaugome, mūsų tėvas Kafa 
mirė, o karaliumi tapo mano brolis Imotu ir kurį laiką 
viešpatavo. Įš savo mylimos žmonos jis susilaukė sū- 
naus. Kai pasibaigė karas, kurio metu niekas nei sėjo, 
nei piovė, berniukui buvo treji metai. Šalį ištiko badas 
ir žmonės, dairydamiesi aplink kaip išalkę liūtai, ėmė 
murmėti ir ieškoti, ką čia sudraskius. Tada Gagula, iš- 
mintinga ir baisi nemirštanti moteris, paskelbė žmo- 
nėms: ,,„Karalius Imotu tai ne karalius.“ O Imotu tuo 
metu sužeistas gulėjo savo namuose, negalėdamas nė 
pajudėti. Tada Gagula įžengė į jo namus drauge su 
Tvala, mano netikrų, o karaliaus tikru broliu, kurį ji 
slapstė nuo pat gimimo urvuose ir uolynuose. Nuplė- 
šusi jam nuo klubų raikštį ir parodydama kukuanams 
šventosios gyvatės ženklą aplink jo liemenį, kuriuo 
nuo pat gimimo žymimi vyriausieji karalių sūnūs, Ga- 


103 


gula sušuko: „Štai jūsų karalius, kurį aš išsaugojau 
jums iki šios dienos." Žmonės, įdūkę iš bado ir netekę 
proto bei sveikos nuovokos, sušuko: „Karalius, kara- 
lius!" Aš žinojau, kad tai netiesa, nes Imotu, mano 
brolis, buvo vyresnis iš dvynių ir todėl buvo teisėtas 
karalius. Kaip tik tuo metu, kai triukšmas ir šauksmai 
ypač pasmarkėjo, karalius Imotu, nors ir labai sunkiai 
sirgo, vos vilkdamas kojas išėjo iš trobos kartu su 
žmona, o mažasis sūnus Ignosis (Žaibas) sekė jiems iš 
paskos. „Ką reiškia šis triukšmas? — paklausė jis.— 
Kam jūs šaukiate karalių?" Tada Tvala, tikrasis jo bro- 
lis, pagimdytas tos pačios moters tą pačią valandą, 
pribėgo prie karaliaus ir, sugriebęs jį už plaukų, per- 
vėrė peiliu jo širdį. O kadangi žmonės nepastovūs ir 
visada pasiruošę garbinti kylančią naują žvaigždę, tai 
jie plojo rankomis ir šaukė: „„Tvala — karalius! Dabar 
mes žinom, kad Tvala — karalius." 

— O kas nutiko jo žmonai ir sūnui Ignosiuit Ar 
Tvala ir juos nužudė? 

— Ne, viešpatie. Pamačiusi, kad jos valdovas žuvo, 
ji verkdama čiupo vaiką ir pabėgo. Po dviejų dienų 
ji sugrįžo į kralį baisiai išalkusi, bet niekas nedavė jai 
nei pieno, nei jokio maisto, nes karalius, jos vyras, 
buvo miręs, o Žmonės nekenčia nelaimingųjų. Bet naktį 
viena maža mergaitė nusėlino prie jos ir nunešė jai 
valgyti. Ji palaimino mergaitę ir, nelaukdama, kol sau- 
lė patekės, nuėjo su vaiku kalnų link. Tikriausiai ji 
žuvo, nes niekas po to nėra matęs nei jos, nei berniuko 
Ignosio. 

— Vadinasi, jeigu Ignosis gyventų, jis būtų tikra- 
sis kukuanų karalius? 

— Taip, viešpatie. Šventoji gyvatė juosia jo klu- 
bus. Jei jis gyventų — būtų karalius. Bet, deja, jis se- 

niai jau miręs. Antai, viešpačiai,— tarė jis, rodydamas 
didelį plotą, pilną pristatytą trobų, apjuostą grioviu 
ir tvora, esantį lygumoje, po mūsų kojomis,— ten yra 
kralis, kur žmonės paskutinį kartą matė Imotu žmoną 
su vaiku Ignosiu. Čia mes ir pernakvosime, jei tik jūs, 
viešpačiai, — abejodamas pridūrė jis— aplamai, mie- 
gate šioje Žemėje. 

— Kai mes esame tarp kukuanų, gerasis bičiuli Infa- 
dos, elgiamės taip, kaip jie,— iškilmingai tariau aš ir 
staigiai atsisukau, norėdamas kažką pasakyti Gudui, 
kuris liūdnai žingsniavo iš paskos, veltui stengdamasis. 
prilaikyti savo flanelinius, vakaro vėjelio plaikstomus 
marškinius. | 

Didžiausiam savo nustebimui atsitrenkiau į Umbo- 
pą, kuris ėjo visai paskui mane, ir aiškiai pastebėjau, 
kaip labai susidomėjęs klausėsi jis mano ir Infados 
pokalbio. Jo veido išraiška buvo labai neįprasta — pri- 
menanti išraišką žmogaus, įtemptai besistengiančio 
prisiminti kažką seniai pamirštą. 

Visą tą laiką mes gerokai skubėjome. leisdamiesi 
vis žemiau, link banguojančios lygumos. Kalnai, ku- 
riuos buvome perėję, kilo aukštai virš niūsų, o Šebos 
krūtys buvo kukliai pridengtos perregimomis miglų 
klostėmis. Iš tiesų šis naujasis kraštas buvo panašus 
į rojų; nebuvau regėjęs gražesnio bei turtingesnio 
krašto ir švelnesnio klimato. Transvalis yra puiki šalis, 
bet jo negalima net lyginti su kukuanų žeme. 

Kai tik mes išsiruošėme kelionėn, Infados pasiuntė 
į kralį bėgiką, kuris, tarp kitko, priklausė jo kariškai 
valdžiai, pranešti žmonėms, kad mes atvykstame. 

Mes netrukus pamatėme šio pranešimo rezultatus. 
Kai iki kralio beliko tik pora mylių, pro vartus pasi- 

pylė vienas po kito žmonių būreliai, kurie žygiavo 
mūsų pusėn. 

Seras Henris uždėjo ranką ant ginklo ir pastebėjo, 
kad mus, atrodo, ruošiamasi labai karštai priimti. Kaž- 
kas jo balse patraukė Infados dėmesį. 

— Tegu viešpačiai nebijo,— skubiai tarė jis,— nes 
mano širdyje nėra apgaulės. Aš vadovauju šiam pul- 
kui, ir jis, mano įsakymu, išeina jūsų pasveikinti. 

Aš ramiai linktelėjau galvą, nors mano širdis anaip- 
tol nebuvo rami. . 

Maždaug už pusės mylios nuo kralio vartų buvo ilga 
plokštuma, kuri kelio link pamažu kilo. Ten kariuo- 
menė ir išsirikiavo. Koks puikus reginys! Kiekviename 
būry buvo apie trys šimtai stiprių vyrų, greit kopian- 
čių į šlaitą ir stojančių į paskirtas vietas; blizgėjo jų 
ietys ir plevėsavo plunksnos. Kol mes priartėjome, ten 
jau stovėjo dvylika tokių būrių, arba trys tūkstančiai 
Šeši šimtai vyrų, išsirikiavusių išilgai kelio. 

Prisiartinę prie pirmojo būrio, pamatėme nepapras- 
čiausią, Mano dar niekur neregėtą vyrų rinkinį: visi 
jie buvo jau pilnai subrendę, seni, apie keturiasdešimt 
metų amžiaus kariai. Tarp jų nepamačiau nė vieno, 
žemesnio kaip šešių pėdų, o daugelis buvo net aukš- 
tesni. Ant galvų jie nešiojo stambias juodas plunksnas, 
tokias, kokiomis buvo pasipuošę ir mūsų vadovai. Jų 
liemenys ir dešiniosios kojos žemiau kelio buvo per- 
rištos baltųjų jaučių uodegomis, o kairiosiose rankose 
jie laikė apskritus, maždaug dvidešimties colių skers- 
mens skydus. Tie skydai buvo labai keisti: pagaminti 
iš plonos kaltos geležies ir aptraukti balta tarsi pienas 
jaučio oda. Kariai turėjo paprastus, bet labai efektin- 
gus ginklus. Tai buvo trumpos, labai sunkios dviašm>- 
nės ietys su mediniais kotais ir ašmenimis, plačiausioje 


106 


vietoje siekiančiais iki šešių colių. Šias ietis kariai ne 
svaidydavo, o, kaip zulusiškomis duriamosiomis, smeig- 
davo priešą iš arti, padarydami baisiausias žaizdas. Be 
to, kiekvienas vyras turėjo po tris plačius ir sunkius 
peilius, sveriančius po porą svarų. Vienas peilis bū- 
davo pririšamas prie diržo, o kiti du pritvirtinami vidi- 
nėje skydo pusėje. Šie peiliai, kukuanų vadinami „tol- 
las“, atstoja mėtomąją zulusų ietį. Kukuanų karys 
labai taikliai svaido juos iš penkiasdešimties jardų ats- 
tumo. Susidūrę su priešu, jie puola jį, apsvaidydami 
įštisu tų peilių debesiu. 

Kol mes nebuvome prisiartinę, visi būriai stovėjo 
ramiai, tarsi bronzinių statulų eilės. Mums priėjus, ko- 
manduojantis karininkas, kuris stovėjo per kelis žings- 
n:us priekyje ir skyrėsi nuo kitų tuo, kad dėvėjo leo- 
pardo kailio apsiaustą, davė ženklą, ir iš trejeto šimtų 
gerklių staigiai sugriaudė karališkasis sveikinimas: 
„Kūm!“ Kai mes praėjome, būrys išsirikiavo paskui 
mus ir sekė kralio link. Taip nusitiesė mums iš paskos 
visi Pilkųjų (gavusių šį vardą dėl baltos skydų spalvos) 
būriai — puiki kukuanų kariuomenė, o nuo jos žings- 
nių drebėjo žemė. 

Pasukę iš didžiojo Saliamono vieškelio, mas priėjo- 
me platų griovį, kuris supo kralį ir buvo apie mylios 
ilgio. Kralis buvo aptvertas stipria, iš medžių kamienų 
suręsta tvora. Ties vartais per griovį buvo nutiestas 
primityvus pakeliamasis tiltas, kurį sargybiniai nulei- 
do, kad mes galėtume pereiti į kitą pusę. Kralis buvo 
nuostabiai puikiai sutvarkytas. Per patį vidurį tiesėsi 
platus takas, kurį stačiais kampais kirto skersiniai ta- 
kai. Tokiu būdu trobos buvo suskirstytos į kvartalus, 
o kiekviename kvartale gyveno atskiras būrys. Jų tro- 
bos, kaip ir zulusų, buvo kupolo formos, pintos iš vy- 

telių ir gražiai apdengtos žolių stogais. Nuo zulusų 
trobų jos skyrėsi tuo, kad turėjo duris, buvo daug di- 
desnės ir apsuptos šešių pėdų pločio verandomis, dai- 
liai išbarstytomis gerai sutryptais kalkių miltais. Abipus 
kelio, kertančio išilgai visą kralį, būriavosi šimtai mo- 
terų, atėjusių iš smalsumo mūsų pasižiūrėti. Nors ir 
„čiabuvės, šios moterys buvo labai dailios: aukštos, 
gracingos ir nuostabiai gražaus sudėjimo. Jų plaukai, 
nors neilgi, bet banguoti ir nepanašūs į vilną, o bruožai 
daugiausia ereliški ir lūpos ne taip nemaloniai storos, 
kaip daugelio afrikiečių rasės žmonių. Bet labiausiai 
mus nustebino jų itin rami ir ori išraiška. Savo srityje 
jos buvo išauklėtos ne blogiau kaip nuolatinės madin- 
gų salonų lankytojos ir tuo skyrėsi nuo zulusių ar savo 
giminaičių, masajų genties moterų, gyvenančių už 
Zanz:baro. Smalsumas privertė jas išeiti iš pirkių, bet 
mes nepamatėme grubaus nusistebėjimo, negirdėjome 
jų lūpose laukinių pastabų, kai nuvargę kiūtinome 
gatve. Netgi tada, kai senasis Infados slaptu rankos 
mostu parodė didžiausią stebuklą — vargšo Gudo „,pui- 
kias baltas kojas'— jos neišreiškė karšto pasigėrėjimo, 
kuris, kaip atrodė, buvo jas apėmęs. Jos įbedė savo 
tamsias akis į jo tarsi sniegas boluojančias kojas (Gudo 
oda buvo itin balta), ir tai buvo viskas. Tačiau to jau 
pilnai pakako iš prigimties kukliam Gudui. 

Kai mes pasiekėme kralio vidurį, Infados sustojo 
ties didelės trobos durimis. Šią trobą supo ratas kitų, 
mažesnių trobelių. 

— Įeikite, žvaigždžių sūnūs,— tarė jis labai iškil- 
mingu tonu,— ir teikitės bent kiek pailsėti mūsų kuk- 
lioje pastogėje. Tuojau atneš kiek maisto, ir jums ne- 
reikės veržti savo diržų iš alkio. Jums patieks medaus 

ir pieno, keletą jaučių, keletą avių, nedaug, viešpačiai, 
tik truputį. 

— Puiku, —tariau aš,— Infados, mes nuvargome 
keliaudami per oro viešpatiją. Leiskite mums pailsėti. 

Įžengę į trobą, radome ją puikiai ir patogiai mums 
įruoštą. Buvo patiesti ilsėtis išdirbtos odos guoliai, o 
vanduo paruoštas nusiprausti. 

Staiga išgirdome lauke triukšmą ir, nuėję prie durų, 
pamatėme visą būrį merginų, nešančių puodynėse p:e- 
ną, keptus kukurūzus ir medų. Už jų keli jaunuoliai 
varė jauną riebų jautį. Mes priėmėme dovanas; tuomet 
vienas jaunuolis nusirišo nuo diržo peilį ir vikriai per- 
piovė jaučiui gerklę. Per dešimt minučių jautis buvo 
nuluptas ir sukapotas į gabalus. Mums išpiovė geriau- 
sią mėsą, o visą likusią aš, visos mūsų grupės vardu, 
padovanojau aplink susibūrusiems kariams, kurie tuoj 
išsidalino „baltųjų žmonių dovaną". 

Umbopa, padedamas vienos jaunos ir nepaprastai 
malonios moters, ėmėsi virti mums skirtą mėsą dide- 
liame moliniame puode ant ugnies, sukurtos ties troba. 
O kai valgis jau buvo bebaigiąs virti, mes nusiuntėme 
pasiuntinį pakviesti Infados ir karaliaus sūnų Skragą 
pavalgyti drauge su mumis. 

Netrukus jiedu atėjo, ir, susėdę ant mažų kėdelių 
(kukuanai, skirtingai nuo zulusų, nemėgsta tupėti) mes 
visi sudorojome pietus. 

Senis buvo labai mandagus ir malonus, bet stebėjo- 
mės, kad jaunasis žvelgė į mus su nepasitikėjimu. Jį, 
kaip ir kitus čiabuvius, buvo nugąsdinęs mūsų baltu- 
mas ir magiški sugebėjimai, bet man pasirodė, kad jo 
baimė ėmė blėsti, kai jis pamatė, jog mes valgome, 

geriame bei miegame kaip visi mirtingieji, ir užleido 
vietą niūriam įtarimui, kuris mus labai nemaloniai nu- 
teikė. 

Bevalgant seras Henris tarė man, kad būtų nebloga 
pabandžius ką nors sužinoti apie jo brolio likimą, pa- 
tirti, ar nėra jie kada nors matę ar girdėję ką apie jį. 
Tačiau aš maniau, kad bus protingiau tuo metu nieko 
neklausinėti. 

Pavalgę mes prisikimšome pypkes ir užsirūkėme; 
šis veiksmas baisiausiai nustebino Infados ir Skragą. 
Matyt, kukuanams nebuvo pažįstama tabako dūmų pa- 
laima. Nors ta žolė gausiai augo jų krašte, jie, kaip 
ir Zulusai, tik šniaukštė tabaką ir visai nepažino jo ki- 
tame pavidale. : 

Aš paklausiau Infados, kada meŠ-tęsime savo ke- 
lionę toliau, ir nudžiugau išgirdęs, kad ruošiamasi iš- 
vykti ryt rytą, o pasiuntiniai jau išsiųsti pranešti kara- 
liui Tvalai apie mūsų atvykimą. Pasirodo, kad Tvala 
tuo metu buvo savo pagrindinėje gyvenamojoje vieto- 
vėje, vadinamoje Lu, ir ruošėsi didelei metinei šventei, 
kuri turėjo įvykti pirmąją birželio mėnesio savaite. 
Šios šventės metu susirinkdavo visi pulkai ir paraduo- 
davo karaliui; išimtis būdavo daroma tik atskiriems 
pulkams — gyvenamųjų vietovių įguloms. Tuo pat me- 
tu vykdavo ir didžiulė, kasmetinė kerėtojų medžioklė. 
Apie visa tai papasakosiu vėliau. 

Mes ruošėmės išvykti su aušra. Infados, kuris turėjo 
mus lydėti, tikėjosi pasiekti Lu kitos dienos vakare, jei 
tik koks nelaimingas atsitikimas ar patvinusi upė mums 
nesutrukdys. 

Suteikę šias žinias, mūsų svečiai palinkėjo mums 
labos nakties, o mes nutarėme pasikeisdami budėti. 

Taigi trejetas iš mūsų tuoj griuvo miegoti ir saldžiai 
užmigo nuvargusių miegu, o ketvirtasis liko sėdėti ir 
sergėti mus nuo galimos išdavystės. 


IX SKYRIUS 


KARALIUS TVALA 


Neverta smulkiai pasakoti visų nuotykių, įvykusių 
mums keliaujant į Lu. Ištisas dvi dienas ėjome didžiuo- 
ju Saliamono keliu, vedančiu tiesiog į pačią kukuanų 
žemės širdį. Užtenka tik paminėti, kad kuo toliau ėjo- 
me, tuo kraštas atrodė turtingesnis ir turtingesnis, vis 
dažniau ir dažniau pasitaikydavo kralių, apsuptų dir- 
bamos žemės plotais. Kraliai buvo pastatyti tais pačiais 
principais, kaip ir pirmasis, kurį mes matėme, ir sau- 
gomi gausių įgulos būrių. Kukuanų šalyje, kaip ir Vo- 
kietijoje, zulusų ar masajų žemėse, kiekvienas vyras, 
tinkamas karo tarnybai, yra kareivis, taigi, puolamaja- 
me ar ginamajame kare galima panaudoti visos tautos 
jėgą. Keliaujant mus nuolat pasivydavo tūkstančiai 
karių, skubančių į Lu dalyvauti didžiojoje metinėje 
apžiūroje ir šventėje. Nebuvau matęs nuostabesnių ka- 
riuomenės būrių. Kitą dieną, saulei leidžiantis, mes su- 
stojome trumpai pailsėti vienoje aukštumoje, per kurią 
ėjo kelias. Ir nuo čia gražioje derlingoje lygumoje pa- 
matėme patį Lu. Kaip čiabuvių miestas, jis buvo nepa- 
prastai didelis — turėjo apie penketą mylių aplinkui. 
Prie jo šliejosi kraliai, kurie iškilmių metu virsdavo 
pulkų stovyklomis. Už poros mylių į šiaurę nuo Lu 
stūksojo keista pasagos formos kalva, su kuria mums 

vėliau buvo lemta geriau susipažinti. Miestas buvo la- 
bai patogioje vietoje. Per pat vidurį, dalindama miestą 
į dvi dalis, tekėjo upė, atrodo, ta pati, kurią buvome 
matę nuo Šebos krūtų šlaitų; per ją keliose vietose 
matėme nutiestus tiltus. Už šešiasdešimt ar septynias- 
dešimt mylių stačiai iš lygumos kilo trys didžiuliai 
sniego nukloti kalnai, kurie tarytum sudarė tris trikam- 
pio taškus. Savo išvaizda jie labai skyrėsi nuo lygių ir 
apskritų Šebos krūtų: buvo statūs ir skardingi. 

Infados, pamatęs, kad mes žiūrime į juos, pasisku- 
bino paaiškinti. 

— Ten baigiasi kelias, — tarė jis, rodydamas į kal- 
nus, kuriuos kukuanai vadina „Trimis žynėmis". 

— Kodėl jis baigiasi? — paklausiau. 

— Kas gali žinoti, — atsakė Infados, truktelėjes pe- 
čiais.— Kalnai pilni urvų, tarp jų yra gili bedugnė. 
Į tas vietas senais laikais protingi vyrai eidavo kažko 
ieškoti, dėl ko ir būdavo šion žemėn atkeliavę. Dabar 
ten yra Mirties Buveinė, kur laidojami karaliai. 

— Ko pi jie ieškodavo šiose vietose? — nekantriai 
paklausiau aš. 

— Šito aš nežinau. Iš žvaigždžių atvykę viešpačiai 
turėtų geriau žinoti, — atsakė jis, sviesdamas į mus 
skubų žvilgsnį. Matyt, jis žinojo daugiau, negu norėjo 
pasakyti. 

— Taip, —tariau,— jūs teisus. Mes labai daug žino- 
me žvaigždėse. Pavyzdžiui, man teko girdėti, kad se- 
nais laikais išmintingi vyrai ateidavo į tuos kalnus 
žėrinčių akmenų, dailių žaislelių ir geltonos geležies. 

— Viešpats išmintingas, — šaltai atsakė jis.— Aš esu 
tik vaikas prieš savo viešpačius ir negaliu šnekėti apie 
tokius dalykus. Viešpačiai turi pasikalbėti karaliaus 

dvare su senąja Gagula, kuri tokia pat protinga, kaip 
ir mano viešpats,—ir jis nuėjo sau. 

Kai tik jis pasitraukė, aš atsisukau į savo bičiulius 
ir parodžiau jiems kalnus: 

— Štai ten Saliamono deimantų kasyklos,— tariau. 

Umbopa irgi stovėjo tarp mūsiškių ir atrodė giliai 
susimąstęs, kaip jis dažnai kad buvo pratęs daryti. Jis 
išgirdo mano žodžius. 

— Taip, Makumazane,— tarė jis zulusiškai.— Ten 
iš tiesų yra deimantų, ir jūs gausite jų, nes jūs, bal- 
tieji, taip mėgstate visokius niekniekius ir pinigus. 

— Iš kur tu tai žinai, Umbopa? — aštriai paklausiau 
aš, nes labai nemėgau viso jo paslaptingumo. 

Umbopa nusijuokė. 

— Aš tai sapnavau naktį, — tarė jis, pasisuko ant 
kulnies ir taip pat pasitraukė. 

— Ką norėjo pasakyti mūsų juodasis bičiulis, — pa- 
klausė seras Henris.— Jis žino daugiau, negu sako, tai 
aišku. Beje, Kvotermenai, ar jis nieko negirdėjo apie... 
apie mano brolį? 

— Nieko. Jis klausinėjo visų, su kuriais susidrau- 
gavo, bet visi sako, kad niekas šioje šalyje nėra matęs 
baltojo Žmogaus. 

— Argi jūs manote, kad jis iš viso buvo čia atvy- 
kęs? — paklausė Gudas.— Juk mes patys tik per ste- 
buklą pasiekėme šią vietą. Argi jis galėjo patekti čia 
be žemėlapio? 

— Nežinau,—liūdnai atsakė seras Henris, — bet aš 
kažkodėl manau, kad surasiu jį. 

Lėtai skendo saulė, ir tamsa, tarytum koks apčiuo- 
piamas daiktas, staigiai užgulė žemę. Tarp dienos ir 
nakties nebuvo jokio tarpelio, jokio švelnaus perėjimo, 

nes šiose geografinėse platumose visai nebūna sutemų. 
Naktis pakeičia dieną taip greit ir nenumaldomai, kaip 
mirtis gyvybę. Saulė nusileido, ir žemę apsiautė tamsa. 
Bet neilgam, nes antai rytuose kažkas sušvito, paskui 
pasirodė lenktas sidabrinės šviesos kraštelis ir paga- 
liau lygumon sužiuro visas priešpilnio mėnulio piautu- 
vas, plačiai šaudamas į tolį savo spindinčias strėles ir 
užliedamas žemę silpna šviesa; jis švytėjo taip, kaip 
gerų žmonių žygiai kad švyti šiame mažame pasaulyje 
dar tada, kai tų žmonių saulė jau būna nusileidusi, ap- 
šviesdamas kelią baukštiems keleiviams, kurie tęsia 
kelionę iki aušros. Prieš tą skaisčią didybę pablyško 
žvaigždės, o mes stovėjome, stebėdami nuostabų reginį 
ir jausdami pakilimą savo širdyse, sužadintą tokio gro- 
žio, kurio negalima įsivaizduoti, o juo labiau aprašyti. 
Skaitytojau, mano gyvenimas nebuvo malonus, bet yra 
keletas dalykų, dėl kurių aš dėkingas, kad gyvenau. 
Vienas iš jų yra tas, jog aš mačiau, kaip kyla mėnulis 
viršum kukuanų žemės. Šiuos apmąstymus nutraukė 
mandagusis mūsų bičiulis Infados. 

— Jei viešpačiai pailsėjo, tęsime kelionę iki Lu, 
kur viešpačiams nakvynė jau paruošta. Mėnulis švie- 
čia visai aiškiai, ir mes neišklysime iš kelio. | 

Mes sutikome, ir po valandos jau pasiekėme miesto 
pakraščius, kurie buvo ištisai sėte nusėti tūkstančiais 
stovyklos laužų ir atrodė neturį nei galo, nei krašto. 
O Gudas, labai mėgęs nemalonius juokus, pakrikštijo 
šį miestą „„Beribiu Lu“. Priėjome griovį su pakeliamuo- 
ju tiltu, kur mus sutiko ginklų žvangesys ir kimus 
sargybinio balsas. Infados ištarė slaptažodį, kurio aš 
nesupratau, į jį buvo atsakyta pasveikinimu, ir mes 
įžengėme į centrinę to didelio žolynų miesto gatvę. 
Beveik pusvalandį žygiavę pro begalines trobų eiles, 

pagaliau sustojome ties mažo, kalkėmis grįsto kiemelio 
vartais, už kurių stovėjo keletas trobų. Infados pareiš- 
kė, jog čia esą mūsų „vargingi“ butai. 

Mes įėjome vidun ir pamatėme, kad kiekvienam 
iš mūsų buvo paskirta atskira troba, geresnė už kitas, 
kurias mums buvo tekę iki šiolei matyti. Kiekvienoj 
troboj buvo įtaisytas ištaigingas guolis: kvepiančių žo- 
lių čiužinys, apdengtas išdirbta oda. Vos tik spėjome 
apsiprausti vandeniu iš medinių ąsočių, buvo paruoš- 
tas maistas. Jaunos, gražios moterys atnešė mums kep- 
tos mėsos bei kukurūzų burbuolių kotų, prašmatniai 
išdėstytų medinėse lėkštėse, ir pateikė mums valgį že- 
mai nusilenkdamos. 

Mes pavalgėme, atsigėrėme ir pareikalavome su- 
nešti visus guolius į vieną trobą —šis atsargumas iš- 
šaukė meilių jaunų moterų šypsenas. Paskui, po tokios 
kelionės baisiai nuvargę, griuvome miegoti. 

Nubudę pamatėme, kad saulė jau aukštai danguje, 
o mūsų patarnautojos jau bestovinčios pasiruošusios 
padėti mums „apsirengti“ ir nejaučia jokios dirbtinos 
gėdos. 

— Apsirengti, taigi — murmėjo Gudas.— Kai žmo- 
gus teturi flanelinius marškinius ir porą batų, apsi- 
rengti trunka neilgai. Paprašykite, kad atiduotų mano 
kelnes. 

Aš paprašiau, bet jos pranešė, kad tos šventos re- 
likvijos jau nuneštos karaliui, su kuriuo mes pasima- 
tysime dar prieš pusiaudienį. 

Išprašę merginas laukan, dėl ko jos labai nuliūdo 
ir nusiminė, mes pradėjome, kiek tik leido aplinkybės, 
užsiiminėti savo tualetu. Gudas netgi nuskuto dešinįjį 
skruostą; kairiojo, kuris buvo gausiai apžėlęs, įkalbė- 
jome jokiu būdu neliesti. O mes pasitenkinome tuo, 

kad gerai nusiprausėm ir susišukavom. Sero Henrio 
geltonos garbanos beveik siekė pečius, ir dėl to jis 
atrodė dar panašesnis į.senovės daną. Mano žilstelėję 
plaukai buvo pasiekę colio ilgį, vietoj pusės colio, kurį 
aš laikydavau maksimaliu ilgiu. 

Kai mes suvalgėme pusryčius ir išrūkėme pypkes, 
pats Infados pranešė, kad karalius Tvala pasiruošęs 
mus priimti, jei tik mes malonėsime nueiti. 

Aš atsakiau, kad mes dar norėtume palaukti, ko! 
saulė pakils aukščiau, kad mes dar nuvargę po kelio- 
nės, ir t.t. ir t.t. Turint reikalą su necivilizuotais žŽmo- 
nėmis niekad nereikia per daug skubėti. Mandagumą 
jie linkę palaikyti baikštumu ir vergišku nuolankumu. 
Taigi, nors mes ne mažiau troškome pamatyti Tvalą, 
negu Tvala mus, vis dėlto susėdome ir pralaukėme visą 
valandą, paruošdami tuo tarpu tokias dovanas, kokias 
leido menkos mūsų turto atsargos. Nutarėme padova- 
noti vargšo Ventfogelio naudotą Vinčesterio šautuvą 
ir keletą karolių vėrinių. Šautuvą ir šovinius numatė- 
me įteikti jo karališkajai didenybei, o vėrinius — žmo- 
noms ir dvariškiams. Mes jau buvome padovanoję ke- 
letą vėrinių Infados ir Skragai, o jie, niekad tokių daik- 
tų neregėję, labai džiaugėsi jais. 

Pagaliau pareiškėme, kad esame jau pasiruošę ir, 
Infados lydimi, išvykome į priėmimą. Umbopa nešė 
šautuvą ir vėrinius. 

Nuėję keletą šimtų jardų, pasiekėme užtvarą, pana- 
šią į tą, kuri supo mums skirtas trobas, tik nepalygina- 
mai didesne. Viduje buvo šešių ar septynių akrų aikš- 
tė. Išorinėj tvoros pusėj stovėjo eilė trobų, kuriose gy- 
veno karaliaus žmonos. Tiesiai prieš vartus, pačiame 
tuščio aptverto ploto gale, stovėjo didelė troba, ku- 
rioje gyveno jo didenybė. Aplink trobą buvo plyna 

aikštė, arba, tiksliau sakant, būtų buvusi plyna aikštė, jei 
joje nebūtų susispietę karių būriai; jų skaičius siekė 
septynis ar aštuonis tūkstančius. Mums praeinant, ka- 
riai stovėjo tylūs kaip statulos. Sunku aprašyti visą šio 
reginio didybę, tuos karius su plevėsuojančiomis 
plunksnomis ir blizgančiomis ietimis, su geiežiniais, 
jaučio oda aptrauktais skydais. 

Plotas priešais didžiulę trobą buvo tuščias, jame sto- 
vėjo kelios kėdės. Infados davė ženklą, ir mes susė- 
dome, o Umbopa liko stovėti už mūsų. Infados sustojo 
ties trobos durimis. Apsupti mirtinos tylos, mes laukė- 
me apie dešimtį minučių, jausdami, kad mus įdėmiai 
stebi aštuoni tūkstančiai porų akių. Tai buvo sunkus 
bandymas, bet mes išlaikėme jį kaip įmanydami. Pa- 
galiau trobos durys atsidarė ir tarpdury pasirodė mil- 
žiniška figūra, užsimetusi ant pečių puikų tigro kailio 
apsiaustą. Ją sekė Skraga ir dar kažkas, kas mums pri- 
minė išdžiūvusią, kailiniais apsisupusią beždžionę. Vy- 
riškis atsisėdo ant kėdės, Skraga atsistojo už jo, o su- 
džiūvusi beždžionė nušliaužė į trobos šešėlį ir ten at- 
sitūpė. 

Tyla. 

Milžiniška figūra atsistojo ir nusimetė apsiaustą; 
mes pamatėme tikrai bauginantį reginį. Vyriškis buvo 
nepaprastai aukštas ir neregėtai atstumiančios išvaiz- 
dos. Lūpos buvo storos kaip negro, nosis buka, akį jis 
beturėjo vieną — juodą ir žėrinčią, o kitos vietoje bu- 
vo skylė. Jis turėjo žiaurią ir kažkokią gašlią išraiš- 
ką. Didelę jo galvą puošė puikios strauso- plunksnos, 
kūną dengė žibantys grandijų marškiniai, juosmuo ir 
dešinioji koja, kaip ir visų karių, buvo perrišti balto- 
mis jaučio uodegomis. Dešiniojoje rankoje jis laikė di- 
džiulę ietį. Kaklą juosė stora aukso grandinė, o ant 

kaktos kabojo nepaprasto dydžio nešlifuotas dei- 
mantas. į 

Tyla. Bet jau neilgai ji truko. Figūra, kurią mes vi- 
sai teisingai palaikėme karaliumi, staigiai pakėlė di- 
džiąją ietį. Atsakydami jam, aštuoni tūkstančiai karių 
tuo pat momentu pakėlė savo ietis, ir iš aštuonių tūks- 
tančių  gerklių nuaidėjo karališkasis sveikinimas: 
„Kūm!" Jis buvo pakartotas trejetą kartų, ir kaskart 
nuo garso, kuriam tegali prilygti smarkiausia perkū- 
nija, sudrebėdavo žemė. 

— Būkite nuolankūs, žmonės,—sucypė plonas bal- 
selis, kuris, atrodė, sklido iš nuošaliai tupinčios bež- 
džionės.— Tai karalius! 

— Tai karalius! — atsakydami sugriaudė aštuoni 
tūkstančiai gerklių.— Būkite nuolankūs, žmonės! Tai 
karalius! 

Tr vėl įsigalėjo tyla. Mirties tyla. Bet ji vis dėlto 
buvo pertraukta. Vienas kareivis, stovįs kairėje pusė- 
je nuo mūsų, išmetė savo skydą, kuris sužvangėjo nu- 
krisdamas ant kalkinio grindinio. 

Tvala pasuko ton pusėn savo vienintelę, šaltą akį. 

— Eikš čia,—tarė jis griausmingu balsu. 

Gražus jaunas vyriškis išėjo iš gretų ir sustojo prie- 
šais karalių. 

— Tai tu išmetei skydą, netikęs šunie? Tai tu da- 
rai man gėdą iš žvaigždžių atvykusių žmonių akyse? 
Ką pasakysi? 

Mes pamatėme, kaip išblyško vargšo jaunuolio tam- 
sus veidas. 

— Tai atsitiko netyčia, juodosios karvės verši— 
sumurmėjo jis. 

— Už šį atsitikimą turėsi atsilyginti. Padarei man 
gėdą. Ruoškis mirti. 

— Esu karaliaus jautis,— tyliai atsakė jis. 

— Skraga, — suriaumojo karalius, — parodyk, kaip 
tu moki vartoti ietį. Užmušk šį netikusį šunį. 

Piktai vaipydamasis, Skraga išėjo į priekį ir pakėlė 
ietį. Vargšė auka užsidengė ranka akis ir stovėjo ne- 
judėdama. O kai dėl mūsų, tai mes sustingome iš 
siaubo. 

„Viens! du!" Skraga pamojavo ietimi ir dūrė, o die- 
ve!, puikiai pataikydamas: ietis per visą pėdą išlindo 
iš kario nugaros. Skėstelėjęs rankomis, jis griuvo ne- 
gyvas. Aplinkinių tarpe kilo neaiškus murmesys, per- 
bėgo jis per gretas ir nutilo. Tragedija buvo baigta, 
lavonas gulėjo ant žemės, o mes vis negalėjome įsi- 
sąmoninti, kad visa. tai iš tiesų įvyko. Seras Henris 
pašoko, siaubingai keikdamasis, bet, nugalėtas tylos, 
vėl turėjo atsisėsti. 

— Dūris buvo geras, — tarė karalius. — Išneškite 
lavoną. 

Keturi vyrai išėjo iš gretų ir, pakėlę nužudytojc 
kūną, nunešė jį šalin. 

— Užpilkite kraujo dėmes, užpilkite, — sucypė 
plonu balsu beždžioniška figūra.— Karaliaus žodis tai- 
tas, karaliaus sprendimas įvykdytas. 

Iš kitapus trobos išėjo mergaitė su ąsočiu, pilnu 
kalkių, kurias ji išbarstė ant raudonos dėmės. 

Seras Henris virte virė pykčiu dėl viso šio įvykio, 
ir mes vos vos sulaikėme jį vietoje. 

— Sėdėkite, dėl dievo meilės, — šnabždėjau aš,— 
juk nuo to priklauso mūsų gyvybės.. 

Jis paklausė ir nurimo. 


Kol buvo naikinami tragedijos pėdsakai, Tvala sėdė- 
jo tylomis. Paskui jis kreipėsi į mus. 

— Baltieji žmonės, — tarė jis,— kurie atėjote neži- 
nau iš kur ir nežinau ko, būkite sveiki. 

— Būk sveikas, Tvala, „kukuanų karaliau,— atsa- 
kiau. > 

— Baltieji Žmonės, iš kur jūs atvykote ir ko ieš- 
kote? 

— Mes atvykome iš žvaigždžių, bet neklausk kaip. 
Mes atvykome pasižiūrėti šios šalies. 

— Jūs atvykote iš taip toli pažiūrėti tokio mažo 
daikto. O šis žmogus, — jis parodė į Umbopą,— ar jis 
taip pat su jumis atvyko? 

— Žinoma. Tavo spalvos žmonių yra ir danguje. 
Bet neklausinėk, karaliau Tvala, apie dalykus, kuriuos 
tau per sunku suprasti. 

— Labai jau narsiai kalbate, žvaigždžių žmonės, — 
tarė Tvala tokiu tonu, kuris man visai nepatiko.— At- 
minkite, kad žvaigždės toli, o jūs čia. Kas bus, jei aš 
pasielgsiu su jumis taip, kaip su tuo, kurį dabar nu- 
nešė? 

Aš garsiai nusijuokiau, nors širdyje man visai ne- 
buvo linksma. 

— O karaliau,—tapiau,— būk atsargus. Per karštus 
akmenis ženk atsargiai, kad nenusviltum kojų; stipriai 
laikyk ieties kotą, kad nesusižeistum rankų. Jei palie- 
si bent vieną plauką ant mūsų galvų — ištiks tave ne- 
laimė. Ką, argi jie,— tariau, rodydamas į Infados ir 
Skragą (jaunasis niekšas tebevalė kareivio kraują nuo 
savo ieties), — nepasakojo tau, kas mes per žmonės? 
Ar esi kada matęs panašius į mus? —tardamas tuos 
žodžius, parodžiau į Gudą, jausdamas, kad Tvala tik- 
rai niekada nebus matęs taip atrodančio žmogaus, 
kaip tuo metu Gudas. 

— Tiesa, nesu matęs, — atsakė karalius. 

— Ar jie tau nepasakojo, kaip mes užmušame iš 
toli? — kalbėjau toliau. 

— Jie pasakojo, bet aš jais netikiu. Parodykite man, 

kaip jūs užmušate. Užmušk vieną žmogų iš ten, ana, 
stovinčių, — tarė jis, rodydamas į žmones, susispietu- 
sius kitoje kralio pusėje.— Tada tikėsiu. 
„ — Ne, — atsakiau aš, — mes galime pralieti žmo- 
gaus kraują tik bausdami. Jei nori pamatyti, paliepk 
savo tarnui įvaryti pro kralio vartus jautį, ir nespės 
jis nubėgti dvidešimt žingsnių, aš paguldysiu jį. 


— Ne, — nusijuokė karalius, — nužudyk žmogų, 
tai patikėsiu. 
— Gerai, karaliau, tebūnie taip, — šaltai atsa- 


kiau.— Ženk šiuo atviru plotu — krisi negyvas dar var- 
tų nepasiekęs. Arba, jei pats nenori, pasiųsk savo sū- 
nų Skragą. 

Šiuo momentu būčiau mieliausiai jį nudėjęs. Išgir- 
dęs tokį pasiūlymą, Skraga sukaukė ir šmurkštelėjo 
trobon. 

Tvala didingai suraukė antakius: pasiūlymas jam 
nepatiko. 

— Įvarykite jauną jautį, — tarė jis. 

Du vyriškiai greit nubėgo vykdyti įsakymo. 

— Na, serai Henri,—tariau aš, —šausite jūs. No- 
riu parodyti šiam galvažudžiui, kad nesu vienintelis 
burtininkas mūsų būrelyje. 

“Seras Henris paėmė ekspresą ir pasiruošė. 


— Tikiuosi, kad gerai pataikysiu, — atsidusdamas 
tarė jis. 
— Jūs turite pataikyti, — atsakiau. — Jei pirmas 


šūvis nepavyks, šaukite antrą sykį. Taikykite iš šimto 
penkiasdeš:mt jardų ir laukite, kol gyvulys pasisuks 
į jus šonu. 

Valandėlę laukėme. Staiga pamatėme jautį, bėgan- 
tį tiesiai į vartus. Įbėgęs į kralį ir pamatęs tokį didelį 
žmonių sambūrį, jautis sustojo kaip įbestas, pasisuko 
šonu ir subaubė. 

— Pats laikas, — sušnabždėjau. 

Šautuvas pakilo. 

„Pui! Trach!" Jautis griuvo aukštielninkas, kepės- 
tuodamas kojomis. Jis buvo peršautas pro šonkaulius. 
Kulka gerai atliko savo užduotį. Per tūkstantinę mi- 
nią perbėgo nustebimo atodūsis. 

Aš šaltai atsisukau: 

— Ar melavau, karaliau? 

— Ne, baltieji. Tai tiesa,— atsakė jis, apimtas pa- 
garbaus nusistebėjimo. 

— Klausyk, Tvala,—tariau aš.— Tu įsitikinai. Ži- 
nok dabar, kad mes atėjome taikingai nusiteikę ir ne- 
manome kariauti. Štai, — kalbėjau aš, iškeldamas Vin- 
česterio automatą, — čia yra kiauras vamzdis, kuriuo tu 
galėsi žudyti taip, kaip ir mes. Bet aš jį užbūriau, kad 
nežudytum juo žmonių. Jei tu pakelsi jį prieš Žmogų, 
žūsi pats. Štai ką dar tau parodysiu. Liepk įsmeigti 
į Žemę ietį už keturiasdešimt žingsnių taip, kad plokš- 
čioji ašmenų pusė būtų atsukta į mus. 

Viskas buvo įvykdyta per kelias sekundes. 

— Žiūrėkite, aš sulaužysiu ietį. 

Rūpestingai nusitaikęs, iššoviau. Kulka suskaldė aš- 
menis į gabalėlius. 

Ir vėl per minią perbėgo nustebimo atodūsis. 

— Štai, Tvala, — tariau aš, įteikdamas jam šautu- 
vą,— šį magišką vamzdį duodu tau, o paskui išmokysiu 
juo naudotis. Bet saugokis panaudoti žvaigždžių bur- 
tus prieš šios žemės žmones. 

Jis labai atsargiai paėmė šautuvą ir padėjo jį ties 

savo kojomis. Tuo metu aš pastebėjau iš trobos šešė- 
lio išropojančią beždžioniškąją figūrą. Jinai ropojo 
visom keturiom, bet, pasiekusi tą vietą, kur sėdėjo ka- 
ralius, atsistojo ant kojų ir, nusimesdama kailinį ap- 
siaustą, atidengė nepaprasčiausią ir antgamtiškiausią 
veidą. Matyt, tai būta labai senos moters, nes jos vei- 
das buvo taip susitraukęs, kad prilygo metų vaiko vei- 
dui, ir visas išvagotas gilių geltonų raukšlių. Tarp 
raukšlių buvo įdubusi, bumą atstojanti skylė, po ku- 
Tia kyšojo aukštyn užsirietęs smakras. O apie nosį tai 
neverta ir kalbėti. Aplamai, jei ne pora didelių, judrių 
ir pilnų ugnies bei išminties juodų akių, kurios žėrė- 
jo kaip brangakmeniai kapų rūsyje po sniego baltumo 
antakiais ir išsišovusia pergamento spalvos kakta, vi- 
sas veidas nesiskirtų nuo saulės išdžiovinto lavono 
veido. Jos pakaušis buvo visiškai plikas ir pageltęs, o 
raukšlėta viršugalvio oda judėjo ir tampėsi kaip kob- 
Ios kapišonas. 

Figūra, kuriai priklausė šis baisus, mums siaubą su- 
kėlęs veidas, valandėlę stovėjo tylėdama, paskui stai- 
ga ištiesė liesą leteną, apginkluotą beveik colio ilgumo 
nagais, padėjo ją karaliui Tvalai ant peties ir prabilo 
plonu, veriančiu balsu. 

— Klausyk, karaliau! Klausykite, žmonės! Klausy- 
kite, kalnai, upės, lygumos ir visa kukuanų tautos že- 
me! Klausykite, dangau ir saule, lietūs, audros ir ūka- 
nos! Klausykite visi, kurie gyvenate ir turite mirti! 
Klausykite, visi negyvi daiktai, kurie vėl gyvensite ir 
vėl mirsite! Klausykite, manyje yra gyvybės dvasia, ir 
aš pranašauju! Aš pranašauju! Aš pranašauju! 

Jos žodžiai baigėsi tylia aimana. Siaubas, atrodė, 
sukaustė širdis visų, kurie jos klausėsi, mūsų širdis 
taip pat. Senoji moteris buvo labai baisi. 

— Kraujas! Kraujas! Kraujas! Upės kraujo! Krau- 
jas visur! Aš matau jį, aš jį užuodžiu, aš jaučiu jo 
skonį — jis sūrus. Raudonas kraujas teka žeme ir lie- 
tumi krinta iš dangaus. Žingsniai! Žingsniai! Žingsniai! 
Iš toli ateina, drebindamas žemę, baltasis Žmogus; 
žemė dreba prieš savo šeimininką. Geras kraujas, 
šviesus raudonas kraujas. Nėra tokio kvapo, kaip 
šviežiai pralieto kraujo kvapas. Liūtai jį laks ir stū- 
gaus, mMaitvanagiai plaus jame savo sparnus ir klykaus 
iš džiaugsmo. Aš jau sena! Aš jau sena! Aš mačiau 
daug kraujo. Cha, cha! Iki mirsiu, aš pamatysiu jo dar 
daugiau ir džiaugsiuos. Kiek man metų, kaip jūs ma- 
note? Mane pažinojo ir jūsų tėvai, ir jų tėvai, ir jų tėvų 
tėvai. Aš mačiau baltąjį žmogų, aš žinau jo troškimus. 
Aš sena, bet kalnai senesni už mane. Sakykite, kas nu- 
tiesė didįjį kelią? Sakykite, kas iškalė vaizdus uolose? 
Sakykite, kas pastatė ten tris Tyliuosius, kurie žval- 
gosi ties bedugne? — Ji mostelėjo stačiųjų kalnų link, 
kuriuos mes buvome pastebėję vakar vakare.— Jūs ne- 
žinote, o aš žinau. Tai baltieji, kurie buvo prieš jus ir 
bus po jūsų. Jie praris jus, sunaikins. Taip! Taip! 
Taip! Ko jie atėjo čia — baltieji, siaubingieji, žinan- 
tieji burtus ir visus mokslus, stiprieji, neklystantieji? 
Ką reiškia spindintis akmuo ant tavo kaktos, kara- 
liau? Kieno rankos nukalė geležinius šarvus, kurie ant 
tavo krūtinės, karaliau? Jūs nežinote, o aš žinau. Aš — 
senoji, išmintingoji žynė — Isanusė! — Ji pasuko į mus 
savo plėšrią pliką galvą — Ko ieškote jūs, baltieji 
žmonės iš žvaigždžių, taip, iš žvaigždžių? Jūs ieškote 
dingusiojo? Jūs nerasite. Čia jo nėra. Per amžių am- 
žius nepalietė šios žemės baltojo Žmogaus koja, išsky- 
rus tik vieną vienintelį sykį. Ir jis išėjo iš čia tik tam, 
kad numirtų. Aš žinau, aš žinau, jūs ieškote žėrinčių 

akmenų. Jūs rasite juos, kai kraujas išdžius, bet ar 
grįšite paskui, iš kur atėję, ar liksite pas mane? Cha, 
cha, cha! O tu, tamsiaodi, išdidžios laikysenos žmo- 
gau,— parodė jį į Umbopą išdžiūvusiu pirštu,— kas tu 
esi ir ko tu ieškai? Tau nereikia nei žėrinčių akmenų, 
nei geltono blizgančio metalo. Tu palieki tuos daiktus 
„baltiesiems iš žvaigždžių". Man rodos, kad aš pažįstu 
tave, Man rodos, kad aš užuodžiu tavo gyslų kraujo 
kvapą. Nusijuosk raikštį... 

Staiga šios neapsakomos būtybės veidas persikrei- 
pė, ištikta epilepsijos priepuolio, ji apsiputojusi par- 
griuvo ant žemės. Ją nunešė į trobą. 

Drebėdamas karalius pakilo ir mostelėjo ranka. 
Pulkai tuojau ėmė skirstytis, ir po dešimties minučių 
tuščioje aikštėje likome tik mes, karalius ir keletas jo 
palydovų. 

— Baltieji žmonės, — tarė jis, — man kyla mintis 
jus užmušti. Gagula ištarė keistus žodžius. Ką jūs pa- 
sakysite? 

Aš nusijuokiau. 

— Būk atsargus, karaliau. Mus nužudyti nelengva. 
Tu matei, kas nutiko jaučiui? Ar nori susilaukti jo li- 
kimo? a 

Karalius susiraukė. 

— Nedera grasinti karaliui. 

— Mes negrasiname, šnekame tiesą. Pabandyk mus 
užmušti, karaliau, ir įsitikinsi. 

Milžinas prispaudė ranką prie kaktos. 


— Keliaukite ramybėje, — pagaliau tarė jis. — 
Siąnakt įvyks didysis šokis. Jūs pamatysite jį. Nebijo- 
kit, aš nespęsiu jums spąstų. O rytoj pagalvosiu. 

— Gerai, karaliau,— nerūpestingai atsakiau. 
Paskui mes pakilome ir, Infados lydimi, sugrįžome 
į savo trobas. 


X SKYRIUS 
KERĖTOJŲ MEDŽIOKLĖ 


Kai pasiekėme savo trobą, aš mostu pakviečiau In- 
fados užeiti. 

— Infados, — tariau,— mes norime pasikalbėti su 
tavimi. 

— Tegu viešpačiai kalba. 

— Infados, man atrodo, kad karalius Tvala žiaurus. 

— Tai tiesa, viešpačiai. Aiman! Visa šalis vaitoja 
nuo jo žiaurumų. Šiąnakt jūs pamatysite didžiąją kerė- 
tojų medžioklę, kur daugelis bus 'užuosti kaip burti- 
ninkai ir nužudyti. Nė vieno žmogaus gyvybė nėra 
saugi. Jei karalius įsigeidžia kieno nors galvijų ar mir- 
ties, arba bijo, kad koks žmogus nesukeltų prieš jį 
maišto, tada Gagula, kurią jūs matėte, ar kita jos išmo- 
kyta kerėtojų ieškotoja užuos tą žmogų, ir jis bus už- 
muštas. Daugelis žus šią naktį, iki nublanks mėnulis. 
Visuomet taip būna. Gal ir mane nužudys. Iki šiolei 
manęs nelietė, nes aš esu prityręs ir kareivių mylimas 
karys. Tačiau nežinau, kiek begyvensiu. Šalis dejuo- 
ja nuo Tvalos žiaurumų. Žmonėms įgriso ir jis, ir jo 
kruvini papročiai. 

— Kodėl gi, Infados, žmonės jo nenusikrato? 

— Viešpačiai, juk Tvala — karalius ir, jeigu jį už- 
muš, Skraga ims viešpatauti jo vietoje. O Skragos šir- 


126 


dis dar tamsesnė negu jo tėvo. Jei karaliumi taptų 
Skraga, jo jungas prislėgtų dar sunkiau, negu Tvalos. 
Jei nebūtų užmuštas Imotu, arba gyventų Ignosis, jo 
sūnus, viskas būtų kitaip. Bet jie abu žuvę. š 

— Iš kur jūs žinote, kad Ignosis miręs? — pasigir- 
do balsas už mano nugaros. Nustebę mes atsisukome 
pažiūrėti, kas gi juos ištarė. Tai buvo Umbopa. 

— Ką tai reiškia, vaikinet — paklausė Infados.— 
Kas leido tau kalbėti? 

— Paklausyk, Infados, — atsakė Umbopa, — ką aš 
tau papasakosiu. Prieš daugelį metų šioje šalyje buvo 
užmuštas karalius Imotu, o jo žmona su sūnumi Igno- 
siu pabėgo. Ar taip? 

— Tai tiesa. 

— Kalbama, kad moteris su vaiku žuvo kalnuose. 
Ar ne taip? 

— Iš tiesų taip. 

— Na, o atsitiko, kad motina ir berniukas Ignosis 
nežuvo. Jie perėjo kalnus, o dykumos klajoklių gen- 
tis pervedė juos per smėlynus, ir jiedu pasiekė žemę, 
kur rado vandens, žolės ir medžių. 

— Iš kur tu šitai žinai? 

— Klausyk. Jiedu vis keliavo ir keliavo — daugelį 
mėnesių, kol pasiekė kraštą, kur gyvena kukuanams 
gimininga, karais besiverčianti amazulų tauta. Ten jie- 
du išgyveno daugel metų, kol mirė motina. Tada sū- 
nus, Ignosis, vėl ėmė klajoti; jis nuėjo į stebuklų šalį, 
į baltųjų žmonių šalį, ir dar daugelį metų mokėsi bal- 
tųjų išminties. 

— Neblogas pasakojimas,— nepasitikėdamas tarė 
Iniados. 

— Ilgą laiką jis buvo tarnas ir kareivis, bet niekad 
nepamiršo to, ką buvo jam sakiusi motina apie jo gim- 

tąją šalį, ir visą laiką galvojo, kaipgi jam nors prieš 
mirtį sugrįžus ten ir pamačius savo tautą, savo tėvo na- 
mus. Daugel metų jis taip gyveno ir laukė, kol paga- 
liau atėjo laikas, kaip visada kad ateina tiems, kurie 
sugeba laukti, kada jis sutiko baltuosius žmones, pasiry- 
žusius keliauti į šią nežinomą šalį. Ir jis iškeliavo drau- 
ge su jais. Baltieji vis ėjo ir ėjo, ieškodami dingusio 
žmogaus. Jie perėjo degančią dykumą, perkopė sniegu 
apsidengusius kalnus ir pasiekė kukuanų žemę, kur su- 
tiko tave, Infados. 

— Tu iš proto išėjai, kad šitaip kalbi, — tarė sena- 
sis karys, visai pritrenktas. 

— Negalvok taip. Šit aš tau parodysiu, dėde. Aš esu 
Ignosis, teisėtas kukuanų karalius! | 

Staigiu judesiu jis nuplėšė nuo juosmens raikštį ir 
pasirodė mums visai nuogas. 

— Štai, — tarė jis,— kas čia? —ir parodė į didelę, 
mėlynai ištatuiruotą gyvatę aplink apatinę juosmens 
dalį. Gyvatės uodega dingo jos pačios pražiotuose nas- 
ruose. 

Infados žiūrėjo išsproginęs akis, o paskui puolė ant 
kelių. 

— Kūm, kūm! — sušuko jis. — Tai mano brolio sū- 
nus, tai karalius. 

— Argi aš nesakiau, dėde? Stokis. Aš dar nesu ka- 
ralius. Bet juo tapsiu padedamas tavo ir šių narsių bal- 
tųjų, kurie yra mano draugai. Gagula buvo teisi: kraš- 
tas paplūs krauju, jos kraujas taip pat bus pralietas, nes 
ji savo žodžiais užmušė mano tėvą ir išvarė motiną. O 
dabar, Infados, pasirink: ar ištiesi man savąsias rankas 
ir būsi mano šalininkas, padėsi nugalėti pavojus, kurie 
manęs laukia, ir nuversti žudiką bei tironą, ar ne? Pa- 
sirink. 

Senasis vyriškis parėmė galvą ranka ir susimąstė. 
Paskui jis pakilo, priėjo prie Umbopos, tiksliau — prie 
Ignosio, atsiklaupė prieš jį ir paėmė jo ranką. 

— Ignosi, teisėtas kukuanų karaliau. Tiesiu tau sa- 
vo ranką ir būsiu tavo žmogus iki mirties. Kai tu buvai 
kūdikis, aš sūpavau tave ant kelių, o dabar mano senos 
rankos kovos už tave ir už laisvę. 


— Gerai, Infados. Jei aš laimėsiu, karalystėje tu bū- 
si pirmasis žmogus po karaliaus. Jei man nepavyks — 
tau teks mirti, o mirtis ir taip netoli. Stokis, dėde. O 
jūs, baltieji, ar jūs man padėsite? Ką aš galiu jums pa- 
siūlyti? Baltųjų akmenų, jei tik laimėsiu ir galėsiu juos 
rasti. Jūs gausite jų tiek, kiek galėsite pakelti. Ar to 
pakaks? 

Aš išverčiau jo žodžius. 

— Pasakykit jam, — atsakė seras Henris, — kad 
jis nepažįsta anglo, jei šitaip kalba. Turtas yra geras 
daiktas — jei yra proga, mes jo įsigyjame. Bet dėl tur- 
to džentelmenas neparsiduoda. O kalbėdamas už save 
pasakysiu štai ką. Aš visada mėgau Umbopą ir padė- 
siu jam šiame reikale kiek galėdamas. Man bus labai 
malonu atsiskaityti su tuo žiauriuoju velniu Tvala. Ką 
pasakysite jūs, Gudai, ir jūs, Kvotermenai? 

— Na, — tarė Gudas, išsireikšdamas hiperboliškai, 
kaip mėgsta jo profesijos Žmonės,— galite pasakyti 
jam, jog čia, atrodo, teks taip pairkluoti, kad net šir- 
dis iš džiaugsmo šokinės, o kas liečia mane, tai aš — 
jo junga. Vienintelė mano sąlyga, kad jis leistų man 
mūvėti kelnes. 

Aš išverčiau jų atsakymus. 

— Gerai, bičiuliai, — tarė Ignosis, buvęs Umbo- 
pa.— O ką pasakysi tu, Makumazane? Ar tu irgi su 

manimi, senasis medžiotojau, gudresnis už sužeistą 
buivolą? 

Krapštydamas pakaušį, aš valandėlę pagalvojau. 

— Umbopa, arba Ignosi, — tariau, — aš nemėgstu 
suiručių. Aš taikus žmogus ir net šiek tiek bailus.— 
Man tariant šiuos žodžius, Umbopa šyptelėjo.— Bet, 
antra vertus, aš ištikimas savo draugams, Ignosi. Tu 
buvai ištikimas mums ir elgeisi vyriškai, o aš būsiu 
ištikimas tau. Bet nepamiršk, kad esu pirklys ir turiu 
kaip nors verstis. Taigi, aš priimu tavo pasiūlymą dėl 
deimantų, jei tik bus proga juo pasinaudoti. Kitas daly- 
kas — tu žinai, kad mes ieškome Inkubo (sero Henrio) 
dingusio brolio. Tu turėsi padėti mums jo ieškoti. 

— Padarysiu viską, — atsakė Ignosis. — Klausyk, 
Infados, vardan gyvatės ženklo aplink mano juosmenį, 
pasakyk man tiesą. Ar buvo koks baltasis Žmogus, 
kiek tu prisimeni, įkėlęs koją šion žemėn? 

— Nebuvo, Ignosi. 

— Jei kas nors būtų matęs baltąjį žmogų ar gir- 
dėjęs apie jį, ar tu šitai žinotum? 

— Aišku, žinočiau. 

— Girdi, Inkubai,— tarė Ignosis serui Henriui,— 
jo čia nebūta. 

— Taip, taip, — tarė seras Henris atsidusdamas.— 
Šit kokie reikalai. Tur būt, jis nebuvo čia atvykęs. 
Vargšas, vargšas! Vadinasi, viskas veltui. Teesie dievo 
valia. 

— Na, dabar prie reikalo, — tariau aš, norėdamas 
nutraukti tą skaudžią temą.— Gera turėti įgimtas kara- 
liaus teises, bet kaip tu manai tapti juo iš tikrųjų? 

— Nežinau. Infados, gal tu turi kokį planą? 

— Ignosi, žaibo sūnau,— atsakė jo dėdė,— šiąnakt 

bus didysis šokis ir kerėtojų medžioklė. Daugelis bus 
išuostyta ir žus, o daugelio žmonių širdys prisipildys 
liūdesio, skausmo ir neapykantos karaliui Tvalai. Po 
šokio aš pakalbėsiu su kai kuriais didžiųjų vadų, o 
tie, jei man pavyks juos perkalbėti, savo ruožtu pa- 
sišnekės su savaisiais pulkais. Iš pradžių aš kalbėsiu su 
vadais švelniai, įtikinsiu juos, kad tu tikrai karalius, 
ir manau, jog rytoj rytą tavo žinioje bus dvidešimt 
tūkstančių iečių. O dabar einu pamąstyti, pasiklausy- 
ti ir pasiruošti. Po šokio, jei tik aš ir mes visi liksime 
gyvi, susitiksime čia ir pasikalbėsim. Geriausiu atve- 
ju — įvyks karas. 

Tuo momentu mūsų pasitarimą nutraukė šauksmas, 
jog atvykę karaliaus pasiuntiniai. Nuėję prie trobos 
durų, liepėme juos įleisti. Įžengė trys vyrai; kiekvienas 
nešė po žibančius grandijų šarvus ir didžiulį kovos 
kirvį. 

— Karaliaus, mūsų viešpaties, dovanos baltiesiems 
iš žvaigždžių, — pranešė šauklys, atėjęs drauge su jais. 
— Dėkojame karaliui,— atsakiau aš.— Išeikite, 

Jiems išėjus, mes labai susidomėję apžiūrėjome šar- 
vus. Tai buvo nuostabiausias darbas, kokį tik mums te- 
ko kada nors matyti. Suglamžius marškinius į krūvą, 
grandelės taip susiglausdavo, jog galima buvo paslėpti 
juos rieškučiose. 

— Ar jūs savo krašte kalate tuos šarvus, Infados? — 
paklausiau aš.— Jie labai puikūs. 

— Ne, viešpatie, mes paveldėjome juos iš savo pro- 
tėvių. Mes nežinome, kas pagamino šiuos šarvus; jų be- 
likę vos keletas. Juos gali dėvėti tik karališko kraujo 
žmonės. Tai užburti šarvai, ir per juos nepereina jokia 
ietis. Tas, kuris dėvi jais mūšio metu, būna beveik visai 
saugus. Jeigu jau karalius atsiuntė juos, tai jis, matyt, 

arba labai gerai nusiteikęs, arba labai nusigandęs. Užsi- 
dėkite juos šiąnakt, viešpačiai. 

Likusią dienos dalį praleidome ramiai ilsėdamiesi ir 
aptarinėdami padėtį, kuri buvo gerokai jaudinanti. Pa- 
galiau saulė nusileido ir sužibo tūkstančiai stovyklos 
laužų. Tamsoje mes girdėjome daugybės kojų trypimą 
ir šimtų iečių Žžvangesį: tai, pasiruošdami didžiajam šo- 
kiui, žengė į savo vietas pulkai. Apie dešimtą valandą 
suspindo kylanti pilnatis. Mums bežiūrint, kaip ji kyla, 
atėjo Infados pilnoj karinėj aprangoj, dvidešimties vy- 
rų lydimas, nuvesti mūsų į šokį. Mes jau buvome apsi- 
vilkę, kaip jis patarė, grandijų marškiniais, o ant jų už- 
sitraukėme kasdieninius rūbus ir labai stebėjomės, kad 
šarvai buvo lengvi ir patogūs. Šie plieniniai marški- 
niai, atrodė, pagam'nti labai aukšto ūgio vyrams ir mu- 
dviem su Gudu buvo laisvoki, bet ant didingos sero 
Henrio figūros jie gulėjo kaip nulieti. Paskui prisika- 
binome prie diržų revolverius ir, paėmę į rankas kara- 
liaus atsiųstus kovos kirvius, išėjome. 

Pasiekę didįjį kralį, kur mus šį rytą buvo priėmęs 
karalius, radome visą aikštę prisigrūdusią į pulkus su- 
skirstytų karių — iš viso apie dvidešimt tūkstančių. Pul- 
kai buvo padalinti į kuopas, o tarp kiekvienos kuopos 
paliktas siauras takelis kerėtojų išuostytojoms praeiti. 
Ši didžiulė, tvarkinga ginkluotų vyrų minia sudarė tokį 
įspūd'ngą reginį, kad žmogui sunku jį įsivaizduoti. Juos 
gaubė visiška tyla. Mėnuo žėrė savo šviesą ant ištiso 
pakeltų iečių miško, ant puikių karių kūnų, ant plevė- 
suojančių plunksnų ir harmoningų įvairiaspalvių skydų 
atspalvių. Kur tik benažvelosi, aplink buvo eilių eilės 
sustingusių veidų, eilių eilės blizgančių iečių. 

— Nejaugi čia visa kariuomenė? — paklausiau aš 
Infados. 

— Ne, Makumazane,— atsakė jis, — čia tik trečdalis. 
Kiekvienais metais šokyje dalyvauja tik trečdalis ka- 
riuomenės. Kitas trečdalis stovi už miesto, kad nebūtų 
kokių maištų, kai prasidės žudynės. Dar dešimt tūks- 
tančių įgulos yra Lu apylinkėse, o likusioji dalis budi 
kituose šalies kraliuose. Kaip matai, mūsų tauta labai 
didelė. 

— Jie labai tylūs, — tarė Gudas. 

Ir iš tiesų, tokia gili gyvų žmonių minios tyla la- 
bai slėgė. 

— Ką Bugvanas sakot — paklausė Infados. 

Aš išverčiau. 

— Tie, viršum kurių sklando mirties šešėlis, visa- 
da būna tylūs, — niūriai atsakė jis. 

— Ar daug bus užmušta? 

— Labai daug. 


— Atrodo, — tariau saviesiems,— kad mes pamaty- 
sime gladiatorišką reginį, kur į nuostolius nebus krei- 
piama dėmesio. 

Serą Henrį nukrėtė šiurpas, o Gudas pasakė teno- 
rįs, kad mes sveiki iš čia išeitume,. 

— Sakyk, — tariau aš Infados, — ar mums gresia 
koks pavojus? 

— Nežinau, viešpačiai, nenorėčiau tuo tikėti. Ta- 
čiau neparodykite, kad bijotės. Jeigu jūs pergyvensite 
šią naktį, viskas gali baigtis gerai. Kareiviai murma 
prieš karalių. 

Mes žengėme tiesiog į tuščią plotą, kurio viduryje 
stovėjo keletas kėdžių. Eidami pastebėjome kitą ma- 
žą grupelę, besiartinančią nuo karališkosios trobos. 

— Tai karalius Tvala, jo sūnus Skraga, senė Ga- 
gula ir ana tie, kur žudo, — parodė Infados į dvylikos 

milžiniškų laukinės išvaizdos vyrų grupelę; vienoje 
rankoje jie laikė po ietį, o kitoje — po sunkią kuoką. 

Karalius atsisėdo ant vidurinės kėdės, Gagula susi- 
rangė prie jo kojų, o kiti sustojo už karaliaus nu- 
garos, 

— Sveiki, baltieji viešpačiai, — sušuko jis, kai mes 
prisiartinome.— Sėskite, negaišinkite brangaus laiko — 
"naktis per trumpa mūsų žygiams. Gerą valandą jūs at- 
ėjote: pamatysite didingą reginį. Apsižvalgykite, baltie- 
ji viešpačiai, apsižvalgykite,— ir jis apmetė visus pul- 
kus savo vienintele pikta akimi.— Ar tenka jums ma- 
tyti ką nors panašaus žvaigždėse? Žiūrėkite, kaip dreba 
niekšai, visi tie, kurie nešioja širdyse pikta ir bijo 
„dangaus“ bausmės. 

— Pradėkit! Pradėkit! — sucypė Gagula plonu, ve- 
riančiu balsu.— Hienos alkanos, jos staugia iš bado. 
Pradėkit! Pradėkit! 

Dar valandėlę buvo visiškai tylu. Nujautimas to, 
kas turi įvykti, pripildė tylą siaubo. Karalius pakėlė 
savo ietį, ir staiga kaip viena pakilo dvidešimt tūkstan- 
čių kojų ir vienu kartu trenkė į žemę. Tai pasikartojo 
tris kartus; net siūbteldavo ir sudrebėdavo žemė. Po 
to kažkur tolumoj vienišas balsas užtraukė graudžią 
dainą su šitokiu priedainiu: „Koks likimas žmogaus, 
moters pagimdyto?" Minia griausmingai atsiliepdavo: 
„Mirtis!“ 

Palaipsniui į dainą įsijungė viena kuopa po kitos, 
ir ėmė dainuoti visi kariai drauge. Nebegalėjau toliau 
sekti žodžių; supratau tik, kad apdainuojamos įvairios 
žmogaus aistros, pavojai, džiaugsmai. Kartais atrody- 
davo, kad tai meilės daina, kartais — kad iškilminga, 
pakili karo giesmė, o pagaliau ji priminė laidotuvių 
raudą, kuri staiga užsibaigė širdį veriančiu vaitojimu, 

garsiai nuaidėjusiu per minią, stingdančiu gyslose 
kraują. 

Vėl stojo tyla. Ir vėl karalius pertraukė ją, pakel- 
damas ranką. Tuojau išgirdome kojų trypimą, ir iš 
anapus karių būrių išbėgo keistos ir baisios žmogystos. 
Kai jos priartėjo, mes pamatėme, kad tai moterys, dau- 
giausia jau senyvos. Žili jų plaukai, papuošti mažom 
žuvų pūslelėm, plevėsavo už nugarų, veidai buvo iš- 
dažyti baltais ir geltonais dryžiais. Ant nugarų karojo 
gyvačių odos, liemenys buvo apjuosti žmonių kaulų 
vėriniu, sudžiūvusiose rankose jos turėjo po mažą dvi- 
šaką lazdelę. Jų buvo dešimt. Priešais mus moterys su- 
stojo; viena iš jų, rodydama lazdele į susirietusią Ga- 
gulą, sušuko: 

— Motin, senoji motin, mes čia. 

— Gerai! Gerai! Gerai! — sučiepsėjo ta pasenusi 
piktadarė.— Ar šviesios jūsų akys, Isanusės (žynės), jū- 
sų, kurios regite tamsoje? 

— Motin, mūsų akys šviesios. 

— Gerai! Gerai! Gerai! Ar jūsų ausys atviros, Isa- 
nusės, jūsų, kurios girdite dar neištartus žodžius? 

— Motin, mūsų ausys atviros. 


— Gerai! Gerai! Gerai! Ar budrus jūsų protas, Isa- 
nusės, ar jūs galite užuosti kraują, ar galite išvalyti 
kraštą nuo niekšų, kurie turi blogų sumanymų prieš 
karalių ir savo kaimynus? Ar jūs pasiruošusios įvyk- 
dyti „dangaus“ valią, jūs, kurias aš išmokiau, kurios 
valgėte mano išminties duoną ir gėrėte mano burtų 
vandenį? 

— Taip, motin. 

— Tad eikite! Negaiškit, plėšrūnės. Štai žudikai — 
parodė ji grėsmingą žmogžudžių būrelį, — paaštrinkit jų 

ietis. Baltieji žmonės, atvykę iš toli, trokšta pamatyti. 
Eikite. 

Klykdamos laukiniais balsais, paslaptingosios žmo- 
gystos išsisklaidė į visas puses kaip sviedinio skevel- 
dros; barškėjo sausi, aplink jų liemenis parišti kaulai. 
Jos pasuko į skirtingas glaudaus žmonių rato puses. 
Negalėjome stebėti jų visų iš karto, todėl įsmeigėme 
akis į artimiausią nuo mūsų Isanusę. Prisiartinusi prie 
karių per kelis žingsnius, ji stabtelėjo, o paskui pra- 
dėjo laukinį šokį, vis sukdamasi neįtikimu greičiu ir 
šūkaudama: „„Užuodžiu jį, piktadarį! Jis netoli, tasai, 
kurs nunuodijo savo motiną. Aš girdžiu mintis to, ku- 
ris mąsto pikta apie karalių." 

Ji šoko vis greičiau ir greičiau, kol pasiekė tokį pa- 
siutimo laipsnį, jog putos purslais ėmė veržtis pro jos 
griežiančius dantis, akys vos vos neiššoko iš orbitų, 
visas kūnas virpėjo. Staiga ji tarytum sustingo, įsitem- 
pė kaip grobį užuodęs medžioklis šuo, o paskui, ištie- 
susi lazdelę, ėmė slinkti į karių eiles. Man atrodė, kad 
visas karių tvirtumas jai besiartinant išnyko, ir jie 
krūptelėjo. O mes, mes sekėme ją, siaubo apimti. Pa- 
žeme kaip šuo ji prisėlino visai arti karių, sustojo, iš- 
tiesė ranką ir slinktelėjo dar keletą žingsnių. 

Viskas įvyko staiga. Ji klykdama pašoko ir palietė 
dvišaka lazdele aukštą karį. Kiti du kariai, stovintieji 
ties juo, tuojau pačiupo pasmerktąjį už abiejų rankų 
ir nuvedė jį prie karaliaus. 


Karys nesipriešino, bet mes matėme, kaip jis vos 
vilko kojas, tarytum jos būtų paraližuotos, o pirštai. 
iš kurių iškrito ietis, buvo atsipalaidavę, kaip ką tik 
mirusio Žmogaus. 

Jam artėjant prie karaliaus, du niekingi budeliai 

žengė priekin jo pasitikti. Paskui jiedu pasisuko į ka- 
ralių, tartum laukdami jo nurodymų. 

— Nužudyti, —tarė karalius. 

— Nužudyti,— cyptelėjo Gagula. 

— Nužudyti,— atsiliepė Skraga, kurčiai nusikvato- 
damas. 

Nespėjo jie ištarti šių žodžių, baisusis darbas buvo 
baigtas. Vienas iš budelių smeigė ietį į savo aukos 
širdį, o kitas, dėl atsargumo, ištėškė jo smegenis di- 
džiule kuoka. 

— Vienas, — skaičiavo karalius Tvala, o kūną ka- 
riai nuvilko už kelių žingsnių ir patiesė ant žemės. 

Tuojau buvo atvestas kitas vargšas nelaimingasis, 
tarytum jautis į skerdyklą. Iš leopardo kailio apsiaus- 
to galėjome spręsti, kad tai aukštos kilmės žmogus. 
Vėl buvo ištarti baisieji žodžiai, ir auka krito negyva. 

— Du,— skaičiavo karalius. 

Mirtinasis žaidimas tebesitęsė. Už mūsų nugarų ei- 
lėmis gulėjo jau koks šimtas lavonų. Aš buvau girdė- 
jes apie Cezario laikų gladiatorių kovas ir apie bulių 
grumtynes Ispanijoje, bet drįstu abejoti, ar tie regi- 
niai tokie baisūs, kaip kukuanų kerėtojų medžioklė. 
Gladiatorių varžybos ir bulių kovos vis dėlio buvo 
skirtos žiūrovų malonumui; čia gi nebuvo nieko pana- 
šaus. Net pats atkakliausias įvairių sensacijų mėgėjas 
suvirpėtų nuo tokio reginio, jei tik žinotų, kad liki- 
mas lemia jam pačiam tapti „„sekančiu", 

Iš pradžių mes pakilome ir mėginome pasipriešin- 
ti, bet Tvala rūsčiai mus sudraudė. 

— Tebūna vykdomi įstatymai, baltieji žmonės. Šie 
šunys yra kerėtojai ir piktadariai. Juos reikia užmuš- 
ti, — teikėsi atsakyti jis. 

Apie vidurnaktį žudynės liovėsi. Kerėtojų medžio- 
tojos susirinko į būrelį, matyt, savo kruvinų darbų 
nuvargintos. Mes pagalvojome, kad jau viskas baigta, 
bet suklydome. Didžiausiam mūsų nustebimui senoji 
Gagula išsitiesė ir, pasiramsčiuodama lazda, nukrypa- 
vo į tūščią plotą vidury. Tai buvo nepaprastas regi- 
nys — išvysti, kaip šita pabaisiška, plėšri, sena būty- 
bė, iš gilios senatvės susilenkusi beveik dvilinka, po 
truputį įgyja jėgos ir ima lakstyti taip greitai, kaip ir 
jos pikta lemiančios mokinės. Ji puldinėjo pirmyn ir 
atgal, kažką burbėdama pati sau, paskui staiga šoko 
prie aukšto vyriškio, stovinčio vieno pulko priešaky, 
ir palietė jį. Sunkus atodūsis nuplaukė per pulko eiles, 
kuriam tas karys vadovavo. Bet, nepaisant to, du jo 
pulko kariai sugriebė vadą ir atvedė jį nužudyti. Vė- 
liau mes sužinojome, kad jis buvo karaliaus pusbrolis, 
labai turtingas ir įtakingas Žmogus. 

Kai jį užmušė, karalius buvo jau suskaičiavęs iki 
šimto trijų. Gagula vėl ėmė blaškytis į šalis, vis ar- 
tėdama prie mūsų. 

— Po velnių, nejaugi ji ruošiasi ir mus nugalaby- 
til — išsigandęs sušuko Gudas. 

— Niekai,—tarė seras Henris. 

O aš, stebėdamas tą seną velnią, vis arčiau mūsų 
atšokantį, pajutau, kad mano širdis nusmuko į užkul- 
nius. Pažvelgęs į ilgas lavonų eiles už mūsų nugarų, 
sudrebėjau. 

Gagula, nepaprastai panaši į atgijusį kriukį, suko- 
si vis arčiau ir arčiau, jos siaubingose akyse blizgėjo 
ir Žžaižaravo negera šviesa. 

Ji vis artėjo ir artėjo, o tūkstančiai porų akių sekė 
jos judesius su giliu nerimu. Pagaliau ji sustojo ir iš- 
tiesė ranką. 

— Kurį gi ji palies? — paklausė seras Henris pats 
savęs. 

Dar momentas, ir nereikėjo daugiau abejoti: senė 
prišoko ir palietė Umbopos, arba Ignosio, petį. 

— Aš užuodžiu jį, — klykė ji.— Užmuškit jį, užmuš- 
kit jį. Jis pilnas piktybės. Užmuškit jį, svetimšalį, kol 
jis nepraliejo kitų kraujo. 

Stojo tyla, kuria aš nedelsdamas pasinaudojau. 

— Karaliau, — sušukau pakildamas, — tas žmogus 
yra tavo svečių tarnas, jų šuo. Kas pralieja mūsų šuns 
kraują — pralieja mūsų kraują. Vardan šventojo sve- 
tingumo prašau jį apginti. 

— Gagula, žynių motina, jį užuodė. Jis turi mirti, 
baltiej? Žmonės, — nuskambėjo niaurus atsakymas. 

— Ne, jis neturi mirti, — atsakiau aš. — Mirs tas, 
kuris išdrįs jį paliesti. 

— Čiupkite jį, — sugriaudė Tvala budeliams, kurie 
stovėjo greta jo, ligi ausų apsitaškę savo aukų krauju. 

Jie žengė mūsų pusėn, bet neryžtingai sustojo. O 
Ignosis iškėlė savo ietį, ir iškėlė ją taip, jog buvo aiš- 
ku, kad jis lengvai nepasiduos. 

— Sustokite, šunys,— sušukau aš,— jei norite su- 
laukti rytojaus dienos. Jeigu paliesite bent vieną plau- 
ką ant jo galvos — jūsų karalius žuvęs. 

Aš nutaikiau revolverį į Tvalą. Seras Henris ir Gu- 
das taip pat išsitraukė ginklus. Seras Henris nutaikė 
į pirmąjį budelį, einantį vykdyti bausmės, o Gudas — 
į Gagulą. 

Kai mano revolverio vamzdis pakilo ligi plačios 
Tvalos krūtinės aukščio, jis regimai krūptelėjo. 

— Na,—tariau.— Kaipgi bus, Tvala? 

Tada Tvala prabilo: 

— Dėkit šalin savo užburtuosiūs vamzdžius,— tarė 
jis.— Jūs meldžiate svetingumo vardan, ir aš jo pasi- 
gailiu, tik ne dėl to, kad jūsų bijočiau. Eikit ramybėje. 

— Gerai, — nerūpestingai atsakiau aš. — Mums 
nusibodo žudynės, norime miego. Ar šokis jau baigtas? 

. — Baigtas, — niūriai atsakė Tvala. — O tuos šu- 
nis, — mostelėjo jis ilgų lavonų eilių link, — tegu iš- 
meta hienoms ir plėšriesiems paukščiams,— ir pakėlė 
savo ietį. 

Visiškai nuščiuvę pulkai nedelsdami ėmė žings- 
niuoti pro vartus; liko tik nedidelė grupė, kuriai buvo 
skirta išvilkti aukų. lavonus. 

Mes taip pat pakilome ir, atsisveikinę su jo dide- 
nybe, kuris vos vos teikėsi mums atsakyti, patraukėme 
į savo kralį. 


— Na,— tarė seras Henris, kai mes užsidegėme ku- 
kuanų vartojamą lempą su palmės lapo pluošto dag- 
čiu, įmerktu į skaidrius hipopotamo taukus, ir susėdo- 
me,— jaučiu, jog nedaug trūksta, kad susirgčiau. 


— Jei anksčiau ir būčiau abejojęs, ar padėti Um- 
bopai sukilti prieš tą pragarišką niekšą,—tarė (Gu- 
das,— tai dabar jokių abejonių neliko. Pats nežinau, 
kaip galėjau ramiai išsėdėti žudynių metu. Stengiausi 
būti užsimerkeęs, bet akys atsiverdavo vis nelaiku. Bet 
kurgi Infados? Umbopa, drauguži, turėtum būti mums 
dėkingas: juk per plauką išnešei sveiką kailį. 

— Aš dėkingas, Bugvane,— atsakė Umbopa, kai iš- 
verčiau jam Gudo žodžius, —ir nepamiršiu to. Infados 
netrukus bus čia. Teks palaukti. 


Taigi mes užsirūkėme pypkes ir ėmėme laukti. 

XI SKYRIUS 
MES DUODAME ŽENKLĄ 


Ilgokai, kokias dvi valandas, mes sėdėjome tylėda- 
mi; per daug slėgė pergyvento siaubo prisiminimai, 
kad galėtume kalbėti. Galų gale, kai jau sumanėme 
gultis, nes rytuose pasirodė silpni šviesos spinduliai, 
išgirdome žingsnius. Paskui prie kralio vartų stovįs 
sargybinis kažką riktelėjo; matyt, jam buvo atsakyta 
tyliu balsu, ir žingsniai artėjo. Netrukus į trobą įžen- 
gė Infados, lydimas šešeto didingos išvaizdos vadų. 

— Viešpačiai, — tarė Infados. — Atėjau, kaip ir 
buvau žadėjęs. Viešpačiai ir Ignosi, teisėtasai kukua- 
nų karaliau, aš atsivedžiau šiuos štai žmones, — parodė 
jis į vadų eilę.— Jie žymūs vyrai, kiekvienas iš jų va- 
dovauja trejetui tūkstančių karių, kurie, neskaitant 
karaliaus, teklauso vien jų įsakymų. Aš papasakojau 
jiems, ką matęs ir girdėjęs. Tegu ir jie pamato šven- 
tąją gyvatę aplink tavo liemenį, tegu išgirsta tavo 
pasakojimą, Ignosi, Kad galėtų pasakyti — palaikys jie 
tave prieš karalių Tvalą, ar ne. 

Ignosis vėl nusijuosė savo raištį ir parodė ištatui- 
ruotą gyvatę. Kiekvienas vadas ėjo iš eilės artyn, blan- 
kioje lempos šviesoje atidžiai tyrinėjo piešinį ir, ne- 
tardamas nė žodžio, pasitraukdavo į šalį. 

Ignosis vėl apsijuosė ir, kreipdamasis į vadus, pa- 
kartojo tai, ką iš ryto buvo taip smulkiai išdėstęs. 

— Štai jūs viską išgirdote, vadai,— tarė Infados, 
kai Ignosis baigė pasakoti — Ką pasakysite? Palaiky- 
sit šį vyriškį ir padėsite jam atgauti savo tėvo sostą, 
ar ne? Visa šalis vaitoja nuo Tvalos; žmonių kraujas 
teka kaip vandens pavasarį. Šiąnakt jūs matėte. Aš 

norėjau pakalbėti dar su keletu vadų, o kur jie dabar? 
Hienos stūgauja ties jų lavonais. Jei nesukilsite, ir jus 
ištiks toks pat likimas. Pasirinkite, broliai. 

Vyriausias iš vadų, neaukštas ir kresnas baltaplau- 
kis, žengė žingsnį į priekį ir tarė: 

— Tavo žodžiai teisingi, Infados. Vaitoja visa ša- 
lis. Žuvusiųjų tarpe ir mano paties brolis. Bet čia di- 
delis ir sunkiai įtikimas dalykas. Ką mes žinome, ar 
ne už apgaviką kelsime savo ietis. Čia didelis dalykas, 
ir niekas nežino, kuo jis baigsis. Nėra jokios abejonės, 
kad nutekės kraujo upės, kol šis žygis pasibaigs: juk 
daugelis liks ištikimi karaliui, nes žmonės visada gar- 
bina tą saulę, kuri šviečia danguje, o ne tą, kuri dar 
patekės. Šie baltieji žmonės atėjo iš žvaigždžių ir ga- 
lingi jų burtai, o Ignosis yra po jų sparnu. Jei Ignosis 
tikrai teisėtas karalius, tegu baltieji duoda kokį ženk- 
lą, kurį visi žmonės galėtų pamatyti. Tada jie palaikys 
mus, nes matys, kad baltųjų žmonių burtai jiems pa- 
deda. 

— Juk yra gyvatės ženklas, — atsakiau aš. 

— Viešpatie, to nepakanka. Gyvatė galėjo būti nu- 
piešta ir vėliau. Parodykite ženklą. Be to mes nesiju- 
diname. į 

Kiti vadai ryžtingai jam pritarė. Didžiai sutrikęs, 
atsisukau į serą Henrį ir Gudą ir paaiškinau jiems pa- 
dėtį. 

— Man atrodo, kad žinau išeitį — džiaugsmingai 
tarė Gudas.— Paprašykite, kad gie leistų mums pagal- 
voti. 

Aš paprašiau vadus išeiti. Kai tik jie pasitraukė, 
Gudas paėmė savo mažą vaistų dėželę, atrakino ją ir 
išsiėmė užrašų knygutę, kurios pirmame puslapyje bu- 
vo kalendorius. 

— Nagi, draugužiai, ar rytoj ne ketvirtoji birželio? 

Mes visą laiką rūpestingai skaičiuodavome dienas, 
todėl į šį klausimą nesunku buvo atsakyti. 

— Labai puiku. Turime išeitį, nes „„„..ketvirtą bir- 
želio pilnas saulės užtemimas, jis prasideda 11 valan- 
dą 15 minučių Grinvičo laiku ir yra matomas šiose sTi- 
tyse: Afrikoj ir tt..." Štai jums ženklas. Pasakykite 
jiems, kad rytoj jūs užtemdysite saulę. 

Tai buvo puiki mintis. Tik vieno bijojome: kad 
Gudo kalendorius galėjo būti neteisingas. Jei šitokį 
dalyką mes išpranašautume klaidingai — nepataisomai 
dingtų tiek mūsų autoritetas, tiek ir Ignosio viltis at- 
gauti kukuanų sostą. 

— O jei įsivaizduosime, kad jūsų kalendorius klai- 
dingas? — pastebėjo seras Henris Gudui, kažką stro- 
piai rašiusiam nupiėšiamame užrašų knygelės lape. 

— Nematau jokio reikalo ką nors panašaus įsivaiz- 
duoti, — atsakė jis.— Užtemimai visada įvyksta nusta- 
tytu laikų, bent kiek aš esu patyręs. O čia specialiai 
pabrėžta, kad jis bus matomas Afrikoj. Aš, kaip bemo- 
kėdamas, apskaičiavau, nors nežinau tikslios mūsų 
geografinės padėties, ir nustačiau, kad užtemimas šio- 
je vietoje prasidės rytoj apie pirmą valandą ir tęsis li- 
gi pusės antros. Beveik pusvalandį bus visiškai tamsu. 

— Na,— tarė seras Henris,— manau, kad verta rizi- 
kuoti. 

Aš tylomis sutikau, nors labai abejojau, nes užte- 
mimai per daug neaiškus dalykas, kad su jais būtų 
galima krėsti juokus, ir pasiunčiau Umbopą pašaukti 
vadų. Jie netrukus atėjo, ir aš kreipiausi į juos šitaip: 

— Didieji kukuanų vyrai ir tu Infados, klausykite. 
Mes nemėgstame rodyti savo galią, nes nenorime trik- 
dyti pačios gamtos darbo ir paskandinti pasaulį baimė- 

je bei sumišime. Bet šis reikalas labai svarbus, o mes 
įpykę ant karaliaus už mūsų regėtas žudynes ir ant 
Isanusės Gagulos, kuri norėjo pasmerkti mūsų drau- 
gą Ignosį mirti. Todėl nutarėme parodyti savo galią 
ir duoti tokį ženklą, kurį matytų visi žmonės. Eime čio- 
nai, — tariau, vesdamas juos prie trobos durų ir rody- 
damas jiems ugninį kylančios saulės kamuolį.— Ką jūs 
ten matote? 

— Mes matome tekančią saulę, — atsakė vienas už 
visus. 

— Taip. O dabar pasakykite, ar gali mirtingas 
žmogus užgesinti tą saulę, taip kad vidudienį sutemtų 
lyg naktį? 

"Vadas šyptelėjo. 

— Ne, viešpatie, joks Žmogus negali to padaryti. 
Saulė yra galingesnė už žmogų, kuris žiūri į ją. 

— Jūs taip manote? O aš pasakysiu jums, kad 
šiandien, valandą po pusiaudienio, mes trumpam lai- 
kui užgesinsime saulę, ir žemę uždengs tamsa. Tai bus 
įrodymas, kad mes garbingi žmonės, ir Ignosis tikrai 
yra teisėtas kukuanų karalius. Ar jūs būsite patenkin- 
ti, jei mes šitai padarysime? | 

— Taip, viešpačiai, — atsakė senasis vadas šypsoda- 
masis; kiti vadai irgi šypsojosi.— Jei tik jūs tai pada- 
rysite, mes tikrai būsime patenkinti. 

— Padarysime. Mes trys, Inkubas-Dramblys, švie- 
siaakis Bugvanas ir Makumazanas, kurs naktį budi, 
prižadėjome ir įvykdysim. Ar girdi, Infados? 

— Girdžiu, viešpatie. Jūs prižadate nuostabų daly- 
ką — užgesinti saulę, visų daiktų motiną, šviečiančią 
per amžius. 

— Ir užgesinsime, Infados. 

— Gerai, viešpačiai. Šiandien po pusiaudienio Tva- 


144 


la atsiųs žmogų pakviesti viešpačius į merginų šokį, o 
prasidėjus šokiui po valandos karaliaus sūnus Skraga 
nužudys gražiausią, Tvalos nuomone, merginą. Ji bus 
auka akmeniniams Tyliesiems, kurie stovi sargyboje, 
ana ten, kalnuose, —ir jis parodė į tris keistas viršū- 
nes, kur baigėsi Saliamono kelias.— Tegu tada viešpa- 
čiai užtemdo saulę ir išgelbsti merginos gyvybę. O 
žmonės tikrai patikės. 

— (O,—tarė senasis vadas, vis dar tebesišypsoda- 
mas,— žmonės tikrai patikės. 

— Už dviejų mylių nuo Lu,— kalbėjo Infados,— 
yra kalva, išlinkusi kaip priešpilnis mėnuo. Tai tvir- 
tovė, kur stovi mano ir dar trys pulkai, vadovaujami 
šių vyrų. Šį rytą mes sudarysime planą, pagal kurį kiti 
pulkai, dar pora ar trejetas, irgi sustos ten. O tada, jei 
viešpačiai tikrai užtemdys saulę, aš tamsoje paimsiu 
viešpačius už rankos ir išvesiu juos iš Lu į tą vietą, kur 
jie bus visai saugūs ir iš kur pradėsime kariauti prieš 
karalių Tvalą. 

— Gerai, — tariau aš.— Dabar palikite mus. Mes pa- 
miegosime ir pasiruošime burti. 

Infados pakilo ir, mus atsisveikinęs, išėjo drauge 
su kitais vadais. 

— Bičiuliai, — tarė Ignosis, kai tik jie išėjo, — ar 
jūs iš tiesų galite padaryti tokį nuostabų dalyką, ar tik 
tuščiai jiems šnekėjote? 

— Manome, kad tikrai, Umbopa, tai yra Ignosi. 

— Keista, — atsakė jis. — Jei jūs nebūtumėte ang- 
lai, nepatikėčiau, bet anglų „džentelmenai“ nemeluo- 
ja. Jei mums pavyks, aš jums tikrai atsilyginsiu! 

— Ignosi,— tarė seras Henris,— prižadėk man vie- 
ną dalyką. 

— Prižadu, Inkubai, mano bičiuli, prižadu, net ne- 
žinodamas ką,— atsakė aukštasis vyriškis šypsodaina- 
sis.— O ką gi2 

— Štai: jei tu kada nors tapsi šių žmonių karaliu- 
mi, turi nutraukti tokį kerėtojų išuostymą, kokį mes 
matėme praėjusią naktį, o taip pat neleisti žudyti žmo- 
nių be teismo. 

"Kai aš išverčiau, Ignosis valandėlę pagalvojo ir at- 
atsakė: 

— Juodųjų žmonių papročiai skiriasi nuo baltųjų, 
Inkubai, ir mes taip labai nevertiname gyvenimo, kaip 
Jūs. Bet aš prižadu tai. Jei bus mano valia, kerėtojų iš- 
uostytojos daugiau nebemedžios ir nė vienas Žmogus 
nemirs be nuosprendžio. 

— Vadinasi, sutarta,— tarė seras Henris.— O dabar 
truputį pailsėkime. 

Mes giliai sumigome, nes buvome baisiai išvąrgę, 
o pusę vienuoliktos Ignosis mus prižadino. Mes atsikė- 
lėme, nusiprausėme ir stipriai papusryčiavom, nes ne- 
žinojom, kada vėl teks pavalgyti. Paskui išėjome iš 
trobos ir sužiurome į saulę. Mes labai pergyvenome 
pamatę, kad ji atrodo taip, kaip visuomet, ir nematyti 
jokių užtemimo ženklų. 

— Tikiuosi, kad užtemimas tikrai įvyks, — tarė 
seras Henris abejodamas.— Netikri pranašai dažnai pa- 
tenka į keblią padėtį. 

— O jeigu neįvyks, baigta su mumis, — liūdnai ta- 
riau aš.— Kaip mane gyvą matote, kuris nors iš tų va- 
dų tikriausiai išpasakos viską karaliui, o tada mums 
prasidės toks užtemimas, kad tikrai nebus jokio malo- 
numo. 

Grįžę trobon užsivilkome karaliaus atsiųstuosius 
šarvus ir apsirengėme. Vos tik baigėme ruoštis, atėjo 

Tvalos pasiuntinys ir pakvietė mus į didelį kasmetinį 
„merginų šokį“, kuris turėjo tuojau prasidėti, 

Pasiėmėme šautuvus ir šovinius, kad turėtume juos 
po ranka, jei tektų bėgti, kaip Infados buvo sakęs, ir 
išėjome gana drąsiai, nors mūsų širdys virpėjo iš bai- 
mės. Didžiulė aikštė prieš karaliaus kralį atrodė visai 
kitaip, negu praėjusį vakarą. Vietoj niūrių, glaudžių 
karių eilių stovėjo grupės kukuanų merginų, jei kalbė- 
ti apie drabužius, nelabai puošniai apsirengusių, bet 
apsikaišiusių gėlių vainikais ir vienoje rankoje lai- 
kančių palmės lapą, o kitoje — ilgą baltą leliją. Aikš- 
tės viduryje sėdėjo Tvala, prie jo kojų tūnojo Gagula, 
o už nugaros stovėjo Infados, jaunasis Skraga ir koks 
tuzinas sargybinių. Ten buvo taip pat apie dvidešimt 
vadų, kurių tarpe pažinau ir mūsų bičiulius, aplankiu- 
sius mus naktį. 

Tvala pasveikino mus, rodydamas išviršinį nuošir- 
dumą, bet aš pamačiau, kad jis piktai įsmeigė savo 
vienintelę akį į Umbopą. 

— Būkite sveiki, žmonės iš žvaigždžių, — tarė jis.— 
Šis reginys visai skirsis nuo to, kurį jūs stebėjote nak- 
tį, mėnesienoje, bet jis ne toks geras. Mergaitės malo- 
nios, ir, jei ne jos, — jis mostelėjo ranka, — nebūtų ir 
visų mūsų. Bet vyrai — geresni. Mieli yra moters bu- 
činiai ir švelnūs žodžiai, bet vyrų iečių žvangesys ir 
kraujo kvapas daug mielesni. Gal norite išsirinkti žmo- 
nas iš jų tarpo, baltieji? Jei norite — išsirinkit pačių 
gražiausių kiek tik patiks, ir jos bus jūsų. 

Tvala nutilo, laukdamas atsakymo, 

Kadangi toks pasiūlymas atrodė gana viliojantis 
Gudui, kuris, kaip ir dauguma jūreivių, buvo greitas 
įsimylėti, tai aš, kaip vyresnis ir protingesnis, bei nu- 
Matydamas begalinę painiavą (moterys visada pridaro 

bėdos — tai taip tikra, kaip naktis kad pakeičia dieną), 
pasiskubinau atsakyti. 

— Dėkojame, karaliau, bet mes, baltieji, vedame 
tik baltąsias moteris. Gražios jūsų mergaitės, bet jos 
ne mums! | 

Karalius nusijuokė. 

— Gerai. Nors mūsų šalyje yra patarlė: „Moters 
akys visada šviesios, kokios jos bebūtų spalvos“, ir 
kita: ,, Mylėk tą, kuri yra šalia tavęs, ir būk tikras, kad 
toji, kuri yra toli, tau neištikima“, bet gal žvaigždėse 
viskas kitaip. Šalyje, kur visi žmonės balti, visko gali 
būti. Tegu bus taip, baltieji žmonės; merginos nesipirš! 
Dar sykį būkite sveiki, būk sveikas ir tu, juodasai. Jei- 
gu būtų įvykęs Gagulos noras, gulėtumei dabar sustin- 
gęs. Visa laimė, kad tu irgi atėjai iš žvaigždžių, cha, 
chal 

— Aš galiu nužudyti tave greičiau, negu tu ma- 
ne,— šaltai atsakė Ignosis.— Tu pats sustingsi pirmiau, 
negu mano sąnariai nustos judėti. 

Tvala krūptelėjo. 

— Drąsiai šneki, vaikine, — atsakė jis piktai, — 
Nenuženk per toli, 

— Kieno lūpose tiesa, tas gali būti drąsus. O tie- 
sa — aštri ietis, kuri visada pataiko į tikslą. Tokios ži- 
nios iš „žvaigždžių“, karaliau. 

Tvala paniuro, žiauriai žybtelėjo jo vienintelė akis, 
bet jis nieko neatsakė. 

— Pradėkit šokį! — sušuko jis. 

Tuojau vienas po kito ėmė šokti vainikuotų mer- 
ginų būriai. Jos švelniai dainavo, mojuodamos dailiais 
palmių lapais ir baltomis gėlėmis. Jos šoko, čia sukda- 
mosi vis aplink, čia vaizdavo kariuomenės susidūrimą, 
lingavo, sukosi verpetu, bėgdavo pirmyn, puldavo at- 

gal tokioj tvarkingoj maišaty, kad miela buvo žiūrėti. 
Paskui jos sustojo, ir labai graži jauna moteris, iššo- 
kusi iš eilių, ėmė suktis taip gracingai ir vikriai, kad 
sugėdintų daugelį balerinų. Nuvargusi ji pasitraukė, O 
jos vieton ėmė suktis kita, paskui dar ir dar, bet nei 
viena neprilygo pirmajai nei grakštumu, nei meistriš- 
kumu, nei grožiu. 

Pagaliau karalius pakėlė ranką. 

— Kuri, jūsų nuomone, gražiausia, baltieji žmo- 
nės? — paklausė jis. 

— Pirmfoji, — nepagalvojęs tariau. Tačiau tuojau 
ėmiau gailėtis atsakęs, nes prisiminiau Infados paaiš- 
kinimą, kad gražiausia moteris yra aukojama. 

— Tai mano protas yra jūsų protas, o mano akys — 
jūsų akys. Ji tikrai gražiausia, ir vargas jai, nes ji turė 
mirti. 

— Taigi, mirti — sucypė Gagula, sviesdama jud- 
rių akių žvilgsnį į vargšę merginą, kuri, dar nežino- 
dama savo baisaus likimo, stovėjo už kelių dešimtų 
jardų, priešais merginų būrį, ir nervingai skabė gėlės 
žiedą iš savo vainiko, lapelį po lapelio. 

— Kodėl, karaliau? —tariau aš, vos tvardydamas 
pasipiktinimą.— Mergina šoko labai puikiai ir mus pa- 
linksmino, be to, ji graži. Būtų labai žiauru jai už tai 
atsilyginti mirtimi. 

Juokdamasis Tvala atsakė: 

— Toks mūsų paprotys. Ir akmens statulos, sėdin- 
čios ten, kalnuose, — jis parodė į tris tolimas viršū- 
nes,— turi gauti savo dalį. Jei aš šiandien nenužudy- 
čiau gražiausios merginos, nelaimė užgriūtų mane ir 
mano namus. Štai kokia yra mano tautos pranašystė: 
„Jei karalius mergaičių šokio dieną nepaaukos gra- 
žiausios merginos seniesiems, kurie sėdi kalnuose ir 

budi, tai žlugs ir jis, ir jo namai.“ Paklausykite, bal- 
tieji. Mano brolis, viešpatavęs prieš mane, sujaudintas 
moters ašarų jos nepaaukojo, todėl žlugo ir jis, ir jo 
namai, 0 aš. viešpatauju jo vietoje. Nuspręsta — ji 
turi mirti. Atveskit ją čia,— kreipėsi jis. į sargybi- 
nius.— Skraga, galąsk ietį. 

Į priekį išėjo du vyrai, o mergina, supratusi, koks 
likimas jos laukia, garsiai šūktelėjo ir puolė bėgti. Bet 
stiprios rankos sugriebė ją ir atvedė prie mūsų, ver- 
kiančią ir besistengiančią ištrūkti, 

— Kuo tu vardu, mergaite? —sucypė Gagula.— 
Ką! Tu nenori atsakyti? Ar karaliaus sūnus turės 
atlikti savo darbą tuojau pat? 

Išgirdęs tuos žodžius, Skraga, kuris atrodė grėsmin- 
gesnis, negu bet kada, žengtelėjo pirmyn ir pakėlė sa- 
vo didžiulę ietį. Tuo pat momentu pastebėjau, kad Gu- 
das graibo revolyerį. Pro ašaras išvydusi šaltą ieties 
blizgesį, vargšė mergina tarytum pamiršo savo skaus- 
mą. Ji daugiau nebesistengė išsiveržti, tik konvulsin- 
gai sunėrė rankas ir stovėjo, drebėdama nuo galvos 
ligi kojų. 

— Žiūrėkite, — džiugiai sušuko Skraga, — ji dre- 
ba vien tik pamačiusi mano mažą žaislelį, netgi jo ne- 
paragavusi,—ir jis paplekšnojo plačius ieties ašmenis. 

— Jei tik man pavyks rasti progą, atlyginsiu tau 
už tai, jaunas šunie! — išgirdau pusbalsiu murmant 
Gudą. 

— Na dabar, kai jau nurimai, pasakyk mums savo 
vardą, mieloji. Na sakyk, nebijok, — pasityčiojamai ta- 
rė Gagula. 

— O motin,— drebančiu balsu atsakė mergina, — 
mano vardas Folata, aš iš Sako namų. O motin, kodėl 
aš turiu mirti? Aš nieko blogo nepadariau. 


150 


— Nesisielok,— kalbėjo senė biauriu, pasityčioja- 
mu tonu.— Tu turi mirti kaip auka tenai sėdintiems se- 
niesiems,— ji parodė į kalnų viršūneės.— Geriau mie- 
goti naktį, negu vargti dieną, geriau mirti, negu gy- 
venti. Tu žūsi nuo paties karaliaus sūnaus rankos. 

Skausmo apimta, Folata laužė rankas ir garsiai ai- 
manavo: 

— O, kaip žiauru! Aš dar tokia jauna! Ką aš pada- 
riau, kad niekad jau nebematysiu tekančios saulės, ne- 
beregėsiu, kaip dangaus skliaute viena po kitos užsi- 
dega žvaigždės, kad niekad jau nerinksiu nuo rasos 
svyrančių gėlių ir negirdėsiu vandenų čiurlenimo. Var- 
gas man! Niekad nepamatysiu savo tėvo trobelės, ne- 
jausiu motinos bučinių, neslaugysiu sergančio oželiol 
Vargas man! Joks mylimasis neapkabins manęs ir ne- 
žiūrės man į akis, ir nebeteks man gimdyti vaikų! O, 
kaip žiauru, kaip žiauru! 

Ji vėl ėmė laužyti rankas ir pakėlė į dangų drėgną 
nuo ašarų, gėlėmis vainikuotą veidą. Šitaip sielvartau- 
dama ji atrodė nepaprastai puikiai, nes buvo iš tiesų 
graži moteris ir tikrai būtų sugraudinusi bet kieno 
širdis, tik ne tokių žiaurių žmonių, kaip tie trys nela- 
bieji. Šios laukinės mergaitės žodžiai buvo ne mažiau 
jaudinantys, kaip princo Artūro kalba į žudikus, atėju- 
sius jį apakinti. | 

Bet šie žodžiai nesujaudino nei Gagulos, nei jos po- 
no, nors sargybinių ir vadų veiduose pastebėjau gai- 
lesio žymes. O Gudas, paniekinamai prunkštelėjęs, su- 
judo, tartum norėdamas žengti jos pusėn. Visu mote- 
rišku lankstumu pasmerktoji mergaitė suvokė, ką jis 
galvoja, ir staigiai puolė prie Gudo, apkabindama jo 
„puikias baltas kojas". | 

— O baltasis tėve iš žvaigždžių! — sušuko ji.— 

Apsupk mane savo globos skraiste, leisk man prisi- 
glausti tavo galybės šešėlyje, kad galėčiau išsigelbėti, 
Neatiduok manęs žiauriesiems vyrams ir Gagulos ma- 
lonei! 

— Gerai, širdele, aš tave apginsiu! — nervingai šau- 
kė Gudas angliškai.— Na stokis, juk tu gera mergaitė! 

Jis pasilenkė ir paėmė ją už rankos. Tvala pasisu- 
ko ir mostelėjo savo sūnui, kuris iškėlęs ietį ėmė ar- 
tintis. 


— Darykite ką nors, — sušnabždėjo seras Henris 
man,— ko gi jūs laukiate? 
— Laukiu užtemimo, — atsakiau. — Visą pusva- 


landį Žžvalgausi į saulę, bet ji skaisti kaip niekad. 

— Turite rizikuoti, arba merginą nužudys. Tvala, 
atrodo, eina iš kantrybės. 

Suprasdamas, kad jis teisus, ir sviedęs dar vieną 
beviltišką žvilgsnį į šviesų saulės veidą, (pats uoliau- 
sias astronomas, įrodinėjantis, kad jo teorijos teisin- 
gos, nelaukė šio didingo įvykio taip nekantriai), aš, su 
visu orumu, kokį tik man pavyko sukaupti, atsistojau 
tarp sukniubusios merginos ir besiartinančio Skragos 
ieties. 

— Karaliau, — tariau aš, — šitai neįvyks. Mes ne- 
pakęsime tokių dalykų. Palik merginą ramybėje. 

Tvala pakilo, įširdęs ir apstulbintas, o iš vadų ir 
susispietusių „merginų būrio, kurios, laukdamos trage- 
dijos galo, buvo glaudžiai mus apsupusios, pakilo nu- 
stebimo murmesys. 

— Neįvyks, tu baltasis šunie, kuris vampčioji ant 
liūto jo paties urve! Neįvyks! Tu iš proto išėjai? Žiū- 
rėk, kad tavęs ir taviškių neištiktų šito viščiuko liki- 
mas. Kaip tu gali man trukdyti? Kas tu toks, kad prie- 

šiniesi mano valiai? Pasitrauk, sakau tau. Skraga, nu- 
žudyk ją. Eik, sargyba, čiupkite šiuos žmones! 

Į jo šauksmą iš anapus trobos greit išbėgo ginkluoti 
vyrai, kurie, matyt, iš anksto buvo ten pastatyti. 

Seras Henris, Gudas ir Umbopa išsirikiavo greta 
manes ir iškėlė šautuvus. 

— Stokite! — drąsiai sušukau aš, nors mano širdis 
atsidūrė užkulniuose.— Stokite! Mes, baltieji iš žvaigž- 
džių, sakome, kad šito nebus. Ženkite dar žingsnį, ir 
mes užgesinsime saulę, o šalis paskęs tamsoje. Para-- 
gausite jūs mūsų burtų. 

Mano grasinimas paveikė; sargybiniai sustojo, su- 
stojo ir Skraga su iškelta ietimi. 

— Klausykit jo! Klausykit jo! — ciepsėjo Gagula.— 
Klausykite melagio, kuris žada užgesinti saulę kaip 
lempą. Tegu jis tai padaro, ir mergina bus išgelbėta. 
Taip, tegu jis padaro tai, arba miršta drauge su mer- 
gina ir su savo bičiuliais. 

Aš pažvelgiau į saulę ir, didžiausiam savo džiaugs- 
mui bei palengvėjimui, pamačiau, kad mes neklydome. 
Žėrintį saulės pakraštį jau palietė silpnas šešėlis. 

Aš iškilmingai pakėliau ranką aukštyn, ką tučtuo- 
jau padarė ir seras Henris su Gudu, ir pačiu išraiškin- 
giausiu tonu padeklamavau keletą eilučių iš „Ingoldsbio 
Legendų". Seras Henris, neatsilikdamas nuo manęs, ci- 
tavo Senojo Testamento eiles, o Gudas kreipėsi į Die- 
nos Karalienę ištisa serija pačių rinktinių keiksmažo- 
džių, kokius tik begalėjo sugalvoti. 

Tamsaus skritulio kraštas palengva dengė žėrintį 
saulės paviršių, ir aš išgirdau minioje išgąstingus ato- 
dūsius. 

— Pažvelk, karaliau! Pažvelk, Gagula! Žiūrėkite, 

vadai, vyrai ir moterys. Dabar matote, ar baltieji iš 
žvaigždžių ištesėjo žodį, ar jie tik tušti melagiai! Sau- 
lė temsta jūsų akyse. Greit bus naktis, taip, naktis die- 
nos metu. Jūs reikalavote ženklo — štai jums ženklas. 
Užtemk, saule! Gesink savo šviesą, skaisčioji! Sutrink 
išdidžias širdis į dulkes, paskandink pasaulį šešė- 
liuose. 

Žiūrovai sudejavo iš siaubo. Vieni stovėjo tartum 
suakmenėję iš baimės, kiti šaukdami puolė ant kelių. 
Karalius vis tebesėdėjo, ir blyško jo tamsus veidas. Tik 
viena Gagula neišsigando. 

— Tai praeis, — sušuko ji, — aš esu mačiusi panašų 
dalyką. Joks žmogus negali užgesinti saulės. Nepra- 
raskit drąsos, ramiai sėdėkite, šešėlis praeis. 

— Palaukit ir įsitikinsit, — atkirtau aš, šokinėda- 
mas iš susijaudinimo.— Tęskite toliau, Gudai, aš jau 
nebeprisimenu eilių. Plūskitės, drauguži, kiek tik galit. 

Gudas kilniaširdiškai išvystė visą savo išradingu- 
mą. Iki to laiko nebuvau turėjęs nė mažiausio supra- 
timo apie visą jūrų karininko plūstamųjų sugebėjimų 
plotį, gylį ir aukštį. Jis plūdosi dešimt minučių ir be- 
veik nė sykį nepakartojo to paties keiksmo. 

O tamsus skritulys vis slinko. Keisti antgamtiški 
šešėliai vijo dienos šviesą. Aplinkui įsiviešpatavo grės- 
minga tyla. Paukščiai, baimingai sučirpsėję, nutilo. 
Pragydo vien tik gaidžiai. 

Vis labiau ir labiau plėtėsi tamsos skritulys. Jis už- 
dengė beveik pusę raustančio saulės skritulio. Oras 
sutirštėjo ir pritemo. Darėsi vis tamsiau ir tamsiau, ir 
mes vos vos galėjome išskirti prieš mus stovinčio bū- 


154 


relio žiaurius veidus. Niekas neištarė nė žodžio, o Gu- 
das liovėsi keikes. 

— Saulė miršta, burtininkai užmušė saulę, — sukly- 
kė pagaliau Skraga.— Mes visi mirsime tamsoje. 

Apimtas siaubo ar pamišimo, ar vieno ir kito drau- 
ge, jis pakėlė ietį ir iš visų jėgų smeigė ją plačion 
sero Henrio krūtinėn. Bet jis buvo pamiršęs karaliaus 
mums dovanotus šarvus, kuriais buvome apsivilkę po 
savo drabužiais. Plienas atšoko, nepadaręs jokios Ža- 
los, o seras Henris, nelaukdamas pakartotino smūgio, 
griebė ietį jam iš rankų ir pervėrė jį. Skraga krito 
negyvas. 

Matydamos šį vaizdą, iš baimės dėl tirštėjančios 
tamsos pamišusios merginos iškriko ir, baisiausiai su- 
trikusios, klykdamos puolė pro vartus. Siaubas pagavo 
ne tik jas. Pats karalius, lydimas sargybinių, kai kurie 
vadai ir Gagula, nepaprastai greitai šlubčiojanti pas- 
kui juos, nubėgo į trobas, ir po valandėlės tik mes, 
Folata, kuri vos netapo auka, Infados ir keletas vadų, 
aplankiusių mus praėjusią naktį, likome vieni ties ne- 
gyvu Skragos kūnu. 

— Na, vadai,—tariau aš, —mes davėme ženklą. 
Jeigu jūs patenkinti, greitai bėkime ton vieton, apie 
kurią jūs kalbėjote. Burtų dabar negalima sulaikyti. 
Jie truks visą valandą. Pasinaudokime tamsa. 

— Eime,— tarė Infados, pasisukdamas eiti, 0 jo pa- 
vyzdžiu pasekė nusigandę vadai, mes ir mergina Fo- 
lata, kurią Gudas paėmė už rankos. 

Kai pasiekėme kralio vartus, saulė jau buvo visai 
užtemusi. 

Laikydami vieni kitus už rankų, mes nuėjome, klup- 
dami tamsoje. 

XII SKYRIUS 


PRIEŠ MŪŠĮ 


Mūsų laimei, Infados ir vadai puikiai žinojo visus 
didelio miesto takus ir takelius, todėl, nors buvo vi- 
siškai tamsu, mes žengėme gana sparčiai. 

Keliavome apie valandą laiko, ir užtemimas ėmė 
jau praeiti; saulės kraštas, kuris pirmiausia aptemo, vėl 
ėmė šviesti. Dar po penkių minučių jau galėjome ma- 
tyti, kur mes atsidūrėme. Buvome išėję iš Lu miesto 
ir artinomės prie didelės plokščiaviršūnės kalvos, uži- 
mančios poros mylių plotą. Šioji kalva, susidariusi pa- 
našiai kaip ir daugelis Pietų Afrikos kalvų, nebuvo la- 
bai aukšta; aukščiausioji vieta galėjo siekti iki dviejų 
šimtų pėdų. Ji buvo pasagos formos, gana stačiais, ak- 
menimis nusėtais šlaitais. Plokščia, žole apaugusi vir- 
šūnė, buvo gana erdvi, ir joje įrengta stipri kariška 
stovykla. Nuolatinę stovyklos įgulą sudarė trejeto 
tūkstančių vyrų pulkas, bet mes, sunkiai užsiropštę 
stačiu kalvos šlaitu, vėl grįžtančioje dienos šviesoje 
pamatėme, kad ten esama daug didesnės kariuomenės. 

Pasiekę plokščią viršukalnę, patekome į netvarkin- 
gai besigrūdančią minią, baisiai išgąsdintą ką tik įvy- 
kusio gamtos reiškinio. Netardami nė žodžio, mes pra- 
ėjome pro karius, pasiekėme trobą viršukalnės vidu- 
ry ir labai nustebome, radę joje du žmones, atnešusius 
visą nedidelę mūsų mantą, kurią, taip skubiai bėgda- 
mi, buvome priversti palikti. 

— Aš pasiunčiau juos atnešti jūsų turtą, — paaiški- 
no Infados,—o taip pat ir šį daiktą — ir jis pakėlė 
seniai pražuvusias Gudo kelnes. 

Džiaugsmingai sušukęs, Gudas puolė prie savo 
kelnių ir tuojau pat ėmė jomis autis. 

— Nejaugi viešpats nori paslėpti savo puikias bal- 
tas kojas! — gailiai sušuko Infados. 

Bet Gudas nenusileido, ir neteko daugiau kukua- 
nams pamatyti jo puikių kojų. Gudas labai jau drovus. 
Nuo šio laiko kukuanai tegalėjo patenkinti savo este- 
tinius jausmus žiūrėdami į jo pusiau apžėlusį veidą, 
permatomą akį ir judančius dantis. 

Apimtas malonių prisiminimų ir vis dar tebežiūrė- 
damas į Gudo kelnes, Infados pranešė mums, jog jis 
sušaukęs pulkus, kad būtų galima smulkiai išaiškinti 
jiems sukilimą, kurį vadai jau aptarė, ir supažindinti 
juos su Ignosiu, teisėtu sosto įpėdiniu. 

Per pusvalandį apie dvidešimt tūkstančių vyrų — 
patsai kukuanų armijos žiedas — išsirikiavo plačioje 
aikštėje, kur artėjome ir mes. Jie sustojo iš trijų pusių, 
sudarydami didingą reginį. Mes stovėjome atviroje 
aikštės pusėje, kur mus netrukus apsupo vyriausieji 
vadai ir karininkai. 

Po komandos nutilti Infados prabilo į karius. Ener- 
ginga ir vaizdžia kalba, kadangi buvo oratorius iš pri- 
gimties, kaip ir dauguma kukuanų didikų, Infados 
papasakojo Ignosio tėvo istoriją: kaip jis buvo niekšin- 
gai karaliaus Tvalos nužudytas, kaip jo žmona ir sū- 
nus buvo išvyti ir badavo. Paskui jis ėmė įrodinėti, 
kaip kenčia ir dejuoja visa šalis po Tvalos valdžia, 
imdamas pavyzdžiu praeitos nakties įvykius, kuomet 
daugelis kilmingų šalies vyrų buvo išvilkti į priekį ir 
žiauriai nužudyti ta dingstimi, jog jie esą piktadariai. 
Paskui jis kalbėjo apie baltuosius viešpačius iš Žvaigž- 
džių, kurie, žiūrėdami į žemę ir regėdami jos vargus, 
nutarė palengvinti jos dalią, nepaisydami savo asme- 

ninių nepatogumų; jis pasakojo, kaip baltieji paėmė už 
rankos ištrėmime skurstantį tikrąjį šalies karalių Ig- 
nosį ir pervedė jį per kalnus, kaip jie pamatė niekšin- 
gus Tvalos darbus ir, norėdami įtikinti svyruojančius 
bei išgelbėti merginos Folatos gyvybę, savo didžių 
burtų galia užgesino saulę ir užmušė velniūkštį Skra- 
gą, kaip dabar jie pasiruošę palaikyti karių pusę, pa- 
dėti jiems nuversti Tvalą ir pasodinti jo vietoje teisė- 
tąjį karalių Ignosį. 

Jis baigė savo kalbą miniai pritariamai murmant. 
Tada išėjo į priekį Ignosis ir prabilo. Pakartojęs, ką 
sakė jo dėdė Infados, jis užbaigė savo galingą kalbą 
tokiais žodžiais: 

— Vadai, viršininkai, kariai ir visi žmonės! Jūs 
girdėjote mano žodžius. Dabar jūs turite pasirinkti ar- 
ba mane, arba tą, kuris sėdi mano soste — mano dėdę,. 
nužudžiusį savo brolį ir išvijusį brolio vaiką į šaltį ir 
naktį, kad tasai žūtų. Kad aš tikrai esu karalius, jie 
gali jums pasakyti, — tarė jis, rodydamas į vadus,— 
nes jie matė gyvatę aplink mano juosmenį. Jei aš ne- 
būčiau karalius, ar palaikytų mano pusę šie baltieji 
žmonės? Drebėkite, vadai, viršininkai, kariai ir visi 
žmonės! Ar regėjo jūsų akys tamsą, kuria baltieji ap- 
siautė žemę, norėdami išgąsdinti Tvalą ir padėti mums 
pabėgtiė 

— Regėjo,— atsakė kariai. 


— Aš esu karalius. Klausykite visi, aš esu kara- 
lius,— kalbėjo Ignosis toliau, išsitiesdamas visu savo 
milžinišku ūgiu ir iškeldamas plačiaašmenį kovos kir- 
vį virš galvos.— Jei yra jūsų tarpe toksai, kuris saky- 
tų, jog tai netiesa, tegu išeina į priekį, ir aš jį nuga- 
lėsiuų, o jo kraujas bus raudonas ženklas, kad mano 

tiesa. Tegu toksai išeina į priekį, —ir jis ilgai kratė 
didžiulį, saulėje tviskantį kirvį. 

Kadangi niekas nerodė noro priimti šį herojišką pa- 
siūlymą, buvęs mūsų pavaldinys kalbėjo toliau. 

— Aš tikrai esu karalius, ir jeigu jūs palaikysite 
mano pusę mūšio metu, man laimėjus dalysitės su ma- 
nimi garbės ir pergalės vaisiais. Aš duosiu jums jau- 
čių ir žmonų, jūs pirmausite prieš visus kitus pulkus, 
o jei jūs žūsite, žūsiu ir aš drauge su jumis. Ir štai ką 
dar jums prižadu. Kai aš atsisėsiu į savo tėvų sostą, 
nebebus šalyje kraujo praliejimo. Nereikės mirti, be- 
sišaukiant teisybės, nebemedžios jūsų kerėtojų ieško- 
tojos, nebūsit žudomi be jokio reikalo. Nežus nė vie- 
nas žmogus, jei tik nebus nusižengęs šalies įstatymams. 
Liausis jūsų kralių „rijimas“, ir kiekvienas ramiai, be 
baimės miegos savo troboje, gi teisybė laisvai galės 
vaikščioti po visą šalį. Ar jūs apsigalvojote, vadai, vir- 
šininkai, kariai ir visi žmonės? 

— Apsigalvojome, karaliau, — nuskambėjo atsaky- 
mas. 

— Gerai. Atsisukite ir pažiūrėkit, kaip skuba 
Tvalos pasiuntiniai iš didžiojo miesto į rytus ir į vaka- 
rus, į šiaurę ir į pietus galingos armijos rinkti, kad 
galėtų nužudyti mane ir jus, o taip pat ir mano bičiu- 
lius bei gynėjus. Rytoj, ar gal poryt, jis ateis su vi- 
sais, kurie jam ištikimi. Tada aš pamatysiu, kas iš jū- 
sų yra tikras vyras, nebijąs mirti už savo tikslą. Aš 
prižadu, jog tasai nebus pamirštas, kai dalysimės gru- 
bį. Aš tariau savo žodį, vadai, viršininkai, kariai ir vi- 
si žmonės. O dabar eikite į savo trobas ir ruoškitės 
karui. 

Valandėlę visi tylėjo. Paskui vienas iš vadų pakė- 
lė ranką, ir nuaidėjo karališkasis sveikinimas: „Kūm!"“ 

"Tai buvo ženklas, kad pulkai pripažino Ignosį savo ka- 
raliumi. Paskui jie išsiskirstė atskirais daliniais. 

Po pusvalandžio susirinko karo taryba, kur daly- 
vavo visi pulkų vadai. Buvo aišku, kad netrukus mus 
puls daug gausingesnės pajėgos. Iš mūsų stebėjimo 
punkto kalvos viršūnėje galėjome pamatyti besirikiuo- 
jančią priešo kariuomenę ir pasiuntinius, skubančius iš 
Lu į visas puses šaukti karių Tvalai į pagalbą. Mūsų 
pusėje buvo septyni geriausi šalies pulkai, susidedą iš 
dvideš:mt tūkstančių žmonių. O Tvala, pagal Infados 
ir kitų vadų apskaičiavimus, turėjo Lu mieste susirin- 
kusius mažiausiai trisdešimt ar trisdešimt penkis tūks- 
tančius, kuriais galėjo pasitikėti. Vadų nuomone, iki 
rytojaus vidudienio jis galėsiąs surinkti dar penketą 
tūkstančių. Aišku, buvo galima manyti, jog kai kurie 
pulkai pabėgs ir pereis pas mus, bet tokiu atsitiktinu- 
mu nevertėjo per daug pasitikėti. Tuo tarpu buvo aiš- 
ku, kad priešas sparčiai ruošėsi mus nugalėti. Stiprūs 
ginkluotų karių būriai ėjo sargybą aplink kalvą; buvo 
ir daugiau artėjančio mūšio ženklų. 

Tačiau Infados ir vadai spėjo, kad šiąnakt antpuo- 
lis neįvyks, kad priešai pašvęs naktį pasiruošimams ir 
visokiom priemonėm stengsis išsklaidyti tą įspūdį, ku- 
tį padarė kariams tariamasis saulės užtemdymo ste- 
buklas. Jų nuomonė, kad puolimas turįs prasidėti ry- 
toj, pasirodė buvusi teisinga. 

Tuo tarpų mes ėmėmės kiek begalėdami stiprinti 
savo pozicijas. Dirbome beveik visi ir per tas dvi va- 
landas, kurios buvo likusios iki saulės laidos, padarė- 
me stebuklus. Takai į kalvą, kuri iki šiol buvo dau- 
giau poilsio vieta, negu tvirtovė, nes joje stovėdavo 
pulkai, grįžę iš nesveikų šalies vietovių, ir taisydavo 
sveikatą, buvo rūpestingai užkrauti akmenų šūsnimis, 

o visus kitus priėjimus užtvėrėme tiek, kiek tik leido 
mums laikas. Įvairiose vietose sukrovėme akmenų šūs- 
nis, kurie turėjo būti ritinami ant puolančio priešo, 
pulkams nurodėme vietas. Buvo įvykdyti ir visi kiti 
pasiruošimai, kokius tik mūsų bendras išradingumas 
galėjo numatyti. 

Prieš pat saulėlydį mes pastebėjome nedidelį būre- 
lį žmonių, einančių iš Lu į mūsų pusę. Vienas iš jų ne- 
šė palmės lapą, o tai reiškė, kad jis ateina kaip pa- 
siuntinys. 

Kai jis prisiartino, Ignosis, Infados, keli vadai ir 
mes nusileidome į kalvos pašlaitę jo pasitikti. Tai bu- 
vo šaunios išvaizdos vyriškis su vadams įprastu leo- 
pardo kailio apsiaustu. 

— Sveiki! — sušuko jis, priėjęs arčiau.— Karalius 
sveikina tuos, kurie pradėjo prieš jį nelemtąjį karą. 
Liūtas sveikina šakalus, kurie ryzga jam į kulnis! 

— Kalbėk,— tariau jam. 

— Tokie karaliaus žodžiai. Pasiduokite jo malonei, 
kol ne:štiko jūsų didesnė nelaimė. Jau išplėštas petys 
juodam jaučiui, ir karalius velka jį kraujuojantį ap- 
link stovyklą!. 

— Kokios Tvalos sąlygos? — paklausiau smalsumo 
dėlei. 

— Jo sąlygos maloningos, vertos didžio karaliaus, 
"Tokie yra žodžiai Tvalos Vienaakio, galingojo, tūkstan- 
čio žmonų vyro, kukuanų viešpaties, didžiojo kelio 
valdytojo, tų nežinomųjų, kurie sėdi anų kalnų tyloje, 
numylėtinio, juodosios karvės veršio, dramblio, kurio 
žingsniai drebina žemę, piktadarių siaubo, strauso, ku- 


' Šis žiaurus paprotys užtinkamas ne tik kukuanuose, bet žino- 
Mas daugeliui Afrikos genčių: jis vykdomas prieš prasidedant karui 
ar kito kokio svarbaus visuomeninio įvykio metu. A. K, 

rio kojos greit peržingsniuoja dykumą, milžino, juo- 
dojo, išmintingojo, karaliaus iš kartos į kartą; tokie yra 
Tvalos žodžiai: „„Aš būsiu maloningas ir pasitenkinsiu 
nedideliu kraujo kiekiu. Vienas iš dešimties turės mir- 
ti, kiti bus laisvi. Bet baltasis Inkubas, kuris nužudė 
mano sūnų Skragą, ir juodasis jo tarnas, kuris kėsi- 
nasi į mano sostą, ir mano brolis Infados, keliąs prieš 
mane maištą, turės Mirti kankinami, kaip aukos Tylie- 
siems." Tokie yra gailestingieji Tvalos žodžiai. 

Kiek pasitaręs su kitais, atsakiau jam garsiu bal- 
su, taip, kad girdėtų kariai: 

— Grįžk, šunie, pas Tvalą, kuris tave atsiuntė, ir 
pasakyk, kad Ignosis, tikrasis kukuanų karalius, Inku- 
bas, Bugvanas ir Makumazanas, išmintingi baltieji iš 
žvaigždžių, kurie temdo saulę, karališkos kilmės Infa- 
dos, vadai, viršininkai ir visi žmonės, kurie čia yra 
susirinkę, atsakome taip: „Mes nepasiduosime, ir ne- 
spės saulė du kartus nusileisti, kai Tvalos lavonas su- 
stings prie jo vartų, o Ingosis, kurio tėvą Tvala nužudė, 
valdys jo vietoje." O dabar nešdinkis, kol rimbais tavęs 
neišvijome, i 'saugokis, pakeldamas ranką prieš tokius 
kaip mes. 

Pasiunti Ms nusikvatojo. 

— Neišgąsdinsite vyrų tokiais išpūstais žodžiais, — 
sušuko jis.— Rytoj parodykite savo drąsą jūs, kurie 
temdot saulę. Drąsūs būkite, kovokite ir linksminkitės, 
kol varnai nenulesė jūsų kaulų ir kol jūsų kaulai netapo 
baltesni už jūsų veidus. Likite sveiki; gal mūšyje su- 
sitiksime. Laukite manęs, baltieji, maldauju. 

'"Taręs šiuos pašaipius žodžius, jis pasitraukė. Tuoj 
pat nusileido ir saulė. 

Tą naktį turėjome daug darbo, nes toliau ruošėmės 
rytdienos kovai mėnulio šviesoje. Į tą vietą, kur mes 

susirinkę tarėmės, pasiuntiniai ateidavo iš visų pusių. 
Pagaliau, praslinkus valandai po vidurnakčio, buvo pa- 
daryta visa, kas tik galima, ir stovykla sumigo. Retkar- 
čiais buvo girdėti tik sargybinių šūksniai. Seras Henris 
ir aš, lydimi Ignosio ir vieno iš vadų, nusileidome nuo 
kalvos ir apėjome sargybos postus. Mums beeinant, iš 
pačių netikėčiausių vietelių mėnesienoje sužybsėdavo 
ietys ir vėl išnykdavo, kai tik mes ištardavome slapta- 
žodį. Buvo aišku, jog niekas iš sargybinių nemiega. 
Grįžome atgal, ieškodami kelio tarp tūkstančių mie- 
gančių karių. Daugeliui jų buvo paskutinis poilsis šio- 
je žemėje. 

Mėnesiena atsispindėjo į jų ietis ir žaidė ant jų 
veidų, padarydama juos mirtinai blyškius; vėsus nak- 
ties vėjas šiureno ilgas gedulingas plunksnas. Jie buvo 
sugulę kaip pakliuvo, išskėtę rankas ir surietę kojas; 
jų tvirti, augaloti kūnai mėnesienoje atrodė paslaptingi 
ir nežemiški. 

— Kaip manote, keli iš jų bus gyvi rytoj šiuo lai- 
ku? — paklausė seras Henris. 

Aš pakraipiau galvą ir vėl ėmiau žiūrėti į miegan- 
čiuosius. Mano nuvargusiai ir vis dar sudirgintai vaiz- 
duotei atrodė, kad mirtis jau yra juos palietusi. Min- 
tyse aš išskyriau tuos, kuriems lemta žūti, o mano širdį 
užplūdo didžiulis Žmogaus gyvenimo paslapties suvo- 
kimas ir slegiantis sielvartas, kad jis toks tuščias ir 
liūdnas. Šiąnakt šie tūkstančiai miega sveiku miegu, 
0 rytoj ir jie, ir daugelis kitų, gal net mes patys, gulės 
sustingę; jų žmonos liks našlės, vaikai — našlaičiai, O 
jų pačių jau n:ekad nebebus. Tik senas mėnulis vis 
švelniai tebešvies ir nakties vėjas šiurens žolę, o pla- 
čioji žemė ilsėsis, kaip ilsėjosi amžių amžius prieš juos, 

ir kaip ilsėsis ji amžių amžius po to, kai jie bus pa- 
miršti. 

Tačiau žmogus nemiršta tol, kol gyvas pasaulis — 
jo motina ir jo paminklas. Tiesa, žmogaus vardas pa- 
mirštamas, bet ka'/nuose, „pušų viršūnėse, šiurena oras", 
kuriuo jis kvėpavo, ir erdvėje dar aidi jo ištarti žodžiai; 
mintis, kilusias jo smegenyse, mes būname paveldėję; 
jo aistros yra mūsų gyvenimo priežastis; džiaugsmai 
ir skausmai, kuriuos jis jautė, gerai mums pažįstami, 
o pabaiga, nuo kurios jis išsigandęs bėgo, pavys ir mus. 

Pasaulis tikrai pilnas šešėlių, bet ne tų, drobulėmis 
susisupusių kapinių šmėklų, o negęstančių ir nemir- 
tingų gyvybės gaivalų, kurie, sykį atsiradę, niekad ne- 
miršta, o tik maišosi, tik kinta per amžius. 

Daug panašių minčių perbėgo per mano smegenis, 
nes, deja, į senatvę man nuolat stiprėja biaurus įprotis 
mąstyti, šitaip bestovint ir bežiūrint į baisias, bet fan- 
tastiškas figūras karių, miegančių, kaip sako jų prie- 
žodis, „ant iečių“. 

— Kurti, — tariau serui Henriui, — mane apima nie- 
kinga baimė. 

Seras Henris paglostė savo geltoną barzdą ir juok- 
damasis atsakė: 

— Aš jau girdėjau jus šitaip kalbant anksčiau, 
Kvotermenai. 

— Taip, bet dabar aš sakau visai rimtai. Žinote, aš 
labai abejoju, ar nors vienas iš mūsų iki rytojaus va- 
karo išliks gyvas. Mus puls daug stipresnės pajėgos, ir 
vargu ar mes išlaikysime šią vietovę. i 

— Na, šiaip ar taip, bet ir mes atsiskaitysime su 
kai kuriais iš jų. Žinote, Kvotermenai, čia nemalonus 
reikalas, į kurį, tiesą sakant, mums nevertėjo painio- 
tis, bet jeigu jau sykį įsipainiojome, turime laikytis iki 

galo. Atvirai šnekant, man jau geriau žūti mūšyje, negu 
kokiu nors kitu būdu, o kadangi rasti mano vargšą brolį 
beveik nėra vilties, tai aš tuo lengviau sutiksiu mirtį. 
Bei drąsuolius lydi sėkmė, ir mums gali pavykti. Žino- 
ma, skerdynės bus baisios, o kadangi mums reikia iš- 
laikyti savo autoritetą, tai turėsime būti pačioje pavo- 
jingiausioje vietoje. 

Paskutinius žodžius seras Henris ištarė liūdnu bal- 
su, bet akių blizgesys juos paneigė. Aš manau, kad 
seras Henris Kurtis tikrai labai mėgsta kautis. 

Paskui mes keletą valandų numigome. 

Auštant mus pažadino Infados, atėjęs pasakyti, kad 
Lu mieste pastebimas didelis sąjūdis ir pirmieji kara- 
liaus būriai puldinėja mūsų sargybinius. 

Mes atsikėlėme ir apsirengėme kautynėms, užsivilk- 
dami grandijų marškinius, už kuriuos šiuo metu buvo- 
me nepaprastai dėkingi. Seras Henris, nepasitenkinda- 
mas šarvais, apsirengė kaip čiabuvių karys. 

— Jei esi kukuanų žemėje, elkis taip, kaip kuku- 
anai,— pastebėjo jis, tempdamas ant plačių pečių 
spindinčius plieno šarvus, kurie gulėjo ant jo kaip nu- 
lieti. Bet tai ne viskas. Jo prašomas, Infados aprūpino 
jį pilna kariška apranga. Aplink kaklą jis prisitvirtino 
vadovaujančio karininko leopardo kailio apsiaustą, virš 
kaktos prisirišo pluoštą juodų strauso plunksnų, kurias 
nešiodavo tik aukšto laipsnio vadai, juosmenį apsi- 
juosė didžiuliu baltų jaučio uodegų raiščiu, užsimovė 
sandalius ir apsivyniojo kojas ožkos vilnų papuošalais. 
Sunkus kovos kirvis su raganosio rago kotu, apskritas, 
jaučio oda aptrauktas geležinis skydas ir atitinkamas 
kiekis svaidomųjų peilių sudarė visą jo apsiginklavi- 
mą, prie kurio jis vis dėlto pridėjo dar revolverį. Toks 
aprėdas buvo, be abejo, laukinis, bet aš turiu pasakyti, 

kad nesu matęs gražesnio reginio už šitaip apsirengusį 
serą Henrį Kurtį. Tas apdaras puikiai tiko prie jo di- 
dingo stoto, o kai atėjo Ignosis, irgi visai panašiai ap- 
sirengęs, aš pagalvojau, kad niekad nesu matęs tokių 
puikių vyrų poros. O kai dėl manęs ir Gudo, tai gran-- 
dijų šarvai mums ne taip puikiai tiko. Visų pirma, Gu- 
das užsispyrė mūvėti kelnėmis, ir tasai kresnas, ne- 
aukštas džentelmenas su monokliu ir pusiau skustu 
veidu, apsivilkęs grandijų marškiniais, rūpestingai su- 
kištais į labai nutrintas, paprastas kelnes, atrodė grei- 
čiau juokingai negu didingai. O aš, kadangi šarvai 
buvo man per dideli, užsitraukiau juos ant visų savo 
drabužių, ir dėl to jie labai nedailkai išsipūtė. Tačiau 
kelnes nusiaviau, nutaręs eiti į mūšį nuogomis kojo- 
mis, kad, reikalui esant, galėčiau lengviau pasitraukti; 
palikau tik batus. Mano kuklų apdarą sudarė ietis, sky- 
das, kurio aš visai nemokėjau vartoti, pora peilių, re- 
volveris ir milžiniška plunksna, kurią aš prisisegiau 
prie savo medžioklinės kepurės, norėdamas suteikti sau 
ko kraugeriškiausią išvaizdą. Be šių visų daiktų mes, 
aiškų, turėjome ir savo šautuvus, bet kadangi šovinių 
buvo nedaug, o mūšio metu šautuvai galėjo būti visai 
nereikalingi, liepėme Žmonėms nešioti juos paskui mus. 

Apsirengę ir paskubomis nuriję keletą kąsnių, puo- 
lėme žiūrėti, kas dedasi. Viršukalnės plokštumoje buvo 
maža rudo akmens kalvelė, naudojama dviem tiks- 
lams — kaip štabo būstinė ir kaip žvalgybos bokštelis. 
Čia mes radome Infados, apsuptą jo Pilkųjų pulko, pui- 
kiausio iš visos kukuanų armijos, to paties, kurį mes 
iš pat pradžių pamatėme tolimajame kralyje. Šis pul- 
kas, susidedąs iš trijų tūkstančių penkių šimtų stiprių 
karių, buvo la'ikomas rezerve. Vyrai būriais gulėjo 
žolėje, stebėdami karaliaus kariuomenę, slenkančią iš 

Lu ilgomis kolonomis kaip skruzdėlės. Kolonų buvo trys, 
ir jos atrodė begalinės; kiekviena turėjo mažiausiai 
vienuolika ar dvylika tūkstančių vyrų. 

Išėję iš miesto, kariai išsirikiavo, viena dalis nužy- 
giavo į dešinę, antra — į kairę, o trečia lėtai artinosi 
tiesiai į mus. 

— Aha, — sušuko Infados,— jie ruošiasi pulti mus iš 
trijų pusių. 

Tai buvo gana rimta žinia, nes mūsų padėtis kalno 
viršūnėje, turėjusioje maždaug pusantros mylios aplink, 
re:kalavo kaip galima greičiau sugrupuoti mūsų paly- 
ginti mažas gynimosi pajėgas. Kadangi negalėjome nu- 
matyti, kaip mus puls, turėjome ko geriausiai pasiruošti 
ir nusiuntėme visiems pulkams įsakymus, kad jie būtų 
pasirengę atmušti atskirus antpuolius. 


XIII SKYRIUS 
ANTPUOLIS 


Trys kolonos žingsniavo pirmyn lėtai, be jokių sku- 
botumo ir jaudinimosi žymių. Svarbiausioji, arba cent- 
rinė, kolona sustojo per kokius penkis šimtus jardų 
nuo mūsų, priešais lygumą, įsiskverbiančią į kalvą, o 
kitos kolonos tuo tarpu ruošėsi apeiti mūsų pozicijas, 
turinčias pasagos formą, kurios galai buvo atkreipti 
į Lu. Aišku, kad jie numatė pulti iš trijų pusių ir tuo 
pačiu metu. 

— O, kad turėčiau kokią patrankėlę,— aimanavo 
Gudas, žvelgdamas žemyn į glaustas karių falangas.— 
Nuvalyčiau lygumą per dvidešimt minučių. 

— Bet mes jos neturime, todėl nėra ko ir norėti. Gal 
jūs, Kvotermenai, pamėgintumėte iššauti? Žiūrėkit, kaip 
arti tas aukštas vyriškis, kuris, atrodo, jiems vadovau- 
ja. Statau du prieš vieną, kad nepataikysit, ir dar sta- 
tau sovereną!, kurį reikės sąžiningai sumokėti, jei mes 
iš čia kada nors išsikapstysime, kad jūs nepataikysit 
net iš dešimties jardų. 

Šie žodžiai mane įgėlė, ir aš, gerai užtaisęs šautu- 
vą, palaukiau, kol tas draugužis pasitraukė nuo savo 
karių per dešimtį jardų, kad galėtų geriau įsižiūrėti į 
mūsų pozicijas; jį lydėjo tik vienas karys. Tada aš atsi- 
guliau ir, parėmęs šautuvą ant akmens, nusitaikiau. 
Šautuvas, kaip ir visi ekspresai, kliudydavo tik iš pus- 
ketvirto šimto jardų, todėl, turėdamas galvoj trajekto- 
riją, aš taikiau jam į kaklą, apskaičiuodamas, kad kulka 
kliudys krūtinę. Jis stovėjo visai ramiai, ir aš turėjau 
ko puikiausią progą pataikyti, bet, nežinau — iš susi- 
jaudinimo, ar dėl vėjo, ar dėl to, kad buvo per didelis 
atstumas, štai kas atsitiko. Tikėdamasis išvysti gražų 
reginį, iššoviau ir, kai dūmai išsisklaidė, didžiausiam 
savo nepasitenkinimui, pamačiau aną vyriškį visai ne- 
paliestą, o jo palydovą, kuris stovėjo per tris žingsnius 
į kairę, gulintį, atrodo, negyvą. Karininkas, į kurį aš 
taikiau, greit apsisuko ir ėmė bėgti prie savųjų, aiškiai 
persigandęs. 

— Bravo, Kvotermenai,— riktelėjo Gudas, — jūs nu- 
gąsdinote jį. | 

Aš labai supykau, nes nemėgstu nepataikyti kitiems 
matant, jei tik galiu to išvengti. Kai žmogus sugeba 
atlikti ką nors gerai, jis ir stengiasi toj srity visą laiką 
išlaikyti savo garbę. Baisiai suerzintas savo nepasise- 


1 Soverenas —auksinė svaro sterlingų vertės moneta. 

kimo, padariau neapgalvotą dalyką. Greitai nutaikęs 
į bėgantį generolą, iššoviau antrą sykį. Vargšas išskėtė 
rankas ir puolė kniūpsčias. Šį sykį nepramečiau ir, no- 
rėdamas įrodyti, kaip mažai paisome kitų, kai paliečia- 
mas mūsų išdidumas ar geras vardas, pasakysiu, kad 
buvau tiek žiaurus, jog pajutau didžiausią pasitenki- 
nimą. | 

Pulkai, pamatę baltojo žmogaus burtų galią, garsiai 
džiūgavo; šį pasisekimą jie palaikė geru ženklu. O pul- 
kai, vadovaujami, kaip vėliau paaiškėjo, žuvusio kari- 
ninko, ėmė netvarkingai trauktis. Seras Henris ir Gu- 
das griebė šautuvus ir pradėjo šaudyti. Gudas iš visos 
širdies pyškino į tankią žmonių masę savo vinčesteriu, 
o aš irgi paleidau keletą šūvių. Taigi, kol kariai pasi-- 
traukė tiek, kad šūviai jų nebepasiekė, kiek galėjome 
spręsti, išvedėme iš rikiuotės daugiau kaip aštuonis 
vyrus. 

Kai tik nustojomą šaudę, išgirdome riksmą toli de- 
šinėje, o paskui iai suriko ir kairėje. Mus puolė 
anuodu daliniai. | 

Išgirdę tuos gafsus, prieš mus stovį kareiviai šiek 
tiek išskleidė gretas ir, garsiai dainuodami, ėmė artintis 
į kalvą lėtu žingsniu. Mes visą laiką šaudėme, Ignosis. 
irgi prie mūsų prisidėjo. Užmušėme keletą vyrų, bet tas 
tiek tepaveikė galingą ginkluotų vyrų masę, kiek mažų 
akmenėlių svaidymas gali paveikti kylančią marių 
bangą. 

Jie vis artinosi, šaukdami bei žvangindami ietimis, 
ir jau pasiekė pirmuosius sargybos postus kalvos papė- 
dėje tarp uolų. Jie ėmė žygiuoti lėčiau, nors mes ir ne- 
parodėme rimto pasipriešinimo. Atakuojantieji turėjo 
kopti į kalną ir sulėtino žingsnį, kad neuždustų. Pirmoji 
mūsų gynimosi linija buvo pusiaukelėje į kalvą, antro- 

ji —už penkiasdešimties jardų, o trečioji — ties plokš- 
tumos pakraščiu. 

O jie vis artinosi. šaukdami karo šūkį: ,„(Tvala! Tva- 
la! Čily! Čilyl (Tvala! Tvala! Mušk! Mušk!)" 

— Ignosi! Ignosi! Čily! Čily! — šaukė mūsiškiai. 

Priešai priartėjo, ir svaidomieji peiliąi ėmė skraidyti 
iš vienos pusės į kitą. Baugiai klykdamos, abi pusės 
susirėmė. 

Mūšis buvo permainingas. Kovotojai krito kaip la- 
pai rudens vėtroje. Bet netrukus išryškėjo puolančiųjų 
persvara — pirmoji mūsų gynimosi linija ėmė trauktis 
ir susiliejo su antrąja. Čia vyko žiauri kova, bet mū- 
siškiai vėl buvo atstumti ir pagaliau, po dvidešimties 
minučių nuo mūšio pradžios, į kovą stojo trečioji linija. 

Tačiau puolėjai jau buvo gerokai nuvargę, daug jų 
tarpe buvo užmuštų ir sužeistų, ir pralaužti trečiąją 
iečių užtvarą jie jau nebepajėgė. Kurį laiką tiršta žmo- 
nių masė siūbavo pirmyn ir atgal: neaišku buvo, kuo 
baigsis tie žiaurūs mūšio potvyniai ir atoslūgiai. Seras 
Henris kurį laiką stebėjo žūtbūtinę kovą degančiomis 
akimis, paskui, nė žodžio netaręs, metėsi pirmyn ir įsi- 
maišė į patį kautynių tirštį. Gudas nusekė paskui jį. 
Aš gi pasilikau kur stovėjęs. 

Kareiviai pastebėjo į kovą įsimaišiusią aukšto sero 
Henrio figūrą ir ėmė šaukti: 

— Nanzia Inkubu! (Štai dramblys!) Čily! Čily! 
Neliko jokių abejonių, kad mūsiškiams pasiseks. 
Nors puolėjai ir pašėlusiai narsiai kovojo, jie žingsnis 
po žingsnio buvo atgal šlaitu atstumti ir netvarkingai 
pasitraukė į atsargines vietas. Tuo pat metu atvyko 
pasiuntinys ir pranešė, kad kairėje pusėje antpuolis 
irgi atremtas. Aš jau sveikinau pats save, kad šiuo 
tarpu viskas baigėsi laimingai, bet, didžiausiam visų 

siaubui, pamatėme mūsiškius, kurie gynė dešiniąją pu- 
sę, priešų gaujų persekiojamus ir stumiamus per lygu- 
ią. Matyt, priešui sekėsi. 

Ignosis, kuris stovėjo greta manęs, greit apžvel- 
gė visą padėtį ir skubiai sukomandavo. Atsarginis Pil- 
kųjų pulkas, susibūręs aplink mus, tuojau išsirikiavo 
gretomis. 


Ignosis vėl sukomandavo; jo komandą pakartojo 
viršininkai, ir po akimirkos, didžiausiam savo nepasi- 
tenkinimui, pasijutau įveltas į nirtulingą artėjančio 
priešo antpuolį. Aš didvyriškai sutikau nelaimę ir, 
stengdamasis laikytis už milžiniškos Ignosio figūros, 
nukulniavau mirti, tarytum to ir tebūčiau troškęs. Po 
kelių minučių, nes laikas atrodė man labai greitai slen- 
kąs, atsidūrėme tarp bėgančių mūsų vyrų, kurie tuoj 
pat už mūsų nugarų persirikiavo; paskui aš ir pats ne- 
žinau, kas įvyko. Beprisimenu tik siaubingą susidūru- 
sių skydų tarškesį ir staiga pasirodžiusį milžiną, išvir- 
tusiomis ant kaktos lyg galvažudžio akimis, puolantį 
tiesiog mane su kruvina ietimi. Bet aš, sakau tai su pa- 
sididžiavimu, suradau išeitį. Ne vienas, manimi dėtas, 
būtų pražuvęs amžiams. Matydamas, jog galas man, 
jei liksiu stovėti kur stovėjęs, aš, palaukęs, kol toji 
baidyklė prisiartins, taip vykusiai puoliau žemėn, kad 
jis negalėjo susilaikyti ir nėrė stačia galva viršum ma- 
no išdriko kūno. Nespėjo jis atsistoti, aš pakilau ir iš- 
sprendžiau visą reikalą revolverio šūviu iš užpakalio. 

Tuoj po to kažkas parbloškė mane žemėn, ir aš nie- 
ko daugiau apie antpuolį neprisimenu. 

Atsipeikėjęs pajutau, kad guliu prie kalvelės. Ties 
manimi buvo palinkęs su ąsočiu vandens rankose 
Gudas. 

— Kaip jaučiatės, bičiuli? — susirūpinęs paklau- 
sė jis. 

Prieš atsakydamas atsistojau ir pasipurčiau. 

— Dėkui, neblogai, — atsakiau. 

— Ačiū dievui! Pamatęs, kad jus neša, baisiai nusi- 
miniau. Maniau, kad jau baigta su jumis. 

— Šį sykį ne, drauguži. Rodos, man taip trinktelėjo 
per galvą, jog aš netekau nuovokos. Kaip viskas bai- 
gėsi? 

— Jie laikinai atstumti iš visų pusių. Nuostoliai 
neapsakomai dideli: mtisų užmuštų ir sužeistų du tūks- 
tančiai, o jie turėjo nustoti kokių trijų tūkstančių. Štai 
pažvelkite, koks reginys! — jis parodė ilgas eiles vy- 
rų, žengiančių po keturis. Kiekviena grupelė nešė kaž- 
ką panašaus į odinį lovį, kuriais kukuanų armija visada 
gausiai apsirūpinusi. Kiekviename lovio kampe buvo 
po skylę rankai įkišti. Tuose loviuose, kurių skaičius 
atrodė begalinis, gulėjo sužeistieji. Juos skubiai apžiū- 
rėdavo gydytojai, kurių kiekviename pulke buvo po 
dešimtį. Jei žaizda atrodydavo nemirtina, nukentėjusį 
išnešdavo ir ko rūpestingiausiai slaugydavo. Bet, jei 
pasirodydavo, kad kario padėtis beviltiška, įvykdavo 
baisus dalykas, nors tai, be abejo, buvo pats tikriau- 
sias gailestingumas. Vienas iš gydytojų, tarytum norė- 
damas ištyrinėti žaizdą, mikliai perpiaudavo arteriją 
aštriu peiliu, ir per kelias minutes sužeistasis be skaus- 
mo numirdavo. Tą dieną daugelis šitaip mirė; tiesą 
sakant, taip mirė beveik visi sužeistieji, nes žaizda, pa- 
daryta nepaprastai plačios kukuanų ieties, dažniausiai 
neužgydavo. Daugumas vargšų nelaimingųjų gulėjo be 
sąmonės, o kiti atrodė ir nepajuntą mikliai ir neskaus- 
mingai atliekamo mirtino arterijos „piūvio“. Vis dėlto, 
tai buvo baisus reginys, ir mes nusigrįžome nuo jo. 

Niekad nebuvau taip paveiktas, kaip žiūrint į tuos šau- 
nius karius, kuriuos gelbėjo nuo skausmų kruvinomis 
rankomis gydytojai, išskyrus vieną atsitikimą, kuomet 
pamačiau, kaip suazų gentis savo nepagydomai sužeis- 
tus karius laidojo gyvus. 

Skubiai pasitraukę nuo šio baisaus reginio į kitą 
kalvelės pusę, radome serą Henrį, vis tebelaikantį ran- 
kose kruviną kovos kirvį, Ignosį, Infados ir keletą va- 
dų. Jie rimtai tarėsi. 

— Ačiū dievui, štai ir jūs, Kvotermenai! Niekaip 
negaliu suprasti, ką Ignosis nori daryti. Atrodo, kad 
nors Mes ir atmušėme antpuolį, bet Tvala gauna daug 
paspirties ir, reikia manyti, pasiryžęs nugalėti mus, iš- 
marindamas badu. 

— Tai nelabai malonu. 

— Taip. Ypač kad Infados sako, jog pasibaigusios 
vandens atsargos. 

— Viešpatie, tai tiesa,— tarė Infados.— Šaltinis ne- 
gali patenkinti tokios didelės minios reikalavimų ir 
greit visai išseks. Iki vakaro mes visi būsime ištroškę. 
Klausyk, Makumazane. Tu — išmintingas, tu, be abejo, 
matęs nemaža karų tuose kraštuose, iš kur esi atvykes, 
tai yra, jei tik žvaigždėse žmonės kariauja. Sakyk 
mums, ką turime daryti? Žuvusiųjų vieton Tvala atsi- 
vedė daug naujų žmonių. Bet jis pasimokė — vanagas 
nesitikėjo, kad garnys bus pasiruošęs. Mūsų snapas 
pervėrė jo krūtinę; daugiau Tvala nebepuls. Tačiau 
mes taip pat sužeisti, ir jis lauks, kol mes išmirsime. 
Jis vyniosis aplink mus kaip gyvatė aplink briedį. Jis 
kovos apgulimu. 

— Suprantu,—tariau aš. 

— Taigi, Makumazane, matai, kad mes nebeturime 
vandens ir labai mažai tėra maisto, todėl tenka rinktis 

viena iš trijų: dvėsti badu kaip liūtui urve, mėginti pra- 
siveržti į šiaurę, ar,— čia jis pakilo ir mostelėjo ranka 
į gausias priešų minias tolumoj,— pulti ir griebti Tvalą 
už gerklės.-.Didysis kovotojas Inkubas, kurį pats savo 
akimis mačiau kaunantis kaip buivolą pinklėse ir gul- 
dantį kirviu Tvalos kareivius, kaip kruša kad guldo 
javus, taigi, Inkubas sako: „Pulkim.' Bet dramblys vi- 
sada linkęs pulti. Na, o ką pasakys Makumazanas, klas- 
tingas senas lapinas, kurs daug yra matęs ir mėgsta 
kąsti iš pasalų? Paskutinį žodį tars karalius Ignosis, nes 
spręsti karo reikalus yra karaliaus teisė, bet mes no- 
rime išgirsti ir tavo balsą, Makumazane, o taip pat bal- 
są Žmogaus su perregima akimi. 

— Kaip tu sakai, Ignosi? — paklausiau aš. 

— Ne, mano tėve,— atsakė buvęs mūsų tarnas, ku- 
ris dabar, apsirėdęs laukinių karo apdaru, atrodė tikras 
karžygys nuo galvos iki kojų, — kalbėk tu ir leisk man, 
kurs esu tik vaikas prieš tavąją išmintį, išgirsti tavo 
Žodžius. 

Išgirdęs tokį atsakymą, aš, skubiai pasitaręs su Gudu 
ir seru Henriu, trumpai išdėsčiau savo nuomonę, kad, 
jeigu jau esame papuolę į pinkles, tai geriausias daly- 
kas, turint galvoj išsibaigusias vandens atsargas, ne- 
atidėlioti puolimo, ir patariau pulti Tvalą tuojau pat, 
„Kol žaizdos neuždžiūvo“ ir mūsų kareivių širdys „„ne- 
ištirpo kaip taukai prie ugnies“ prieš gausingesnes 
Tvalos pajėgas. Aš nurodžiau, kad, priešingu atveju, 
kai kurie viršininkai gali apsigalvoti ir susitaikyti su 
Tvala, perbėgti pas jį ir netgi išduoti mus į jo rankas, 

Pasirodo, kad šitoks mano pasiūlymas buvo sutiktas 
labai palankiai. Ir tikrai, niekad, nei prieš tai, nei po 
to, nebuvo mano žodžiai susilaukę tokios pagarbos, kaip 
kukuanų šalyje. Bet galutinį sprendimą turėjo pasakyti 

Ignosis, kuris nuo to laiko, kai buvo pripažintas teisėtų 
karalium, galėjo visur laisvai pareikšti neribotas aukš- 
čiausios valdžios teises, a šku, ir karinių reikalų vykdy- 
mą. Todėl į jį buvo nukreiptos visų akys. 

Giliai susimąstęs ir valandėlę patylėjęs, jis prabilo: 

— Inkubai, Makumazane ir Bugvane — narsūs bal- 
tieji ir mano draugai, dėde Infados ir vadai, mano širdis 
nutarė. Aš pulsiu Tvalą šiandien. Visas pasisekimas 
priklausys nuo to smūgio, o mano gyvybė taip pat; ma- 
no ir jūsų gyvybė. Klausykite — štai kaip aš pulsiu. 
Matote, kaip išsilenkia kalva, tarytum mėnulio piautu- 
vas ir į tą išsilenkimą įsikiša žalias lygumos liežuvis? 

— Matome,— atsakiau. 

— Gerai. Dabar vidudienis: žmonės valgo ir ilsisi, 
nuvargę po mūšio. Kai saulė pasisuks ir ims slinkti va- 
karop, tegu tavo pulkas, dėde, ir dar vienas pulkas nu- 
žengia į tą žalią liežuvį. Tvala, pamatęs juos, mes ten 
visas savo pajėgas, norėdamas tuos pulkus sutriuškinti. 
Bet tasai plotelis labai siauras, ir pulkai galės stoti prieš 
tave tik dalimis. Taigi, mes juos sumušime atskirai, po 
vieną, o visos Tvalos armijos žvilgsniai bus nukreipti 
į tą kovą, kuriai lygios nebuvo matęs nė vienas žmogus. 
Su tavimi, mano dėde, žengs mano bičiulis Inkubas, ir 
sudrebės Tvalos širdis, kai jis išvys Inkubo kovos kir- 
vį, žybčiojantį pirmose Pilkųjų eilėse. Aš ateisiussu an- 
truoju pulku, sekdamas jums iš paskos, ir, jei atsitiks 
taip, kad jūs būsite sumušti, liks dar karalius, galįs 
toliau kovoti. O su manimi eis išmintingasis Makuma- 
zanas. 


— Gerai, karaliau,— tarė Infados, į savo pulko su- 
naikinimą ž:ūrėdamas visiškai šaltai. 
Iš tiesų, nuostabūs žmonės tie kukuanai. Mirtis 

jiems visai nebaisi, jeigu ji ištinka juos atliekant pa- 
reigą. 

— O tuo tarpu, kai daugumas Tvalos karių stebės 
kovą,— kalbėjo Ignosis,— trečdalis mums likusių karių 
(t. y. apie šeši šimtai) nusileis dešiniuoju kalvos ragu 
ir užgrius kairįjį Tvalos kariuomenės sparną, o kitas 
trečdalis, nusileidęs kairiuoju ragu, užpuls dešinį spar- 
ną. Pamatęs, jog Tvala tuoj bus ant tų ragų pasmeig- 
tas, aš su likusiais man vyrais pulsiu tiesiai ant jo. Jei 
laimė mūsų neapleis, tai, iki naktis ims varyt savo žir- 
gus nuo vienų kalnų ant kitų, mes ramiai sėdėsime Lu 
mieste. O dabar pavalgykime ir pasiruoškim. Infados, 
pasirūp:nk, kad planas būtų įvykdytas. Luktelėkite, tegu 
mano baltasis tėvas Bugvanas eina su dešiniojo rago 
puolėjais, kad jo žėrinti akis karius padrąsintų. 

Taip paskubomis duoti nurodymai buvo ko greičiau- 
siai vykdomi, o tai bylojo apie kukuanų karinės siste- 
mos tobulumą. Nepraėjo nė valanda, kariams buvo iš- 
dalintas maisto davinys, ir jie greit pavalgė, paskui 
suformuota trys grupės, išaiškinta puolimo planas va- 
dams ir kareiviams, ir visos pajėgos, apie aštuoniolika 
tūkstančių vyrų, neskaitant sargybos prie sužeistųjų, 
buvo pilnai paruoštos mūšio veiksmams. 

Atėjo Gudas ir paspaudė rankas serui Henriui ir 
man. 

— Likite sveiki, bičiuliai, — tarė jis.— Kaip įsaky- 
ta, aš žengiu su dešiniuoju sparnu. Taigi, atėjau atsi- 
sveikinti su jumis, žinote, jei kartais netektų daugiau 
pasimatyti, — reikšmingai pridūrė jis. 

Tylomis mes paspaudėme jo ranką, rodydami tik 
tiek susijaudinimo, kiek aplamai anglai yra pratę jo 
rodyti. 

— Biaurus reikalas, — tarė seras Henris, ir jo sodrus 

balsas suvirpėjo.— Prisipažinsiu, kad nesitikiu išvysti 
rytojaus dienos šviesą. Kiek supratau, Pilkieji, su ku- 
riais aš Žžygiuosiu, turi kovoti tol, kol bus sunaikinti, 
kad sparnai galėtų prislinkti nejučioms ir apsupti Tva- 
lą. Na, tegu bus taip. Vis dėlto mirsiu vyriškai! Likite 
sveikas, bičiuli. Te dievas jus laimina! Tikiuosi, kad įūs 
liksite gyvas ir įsigysite deimantų. Bet paklausykite 
mano patarimo ir niekad neprasidėkite su pretenden- 
tais į sostą. 

Gudas spustelėjo mūsų rankas ir pasitraukė. Paskui 
atėjo Infados ir nuvedė serą Henrį į jo vietą Pilkųjų 
priešakyje, o aš, apimtas blogos nuojautos, nuėjau su 
Ignosiu į mūsų vietas antrame puolančiųjų pulke. 


XIV SKYRIUS 
PASKUTINIS PILKŲJŲ MŪŠIS 


Po kelių minučių pulkai, kuriems buvo paskirta ap- 
supti priešą, tylūs nužygiavo, rūpestingai slėpdamiesi 
už kauburėlių, kad aštrios Tvalos žvalgų akys jų ne- 
pastebėtų. 

Maždaug. po pusvalandžio išvykus kariuomenės ra- 
gams, arba sparnams, pajudėjo Pilkieji ir jų pagalbinis 
pulkas, vadinamas Buivolais. Šie du pulkai sudarė ka- 
riuomenės centrą, ir jiems buvo skirta atlaikyti pačius 
sunkiausius priešo smūgius. 

Abu pulkai buvo nenuvargę ir kupini jėgų. Rytą 
Pilkieji stovėjo atsargoj ir, atmušdami priešą, pralau- 
žusį gynybos liniją, neteko tik keleto žmonių; tada ir 

aš kovojau drauge su jais ir buvau visai be reikalo pri- 
trenktas. O kai dėl Buivolų, tai jie rytą stovėjo trečioje 
gynybos linijoje, kairiajame šone; kadangi priešas toje 
vietoje neprasilaužė net pro antrąją liniją, tai Buivolų 
pulkui beveik ir neteko kautis. 

Infados, senas prityręs karvedys, žinodamas, kaip 
svarbu pakelti karių nuotaiką prieš tokį baisų susirė- 
mimą, pasinaudojo proga ir kreipėsi į savo pulką, į 
Pilkuosius, poetiškais žodžiais. Jis aiškino, kokia garbė 
jiems tekusi — kovoti pirmosiose linijose drauge su 
baltuoju karžygiu iš žvaigždžių, jis žadėjo gausų atly- 
ginimą — galvijų ir paaukštinimą visiems, kurie liks 
gyvi Ignosiui laimėjus. 

Aš apžvelgiau ilgas juodų plevėsuojančių plunksnų 
eiles, eiles rūsčių ve'dų, ir atsidusau pagalvojęs, kad 
dar po valandėlės, jeigu ne visi, tai dauguma šių didin- 
gų, prityrusių karžygių, kurių nė vienas nebuvo jau- 
nesnis kaip keturiasdešimties metų, gulės užmušti ar 
merdės mūšio lauke. Kitaip ir negalėjo būti; su įpras- 
tiniu didiems karvedžiams protingu Žmogaus gyvybės 
nepaisymu, kuris dažnai išgelbsti kariuomenę ir padeda 
pasiekti tikslą, jie buvo pasmerkti neabejotinai pražū- 
čiai, kad galėtų laimėti likusioji armijos dalis. Jų laukė 
mirtis, ir jie tai žinojo. Jie turės vieną po kito įtraukti 
į kovą Tvalos pulkus tame siaurame žaliame plotelyje 
ir kovoti tol, kol priešas bus sunaikintas ar kol šoni- 
niai sparnai ras tinkamą progą pulti Tvalą. Bet jie nė 
kiek nesvyravo, ir aš nemačiau baimės šešėlio nė vieno 
kario veide. Štai jie — einą mirti. Jie niekad neišvys 
palaimintos dienos šviesos, o tačiau sutinka savo liki- 
mą nedrebėdami. Net tuo momentu negalėjau nepaly- 
ginti jų savijautos su savąja, kuri anaiptol nebuvo ra- 
mi, ir nepajusti jiems pavydo bei pagarbos. Niekad ne- 

buvau matęs tokio atsidavimo pareigai ir tokio visiško 
jos karčių vaisių nepaisymo. 

— Žvelkite į savo karalių! — baigdamas tarė Infa-, 
dos ir parodė į Ignosį.— Kovokite ir žūkite už jį, kaip 
ir dera narsiems vyrams. Amžinas prakeikimas ir gėda 
tam, kurs vengs mirti už savo karalių, kurs atgreš nu- 
garą priešui. Štai jūsų karalius, vadai, viršininkai ir 
kariai! Pagerbkite dabar šventąją gyvatę, o paskui se- 
kite paskui Inkubą ir mane — mes rodysime kelią į pa- 
čią Tvalos kariuomenės širdį. 

Valandėlę visi tylėjo. Staiga glaudžios karių gretos 
sugaudė, atrodė, lyg tolumoje būtų ūžusi jūra. Tai šeši 
tūkstanč:ai karių lengvai dūzgino iečių kotais į skydus. 
Gaudesys vis kilo ir kilo, garsėjo ir plėtėsi, kol nuai- 
dėjo galingas trenksmas lyg griaustinis kalnuose, pa- 
sklisdamas ore garsų vilnimis, paskui jis ėmė silpnėti 
ir lėtai nutilo. Staiga sugriaudė karališkasis pasveiki- 
nimas. 

Aš pagalvojau, kad tą dieną Ignosis tikrai galėjo 
didžiuotis; juk nė vienas Romos imperatorius nebuvo 
šitaip sveikinamas mirti žengiančių gladiatorių. 

Ignosis, atsakydamas į šį didingą pagarbos pareiški- 
mą, iškėlė kovos kirvį. Po to Pilkieji išsirikiavo trimis 
eilėmis. Kiekvienoje eilėje, neskaitant karininkų, buvo 
apie tūkstantis kovotojų. Kai paskutinė Pilkųjų eilė 
nutolo per penkis šimtus jardų, Ignosis atsistojo taip 
pat trimis eilėmis išsirikiavusių Buivolų priešaky, davė 
komandą, ir mes nužygiavome. Nereikia nė sakyti, jog 
aš ėjau nuoširdžiausiai melsdamasis, kad išneščiau 
sveiką kailį. Ne kartą buvau patekęs į keblią padėtį, 
bet nei viena nebuvo tokia nemaloni, nei viena netu- 
rėjo tiek mažai galimybių išsigelbėti. 

Kai mes pasiekėme plokštumos kraštą, Pilkieji jau 

buvo nuėję iki pusės šlaito, kurio apačioje plytėjo žole 
apaugęs liežuvis, įsiskverbęs į kalvą, kaip arklio pėda 
kad įsiskverbia į pasagą. 

Lygumoje, Tvalos stovykloje, kilo didžiausias suju- 
dimas; pulkas paskui pulką bėgo tekini, skubėdami 
pasiekti iškyšulio pradžią, kol mes buvome nespėję 
išeiti į Lu lygumą. 

Į kalvą įsiterpusi žemės juosta buvo apie trijų šimtų 
jardų ilgio; plačiausioje vietoje, ties išėjimu, ji turėjo 
ne daugiau, kaip pusketvirto šimto žingsnių pločio, 
o gale nesiekė devyniasdešimties žingsnių. Pilkieji, nu- 
sileidę nuo kalvos, susirikiavo į koloną, o, pasiekę pra- 
platėjimą, vėl išsiskleidė į tris eiles ir sustojo kaip 
įbesti. Tada mes, t. y. Buivolai, nusileidome iki juostos 
pradžios ir sustojome rezerve, už šimto jardų nuo pas- 
kutinės Pilkųjų eilės, truputį pakilesnėj vietoj, iš kur 
galėjome apžvelgti visas Tvalos pajėgas. Jo kariuome- 
nė buvo vėl pastiprinta po rytmečio mūšio ir, nepaisant 
visų nuostolių, į mūsų pusę sparčiai artinosi ne mažiau 
kaip keturiasdešimt tūkstančių karių. Priėję prie siau- 
ros žemės juostos, jie susvyravo, nes pamatė, kad į tą 
siaurumą gali įžengti tik vienas pulkas, o viduje, už 
septyniasdešimt jardų, apsuptas akmenimis nusėtų 
šlaitų ir prieinamas tik iš priekio, stovėjo garsusis Pil- 
kųjų pulkas, kukuanų armijos garbė ir pažiba, užsto- 
damas priešui kelią, kaip kadaise trys romėnai buvo 
užstoje tiltą prieš tūkstančius. Priešai susvyravo ir vi- 
siškai sustojo; jie neturėjo jokio noro suremti ietis su 
tomis trimis eilėmis rūsčių, tvirtų ir kautis pasirengu- 
sių karių. Staiga atbėgo aukštas karvedys su įprastu 
plevėsuojančių strauso plunksnų galvos papuošalu, ly- 
dimas grupės vadų ir pasiuntinių. Aš suvokiau, kad tai 
buvo ne kas kitas, kaip pats Tvala. Jis davė komandą, 

ir pirmasis pulkas, garsiai šaukdamas, puolė Pilkuosius, 
kurie tylėjo ir nejudėjo iš vietos, kol puolantieji prisi- 
artino per keturiasdešimt jardų, ir į jų skydus atsimušė 
visas debesis svaidomųjų peilių. 

Tada, staigiai surikę, jie pašoko ir puolė priekin su 
iškeltomis ietimis. Du pulkai susikibo mirtinoj kovoj. 
Tuoj pat kaip perkūno griausmas ėmė dundėti susidur- 
dami skydai; visa lyguma mirgėte mirgėjo smingančio- 
mis ietimis. Kovojanti žmonių masė siūbavo pirmyn ir 
atgal, bet šitai truko neilgai. Puolančiųjų eilės, atrodo, 
praretėjo, o Pilkieji kilstelėję lėtai persivertė per juos, 
kaip didžiulė banga kad pakyla ir persiverčia per po- 
vandeninę uolą. Mūšis baigėsi; priešų pulkas buvo vi- 
siškai sunaikintas, o Pilkųjų liko tik dvi eilės. Trečda- 
lis jų žuvo. 

Vėl sustoję petys į petį, jie tylėdami laukė antpuo- 
lio. Aš nudžiugau, pastebėjęs geltoną sero Henrio barz- 
dą. Jis vaikščiojo pirmyn ir atgal, tvarkydamas eiles. 
Taigi dar buvo gyvas! 

"Tuo tarpu mes nuėjome į susirėmimo vietą, užverstą 
ketvertu tūkstančių išsisklaidžiusių Žmonių kūnų, mi- 
rusių, mirštančių ir sužeistų; Žemė gi buvo raudona 
nuo kraujo. Ignosis davė įsakymą nežudyti sužeistų 
priešo karių; įsakymas greit apskriejo karių eiles ir, 
kiek mums teko pastebėti, jo buvo griežtai laikomasi. 
Visas tas reginys būtų sukėlęs mums siaubą, jei mes 
būtume turėję laiko apie jį mąstyti. 

O dabar naujas pulkas, kuris skyrėsi nuo kitų bal- 
tomis plunksnomis, sijonėliais ir skydais, žengė pulti 
dviejų tūkstančių Pilkųjų, laukiančių su tokia pat pikta 
lemiančia tyla kaip ir anksčiau. Kai priešas prisiartino 
per keturiasdešimt jardų, jie metėsi ant puolančiųjų 
su nesuvaldoma jėga. Ir vėl baisingai Žvangėjo susi- 

durdami skydai, ir vėl pamatėme pasikartojančią tą pa- 
čią klaikią tragediją. Bet šį kartą mūšio baigmė paaiš- 
kėjo ne taip greitai. Vienu momentu net atrodė, kad 
Pilkieji nesugebės laimėti. Puolantysis pulkas, sufor- 
muotas iš jaunų vyrų, kovojo su didžiausiu įniršiu, ir iš 
pradžių atrodė, kad savo jėga jie pastūmėjo veteranus 
atgal. Žudynės buvo baisios. Kas minutę žūdavo šimtai. 
Pro kovotojų riksmus ir mirštančiųjų aimanas, pro su- 
sidūrusių iečių žvangesį buvo girdėti be paliovos šnypš- 
čiantis garsas: „Zgy, zgy'— tai triumfavo nugalėtojai, 
varstydami ietimis kritusių priešų kūnus. 

Tačiau griežta drausmė ir tvirtas, nepajudinamas 
narsumas daro stebuklus. Mes netrukus įsitikinome, 
kad vienas senas karys vertas dvejeto jaunų. Kaip tik 
tuo metu, kai jau pagalvojome, kad Pilkiesiems galas, 
ir ruošėmės užimti jų vietas, kada jie visi bus sunai- 
kinti, staiga pro visą triukšmą išgirdau aidintį žemą 
sero Henrio balsą ir pastebėjau jį, sukantį kovos kirvį 
aukštai viršum plevėsuojančių plunksnų. Tada viskas 
pasike'tė. Pilkieji liovėsi traukęsi; jie sustojo kaip uola, 
į kurią dužo atšokdamos įnirtusios priešininkų bangos. 
Pilkieji vėl ėmė judėti, ir šį sykį pirmyn. Kadangi šau- 
namųjų ginklų nebuvo, tai dūmai netrukdė mums viską 
pamatyti. Netrukus puolimas aprimo. 

— O, jie tikri vyrai. Jie ir vėl laimės, — sušuko 
Ignosis, stovėjęs greta manęs ir griežęs dantimis iš su- 
sijaudinimo.— Žiūrėk, štai ir viskas. 

Staiga, tarytum dūmų kamuolys iš patrankos, prie- 
šininkų pulkas suiro ir puolė bėgti; tik dra:kėsi vėjyje 
baltos plunksnos. Pilkieji laimėjo, bet, deja, jų pulko 
jau nebebuvo. Iš trijų šaunių vyrų eilių, stovėjusių 
prieš keturiasdešimt minučių, iš trejeto tūkstančių stip- 
ruolių beliko ne daugiau kaip šeši šimtai krauju aptaš- 

kytų vyrų. Jie šaukė valio, mojavo ietimis, o paskui 
negrįžo prie mūsų, kaip mes tikėjomės, bet nubėgo pir- 
myn dar kokį šimtą jardų, vydamiesi priešą. Pasiekę 
nedideię aukštumėlę, jie vėl sustojo į eiles ir apsiautė 
ją trigubu ž'edu. Ir tada, ačiū dievui, nuo kalvelės aš 
vėl pamačiau serą Henrį, matyt, nesužeistą, o greta jo 
mūsų seną bičiulį Infados. Tvalos pulkai užgriuvo pa- 
smerktąjį būrelį, ir mūšis vėl užvirė. 

Tie, kurie skaito šią apysaką, tur būt, seniai paste- 
bėjo, kad, dorai šnekant, aš esu šiek tiek bailys ir visai 
nelinkęs kautis. Tačiau, to nepaisant, likimas dažnai 
pastato mane į nemalonią padėtį ir priverčia pralieti 
žmogaus kraują. Bet aš visuomet šito nekenčiau ir kaip 
beįmanydamas tausojau savąjį kraują, tat kartais ir 
tekdavo išmoningai parodyti kulnis. Bet šiuo momentu, 
pirmą sykį gyvenime, aš pajutau krūtinę liepsnojant 
kovos įkarščiu. Kariškos „Ingoldsbio Legendų“ nuotru- 
pos ir daugybė kruvinų Senojo Testamento eilučių 
kilo mano galvoje kaip grybai po lietaus; mano krau- 
jas, beveik sustingęs iš siaubo, vėl ėmė pulsuoti gyslo- 
mis. Mane apėmė laukinis troškimas žudyti be pasigai- 
lėjimo. Aš peržvelgiau glaustas karių eiles už mūsų 
ir tuoj pat paklausiau savęs, ar mano veidas irgi pana- 
šus į jų veidus. Kariai stovėjo, ištempę kaklus, gniaužy- 
dami rankas, perkreipę lūpas. Žiaurūs jų veidai buvo 
pilni alkanos mūšio aistros, o akys žibėjo kaip savo 
grobį pamačiusių pėdsekių šunų. 

Vien tik Ignosio širdis, sprendžiant iš jo palyginti 
šaltos laikysenos, ramiai, kaip visuomet, p:iakė po leo- 
pardo kailio apsiaustu, nors jis vis dar tebegriežė dan- 
timis. Aš ilgiau neiškenčiau. 

— Ar mes stovėsim čia, kol įleisime šaknis, Umbo- 

pa... tai yra, Ignosi, norėjau pasakyti, laukdami, kol 
Tvala suris mūsų brolius? 

— Ne, Makumazane,— atsakė jis,— štai atėjo mo- 
mentas. Išnaudokime jį. 

Jam bekalbant, pro žiedą ant aukštumėlės užbėgo 
naujas pulkas ir atsigrįžęs puolė Pilkuosius iš užpa- 
kalio. 

Tada Ignosis, pakeldamas kovos kirvį, davė ženklą 
pulti. Buivolai, šaukdami kukuanų karo šūkį, metėsi 
pirmyn kaip marių banga. 

Viską, kas įvyko po to, neturėsiu jėgų aprašyti. Atsi- 
menu tik pašėlusį, bet tvarkingą bėgimą, nuo kurio dun- 
dėjo žemė, staigų užpultojo pulko atsigrįžimą ir persi- 
grupavimą, paskui baisų trenksmą, kurtų balsų gaudesį 
ir nuolat žybčiojančias ietis raudoname kraujo rūke. 

Kai atsipeikėjau, pasijutau bestovįs tarp išlikusių 
Pilkųjų ties pat aukštumėlės viršūne, o už manęs sto- 
vėjo ne kas kitas, kaip pats seras Henris. Tuo momentu 
nesuvokiau, kaip aš čia patekęs, bet seras Henris vė- 
liau man pasakė, kad per pirmąją Buivolų ataką aš 
buvau atsidūręs visai prie jo, kur ir pasilikau, kai Bui- 
volai, savo ruožtu, buvo priešo atstumti. Tada seras 
Henris iššokęs iš žiedd ir įtraukęs mane vidun. 

Kas gali aprašyti tolimesnę mūšio eigą? Ant mūsų 
kas akimirką mažėjančio rato vis plūdo ir plūdo naujos 
priešų minios, o mes vis atmušdavome ir atmušdavo- 
me jas. 

Ginkluoti ietimis kariai 
It mūras gynės atkakliai; 


Vienam vos kritus,— kaip matai 
Jo vieton stodavo draugai, 


kaip puikiai, mano nuomone, kad pasakyta „Ingoldsbio 
Legendose". 

Nuostabu buvo žiūrėti į tuos narsius batalionus, 
žengiančius vienas po kito per savo žuvusių draugų 
krūvas; kartais jie net pasiimdavo ir laikydavo prie- 
šais save lavonus, į kuriuos smigdavo mūsų ietys. O 
paskui jų pačių lavonai dar padidindavo nuolat augan- 
čias krūvas. Smagu buvo regėti Infados, seną drąsų 
karžygį, tokį ramų, jog jis atrodė esąs parade. Infados 
davinėjo komandas, tyčiojosi ir net juokavo, norėda- 
mas pakelti nedaugelio išlikusių gyvų vyrų nuotaiką; 
kiekvieno naujo antpuolio metu jis stodavo kautis į pa- 
čią karščiausią vietą ir padėdavo laimėti. O dar šau- 
niau atrodė seras Henris. Strauso plunksnas buvo nu- 
kirtusi ietis; už nugaros plevėsavo ilgi geltoni plaukai. 
Jis stovėjo ten, tas didžiulis danas, nes jis tikrai buva 
danas, o jo rankos, kirvis, šarvai — viskas buvo parau- 
dę nuo kraujo. Ir niekas neišlaikydavo jo smūgių. Kai 
tik koks nors karys išdrįsdavo stoti su juo kovon, aš 
išvysdavau jo kriste krintančius smūgius. Smogdamas 
jis šaukė: „„O-hoi! O-hoi!", kaip ir jo protėviai — skan- 
dinavų karžygiai. Jo smūgiai pramušdavo skydą ir ietį, 
galvos papuošalus, plaukus ir kaukolę. Pagaliau niekas 
jau savo noru nebesiartino prie didžiojo baltojo „ta- 
gačio" (burtininko), kuris žudydavo mirtinai. 

Staiga pasigirdo riksmas: „Tvalal Tvalal" ir iš 
spūsties iššoko ne kas kitas, kaip milžiniškas vienakis 
karalius, apsiginklavęs kovos kirviu bei skydu ir su 
grandijų šarvais. 

— Kur tu, Inkubai, tu baltasis žmogau, nūdėjęs 
mano sūnų Skragą! Žiūrėk, ar ir mane gali užmušti! — 
sušuko jis ir tuo pat metu sviedė peilį tiesiai į serą 
Henrį, kuris, savo laimei, pamatė jį atlekiant ir prisi- 
dengė skydu. Peilis pervėrė skydą ir liko įsmigęs ge- 
ležinėj plokštėj po jaučio oda. 

Sušukęs Tvala puolė priekin tiesiai ant sero Hen- 
rio ir taip tvojo jam kirviu per skydą, kad tąja jėga 
parbloškė serą Henrį, tokį stiprų vyriškį, ant kelių. 

Bet viskas tuo ir baigėsi, nes tą pačią minutę iš pul- 
kų, supančių mus, atskrido baimės šauksmas. Apsidai- 
TIĘS pamačiau kas nutiko. 

Visa lyguma, dešinėje ir kairėje, mirgėjo puolan- 
čių karių plunksnomis. Mums į pagalbą ėjo supantieji 
datiniai. Jie suskubo pačiu geriausiu laiku. Visa Tva- 
los armija, kaip ir buvo išpranašavęs Ignosis, įsmei- 
gusi akis stebėjo kruviną. kovą, vykstančią aplink 
mūsų armijos centrą — dar išlikusius Pilkuosius ir Buivo- 
lus. Mūsų priešai nespėjo net pagalvoti apie apsupi- 
mą, kai šoniniai sparnai juos apsiautė; jie ne:pėjo net 
ka'p reikiant persigrupuoti gynybai, kai mūsiškiai ta- 
rytum kurtai šoko ant jų. 

Mūšio baigmė buvo išspręsta per penkias minutes. 
Užpulti iš abiejų pusių ir nugąsdinti baisių nuostolių, 
kuriuos jiems padarė Plikieji ir Buivolai, Tvalos pulkai 
šoko bėgti. Netrukus visa lyguma nuo mūsų iki pat 
Lu buvo nusėta būriais bėgančių karių, besistengiančių 
išnešti sveiką kailį. O kariai, kurie dar taip neseniai 
buvo apsupę mus ir Buivolus, išnyko tarsi stebuklas. 
Netrukus mes likome vieni, tarytum uola, nuo kurios 
nusiūgo jūros vandenys. Koks tai buvo reginys! Mi- 
rusieji ir merdintieji gulėjo aplink mus, suvirtę į krū- 
vas, šaunių Pilkų'ų beliko tik devyn'asdešimt penki. 
Vien tik iš šio pulko krito beveik trys tūkstančiai. Dau- 
gelis iš jų jau niekad nebepakils. 

— Vyrai, — ramiai tarė Infados, rišdamasis žaizdą 
rankoje ir apžvelgdamas savo pulko likučius, — jūs iš- 
la:kėte savo pulko garbę. Jūsų vaikų vaikai minės šios 
dienos kovą. 

Paskui jis atsisuko ir paspaudė ranką serui Henriui. 

— Tu didis žmogus, Inkubai,— paprastai tarė jis.— 
Aš daug laiko esu praleidęs karių tarpe ir pažinau daug 
narsuolių, tačiau nesu matęs tau lygaus. 

Tuo momentu Buivolai patraukė pro mus į Lu. Ig- 
nosis per pasiuntinį pakvietė Infados, serą Henrį ir 
mane prisijungti prie jų. Taigi, paliepę likusiems de- 
vyniasdešimčiai Pilkųjų surinkti sužeistuosius, mes nu- 
ėjome pas Ignosį, kuris pareiškė, jog, siekdamas visiš- 
kos pergalės, žengiąs į Lu, ir, jei tai bus įmanoma, no- 
rįs pačiupti Tvalą. Truputį paėjėję, pamatėme Gudą, 
sėdintį ant skruzdėlyno už kokių šimto žingsnių nuo 
mūsų. Ties juo gulėjo kukuano lavonas. 

— Jis, tur būt, sužeistas, — susirūpinęs tarė seras 
Henris. 

Vos tik jis ištarė šiuos žodžius, įvyko nemalonus 
dalykas. Kukuano lavonas, arba, tiksliau, kas mums 
tik pasirodė lavonu, staiga pašoko, nuvertė Gudą aukš- 
tyn kojomis nuo skruzdėlyno ir ėmė badyti jį ietimi. 
Siaubo apimti, ėmėme bėgti prie jų, o stiprus karys 
tvojo smūgį po smūgio apvirtusiam Gudui, kuris sulig 
kiekvienu dūriu tįstelėdavo kojas aukštyn. Pamatęs 
mus atbėgant, kukuanas trenkė paskutinį, patį įnirtin- 
giausią smūgį, sušukdamas: „Še tau, burtininke!", ir 
puolė bėgti kiek tik kojos įkabina. Gudas nejudėjo. 
Mes pamanėme, kad mūsų vargšui bičiuliui jau baig- 
ta. Liūdnai priėjome artyn ir iš tiesų baisiai nustebome 
pamatę jį, nors išblyškusį ir nusilpusį, bet su tylia 
šypsena lūpose; monoklis tebebuvo jo akyje. 

— Puikūs šitie šarvai, — sumurmėjo jis, išvydęs 
palinkusius ties savimi mūsų veidus.— Kaip jis turėjo 
nusivilti! 

Tai pasakęs, Gudas apalpo. Jį apžiūrėję, pamatėme 

sunkią žaizdą kojoje, padarytą peiliu besivejant prie- 
šą, bet grandijų šarvai apsaugojo jį nuo paskutiniojo 
užpuoliko ieties, kuri tiek tepadarė, kad nusėjo visą jo 
kūną mėlynėmis. Gudas tikrai laimingai išsigelbėjo. 
Tuo momentu mes niekuo negalėjome jam padėti, to- 
dėl paguldėme jį į pintą skydą, vartojamą sužeistie- 
siems nešioti, ir nusinešėme drauge. 

Pasiekę artimiausius Lu vartus, radome juos besau- 
gantį vieną iš mūsų pulkų, kaip Ignosis buvo įsakes, 
o kiti pulkai saugojo visus kitus miesto vartus. Pulkui 
vadovaujantis karininkas išėjo priekin, pasveikino Ig- 
nosį kaip karalių ir pranešė, kad Tvalos armija pasi- 
slėpė mieste, o Tvala irgi išsigelbėjęs, kad priešo ka- 
riuomenė, atrodo, visiškai demoralizuota ir turės pasi- 
duoti. Ignosis, pasitaręs su mumis, nusiuntė prie visų 
vartų šauklius, įsakydamas gynėjams atidaryti juos ir 
Karaliaus vardu „žadėdamas nežudyti bei atleisti vi- 
siems, kurie tik padės ginklus. Šis pranešimas neliko 
bevaisis. Netrukus, Buivolams šaukiant ir džiūgaujant, 
tiltas per griovį buvo nuleistas ir, vartai kitoje pusėje 
atsidarė. 

Saugodamiesi klastos, mes įžengėme į miestą. Gat- 
vėse stovėjo kariai, nusiminę, nuleidę galvas, sudėję 
prie kojų ietis ir skydus. Kai Ignosis žengė pro juos, 
jie atidavinėjo jam karališką pagarbą. Mes žygiavome 
pirmyn, tiesiog į Tvalos kralį. Pasiekę didžiulę aikš- 
tę, kur prieš kelias dienas buvome stebėję karių ap- 
žiūrą ir kerėtojų medžioklę, radome ją visai tuščią. 
Ne, ne visiškai tuščią, nes ten, tolumoj, prie trobos 
sėdėjo Tvala su vienu vieninteliu palydovu — Ga- 
gula. 

Nyku buvo žiūrėti į Tvalą, pasidėjusį šalia kovos 
kirvį, nuleidusį galvą ant šarvuotos krūtinės, sėdintį 


188 


vienos vienintelės sužiedėjusios senės draugijoje. Ne- 
paisant jo visų žiaurumų ir piktų darbų, mane staigiai 
pervėrė užuojautos jausmas jam, „kritusiam iš savo 
aukštybių'. Nei vieno kareivio iš visos armijos, nei 
vieno dvariškio iš šimtų, tūpčiojusių aplink jį, nei vie- 
nos žmonos! Niekas nepasiliko su juo drauge sutikti 
likimo ir pasidalinti nelaimės kartėlio. Vargšas lauki- 
nis! Jam, kaip ir daugeliui, teko patirti, kad žmonės 
akli visiems nugalėtiesiems, kad tasai, kurs silpnas ir 
pralaimėjęs, ras maža draugų ir maža užuojautos. O 
Tvala, aiškų, ir nebuvo to nusipelnęs. 

Įžengę pro vartus, mes nuėjome per aikštę tiesiai 
prie buvusio karaliaus. Pulkas sustojo per penkiasde- 
šimt jardų, o mes, lydimi būrelio sargybinių, nuėjome 
prie jo. Gagula visą laiką žiauriai mus plūdo. Kai mes 
prisiartinome, Tvala pirmą sykį pakėlė plunksnomis 
papuoštą galvą ir įsmeigė į savo laimingą varžovą Ig- 
nosį vienintelę akį, kuri, atrodo, degė slaptu įniršiu 
taip pat ryškiai, kaip ir didysis deimantas ant jo 
kaktos. 

— Sveikas, karaliau! — karčiai pašiepdamas, tarė 
jis.— Tu, kurs valgei mano duoną, o paskui, baltųjų 
žmonių burtų pagalba suviliojai mano pulkus ir sunai- 
kinai mano armiją, sveikas! Kokį likimą skirsi man, 
karaliau? 

— Tokį pat, koks ištiko mano tėvą, kurio soste tu 
sėdėjai daugel metų,— nuskambėjo rūstus atsakymas. 

— Gerai. Aš parodysiu tau, kaip reikia mirti, kad 
atsimintum šitai, kai išmuš tavoji valanda. Štai saulė 
skęsta kraujyje,— jis ištiesė kruviną kirvį liepsnoto, 
besileidžiančio kamuolio link.— Gerai, kad ir manoji 
saulė nusileis drauge su ja. O dabar, karaliau, aš pasi- 
ruošęs mirti, bet noriu mirti kaudamasis, kaip reika- 

lauja karališkieji kukuanų papročiai!. Tu negali atsi- 
sakyti, nes priešingu atveju net tie bailiai, kurie šian- 
dien išbėgiojo, tai palaikytų gėda. 

— Leidžiu: Pasirink, su kuo nori kautist Aš pats 
su tavimi kautis negaliu, nes karalius kaunasi tik mū- 
šio metu. 

Niūri Tvalos akis apžvelgė mūsų eiles nuo pradžios 
iki galo ir valandėlei stabtelėjo ties manimi. Vėl pa- 
sijutau baimės apimtas. Kas bus, jei jis pasirinks pra- 
džiai kautis su manimi? Kokia gi kova su tuo vilties 
netekusiu, šešių pėdų aukščio plačiapečiu laukiniu? 
Jau geriau imti ir iš karto nusižudyti. Aš skubiai su- 
mečiau, kad atsisakysiu nuo kovos, net jei mane už 
tai išgintų iš kukuanų krašto. Jau verčiau būti išgin- 
tam, nei sukapotam į keturias dalis kovos kirviu. 

Pagaliau [vala prabilo: 

— Inkubai, ką tu pasakysi? Ar tęsime tai, ką šian- 
dien esame pradėję, ar teks man pavadinti tave bai- 
liu, bailiu iki pat kaulų smegenų. 

— Ne,— skubiai įterpė Ignosis,— tu nesikausi su 
Inkubu. 

— Jei jis bijo, nesikausiu,— atsakė Tvala. 

Nelaimei, seras Henris suprato šią pastabą, ir krau- 
jas mušė jam į veidą. 

— Aš kausiuos su juo,— tarė seras Henris.— Pa- 
matys jis, ar aš bijau. 

— Dėl dievo meilės,— maldavau aš,— nerizikuoki- 
te savo gyvybe, kaudamasis su tuo nuožmiu žmogum. 
Visi, kas matė jus šiandien, žinos, kad jūs nesate bailys. 


! Kukuanuose yra toks įstatymas, kad joks karališkojo „krau- 
jo vyriškis negali būti nužudytas, jei pats nesutinka, tačiau jis nie- 
kad neatsisako. Jam leidžiama pasirinkti priešininkus, ir, kara- 
liui patvirtinus, jis kaujasi su jais iš eilės, kol vienas jų jį užmuša. 

— Aš kausiuos su juo,— rūsčiai atsakė seras Hen- 
ris.— Jokia gyva būtybė nepavadins manęs bailiu. Aš 
pasiruošęs! 

Jis žengė priekin ir iškėlė kirvį. 

Aš laužiau rankas, matydamas tokį kvailą donki- 
chotiškumą. Bet jis buvo nutaręs kautis, ir aš, aišku, 
negalėjau jo sustabdyti. 

— Nesikauk, mano baltasis broli — tarė Ignosis, 
švelniai paliesdamas sero Henrio ranką,— tu pakanka- 
mai koveisi, ir jeigu dabar kas nors tau nutiktų, mano 
širdis plyštų pusiau. 

— Aš kausiuos, Ignosi,— atsakė seras Henris. 

— Gerai, Inkubai. Tu narsus vyras. Bus puiki ko- 
va. Žiūrėk, Tvala, Dramblys pasiruošęs. 

Buvęs karalius žiauriai nusijuokė, žengė į priekį ir 
sustojo priešais Kurtį. Valandėlę jiedu taip stovėjo, ir 
besileidžianti saulė nutvieskė jų augalotus kūnus, ap- 
siausdama juos ugnimi. Tai buvo lygi pora. 

Pakėlę kirvius, jiedu ėmė suktis vienas aplink kitą. 

Staiga seras Henris šoko pirmyn ir trenkė Tvalai 
baisų smūgį, bet tas pasitraukė. Smūgis buvo toks 
stiprus, kad seras Henris prarado pusiausvyrą, 0 prie- 
šas nedelsdamas išnaudojo šią progą. Apsukęs sunkų 
kovos kirvį aplink galvą, jis. trenkė juo su siaubinga 
jėga. Mano širdis nusirito į užkulnius. Maniau, kad 
jau viskas baigta. Bet ne; seras Henris suspėjo vikriai 
pakišti skydą po smūgiu. Viršutinis skydo kraštas nu- 
lėkė šalin, o kirvis pataikė į kairįjį petį, bet smūgis jau 
nebuvo toks smarkus, kad pavojingai sužeistų. Tučtuo- 
jau seras Henris sudavė antrą smūgį, kurį Tvala su- 
tiko taip pat prisidengdamas skydu. Paskui sekė smū- 
gis po smūgio, nuo kurių jiedu dangstėsi skydais arba 
visai išvengdavo. Minia jaudinosi vis labiau ir labiau; 

pulkas, stebėjęs kovą, pamiršo drausmę, prisiartino, 
šaukė ir aikčiojo po kiekvieno smūgio. Kaip tik tuo 
momentu Gudas, gulėjęs ant žemės šalia manęs, atsi- 
gavo iš alpulio, atsisėdo ir suvokė kas įvyko. Aki- 
mirksniu jis pašoko ir, įsikibęs mano rankos, ėmė 
strykčioti ant vienos kojos šen bei ten, tampydamas 
„drauge ir mane, drąsindamas serą Henrį šūksniais. 

— Trenk, bičiuli! — šūkalojo Gudas. — Gerai tren- 
kei! Duok dar sykį! — panašiai rėkavo jis ir toliau. 

Netrukus seras Henris, atrėmęs skydu naują smū- 
gį, taip trinktelėjo priešininkui, kad perkirto jo skydą, 
stiprius grandijų šarvus ir giliai sužeidė jam petį. Su- 
kaukęs iš skausmo ir įsiutimo, Tvala, nesigailėdamas 
jėgų, trenkė atgal su tokiu smarkumu, kad perkirto 
savo priešininko kirvio kotą, padarytą iš raganosio 
rago ir apkaustytą plienu, ir sužeidė Kurčiui veidą. 

Kai platus mūsų didvyrio kirvis nukrito žemėn, Bui- 
volai sušuko iš baimės. Tvala, iškėlęs savo ginklą, 
šaukdamas puolė ant sero Henrio. Aš užsimerkiau. Vėl 
atvėręs akis pamačiau, kad sero Henrio skydas guli 
ant žemės, o jis pats didžiulėmis rankomis laiko Tva- 
lą apglėbęs per liemenį. Jiedu siūbavo į abi puses, 
gniauždami vienas kitą kaip meškinai, įtempę galin- 
gus muskulus, kovodami dėl brangios gyvybės ir dar 
brangesnės garbės. 

Sukaupęs paskutines jėgas, Tvala kilstelėjo anglą 
nuo žemės, ir jie abu nugriuvo, risdamiesi vienas per 
kitą. Tvala stengėsi smogti Kurčiui kirviu į galvą, o 
seras Henris bandė įsmeigti pro Tvalos šarvus peilį, 
kurį buvo išsitraukęs iš už diržo. 

Tai buvo galinga kova ir siaubingas reginys. 

— Čiupk jo kirvį! — suklykė Gudas. 

Matyt, mūsų kovotojas išgirdo jo žodžius. Paleidęs 

peilį, jis griebėsi kirvio, bet jis buvo pririštas buivolo 
odos juostele prie Tvalos riešo. Raičiodamiesi vienas 
per kitą, jiedu kovėsi kaip laukinės katės, uždusę ir 
sunkiai kvėpuodami. Staiga juostelė trūko, o seras 
Henris, dėdamas visas pastangas, išsilaisvino. Ginklas 
liko jo rankose. Jis tučtuojau pašoko ant kojų; iš 
žaizdos veide tekėjo raudonas kraujas. Tvala taip pat 
pašoko. Išsitraukęs iš už diržo sunkų peilį, jis smeigė 
jį Kurčiui į krūtinę. Smūgis buvo tikslus ir smarkus, 
tačiau tie, kurie dirho šarvus, gerai žinojo savo me- 
ną. Šarvai atlaikė plieną. Baisiai suklykęs, Tvala dūrė 
dar sykį, ir peilis vėl atšoko. Seras Henris susvyravo 
ir žengė atgal. Tvala. dar sykį puolė pirmyn. Jam be- 
siartinant, mūsų didysis anglas sukaupė visas jėgas ir, 
apsukęs sunkų kovos kirvį aplink galvą, trenkė juo 
iš visų jėgų. Iš tūkstančių gerklių suaidėjo nustebimo 
šauksmas. Štai! Tvalos galva tarytum nušoko nuo pe- 
čių, nukrito žemėn, pasišokėdama nusirito prie Igno- 
sio kojų ir ten sustojo. Valandėlę Tvalos kūnas sto- 
vėjo tiesus, o kraujas čiurkšlėmis tryško iš perkirstų 
arterijų; paskui jis krito žemėn, dusliai bumpteldamas, 
o auksinis antkaklis nuriedėjo į šalį. Seras Henris, nu- 
silpęs ir netekęs daug kraujo, sunkiai sudribo ant 
Tvalos kūno. 

Seras Henris buvo tučtuojau pakeltas, ir rūpestin- 
gos rankos ėmė pilti vandenį jam ant veido. Netru- 
kus jis plačiai atvėrė dideles pilkas akis. Jis buvo 
gyvas. 

Saulė jau nusileido. Nuėjęs prie žemėje gulinčios 
Tvalos galvos, atrišau nuo jo negyvos kaktos deiman- 
tą ir įteikiau jį Ignosiui. 

— Paimk jį, — tariau, — teisėtasai kukuanų kara- 
liau. 

Ignosis užsirišo diademą ant kaktos ir, nuėjęs prie 
begalvio savo priešo lavono, užkėlė koją ant jo plačios 
krūtinės ir užtraukė giesmę ar greičiau pergalės him- 
ną, tokį gražų ir tokį laukinį, kad aš bijau, jog nesu- 
gebėsiu jį aprašyti. Kartą esu girdėjęs vieną filologą 
puikiai skaitant graikų poetą Homerą ir prisimenu, kad 
skambios eilės stingdyte stingdė mano kraują. Ignosio 
giesmė, giedama tokia pat gražia ir skambia kalba kaip 
senovės graikų, padarė man beveik tolygų įspūdį, nors 
buvau baisiai nuvargintas sunkaus darbo ir daugybės 
pergyvenimų. 

— Dabar, — pradėjo jis, — dabar mūsų sukilimas 
nuskendo pergalėj, o mūsų piktybę pateisino jėga. 

Ryto metą pakilo engėjai ir pasipurtė; jie apsikai- 
šė plunksnomis ir pasiruošė karui. 

Jie pakilo ir stvėrė savo ietis. Kareiviai sušuko 
viršininkams: ,,„Veskite mus!", o viršininkai šaukė ka- 
raliui: ,„Vadovauk kovai!“ 

Išdidūs jie pakilo — dvidešimt tūkstančių ir dar 
dvidešimt tūkstančių vyrų. 

Jų plunksnos uždengė žemę, kaip paukščio plunks- 
nos kad uždengia jo lizdą; jie kratė savo ietis ir šūkavo, 
taip, jie svaidė savo ietis prieš saulę; jie troško mūšio 
ir džiūgavo. 

Jie stojo prieš mane; greit bėgo stipruoliai, norė- 
dami nužudyti mane, ir šaukė: „Cha! Chal jisai jau 
beveik negyvas!" 

Tada aš kvėptelėjau į juos, ir mano kvapas buvo 
kaip audra; ir štai — nebėra jų. 

Mano žaibai pervėrė juos; mano iečių žaibai su- 
badė jų galybę; aš parbloškiau juos žemėn savo bal- 
so griausmu. 

Jie iškriko, jie išnyko, jie išsisklaidė kaip rytme- 
čio migla. 

Jie virto maistu varnoms ir lapėms, o kovos lau- 
kas prisigėręs jų kraujo. 

Kur dingo galiūnai, ryto metą pakilę? 

Kur dingo išpuikėliai, kurie purtė savo plunksnas 
ir šaukė: „Jisai jau beveik negyvas''? 

Nusviro jų galvos, bet jie nemiega, jie guli išdriki, 
bet tai ne miegas. 

Jie pamiršti; jie nukeliavo į tamsybes ir daugiau 
nebegrįš; taip, kiti nusives jų žmonas, o vaikai jų ne- 
beminės. 

O aš, aš — karalius! Suradau savo lizdą kaip erelis. 

Štai! Toli aš klaidžiojau nakčia, 0 aušrai tekant grį- 
žau pas savo mažuosius. 

Glauskitės po mano sparnų šešėliu, žmonės, o aš 
jus paguosiu, ir nereikės jums daugiau baimintis. 

Geras dabar metas, grobio metas. 

Bandos kloniuose — mano, o mergaitės kraliuose 
taip pat mano. 

Žiema praėjo, vasara čia pat. 

Dabar Nelaimė uždengs savo veidą, o Gerovė su- 
klestės visame krašte kaip lelija. 

Džiūgaukite, džiūgaukite, mano žmonės! Tegu visa 
šalis džiūgauja, kad priespauda nublokšta, o ašai — 
karalius. 

Jis nutilo, o iš tirštėjančios tamsos atsiliepė duslus 
atsakas: 

— Tu karalius. 

Taigi, manoji pranašystė Tvalos pasiuntiniui išsi- 
pildė: nepraėjo nei dvi paros, kai begalvis Tvalos la- 
vonas sustingo ties jo vartais. 

XV SKYRIUS 
GUDAS SUSERGA 


Kautynėms pasibaigus seras Henris ir Gudas buvo 
nunešti į Tvalos trobą, kur nuėjau ir aš. Nuo pergy- 
vento įtempimo ir nutekėjusio kraujo jiedu buvo visai 
nusilpę. Ne ką geresnė buvo ir mano paties savijauta. 
Aš labai ištvermingas ir galiu pakelti daugiau, negu 
dauguma žmonių, gal dėl to, jog esu liesas ir gerai 
užsigrūdinęs. Tačiau tą vakarą buvau visiškai išsisė- 
męs ir, kaip paprastai tokiais atvejais, man ėmė skau- 
dėti senąją, liūto padarytą žaizdą. Galva plyšo iš 
skausmo nuo smūgio, kurį buvau gavęs rytą, kai ma- 
ne pritrenkė iki sąmonės netekimo. Ir aplamai sunku 
būtų buvę rasti nelaimingesnį trejetą, kaip mes tą va- 
karą. Guodėmės nors tuo, kad esame labai laimingi, 
būdami čia, nors ir nukentėję, užuot drybsoję negyvi 
lygumoje kaip daugelis tūkstančių narsių vyrų, kurie 
rytmetį dar buvo sveiki ir stiprūs. Padedami gražiosios 
Folatos, tapusios mūsų, o ypač Gudo tarnaite po to, kai 
išselbėjome jos gyvybę, mes vargais negalais išsivil- 
kome iš grandijų šarvų, kurie dvejetui iš mūsų ap- 
saugojo gyvybes. Nusivilkę pamatėme ant savo kūnų 
daugybę mėlynių. Nors plieno grandys ir apsaugojo 
nuo žaizdų, bet nuo mėlynių negalėjo apsaugoti. Se- 
ras Henris ir Gudas buvo tiesiog sėte nusėti mėlynė- 
mis. Netrūko jų ir man. Folata atnešė mums vaistų — 
gardžiai kvepiančių sutrintų žolių lapų, kurie, uždėti 
ant žaizdų, žymiai sumažindavo skausmus. Bet mėly- 
nės, nors ir labai jas skaudėjo, nekėlė tiek nerimo, 
kaip sero Henrio ir Gudc žaizdos. Gudo „puiki balta 
koja" buvo kiaurai perst.cigta per patį minkštimą; iš 

jos nutekėjo daug kraujo, gi Sero HenN6 skruostas 
smarkiai perkirstas Tvalos kovos kirvio. Visa laimė, 
kad Gudas buvo šioks toks gydytojas. Kai tik atnešė 
jo mažą dėželę su vaistais, jis primityvios kukuanų 
lempelės šviesoje visai neblogai išvalė ir susiuvo pirma 
sero Henrio, o po to ir savo žaizdą. Paskui jis storai 
užtepė žaizdas kažkokiu antiseptiniu tepalu iš mažo 
indelio dėžutėje, o mes aprišome jas savo nosinių 
skiautėmis. p 

Tuo tarpu Folata išvirė mums kažkokio stipraus vi- 
ralo, nes buvome per daug nuvargę, kad galėtume val- 
gyti ką nors kita. Užsrėbę viralo, mes sugriuvome ant 
krūvų didžiulių kailinių kilimų, kuriais buvo išklota 
mirusiojo karaliaus troba. Kokia keista likimo ironi- 
ja — seras Henris, žmogus, kurs užmušė karalių, mie- 
gojo dabar jo guolyje, susisupęs jo apklotu. 
“ Aš sakau miegojo, nors po tokios dienos iš tiesų 
sunku buvo užmigti. Visų pirma, aplinkui aidėjo 


Atsisveikinimai su merdinčiaisiais 


ir mirusiųjų -apraudojimai. 


Iš visų pusių sklido dejonės moterų, kurių vyrai, 
sūnūs ar broliai žuvo kovoje. Nieko nuostabaus, kad 
jos dejavo: juk apie dvidešimt tūkstančių vyrų, be- 
veik trečdalis kukuanų armijos, žuvo toje baisioje ko- 
voje. Širdis plyšo gulint ir klausantis, kaip šaukiami 
tie, kurie jau niekad nebegrįš. Tik dabar aš supratau, 
kaip siaubinga tai, ką mes padarėme dėl vieno žmo- 
gaus garbės. Tačiau apie vidurnaktį nenumaldomas mo- 
terų verksmas susilpnėjo. Pagaliau įsigalėjo tyla, ku- 
rią retkarčiais sutrikdydavo ilgas, veriantis klyksmas, 
sklindąs iš gretimos, už mū. * esančios trobos. Vėliau 


197 


patyriau, jog tai Gagula apraudojo žuvusį karalių 
Tvalą. 

Aš truputį numigau, nuolat atsibusdamas ir pašok- 
damas; man atrodė, kad aš vis tebedalyvauju šiurpiuo- 
se praėjusios paros įvykiuose. Čia man atrodė, kad aš 
matau karį, nudėtą mano paties rankos, taikantį į ma- 
ne nuo kalno viršūnės; čia jaučiausi vėl esąs ant kal- 
velės, garbingame rate Pilkųjų, įvykdžiusių nemirtin- 
gą žygdarbį atlaikant Tvalos pulkus; čia regėjau rie- 
dančią pro save plunksnomis apkaišytą, kruviną Tva- 
los galvą su griežiančiais dantimis ir degančia akimi. 

Pagaliau naktis šiaip taip praėjo. Aušrai sušvitus, 
pamačiau, jog mano bičiuliai miegojo ne geriau už 
mane. Gudas smarkiai karščiavo. Netrukus jis ėmė 
kliedėti ir spiaudyti kraujais. Matyt, beprasmiškai 
stengdamasis persmeigti didžiule ietimi grandijų šar- 
vus, kukuanų karys pažeidė kokius nors vidaus orga- 
nus. O seras Henris, nepaisant žaizdos veide, kuri kliu- 
dė valgyti ir visai neleido juoktis, atrodė visai neblo- 
gai. Bet jis buvo toks sustingęs ir nusikamavęs, jog 
negalėjo nei krustelėti,. 


Apie aštuntą valandą mus aplankė Infados. Jisai, 
tas senas karys, po vakarykščio triūso buvo beveik 
nepasikeitęs, nors ir sakėsi nemiegojęs visą naktį. Jis 
labai džiaugėsi, matydamas mus, ir spaudė mums ran- 
kas, bet nuoširdžiai nusiminė dėl blogos Gudo savijau- 
tos. Aš pastebėjau, kad į serą Henrį jis kreipiasi su 
ypatinga pagarba, tarytum tasai būtų buvęs kažkas 
aukštesnio už žmogų. Ir tikrai, mes vėliau sužinojome, 
kad visa kukuanų šalis žiūrėjo į serą Henrį kaip į ant- 
gamtišką būtybę. Kareiviai kalbėjo, kad joks žmogus 
negalėtų kovoti taip, kaip seras Henris kovojo, o po 
tokios sunkios, kruvinos dienos dar užmušti Tvalą, ne 

tiktai kad karalių, bet patį stipriausią karį kukuanų 
žemėje, vienu smūgiu nukertant jaučio Tvalos kaklą. 
Šis smūgis tapo priežodžiu kukuanų žemėje; kiekvie- 
nas nepaprastas kirtis ar kitoks jėgos pasireiškimas 
buvo vadinamas „Inkubo smūgiu". 

Infados papasakojo, kad Ignosiui pasidavė visi 
"Tvalos pulkai. Vadai iš visos šalies irgi ėmė praneši- 
nėti pasiduodą. Tvalos mirtis nuo sero Henrio rankos 
užkirto kelią tolimesnėms pasipriešinimo galimybėms; 
Skraga buvo vienintelis jo sūnus, taigi, neliko gyvas 
joks varžovas. 

Aš užsiminiau, kad Ignosis priplaukė savo sostą per 
kraują. Senasis vadas gūžtelėjo pečiais. 

— Taip, — atsakė jis — bet kukuanus galima iš- 
laikyti ramius tik retkarčiais nuleidžiant jiems kraujo. 
Teisybė, daugelis žuvo, bet liko moterys, ir kiti greit 
užims kritusiųjų vietas. Kurį laiką kraštas bus ramus. 

Kiek vėliau mus trumpai valandėlei aplankė Igno- 
sis. Ant kaktos jis ryšėjo karališkąją diademą. Žiūrėda- 
mas į jį, besiartinantį su karališku orumu, nuolankių 
sargybinių lydimą, negalėjau neprisiminti aukštaūgio 
zuluso, kuris prieš keletą mėnesių Durbane prašėsi pri- 
imamas į darbą, negalėjau nepamąstyti, kaip keistai 
kartais pasisuka laimės ratas 

— Sveikas, karaliau,— tariau pakildamas. 

— Taip, Makumazane. Pagaliau karalius — jūsų 
trijų dešiniųjų rankų dėka, — greitai atsakė jis. 

Jis papasakojo, kad viskas einą gerai ir jis manąs, 
porai savaičių praslinkus, suruošti didžiulę šventę, pa- 
sirodyti žmonėms. 

Aš paklausiau, kaip jis nutaręs pasielgti su Gagula. 

— Ji yra piktasis mūsų krašto genijus, — atsakė 
jis, — ir aš nužudysiu ją drauge su kitomis burtininkė- 

mis. Ji gyveno taip ilgai, kad niekas neprisimena ją 
buvus jaunesnę. Ji visada mokydavo Žžynes ir pavers- 
davo kraštą nekenčiamu dangaus akyse. 

— Bet ji daug žino, — tariau.— Lengviau sunaikin- 
ti žinojimą, Ignosi, negų, jį įsigyti. 

— Taigi, — susimąstęs tarė jis.— Ji, tik ji viena ži- 
no. paslaptį tų „Trijų žynių“ prie kurių veda didysis 
kelias, kur laidojami karaliai, kur sėdi tylieji. 

— Taip, ir kur yra deimantų. Nepamiršk savo pa- 
žado, Ignosi. Tu turi nuvesti mus į kasyklas, jeigu net 
reikėtų išsaugoti Gagulos gyvybę, kad ji parodytų 
kelią. | 

— Nepamiršiuų, Makumazane. Aš pagalvosiu apie 
tai, ką tu pasakei. | 

Kai Ignosis išėjo, aš nuėjau pažiūrėti Gudo ir ra- 
dau jį baisiai kliedintį. Karštis iš žaizdos buvo persi- 
metęs į visą kūną ir dar pakilo nuo vidinio negala- 
vimo. Per keturias ar penkias dienas jo padėtis pasi- 
darė visai kritiška. Aš tvirčiausiai įsitikinęs, kad jis 
būtų miręs, jei Folata nebūtų nuolat jį slaugiusi. 

Moterys visame pasaulyje vienodos, nežiūrint, ko- 
kios jos spalvos. Tačiau taip keista buvo stebėti tą 
tamsią gražuolę, dieną naktį palinkusią ties karščiuo- 
jančio vyriškio guoliu ir. vikriai, švelniai, kaip prity- 
rusi medicinos sesuo, atliekančiį gailestingas paslau- 
gas. Pirmomis naktimis aš bandžiau jai padėti, bandė 
taip pat ir seras Henris, atsigavęs iš savo sustingimo. 
Tačiau jinai nekantriai kentė mūsų kišimąsi ir paga- 
liau pareikalavo palikti ją vieną, sakydama, kad mes 
tik trukdome ligoniui. Ir ji buvo teisi. Dieną naktį Fo- 
lata sėdėjo prie Gudo ir slaugė jį, duodama tik vieną 
vienintelį vaistą — čionykštį gaivinantį gėrimą iš pie- 
no, kuriame buvo primaišyta tam tikros rūšies tulpių 

svogūnėlių sulčių, ir vaikydama nuo jo muses. Man ir 
dabar stovi prieš akis tas vaizdas, kurį mačiau eilę 
naktų prastos lempelės šviesoje: sulysusiu veidu ir 
plačiai atvertomis spindinčiomis akimis Gudas plepa 
visokiausius niekus ir neramiai blaškosi, o greta jo, 
ant žemės, atsišliejusi nugara į sieną, sėdi švelniaakė, 
grakšti kukuanų gražuolė; jos nuvargęs veidas pilnas 
begalinės užuojautos, o gal net kažko daugiau, nei 
užuojauta. 

Dvi dienas mes manėme, kad Gudas mirs. Slankio- 
jome aplink su geliančiomis širdimis. Tik Folata ne- 
tikėjo tuo. 

— Jis gyvens, — sakė ji. 

Aplink buvo tylu, nes karaliaus įsakymu visi gy- 
ventojai, išskyrus mane ir serą Henrį, buvo iškelti tri- 
jų šimtų metrų spinduliu nuo Tvalos trobos, kurioje 
gulėjo ligonis, kad joks triukšmas netrikdytų sergan- 
čiojo. Kartą, penktąją jo ligos naktį, aš kaip paprastai 
kelios valandos prieš /eidamas gulti, nuėjau pažiūrėti, 
kokia jo Gedijauja, 7 

Atsargiai įžengiau į trobą. Lempa stovėjo ant grin- 
dų, ir jos šviesoje aš pamačiau Gudą, nebesiblaškantį, 
o gulintį visai ramiai. 

Štai pagaliau baigta! Iš širdgėlos man prasiveržė 
kažkas panašaus į kūkčiojimą. 

— Tšš...— išgirdau balsą, sklindantį iš tamsaus 
šešėlio už Gudo galvos. 

Tada, priėjęs arčiau, aš išvydau, kad jis ne miręs, 
o tik giliai miega, kietai suspaudęs savo nelaimingoje 
baltoje rankoje plonus Folatos pirštelius. Krizė pra- 
ėjo, jis gyvens. Šitaip jis išmiegojo aštuoniolika va- 
landų. Aš nenoriu pasakoti, nes bijau, kad manimi nie- 
kas nepatikės, jog toji pasišventusi mergaitė visą laiką 

išsėdėjo šalia ligonio, bijodama pajudėti ir ati- 
traukti ranką, kad jo neprižadintų. Niekas nežinos, ko- 
kias kančias ji iškentėjo — nutirpusi, sustingusi, išvar- 
gusi, nekalbant jau apie alkį. Kai Gudas pagaliau 
nubudo, Folatą turėjo išnešti, nes ji nebegalėjo pa- 
judinti nutirpusių kojų. 

Liga pakrypo į gerąją pusę, ir Gudas ėmė sparčiai 
taisytis. Kai jis jau beveik pasveiko, seras Henris pa- 
pasakojo Gudui, kiek jis skolingas Folatai. Kada se- 
ras Henris ėmė pasakoti, kaip ji išsėdėjo aštuoniolika 
valandų, bijodama pajudėti, kad nepažadintų miegan- 
čiojo, doro jūreivio akys prisipildė ašarų. Jis apsisu- 
ko ir nuėjo tiesiai į tą trobą, kur Folata gamino mums 
priešpiečius (mes vėl gyvenome savo senuose būstuo- 
se), pasivadinęs mane už vertėją, jeigu jam kartais ne- 
pavyktų išdėstyti savo minčių, tik aš turiu pasakyti, 
kad ji visuomet nuostabiausiai jį suprasdavo, nors 
Gudo zulusų kalbos žodynas buvo nepaprastai menkas. 

— Pasakykit, — tarė Gudas,— jog aš dėkingas jai, 
kad išgelbėjo mano gyvybę, ir niekad nepamiršiu jos 
gerurmc. | 

Aš išverčiau, o jos tamsus veidas, man rodos, pa- 
raudo. 

Atsisukusi į jį tuo skubiu ir grakščiu judesiu, kuris 
visada primindavo man laukinio paukščio skrydį, ji, 
žiūrėdama į Gudą didelėmis rudomis akimis, atsakė: 

— Ne, viešpatie, tai mano viešpats pamiršta! Ar 
ne jis išgelbėjo mano gyvybę, ar nesu aš jo tarnaitė? 

Jūs pastebėsite, kad ta jaunoji ledi, atrodo, buvo vi- 
siškai pamiršusi, jog, vaduojant ją iš Tvalos nagų, da- 
lyvavau aš ir seras Henris. Bet toks jau moterų būdas! 
Prisimenu, kad mano brangioji žmona buvo tokia pat. 

Po šio trumpo pokalbio grįžau nuliūdęs. Man ne- 

patiko meilūs mis Folatos žvilgsniai, nes aš gerai ži- 
nojau fatališką palinkimą įsimylėti, būdingą visiems 
jūreiviams aplamai, o Gudui — ypač. 

Yra du dalykai žemėje, kurių, kiek aš patyriau, ne- 
galima išvengti: sulaikyti zulusą nuo kovos, o jūreivį 
nuo įsimylėjimo, esant nors menkiausiai pagundai! 

Po šių įvykių praslinkus kelioms dienoms, Ignosis 
sušaukė didžiąją „indabą“ (tarybą), ir buvo kukuanų 
šalies „indunų"“ (viršininkų) galutinai pripažintas ka- 
raliumi. Tasai reginys, kartu su didele kariuomenės ap- 
žiūra, buvo labai įspūdingas. Likę gyvi Pilkieji buvo 
iškilmingai pastatyti prieš visą kariuomenę; jiems vie- 
šai padėkota už puikų elgesį didžiojo mūšio metu. 
Kiekvieną iš jų karalius gausiai apdovanojo galvijais 
ir visiems aliai vieno suteikė karininkų laipsnius nau- 
jai formuojamame Pilkųjų pulke. Skersai ir išilgai ku- 
kuanų žemės buvo paskelbtas įsakymas, kad mus, kol 
tik pagerbiame šalį savo buvimu, sveikintų karališ- 
kuoju pasveikinimu, kad visur priimtų taip iškilmingai 
ir su tokia pagarba, kaip, pagal šalies papročius, pri- 
imamas pats karalius. Mums buvo viešai suteikta gy- 
vybės ir mirties teisė. Gi Ignosis visų žmonių akivaiz- 
doje prisiekė, kad jokio žmogaus kraujas nebus pra- 
lietas be teismo ir išnyks šalyje kerėtojų medžioklės. 

Kai iškilmės pasibaigė, mes palaukėme Ignosio ir 
pareiškėme, jog mums dabar rūpi atskleisti kasyklų 
paslaptį, į kurias vedė Saliamono kelias, ir paklausė- 
me, ar jis sužinojęs ką nors apie jas. 

— Bičiuliai, — atsakė jis,— štai ką aš patyriau. Ten 
sėdi trys didžiulės statulos, kurias čia vadina Tyliai- 
siais ir kurioms Tvala būtų pateikęs auką — mergaitę 
Folatą. Giliai kalnuose yra didelis urvas, kuriame lai- 
dojami karaliai. Ten jūs rasite ir Tvalos kūną, sėdintį 

šalia kitų, anksčiau mirusių. Yra ten ir didelė duobė, 
iškasta seniai jau mirusių žmonių, ieškojusių tikriau- 
siai tų akmenų, apie kuriuos jūs kalbate. Natalyje gir- 
dėjau žmones šnekant, jog tokių akmenų esama Kim- 
berlyje. Ten, Mirties Buveinėje, yra slaptas kambarys, 
kurį žino tik karalius ir Gagula. Bet paslaptį žinojęs 
Tvala nebegyvas, o aš nežinau nei kur jis, nei kas ja- 
me yra. Pas mus yra padavimas, jog kadaise, prieš 
daugelį amžių, baltasis žmogus perkopė kalnus, o kaž- 
kokia moteris nuvedė jį į šlaptąjį kambarį ir parodė 
turtus. Tačiau jis nespėjo nieko pasiimti, nes jinai iš- 
davė jį tuometiniam karaliui, kuris ištrėmė baltąjį at- 
gal į kalnus, o nuo tos dienos joks žmogus nebuvo į 
tą kambarį įžengęs. 

— Šis pasakojimas teisingas, Ignosi, nes mes ra- 
dome baltąjį kalnuose, — tariau aš. 

— Taip, mes jį radome. O aš esu pažadėjęs, kad, 
jeigu jūs rasite kambarį ir akmenis jame... 

— Akmuo ant tavo kaktos įrodo, kad jų ten yra,— 
įterpiau aš, rodydamas į didžiulį deimantą, kurį buvau 
nuėmęs nuo negyvo Tvalos kaktos. 

— Gal būt. Jei akmenys tenai, — tarė jis, — jūs gau- 
site jų tiek, kiek tik begalėsite pakelti, jeigu tikrai no- 
rėsite mane palikti, mano broliai. 

— Pirmiausia mes turime surasti kambarį, — ta- 
riau aš. 

— Yra tik vienas žmogus, galįs jį tau parodyti — 
Gagula. 

— O jeigu ji nepanorės? 

— Tada ji mirs, — rūsčiai atsakė Ignosis.— Aš ją 
tik tam ir palikau gyvą. Žiūrėsim, tegul ji pasirinks. 

Jis pašaukė pasiuntinį ir liepė atvesti Gagulą. 

Ji atėjo po keleto minučių, plūsdama sargybinius, 
kurie ją vilko. 

— Paleiskite ją,— tarė karalius sargybiniams. 

Kai tik šie paleido ją, tas senas sudžiūvęs ryšulys, 
nes ji labiausiai ir buvo panaši į ryšulį, sudribo ant 
grindų į krūvą, iš kurios žibėjo pora blizgančių, pik- 
tų lyg gyvatės akių. 

— Ko norite iš manęs, Ignosi? — sucypė ji — Jūs 
neišdrįsite manęs paliesti. Jei paliesite, aš nužudysiu 
jus čia besėdint. Saugokitės mano burtų. 

— Tavo burtai neišgelbėjo Tvalos, senoji vilke, 
nepakenks jie ir man,— atsakė Ignosis.— Klausyk, štai 
ko norime iš tavęs: parodyk kambarį, kuriame su- 
krauti žibantieji akmenys. 

— Cha! Cha! Niekas to nežino, tik aš,— cypė ji, — 
o aš niekad tau nepasakysiu. Baltieji velniai išeis iš 
čia nieko nepešę. 

— Tu pasakysi. Aš priversiu tave pasakyti. 

— Kaipgi, karaliau? Didis esi, bet ar gali savo jėga 
išplėšti tiesą iš moters? ž 

— Sunku, bet aš vis dėlto tai padarysiu. 

— Kaipgi, karaliau? 

— O taip, — jei nepasakysi, mirsi lėta mirtimi. 

— Mirtil —suklykė ji iš siaubo ir įsiutimo.— Tu 
neišdrįsi manęs paliesti. Nežinai, žmogau, kas aš esu. 
Kaip manai, kiek man. metų? Aš pažinojau jūsų tėvus 
ir jūsų tėvų tėvų tėvus. Aš buvau čia, kai šalis dar 
buvo jauna. Kai ji pasens, aš vis čia būsiu. Aš nemir- 
siu, nebent tik netikėtai nužudytų, nes niekas neišdrįs 
manęs paliesti. 

— O aš vis dėlto tave nudėsiu. Klausyk, Gagula, 
nedorybių motina, tu tokia sena, kad negali mylėti gy- 
venimo. Ką reiškia gyvenimas tokiai senai raganai kaip 

tu, neturinčiai nei išvaizdos, nei figūros, nei plaukų, 
nei dantų — nieko, išskyrus tik piktybę ir nedoras 
akis? Tave užmušti, Gagula, bus tik pasigailėjimas. 

— Kvaily! —klykė ta sena nedorėlė,— tu prakeik- 
tas Kvaily, manai, kad gyvenimas malonus tik jau- 
niems? Tai netiesa, ir tu nieko neišmanai apie žmogaus 
širdį, jei šitaip kalbi. Iš tiesų gi, jauniems mirtis dažnai 
esti laukiama viešnia, nes jie gali jausti. Jie myli ir 
kenčia, jie pergyvena, regėdami savo mylimuosius, ke- 
liaujančius šešėlių kraštan. O seni nejaučia, jie nemyli, 
cha, cha, jie juokiasi, matydami artimą, žengiantį į 
tamsybes. Cha, cha, jie juokiasi, žiūrėdami į nedorybes, 
daromas po saule. Jie myli tik gyvenimą, šiltą šiltą 
saulę ir tyrą tyrą orą. Jie bijo šalčio, bijo šalčio ir tam- 
sos. Cha! Cha! Cha! 

Ir senoji ragana ėmė raitytis žemėje, šiurpiai juok- 
damasi. 

— Baik savo nedoras šnekas ir atsakyk, — piktai ta- 
rė Ignosis, — parodysi, kur yra akmenys, ar ne? Jei ne- 
parodysi — mirsi, mirsi tūojau pat. 

Jis stvėrė ietį ir iškėlė ją aukštyn. 

— Nerodysiu! Tu neišdrįsi manęs nužudyti, neiš- 
drįsi! Tasai, kurs nužudys mane, bus prakeiktas per 
amžius. 

Ignosis lėtai leido ietį žemyn, kol ji ėmė smigti į 
gulinčių skarmalų krūvą. Siaubingai suklykusi, ji pa- 
šoko ir vėl susmuko ant Žemės. 

— Ne, aš parodysiu. Tik leisk man gyventi, leisk 
sėdėti saulėje ir čiulpti gabalėlį mėsos, o aš tau pa- 
rodysiu. 

— Gerai. Taip ir maniau, kad rasiu būdą su tavimi 
susitarti. Rytoj tu su Infados ir mano baltaisiais bro- 
liais tenai nueisi. Ir žiūrėk, neapgauk, nes jeigu nepa- 

rodysi tos vietos, mirsi lėta mirtimi. Aš tariau savo 
Žodį. 

— Aš neapgausiu, Ignosi. Aš visada tesiu savo žodį, 
cha, cha, cha! Kartą viena moteris parodė tą vietą bal- 
tajam, ir štai jį ištiko nelaimė,— jos piktos akys žybte- 
lėjo.— Ji irgi buvo Gagula. Gal būt, toji moteris — 
tai aš. 

— Meluoji,— tariau aš, — nuo to laiko praėjo trys 
šimtai metų. 

— Gal būt, gal būt. Kai žmogus ilgai gyvena, jis 
pamiršta. Gal tai buvo mano motinos motina, kuri man 
viską papasakojo, tačiau jos vardas tikrai buvo Gagula. 
Bet įsidėmėk: toje vietoje, kur yra žėrintys Žaisleliai, 
jūs rasite odinį maišiuką, pilną akmenų. Žmogus prisi- 
krovė maišiuką, bet neišnešė jo. Jį ištiko nelaimė, sa- 
kau aš, nelaimė jį ištiko! Gal mano motinos motina 
šitai pasakojo. Linksma bus kelionė — eidami pamaty- 
sime mūšyje žuvusiųjų kūnus. Jie jau nebeturės akių, 
šonkauliai bus pliki. Cha! Cha! Chal 


XVI SKYRIUS 


MIRTIES BUVEINĖ 


Trečios dienos vakare po aprašytų pereitame sky- 
riuje įvykių mes apsistojome keliose trobelėse „Trijų 
Žynių" papėdėje —taip buvo vadinamas trikampis 
kalnų, į kuriuos vedė didysis Saliamono kelias. Būrelį 
sudarė mūsų trejetas, Folata, kuri patarnavo mums, 
o ypač Gudui, Infados, neštuvuose nešama Gagula, kur 
ji visą dieną murmėjo ir plūdosi, ir grupė sargybinių 

bei palydovų. Kalnai, arba tiksliau trys kalnų viršū- 
nės, nes jų apačią sudarė vientisa masė, buvo, kaip jau 
esu minėjęs, trikampio formos. Taigi viena viršūnė 
stūksojo dešinėje, kita — kairėje, o trečioji — tiesiai 
prieš mus. Niekad nepamiršiu tų trijų, rytmečio saulės 
nušviestų viršūnių. Aukštai, aukštai virš mūsų į mėly- 
nas aukštybes stiebėsi susiviję-sniego vainikai. Žemiau 
sniego ribos raudonavo pievos, priaugusios laukinių 
viržienojų. Tiesiai prieš mus, į vidurinio kalno papėdę, 
kilo baltas didžiojo Saliamono kelio kaspinas. Jis bai- 
gėsi už penkių mylių. Ten buvo galukelė. 

Tegu verčiau pats skaitytojas įsivaizduoja, kaip be 
galo susijaudinę leidomės į kelionę tą rytmetį. Paga- 
liau mes jau netoli tų nuostabių kasyklų, dėl kurių 
prieš trejetą šimtų metų taip nelaimingai Žuvo senasis 
portugalų donas, o paskui jo nelaimingasis ainis — ma- 
no vargšas bičiulis ir, ko mes labiausiai bijojome, gal 
taip pat ir Džordžas Kurtis, sero Henrio brolis. Nejaugi 
ir mūsų laukia tokia pat lemtis po viso to, ką iškentė- 
jome? Nelaimė juos ištiko, kaip sakė senoji Gagula. 
Argi ir mus nelaimė ištiks? Ir, eidamas paskutinį to 
gražaus kelio tarpą, negalėjau nepajusti kažkokios 
prietaringos baimės. Man rodos, kad tą pat jautė ir 
Gudas su seru Henriu. 

Apie pusantros valandos mes žengėme viržienojų 
apsuptu keliu ir žengėme taip sparčiai, kad Gagulos 
neštuvų nešėjai vos spėjo mus sekti, o ji pati cypė, 
kad sustotume. 

— Lėčiau ženkite, baltieji žmonės, — kalbėjo ji, iš- 
kišusi pro užuolaidas savo biaurų, raukšlėtą veidą ir 
įsmeigusi į Mus žibančias akis, — ko skubate sutikti ne- 
laimę, kuri ir taip jus ištiks, jūs lobių ieškotojai? 

Ir ji nusijuokė tuo šiurpiu juokų, nuo kurio mane 

nukrėsdavo drebulys ir kuris valandėlei atšaldė mūsų 
entuziazmą. 

Tačiau mes žengėme vis pirmyn, kol priėjome pla- 
čią, apskritą, nuožulniais kraštais duobe, skiriančią 
mus nuo centrinės viršūnės. Ji buvo daugiau kaip trijų 
šimtų pėdų gylio ir turėjo apie pusę mylios aplink. 

— Ar atspėjote, kas čia yra? — paklausiau aš sero 
Henrio ir Gudo, kurie nustebę žiūrėjo žemyn į tą bai- 
siąją skylę. 

Jie papurtė galvas. 

— Tai aiškų, kad jūs niekad nesate mate deimantų 
kasyklų Kimberlyje. Dabar jau tikrai galima pasakyti, 
jog čia yra Saliamono Deimantų Kasykla. Pažvelkite 
čionai, — tariau aš, rodydamas kietą mėlynąjį molį, kurį 
dar galima buvo pamatyti tarp žolių ir krūmokšnių, 
dengiančių duobės šlaitus, — formacija čia ta pati. Esu 
tikras, kad, nusileidę apačion, rastume pailgas lipnaus 
mėlynojo molio gyslas. Pažvelkit į tenai, — parodžiau 
aš į eilę nugludintų lėkštų akmenų, suklotų nedidelėje 
nuožulnumoje po vandens srovele, senais amžiais iš- 
kirsta uoloje, — aš būsiu ne aš, jeigu tai ne stalai, kaž- 
kada naudoti moliui nuplauti nuo deimantų. 


Ties šia duobe, kuri ir buvo pažymėta senojo donc 
žemėlapyje, didysis kelias šakojosi, supdamas ją iš 
abiejų pusių. Daugelyje vietų kelias buvo nuklotas vien 
plačiais, stambiais akmens blokais, matyt, dėl to, kad 
neįgriūtų duobės kraštai. Mes greit ėjome keliu, sku- 
bėdami sužinoti, kas gi tie trys riogsą daiktai, kuriuos 
pastebėjome dar šiapus duobės. Priėję arčiau pamatėme 
kažkokius kolosus ir teisingai įspėjome, jog tai esama 
tų pačių Tyliųjų, kurių taip baiminasi kukuanai. Ta- 
čiau visą Tyliųjų didybę mes pajutome tik visai prisi- 
artinę. Per dvidešimt žingsnių viena nuo kitos, ant 

didžiulių akmens pjedestalų, išraižytų nežinomais rašme- 
nimis, buvo trys milžiniškos sėdinčių žmonių statu- 
los — du vyrai ir moteris; jos žvelgė žemyn, į kelią per 
lygumą, kuri tęsėsi šešiasdešimt mylių iki Lu miesto. 
Visos statulos, skaičiuojant nuo karūnuotų galvų iki 
pjedestalo, turėjo apie dvidešimt pėdų aukščio. 

Nuogos moters statula buvo kupina didžio ir rūs- 
taus grožio, bet, nelaimei, šimtmečių darganos suga- 
dino jos veido bruožus. Abipus jos galvos kilo pusmė- 
nulio ragai. Dvi vyrų statulos, priešingai, buvo su dra- 
bužiais. Jų veidai — siaubingi, ypač sėdinčio dešinėje; 
jis atrodė kaip tikras velnias. Esantysis kairėje buvo 
ramaus veido, bet jo šaltumas gąsdino. Tai buvo ne- 
žmoniško žiaurumo šaltis, tokio žiaurumo, kaip paste- 
bėjo seras Henris, kurį senovės Žmonės priskirdavo bū- 
tybėms, sugebančioms daryti gera, bet galinčioms ste- 
bėti žmonijos kančias, jeigu ir be džiaugsmo, tai bent 
nesikankiniant. Šios trys statulos, sėdinčios vienat- 
vėje ir amžiais žvelgiančios per lygumą, sudarė tikrai 
baimę įkvepiantį reginį. Apžiūrinėjant šiuos kukuanų 
vadinamus Tyliuosius, mus pagavo smalsumas, kieno gi 
rankos juos sukūrė, kas iškasė duobę ir nutiesė kelią. 
Staiga, taip bežiūrint ir besistebint, aš prisiminiau (nes 
gerai žinojau Senąjį Testamentą), kad Saliamonas buvo 
suklydęs, garbindamas svetimus dievus. Trejeto iš jų 
vardus aš prisiminiau — Aštoreta, sidoniečių deivė, 
Čemošas, moabitų dievas, ir Milkomas, Amono vaikų 
dievas. Aš pastebėjau savo draugams, kad šios trys fi- 
gūros galėjo vaizduoti tas netikras dievybes. 

— Hm,— tarė seras -Henris, kuris buvo nemenkas 
klasikų žinovas ir koledže gavęs už tai aukštą laips- 
nį, — gal ir teisybė. Senovės žydų Aštoreta — finikiečių 

Astartė, o finikiečiai Saliamono laikais buvo garsūs 

pirkliai. Astartė, kuri vėliau tapo graikų Afrodite, buvo 
vaizduojama su pusmėnulio ragais, o čia, ant šios mo- 
ters kaktos, kaip tik ir yra tokie ragai. Gal šiuos kolo- 
sus bus pastatęs koks finikiečių valdininkas, kasyklų 
prižiūrėtojas? Kas gali žinoti! 

Taip mums apžiūrinėjant šias nepaprastas gilios se- 
novės liekanas, atėjo Infados ir, pasveikinęs Tyliuosius 
pakeldamas ietį, paklausė, ar mes tuoj norėsime žengti 
Mirties Buveinėn, ar pirmiau pavalgysime. Jei mes pa- 
siruošę tuojau eiti, tai Gagula jau sutinkanti mus vesti. 
Buvo ne daugiau kaip vienuolikta valanda, 0 smalsu- 
mas mus deginte degino. Todėl pareiškėme, jog norime 
eiti tuojau pat, o aš pasiūliau pasiimti maisto, nes ga- 
lime ir ilgiau urve užtrukti. Tuojau buvo atnešti Ga- 
gulos neštuvai, ir toji ledi pati iš jų išlipo. Tuo tarpu 
Folata, man paprašius, įdėjo į nendrių pintinę džiovin- 
tos žvėrienos — biltongo — ir porą ąsočių su vandeniu. 
Tiesiai prieš mus, per penkiasdešimt žingsnių nuo ko- 
losų, kilo stati uola, turinti daugiau kaip aštuoniasde- 
šimt pėdų aukščio, palengva nuožulnėjanti į viršų ir 
sudaranti pagrindą didingai, sniegu vainikuotai viršū- 
nei, kuri stūksojo per tris tūkstančius pėdų viršum mū- 
sų galvų. Vos išsikapsčiusi iš savo neštuvų, Gagula pik- 
bikštavo stačios uolos link. Mes nusekėme paskui ją 
ir priėjome siaurą, labai skliautuotą angą, primenančią 
įėjimą į kasyklų požemį. 

Gagula laukė mūsų su ta pačia pikta šypsena siau- 
bingame veide. 


— Na, baltieji žmonės iš žvaigždžių — suspiegė 
ji, — didieji kariai — Inkubai, Bugvane ir Makumaza- 
ne, ar jūs pasiruošę? Štai aš čia ir noriu įvykdyti savo 

viešpaties karaliaus įsakymą: parodyti jums žėrinčiųjų 
akmenų sandėlį. 

— Mes pasiruošę,— tariau aš. 

— Gerai, gerai! Stiprinkite savo širdis, kad pakel- 
tumėte tai, ką pamatysite. Ar eisi ir tu, Infados, kurs 
išdavei savo poną? 

Infados susiraukdamas atsakė: 

— Ne, aš neisiu. Ne man ten eiti. Bet tu, Gagula, 
prikąsk liežuvį ir, žiūrėk, tinkamai elkis su viešpačiais. 
Tu atsakai už juos ir, jei bent plaukas nukris nuo jų 
galvų — mirsi. Gagula, nors būtumei penkiasdešimt 
kartų žynė. Girdi? 

— Girdžiu, Infados. Aš pažįstu tave —tu visada 
mėgai skambius žodžius. Prisimenu, dar vaikas būda- 
mas tu grasindavai savo motinai. Bet tai jau seniai 
buvo. O tu nebijok, nebijok: aš gyvenu tam, kad vyk- 
dyčiau karaliaus valią. Daugelio karalių įsakymus aš 
vykdžiau, Infados, kol pagaliau jie ėmė vykdyti manuc- 
sius. Cha! cha! Aš einu pažiūrėti į jų veidus dar sykį, 
ir į Tvalos taip pat! Eime, eime, štai lempa,— ir ji iš- 
sitraukė iš po kailinių didelį, pilną alyvos indą su mei- 
dų dagtimi. 

— Ar tu eisi, Folata? — paklausė Gudas baisiai dar- 
kyta kukuanų kalba, kurią jis stengėsi patobulinti, va- 
dovaujamas tos jaunos ledi. 

— Aš bijau, viešpatie,— baikščiai atsakė mergaitė. 

— Tai duok man krepšį. 

— Ne, viešpatie, jeigu eisi tu, eisiu ir aš. 

„Velniam tau eiti! — pamąsčiau aš.— Neatrodo, 
kad mes kada nors iš čia išeitume.“ 

Nieko daugiau netarusi, Gagula išnyko praėjime, 
kuris buvo toks platus, kad greta galėjo eiti du žmo- 
nės, ir visai tamsus. Klausydami cypiančio Gagulos bal- 

so, vadinančio mus pirmyn, mes ėjome drebėdami ir 
apimti baimės, kuri dar padidėjo, kai išgirdome stai- 
giai plazdenant sparnus. 


— Ei, kas čia? — šūktelėjo Gudas.— Kažkas užkliu- 
dė mano veidą. 


— Šikšnosparniai,— atsakiau.— Eime. 


Nuėję, kiek galėjome spėti, apie penkiasdešimt 
žingsnių pastebėjome, kad praėjime darosi šviesiau. 
Dar valandėlė, ir mes atsidūrėme pačioj nuostabiausioj 
vietoj, kokią tik yra regėjusios žmogaus akys. Jei skai- 
tytojas įsivaizduos esąs pačioj didžiausioj katedroj, 
nors ir belangėj, bet silpnai nušviestoj iš viršaus (ma- 
tyt, šviesa patekdavo pro vamzdžius, įtaisytus skliau- 
tuotose, šimto pėdų aukščio lubose), tai jis galės tik 
maždaug numanyti nepaprastą to urvo dydį. Skirtumas 
buvo tik tas, jog šis gamtos sutvertas urvas pasirodė 
esąs aukštesnis ir erdvesnis už bet kokią žmogaus sta- 
tytą katedrą. Bet tuojau pastebėjome, kad nepaprastas 
urvo dydis nėra didžiausias šios vietos stebuklas. Urve, 
per visą jo ilgį, stūksojo milžiniškos kolonos, kurios 
atrodė esą ledinės, o iš tiesų buvo didžiuliai stalakti- 
tai. Nesugebu aprašyti visą pritrenkiantį tų baltų špato 
kolonų didingumą ir grožį. Kai kurios iš jų buvo ne 
mažesnės kaip dvidešimties pėdų skersmens papėdėse 
ir šovė aukštyn, kilnios ir grakščios tiesiai į tolimus 
skliautus. Kitos kolonos dar tik formavosi. Ant akme- 
ninės aslos pamatėme kažką panašaus į apgriuvusias 
graikų šventovių kolonas, kaip pasakė seras Henris, 
o aukštai viršuje vos bebuvo galima įžiūrėti milžiniš- 
ką, nuo lubų kabantį varveklį. Žiūrinėdami mes išgir- 
dome tą procesą bevykstant: švelniai tekštelėjo ant 
apatinės kolonos nuo tolimo varveklio nukritęs van- 

dens lašas. Ant kai kurių kolonų lašas nukrisdavo kar- 
tą per dvi ar tris minutes. Būtų įdomiu apskaičiuoti, per 
kiek laiko, esant tokiam lašėjimo dažnumui, gali susi- 
daryti, sakysim, aštuoniasdešimties pėdų aukščio ir de- 
šimties pėdų skersmens kolona. Kad šis darbas vyko 
labai lėtai, pakanka ir tokio pavyzdžio. Vienoje kolo- 
noje buvo grubiai iškalta kažkas panašaus į mumiją, 
prie kurios galvos sėdėjo, kaip mums pasirodė, vienas 
iš Egipto dievų; aišku, tai buvo senojo pasaulio ka- 
syklų darbininko rankų darbas. Šis meno kūrinys buvo 
iškaltas maždaug žmogaus ūgio aukštyje, per penkias 
pėdas nuo žemės. Šitaip kiekvienas šaunuolis, ar jis 
būtų finikiečių darbininkas, ar britų vaikezas, mėgsta 
įamžinti save gamtos šedevrų sąskaiton. Darbas atlik- 
tas maždaug prieš trejetą tūkstančių metų, o kolona 
dar nebuvo galutinai susiformavusi ir beturėjo tik aš- 
tuonias pėdas aukščio — taigi, per tūkstantį metų ji 
priaugdavo po vieną pėdą, arba po colį su viršum per 
šimtmetį. Bestovėdami išgirdome krintant vandens lašą. 

Kai kurie stalaktitai buvo labai keistų formų — ma- 
tyt, vanduo ne visą laiką lašėdavo į tą pačią vietą. Vie- 
nas didžiulis masyvas, kuris galėjo sverti apie šimtą 
tonų, buvo labai panašus į dailiai mezginiais išpuoštą 
sakyklą; kitas priminė keistus žvėris. Urvo sienos at- 
rodė nuklotos dramblio kaulo raižiniais, panašiais į 
speigo piešinius ant lango stiklų. 

Iš erdvios didžiosios salės ėjo mažesni urveliai, pri- 
meną, anot sero Henrio, didelių katedrų koplyčias. Kai 
kurios koplyčios buvo didelės, o kelios — visai mažiu- 
lytės. Tai buvo puikus pavyzdys, kaip gamta atlieka savo 
darbą pagal tuos pačius nesikeičiančius įstatymus, vi- 
siškai nepaisydama dydžio. Pavyzdžiui, viena mažytė 
niša buvo ne didesnė už lėlės namelį, o tačiau galėjo 

būti visos salės modeliu, nes joje taip pat lašėjo van- 
duo, karojo mažučiai varvekliai ir tokiu pat būdu for- 
mavosi kolonos. 

Bet mes neturėjome tiek laiko, kiek būtume norėję 
pašvęsti šios gražios vietovės tyrinėjimui; mūsų nelai- 
mei, Gagula atrodė visai nesidominti stalaktitais — jai 
terūpėjo atlikti savo pareigą. Tai mane juo smarkiau 
supykdė, nes aš labai norėjau patirti, jei tik bus įma- 
noma, kokiu būdu čionai patekdavo šviesa, kieno ran- 
kos tai padarė — žmogaus ar gamtos — ir kuriam tiks- 
lui šviesa buvo reikalinga čionai senovėje. Teko pasi- 
guosti viltimi, kad viską nuodugniai ištirsime grįždami 
atgal, ir toliau sekti paskui savo šiurpiąją vadovę. 

Ji vedė mus tolyn, tiesiai į didžiulio tylaus urvo 
galą, kur buvo kita anga, tik ne skliautuota, kaip pir- 
moji, o keturkampė, panaši į Egipto šventyklų duris. 

— Ar jūs pasiruošę įžengti į Mirties Buveinę? — 
paklausė Gagula, aiškiai norėdama mus pagąsdinti. 

— Vesk, Makduie,— iškilmingai tarė Gudas, vaiz- 
duodamas nenusigandusį, Kaip ir mes visi, išskyrus tik 
Folatą, kuri stvėrė Gudą už rankos, ieškodama apsi- 
gynimo. 

— Darosi vis baisiau,— tarė seras Henris, žvelgda- 
mas į tamsią angą.— Ženkite, Kvotermenai — seniores 
priores!. Neverskime senąją ledi laukti! — ir jis man- 
dagiai praleido mane į avangardą, už ką aš jam širdies 
gilumoje visai nebuvau dėkingas. 

„Tuk, tuk“, — bilsnojo senosios Gagulos lazda; ji 
kulniavo pirmyn, biauriai kikendama. Apimtas kažko- 
kios neišaiškinamos nelaimės nuojautos, aš nesiryžau 
žengti. 


I! Seniores priores (lot) — vyresni — pirmieji. Vert. 

— Na, eik pirmyn, drauguži,— tarė Gudas, —o tai 
atsiliksime nuo mūsų gražiosios vadovės. 

Šitaip paragintas, aš įžengiau pro angą ir, paėjęs 
apie dvidešimt žingsnių, pasijutau esąs tamsioje, ke- 
turiasdešimt pėdų ilgio, trisdešimt pėdų pločio ir tiek 
pat aukščio patalpoje, kuri, atrodo, buvo iškirsta kalne 
"senaisiais amžiais. Ši patalpa nebuvo taip gerai apšvies- 
ta kaip didžioji stalaktitų salė, ir pirmas dalykas, ką aš 
įėjęs pamačiau, buvo masyvus akmeninis stalas, ištįsęs 
per visą patalpos ilgį, o gale jo stūksojo didžiulė balta 
figūra, apsupta kitų Žmogaus ūgio figūrų. Paskui pa- 
stebėjau kažkokį rudą daiktą, sėdintį pačiame stalo 
viduryje. Po valandėlės, kai mano akys priprato prie 
tamsos ir aš pamačiau, kas per daiktai ten buvo, kiek 
tik įkabindamas šokau bėgti laukan. Bendrai, nesu ner- 
vingas, ir mane mažai tejaudina visoki prietarai, kurių 
kvailumą patvirtino gyvenimas. Bet dabar turiu prisi- 
pažinti, jog tas reginys mane baisiai pritrenkė. Jei ne 
seras Henris, kuris pagriebė mane už pakarpos ir su- 
laikė, tai švenčiausiai tikiu, jog per penkias minutes 
būčiau išėjęs iš stalaktitų urvo ir niekas nebūtų galė- 
jęs mane priversti vėl ten įžengti, net žadėdamas visus 
Kimberlio kasyklų deimantus. Bet seras Henris stipriai 
laikė mane, ir aš sustojau, nepajėgdamas išsivaduoti. 
Tačiau po akimirkos, kai jo akys priprato prie tamsos, 
jis paleido mane ir ėmė šluostyti prakaitą nuo kaktos. 
Kai dėl Gudo, tai jis patylom nusikeikė, o Folata puolė 
jam ant kaklo ir suklykė. 

Viena tik Gagula kikeno balsu ir ilgai. 

Tai buvo baisus reginys. Pačiame ilgojo akmeninio 
stalo gale, laikydama rankose didelę baltą ietį, sėdėjo 
milžiniško, daugiau kaip penkiolikos pėdų aukščio 
žmogaus skeleto pavidalo Mirtis. Ji laikė ietį, iškėlusi 

aukštai virš galvos, tarytum ruošdamasi smeigti. Kita 
ranka gulėjo prieš ją ant stalo tokioje padėtyje, kaip 
žmogaus, besiruošiančio pakilti, o visas liemuo buvo 
palinkęs į priekį taip, kad stuburas ir išsiviepusi, šviesi 
kaukolė su tuščiomis akiduobėmis kyšojo tiesiai prieš 
mus. Žandikauliai buvo praviri, tarytum ji būtų norė- 
jusi į mus prabilti. 

— Didis dieve! — sušnibždėjau aš.— Kas gi tatai 
galėtų būti? 

— O kas čia per daiktai? — paklausė Gudas, rody- 
damas į baltą už stalo sėdinčiųjų grupelę. 

— O anas, po galais, kas per daiktas, — tarė seras 
Henris, rodydamas į rudą, ant stalo sėdintį sutvėrimą. 

— Chi, chi, chi,— juokėsi Gagula.— Nelaimė ištin- 
ka tuos, kurie įžengia į Mirusiųjų Namus. Chi! ChiF 
Chi! Cha! Cha! Eikš, Inkubai, narsus kovoje, eikš ir 
pasižiūrėk į tą, kurį tu nužudei. 

Ji pačiupo sudžiūvusiais pirštais sero Henrio ap- 
siausto skverną ir nutempė jį prie stalo. Mes nusekėme 
paskui juodu. 

Netrukus ji sustojo ir parodė į tą rudą, ant stalo. 
sėdintį pavidalą. Seras Henris žvilgtelėjo ir sušukęs at- 
šoko atgal. Ir nenuostabu. Ant stalo, visai nuogas, pa- 
sidėjęs ant kelių sero Henrio nukirstą galvą, sėdėjo 
niūrus Tvalos, paskutiniojo kukuanų karaliaus lavo- 
nas. Galva gulėjo jam ant kelių, ir jis atrodė nepa- 
prastai baisiai, o stuburas kyšojo per colį iš susmuku- 
sių kaklo raumenų. Visą jo kūną dengė plonas perma- 
tomas sluoksnelis, kuris darė jį dar baisesnį. Iš pradžių 
nesupratom, iš kur tas sluoksnelis, bet staiga pastebė- 

jome, kad nuo lūbų visą laiką pastoviai laša vanduo — 
tip, top, tip. Vanduo krito ant kaklo, nuo ten sruvo ant 
viso kūno ir išbėgdavo pro mažą skylutę stale. Tada 
aš viską supratau — Tvalos kūnas buvo verčiamas sta- 
laktitu. 


Baltos figūros, sėdinčios ant akmeninio suolo aplink 
tą baisų stalą, patvirtino mano spėliojimą. Tai tikrai 
buvo žmonių pavidalai, ar, tiksliau, buvusių žmonių pa- 
vidalai. Dabar jie buvo pavirtę stalaktitais. Šitaip ku- 
kuanai nuo neatmenamų laikų laidodavo mirusiuosius 
karalius. Jie vertė juos akmenimis. Ar buvo laikomasi 
kokios nors sistemos, dedant juos ilgiems metams po 
lašais — nežinau, bet jie sėdėjo ten apledėję, amžiams 
apsaugoti silicio skysčio. Sunku įsivaizduoti ką nors 
baisesnio už šią virtinę karališkųjų negyvėlių, padeng- 
tų į ledą panašaus špato, pro kurį neaiškiai buvo ga- 
lima išskirti veido bruožus žmonių, sėdinčių aplink šį 
nesvetingą stalą, kur šeimininkavo pati Mirtis. Jų buvo 
dvidešimt septyni, o paskutinysis — Ignosio tėvas. Iš 
šio skaičiaus matyti, kad šitoks laidojimo būdas yra 
labai senas. Jeigu, sakysim, kiekvienas karalius valdė 
vidutiniškai po penkiolika metų ir visi jie palaidoti čia, 
kas vargu ar gali būti, nes kai kurie tikriausiai bus 
žuvę mūšyje toli nuo namų, tai išeis, kad jie pradėti 
taip laidoti daugiau kaip prieš keturis šimtmečius. Bet 
milžiniškoji Mirtis, sėdinti gale stalo, yra daug senes- 
nė ir, jei aš neklystu, padaryta to paties skulptoriaus, 
kaip ir trys kolosai. Mirtis buvo nukalta iš vieno stalak- 
tito ir, kaip meno kūrinys, puikiausiai sumanyta ir iš- 
pildyta. Gudas, kuris nusimanė anatomijoje, pareiškė, 
kad anatominė skeleto konstrukcija, kiek jis galėjo 
pastebėti, buvo teisinga aliai smulkiausio kaulelio. 

Mano nuomone, ši baisenybė buvo padaryta dėl 
keistos senojo pasaulio skulptoriaus užgaidos, o kuku- 
anams atėjo į galvą jos siaubingai globai pavesti savo 
mirusius karalius. Gal būt, ji pasodinta čia tam, kad 
išgąsdintų plėšikus, besikėsinančius apvogti už jos 
esantį lobių kambarį. Negaliu šito pasakyti. Aš tegaliu 
aprašyti viską taip, kaip yra, o skaitytojas pats turi 
padaryti išvadas. | 

Taigi, tokia buvo Baltoji Mirtis ir tokie Baltieji Ne- 
gyvėliai! 


XVII SKYRIUS 
SALIAMONO LOBIŲ KAMBARYS 


Kol mes, stengdamiesi nugalėti savo baimę, apžiū- 
rinėjome kraupius šios vietos stebuklus, Gagula užsi- 
iminėjo kitais dalykais. Kažkokiu būdu — o jei tik pa- 
norėdavo, ji būdavo nepaprasčiausiai vikri — Gagula 
užsirioglino ant didžiojo stalo ir pasuko prie varvek- 
lio, po kuriuo sėdėjo mūsų miręs bičiulis Tvala, pasi- 
žiūrėti, anot Gudo, kaip jis „,„marinuojasi“, ar su kitais 
kokiais neaiškiais tikslais. Paskui ji atšlubavo atgal, 
nuolat stabčiodama ir kreipdamasi į vieną ar kitą ap- 
dangstytą figūrą taip, kaip mes kad sveikindami seną 
pažįstamą. Bet aš nesusigaudžiau, ką ji šnekėjo. Atli- 
kusi šias paslaptingas ir siaubingas apeigas, ji atsitūpė 
tiesiai po Baltąja Mirtimi ir, kiek aš supratau, ėmė jai 
melstis. Mes pasijutome labai nejaukiai, pamatę tą 
piktą seną būtybę besimeldžiančią (ir, aišku, pikto mel- 
džiančią) šiam didžiausiam žmonijos priešui, todėl pa- 
siskubinome tęsti savo ieškojimus. 

219 


— Na, Gagula,— tyliai tariau aš, nes kažkodėl ne- 
drįsau garsiai kalbėti šioje vietoje, — vesk mus į lobių 
kambarį. 

Senė tuojau 'nusikraustė nuo stalo. 

— Ar mano viešpačiai nebijo? — paklausė ji, šnai- 
ruodama į mane. 

— Vesk. 

— Gerai, mano viešpačiai. 

Ji nušlubavo už didžiosios Mirties. 

— Štai lobių kambarys. Tegu mano viešpačiai už- 
dega lempą ir įeina. 

Ji padėjo ant aslos indą su alyva ir atsirėmė į urvo 
sieną. Aš išėmiau iš dėžutės degtuką, kur buvo jų dar 
keletas, uždegiau meldų dagtį ir ėmiau dairytis angos. 

— Štai įėjimas, mano viešpačiai. 

— Nesityčiok iš mūsų, — rūsčiai tariau aš. 

— Aš nesityčioju, mano viešpačiai. Žiūrėkite! 

Ji parodė į uolą. Jai mostelėjus, mes iškėlėme lem- 
pą ir pamatėme, kad akmens masė iš lėto ėmė kilti nuo 
aslos ir nyko viršutinėje uoloje, kur, aišku, buvo įtai- 
syta tam tikslui tuštuma. Akmuo buvo nemažų durų 
p:očio; turėjo apie dešimt pėdų aukščio ir ne mažiau 
kaip penkias pėdas storumo. Jis galėjo sverti mažiau- 
siai dvidešimt ar trisdešimt tonų ir, aiškų, judėjo pagal 
vieną iš paprasčiausių pusiausvyros principų, gal net 
tokį, pagal kurį varstomi modernūs langai. Kaip ji iš- 
judino akmenį, niekas iš mūsų, aišku, nepastebėjo. Ga- 
gula pasistengė to neparodyti. Tačiau aš esu įsitikinęs, 
jog tai buvo labai paprastas buomas, išjudinamas spus- 
telėjus kokią paslaptingą vietelę; tuo būdu ant paslėpto 
sverto nukrisdavo didesnis svoris ir pakeldavo didžiulę 
masę aukštyn. Lėtai ir švelniai kilo aukštyn didysis 

akmuo, kol visai išnyko, o vietoj jo prieš mus atsivėrė 
tamsi skylė. 


Kada pagaliau atsidarė kelias į Saliamono lobių 
kambarį, mus apėmė smarkus susijaudinimas, o aš net 
ėmiau visas virpėti. Klausiau savęs, ar visa tai pasiro- 
dys tik apgavystė, ar senasis da Silvestra buvo teisus 
ir šioje tamsybėje iš tiesų sukrauti didžiuliai lobiai, ku- 
rie padarytų mus turtingiausiais žmonėmis pasaulyje. 
Visa tai mes po valandėlės turėsime sužinoti. 

— Įeikite, baltieji žmonės iš žvaigždžių, — tarė Ga- 
gula,— eidama durų link.— Bet pirma paklausykit savo 
tarnaitės, senosios Gagulos. Žėrintieji akmenys, kuriuos 
jums teks išvysti, buvo iškasti duobėje, ties kuria sėdi 
Tylieji, ir aš nežinau, kas juos čia sukrovė. Tik vieną 
sykį buvo įžengta į šią vietą nuo to laiko, kai tie, kurie 
sukrovė akmenis, skubiai pasišalino, palikdami turtus. 
Gandai apie lobį plito tarp žmonių, gyvenusių nuo am- 
žių šioje šalyje, bet niekas nežinojo nei kur yra kam- 
barys, nei durų varstymo paslapties. Ir vieną sykį bal- 
tasis žmogus, perkopęs kalnus, pasiekė šį kraštą. Gal 
būt, jis taip pat atėjo „iš žvaigždžių". Jį gerai priėmė 
to meto karalius, tasai, kur ten sėdi, — parodė Gagula 
į penktąjį iš eilės karalių prie mirusiųjų stalo.445“ Ir nu- 
tiko taip, kad jisai su viena šios šalies moterimi atėjo 
į šią vietą, ir moteris netikėtai sužinojo durų paslaptį — 
tūkstantį metų galėtumėte jos ieškoti ir nesurastumėte. 
Tada baltasis Žmogus įėjo drauge su moterimi, rado 
akmenis ir prisikrovė jų pilną ožiuko kailio maišelį, 
kurį moteris naudodavo maistui nešioti. Eidamas iš 
kambario, jis paėmė dar vieną akmenį, didelį akmenį, 
ir laikė jį rankoje. 

Gagula nutilo. 

— Na,— paklausiau aš.— Kas gi atsitiko da Sil- 
vestrai? 

Išgirdusi šį vardą, senoji ragana krūptelėjo. 

— Iš kur tu žinai mirusiojo žmogaus vardą? — at- 
šiauriai paklausė ji; paskui, nelaukdama atsakymo, vėl 
ėmė kalbėti — Niekas nežino, kas atsitiko, bet įvyko 
taip, kad jis išsigando, išmetė odinį maišelį su akme- 
nimis ir išbėgo laukan, laikydamas rankoje vienintelį 
akmenį, kurį pasiėmė karalius, tą patį akmenį, kurį tu, 
Makumazane, nuėmei nuo Tvalos kaktos. 

— Ar buvo kas nors čia įžengęs nuo to laiko? — pa- 
klausiau aš, žvelgdamas į tamsų praėjimą. 

— Niekas, mano viešpačiai. Tik neprapuolė durų 
varstymo paslaptis. Kiekvienas karalius atidaro jas, bet 
vidun neįeina. Yra toks gandas, kad, kas čia įžengia, 
per mėnesį numiršta taip, kaip baltasis vyriškis kad 
mirė kalnų uoloje, kur jūs radote jį, Makumazane. Chal 
Cha! Mano žodžiai teisingi. 

Jai tariant šiuos žodžius, mūsų akys susitiko — man 
pasidarė silpna ir nukrėtė drebulys. Iš kur toji sena 
ragana žinojo visus šiuos dalykus? 

— Įeikite, mano viešpačiai. Pamatę ožkenos maišelį 
su akmenimis, suprasite, kad aš sakau tiesą. O kad įžen- 
gusieji čionai mirs — šitai jūs vėliau» patirsite. Cha! 
Cha! Cha! 

Ji nuklibikštavo pro duris, nešdamasi lempelę. Pri- 
sipažįstu, aš dar sykį suabejojau: eiti, ar ne. 

— Prakeikimas,— tarė (Gudas.— Eime. Neišgąsdins 
manęs tas senas velnias. 

Jis nėrė į tamsią angą, o Folata, kuriai, matyt, šie 
dalykai visiškai nepatiko, nes ji visa virpėjo iš baimės, 
nuėjo paskui Gudą. Mes tučtuojau pasekėme Gudo pa- 
vyzdžiu. 

Už kelių jardų siaurame koridoriuje, iškaltame tie- 
siog per uolą, stovėjo Gagula, laukdama mūsų. 

— Žiūrėkite, mano viešpačiai,— tarė ji, laikydama 
žiburį priešais save, — tie, kurie sudėjo čionai lobius, 
skubiai pabėgo. Matyt, jie norėjo apsaugoti lobius nuo 
tų, kurie suras durų paslaptį, bet nespėjo, — ir ji parodė 
didelius keturkampius akmens gabalus. 

Šie didžiuliai akmens blokai buvo suversti skersai 
praėjimo; matyt, norėta jį visai užmūryti. Tokių gabalų 
praėjime buvo ir daugiau ir, kas keisčiausia, čia pat 
gulėjo krūva kalkių mišinio ir pora lopetėlių, panašių 
į tas, kiek spėjome pastebėti, kokias vartoja ir šių die- 
nų mūrininkai. 

Folata, kuri visą laiką buvo apimta didžiausios bai- 
mės ir susijaudinimo, pareiškė, jog jaučiasi labai blo- 
gai ir negali toliau eiti. Ji sakė palauksianti čia. Todėl 
mes pasodinome ją ant nebaigtos sienos ir, padėję ša- 
lia krepšį su maistu, palikome kiek atsigauti. 

Nuėję koridorium dar apie penkiolika žingsnių, 
staiga pamatėme dailiai išdažytas medines duris. Jos 
buvo plačiai atvertos. Tasai, kuris išėjo paskutinis, bus 
nespėjęs ar pamiršęs jas uždaryti. 

Ant slenksčio gulėjo ožkenos maišelis, kuris atrodė 
esąs pilnas akmenėlių. 

— Chi! Chi! Baltieji, — kikeno Gagula, kai lempos 
šviesa krito ant maišelio,— ar aš nesakiau, kad balta- 
sis vyriškis, kuris buvo čia įėjęs, skubiai išbėgo, pa- 
metes moters maišelį. Štai jis! 

Gudas pasilenkė ir pakėlė jį. Jis buvo sunkus ir 
barškėjo. 

— Dievaži! Atrodo, kad jis pilnas deimantų, — pa- 
garbiai sušnibždėjo Gudas; ir kiekvienas, vien tik pa- 

galvojęs apie nedidelį, pilną deimantų ožkenos maišelį. 
pajustų panašią baimingą pagarbą. 

— Traukime toliau,— nekantriai tarė seras Hen- 
ris.— Duok man lempą, sene. 

Paėmęs lempelę iš Gagulos, jis peržengė slenkstį ir 
iškėlė žiburį aukštyn. Pirmiausia silpnoje lempos švie- 
soje mes tepamatėme uoloje iškaltą dešimties pėdų 
pločio ir ilgio kambarį. Paskui išryškėjo puikus dramb- 
lio ilčių rinkinys; jos buvo sukrautos viena ant kitos 
iki pat lubų. Kiek jų ten buvo, mes negalėjome supras- 
ti, nes nežinojome, keliom eilėm jos sukrautos pagal 
sieną. Tačiau spėjome, kad ilčių turėjo būti ne mažiau 
kaip keturi ar penki šimtai ir visos pirmos rūšies. Vien 
tik tų ilčių pakaktų žmogui turtingai pragyventi visą 
amžių. Aš pagalvojau, kad, gal būt, iš šios vietos Sa- 
liamonas bus gabenęs medžiagą savo „didžiajam 
dramblio kaulo sostui", kuriam lygaus nebuvo jokioje 
karalystėje. 

Priešingoje kambario pusėje stovėjo pora dešimčių 
medinių, raudonai dažytų dėžių, panašių į amunicijos 
dėžes, tik didesnių. 

— Deimantai čia, — sušukau aš,— duokit šen šviesą! 

Seras Henris prinešė lempą prie pat dėžės, kurios 
dangtis buvo sutrešęs nuo senumo netgi šioje sausoje 
vietoje ir įlaužtas, gal net paties da Silvestros rankos. 
Įkišes ranką pro skylę dangtyje, aš ištraukiau pilną 
saują, bet ne deimantų, o aukso gabalų tokios keistos 
formos, kokios niekas iš mūsų dar nebuvo matęs. Ant 
jų buvo iškalti rašmenys, panašūs į hebrajiškuosius. 

— O,— sušukau dėdamas monetas atgal,— šiaip ar 
taip, neteks mums grįžti tuščiomis rankomis. Kiekvie- 
noje dėžėje turėtų būti apie pora tūkstančių gabalų, 

o dėžių iš viso aštuoniolika. Manau, kad šie pinigai 
buvo skirti užmokėti pirkliams ir darbininkams. 

— Gerai, — tarė Gudas, — jų, aišku, daug, bet aš ne- 
matau deimantų. Nebent senasis portugalas bus susi- 
krovęs visus į maišelį. 

— Tegu mano viešpačiai pažvelgia ten, kur tam- 
siausia, jei nori rasti akmenis, — tarė Gagula, supratusi 
mūsų žvilgsnius.— Tenai mano viešpačiai ras nišą, 0 ni- 
šoje tris akmenines dėžes — dvi užantspauduotas, o 
vieną atvirą. 

Prieš išversdamas šiuos žodžius serui Henriui, lai- 
kiusiam lempą, aš neiškenčiau nepaklausęs, iš kur ji 
visa tai žino, jei niekas nebuvo įžengęs į šią vietą dau- 
gelį metų, nuo tada, kai čia buvo baltasis žmogus. 

— O Makumazane, kurs budi naktį, — pasityčioda- 
ma atsakė ji,— argi jūs, gyvenantieji žvaigždėse, neži- 
note, kad yra žmonių su akimis, matančiomis kiaurai 
per uolą? 

— Pažvelkite į tą kampą, Kurti, — tariau rodydamas 
ton vieton, kurią paminėjo Gagula. 

— Valio, 'draugužiai, — tarė jis.— Tai bent kampe- 
lis. O dievai! Tik žiūrėkit! 

Mes nuskubėjome prie jo į išlinkimą, primenantį 
lango nišą. Šiame kampelyje prie sienos stovėjo trys 
akmeninės dėžės, kiekviena kokių dviejų pėdų ilgio ir 
pločio. Dvi iš jų buvo užvožtos akmeniniais dangčiais, 
o trečiosios dangtis gulėjo atremtas į atvirą dėžę. 

— Žiūrėkite, — kimiai pakartojo jis, laikydamas 
lempą viršum atviros dėžės. 

Mes sužiurome, bet valandėlę nieko nematėme — 
mus apakino sidabrinis tviskesys. Kai akys apsiprato 
su tuo tviskesiu, mes pamatėme, kad dėžė beveik pilna 
nušlifuotų deimantų; dauguma jų buvo gana nemaži. 

Pasilenkęs aš paėmiau keletą jų į ranką ir pačiupinėjęs 
supratau, kad tai iš tiesų tikri deimantai. 

Aš tik išsižiojau, išleisdamas juos iš rankų. 

— Mes esame turtingiausi žmonės pasaulyje,— ta- 
riau aš.— Montekristas — niekas prieš mus. 

— Užpilsime rinką deimantais,— tarė Gudas. 

— Pirmiau dar nugabenkime juos tenai,— patarė 
seras Henris. 

Mes stovėjome išblyškę, spoksodami vieni į kitus. 
Tarp mūsų švietė žiburys, o apačioj žėrėjo brangeny- 
bės. Mes buvome panašūs į suokalbininkus, besiruo- 
šiančius įvykdyti kažkokį nusikaltimą, o ne į laimin- 
giausius, kaip mums atrodė, žmones pasaulyje. 

— Chi! Chi! Chi! — vis kikeno Gagula už mūsų nu- 
garų, blaškydamasi šen bei ten kaip kraugerys šikšnos- 
parnis.— Štai ir žėrintieji akmenys, kuriuos jūs taip 
mėgstate, baltieji. Čia jų kiek norite; imkite juos, žars- 
tykite pirštais, valgykite juos, chi, chi, gerkite juos, 
cha, cha! 

Mintis apie deimantų valgymą ir gėrimą tuo mo- 
mentu man pasirodė tokia juokinga, kad aš ėmiau pa- 
šėlusiai kvatotis, o kiti pasekė mano pavyzdžiu, patys 
nežinodami, ko jie juokiasi. Plyšdami juokais, mes sto- 
vėjome ties brangenybėmis, kurios priklausė mums, 
kurias prieš tūkstančius metų surado mums kantrūs ka- 
sėjai didžiojoje duobėje ir sukrovė dėl mūsų seniai jau 
mires Saliamono prievaizdas, kurio vardas, gal būt, 
buvo įspaustas aptrupėjusiame vaške ant dėžių dang- 
čių. Šios brangenybės neteko nei Saliamonui, nei Do- 
vydui, nei da Silvestrai, nei kam nors kitam. Jos atiteko 
mums; prieš mus buvo milijonų svarų vertės deiman- 
tai, tūkstančių svarų vertės auksas bei dramblio kau- 
las, ir tik laukė, kad kas juos paimtų. 

Staiga priepuolis praėjo. Mes liovėmės juoktis. 

— Atidarykite kitas dėžes, baltieji — sukvarkė Ga- 
gula.— Ten jų dar daugiau. Prisisotinkite, baltieji vieš- 
pačiai! 

Taip patariami, ėmėme atidarinėti akmeninius dang- 
čius, pirmiausia nulupinėję antspaudus, ir nesijautėme 
darą šventvagystę. 

Valio! Jos buvo pilnos, pilnutėlaitės; tiksliau, ant- 
roji buvo pilnutėlė. Joks nelaimingasis da Silvestra 
nekrovė iš jos į savo ožkenos maišelį. Kai dėl trečio- 
sios, tai joje bebuvo tik ketvirtadalis, bet užtat akme- 
nys čia buvo rinktiniai, ne mažesni kaip dvidešimties 
karatų, o kai kurie net balandžio kiaušinio dydžio. Ta- 
čiau patys didžiausi buvo gelsvi, jei pažiūrėti į juos 
prieš šviesą, „prastesnės rūšies", kaip sakoma Kimber- 
lyje. 

Vieno tik mes nepamatėme — baisios neapykantos 
žvilgsnio, kurį metė į mus senoji Gagula, iššliauždama 
iš lobių kambario, iššliauždama kaip gyvatė į koridorių 
sunkių akmeninių durų link. 


* * * 


Klausykite! Skliautuotu taku atskrenda šūksnis po 
šūksnio. Tai Folatos balsas! 

— O Bugvane! Gelbėkit! Gelbėkit! Uola krinta! 

— Paleisk mane, girdi! Tad... 

— Gelbėkit! Gelbėkit! Ji nudūrė mane! 

Mes bėgame koridoriumi ir štai ką pamatome lem- 
pos šviesoj. Durų akmuo palengva leidžiasi žemyn — 
iki grindų belikę trys pėdos. Šalia grumiasi Folata ir 
Gagula. Raudonas Folatos kraujas srūva jai ant kelių, 
bet narsioji mergaitė vis tebelaiko senąją kerėtoją, kuri 

plėšosi kaip laukinė katė. Oi, ji išspruko! Folata par- 
griuvo, o Gagula puola žemėn ir bando išsirangyti pro 
besileidžiantį akmenį kaip gyvatė. Jau ji po juo, bet, 
o dieve, per vėlai! Per vėlai! Akmuo ją prispaudžia, ir 
ji klykia iš skausmo. Akmuo leidžiasi vis žemiau, visu 
trisdešimties tonų svoriu lėtai slėgdamas jos seną kū- 
ną. Klyksmas po klyksmo, kokio mes niekad nebuvome 
girdėję, paskui ilgas, baisus traškėjimas — ir durys už- 
sidarė. Kaip tik tuo momentu mes, perbėgę koridorių, 
puolėme prie jų. 

Viskas įvyko per keturias sekundes. $ 

Tada atsigrįžom į Folatą. Vargšė mergaitė buvo nu- 
durta, ir aš pamačiau, kad ji nebeilgai gyvens. 

— O, Bugvane, aš mirštu! —sunkiai alsuodama, 
prabilo ta gražioji būtybė.— Ji išslinko... Gagula, o aš 
nemačiau jos, nes buvau nusilpusi... ir durys pradėjo 
leistis. Tada ji sugrįžo ir ėmė žiūrėti į koridorių. .. aš 
pamačiau, kaip ji įėjo pro lėtai judančias duris, su- 
čiupau ir laikiau ją, 0 ji mane nudūrė. Aš mirštu, 
Bugvane. 

— Vargšelė, vargšelė!l — šaukė Gudas ir, negalė- 
damas nieko kito padaryti, ėmė ją bučiuoti. 

— Bugvane,— tarė ji po valandėlės,— ar Makuma- 
zanas čia? Taip smarkiai temsta, ir aš nematau. 

— Aš čia, Folata. 

— Makumazane, meldžiu tavęs, pakalbėk už ma- 
ne, nes Bugvanas negali manęs suprasti. Prieš ženg- 
dama į tamsybes noriu pasakyti kelis žodžius. 

— Kalbėk, Folata. Aš išversiu. 

— Pasakyk Bugvanui, mano viešpačiui, kad aš my- 
liu jį ir džiaugiuosi, jog mirštu, nes žinau — jis nesu- 
rištų savo gyvenimo su tokia, kaip aš; negali gi sau- 
lė bičiuliautis su tamsa, o baltas — su juodu. Pasakyk, 

kad aš kartais jausdavau tarytum spurdantį paukštį 
savo krūtinėje, besistengiantį išlėkt vieną dieną iš čia 
ir pragysti kitur. Net dabar, nors aš rankos negaliu 
pajudinti, ir mano mintys stingsta, aš nejaučiu, kad 
mano širdis mirtų — ji taip pilna meilės, jog galėtų gy- 
venti tūkstantį metų ir vis būti jauna. Pasakyk, kad, 
jei aš vėl gyvensiu, gal teks man pamatyti jį žvaigž- 
dėse, kad... aš jas visas išieškosiu, nors, gal būt, vis 
dar tebebūsiu juoda, o jis... vis dar baltas. Pasakyk. .. 
ne, Makumazane, nieko daugiau nesakyk, vien tik tai, 
kad aš myliu... O, stipriau apkabink mane, Bugvane, 
aš nebejaučiu tavo rankų... o, ol 

— Ji mirė! Ji mirė! — su širdgėla tarė Gudas pakil- 
damas, o ašaros tekėjo per dorą jo veidą. 

— Neverta dėl to sielotis, drauguži, — tarė seras 
Henris. 

— Ką? — paklausė Gudas.— Ką jūs norite pasakyti? 

— Noriu pasakyti, kad jūs tuoj būsite drauge su 
ja. Žmogau, ar nematai, kad mes gyvi palaidoti? 

Kol seras Henris nebuvo ištaręs šių Žodžių, aš ne- 
galvojau apie visą baisumą to, kas mus ištiko. Mūsų 
dėmesys buvo nukreiptas į vargšės Folatos mirtį. Bet 
dabar mes viską supratome. Sunki akmens masė nusi- 
leido ir, gal būt, amžiams, nes vienintelę galvą, kuri 
žinojo paslaptį, ta pati masė sutrynė į miltus. Šių du- 
rų niekas negalėjo atidaryti, nebent tik pavartojus 
didelį kiekį dinamito. O mes buvome ne toj pusėj! 

Siaubo apimti, keletą minučių stovėjome ties Fola- 
tos kūnu. Atrodė, kad išgaravo visas mūsų narsumas. 
Mintis apie mūsų laukiantį lėtą ir liūdną galą visai 
mus pritrenkė. Dabar viską supratome: nedorėlė Ga- 
gula buvo iš anksto paspendusi mums spąstus. Jos pik- 
tam protui būtų buvę be galo smagu pajusti, kad trys 

baltieji, kurių ji dėl savų priežasčių visados nekentė, 
lėtai miršta iš bado ir troškulio prie lobių, kurių jie 
taip geidė. Dabar supratau jos pajuoką dėl deimantų 
valgymo ir gėrimo. Gal būt, kas nors buvo panašiai 
siūlęs ir vargšui senajam donui, dėl ko jis ir pametė 
pilną brangakmenių maišelį. 

— Nėra ko stovėti, — kimiai tarė seras Henris.— 
Lempa tuoj užges. Pažiūrėkim, gal rasime spyruoklę, 
kuri pakeltų uolą. 

Mes šokome pirmyn su beviltiška energija ir, sto- 
vėdami kraujo klane, ėmėme nuo viršaus iki apačios 
graibyti duris ir koridoriaus šonus. Tačiau neradome 
jokio mygtuko ar spyruoklės. 

— Būkit tikri, — tariau aš, — kad durys iš vidaus ne- 
atsidaro — priešingų atveju Gagula nebūtų rizikavusi 
lįsti po akmeniu. Žinodama tai, ji mėgino žūt būt iš- 
sprukti, tebūnie ji prakeikta. 

— Vis dėlto,— piktai nusijuokęs, tarė seras Hen- 
ris, — jai buvo gerai atlyginta. Jos galas toks pat bai- 
sus, koks laukia ir mūsų. Durims nieko nepadarysime; 
grįžkime atgal į lobių kambarį. 

Mes apsisukome ir nuėjom, o aš, pastebėjęs prie 
nebaigtos mūryti sienos vargšės Folatos atneštą mai- 
šelį su maistu, paėmiau jį ir nusinešiau į prakeiktąjį 
lobių kambarį, turėjusį tapti mūsų kapu. Paskui mes 
sugrįžome atgal, pagarbiai pakėlėme Folatos kūną ir, 
atnešę jį į kambarį, paguldėme prie dėžių su moneto- 
mis. Po to susėdome, atsiremdami į tris akmenines ne- 
įkainojamų lobių dėžes. 

— Paskirstykime maistą, — tarė seras Henris, — 
kad mums kaip galima ilgiau jo užtektų. 

Taip mes ir padarėme. Apskaičiavom, kad galėsi- 
me užkąsti keturis kartus, kiekvienas po neapsakomai 

mažą gabalėlį. To užteks gyvybei palaikyti kelias die- 
nas. Be biltongo — džiovintos žvėrienos, turėjome dar 
du ąsočius vandens, po keletą litrų kiekvienam. 

— Na,— tarė seras Henris,— pavalgykime ir atsi- 
gerkime, nes rytoj mirsim. 

Suvalgėme truputį biltongo ir sriūbtelėjome po ma- 
žą gurkšnelį vandens. Nėra reikalo sakyti, kad mes 
visai neturėjome apetito, bet valgyti reikėjo. Užkandę 
pasijutome daug geriau. Paskui pakilome ir ėmėme 
nuodugniai tyrinėti mūsų kalėjimo sienas, jas ir grin- 
dis rūpestingai bilsnoti, vildamiesi rasią kokį nors būdą 
išeiti. | 

Jokio išėjimo nebuvo. Ir maža vilties, kad jis lobių 
kambary būtų buvęs. 

Lempa ėmė blankiau degti. Baigėsi riebalai. 

— Kvotermenai, — tarė seras Henris, — kuri va- 
landa? Ar jūsų laikrodis eina? 

Aš išsitraukiau laikrodį ir pažiūrėjau. Buvo tik šeš- 
ta valanda, 0 į urvą mes įžengėme vienuoliktą. 

— Infados pasiges mūsų, — tariau aš.— Jei mes šį 
vakarą negrįšime, Kurti, rytoj rytą jis ims mūsų ieškoti. 

— Veltui ieškotų. Juk jis nežino nei durų paslap- 
ties, nei kur jos yra. Vakar jokia gyva būtybė to ne- 
žinojo, tik Gagula. O šiandien niekas nežino. Netgi ra- 
dęs duris jis negalėtų jų suskaldyti. Visa kukuanų ar- 
mija neprasilaužtų pro penkias pėdas gryno akmens. 
Bičiuliai, nematau kitos išeities, kaip tik nusilenkti vi- 
sagalio valiai. Lobių ieškojimas ne vieną pražudė, o mes 
tik padidinsim jų skaičių. 

Šviesa dar labiau nublanko. 

Paskui ji plykstelėjo ir nušvietė visą aplinką labai 
aiškiai: daugybę baltų ilčių, aukso pilnas dėžes ir 
vargšės Folatos kūną šalia jų, brangenybių prigrūstą 

ožkenos maišelį, blausų deimantų žėrėjimą ir pablūdu- 
sius, iškamuotus veidus trejeto baltųjų, sėdinčių ir lau- 
kiančių bado mirties. 

Staiga liepsna suvirpėjo ir užgeso. 


XVIII SKYRIUS 
MES PRARANDAME VILTĮ 


Negaliu deramai aprašyti tos nakties baisumų. Vi- 
sa laimė, kad juos šiek tiek sušvelnino miegas, nes 
netgi tokioje padėtyje nuvargęs kūnas reikalauja savo 
teisių. Tačiau aš vis dėlto nepajėgiau ilgai miegoti. 
Nekalbant jau apie šiurpią mums gresiančio likimo 
nuovoką — nes ir narsiausi žmonės nusigąstų tokios 
lemties, o aš nereiškiu pretenzijų į narsumą — miego- 
ti trukdė per didelė tyla. Skaitytojau, tau, tur būt, teko 
nubusti naktį ir pagalvoti, kad tyla labai slegia, bet 
tu negali įsivaizduoti, koks iš tiesų ryškiai apčiuopia- 
mas dalykas yra visiška tyla. Žemės paviršiuje nuo- 
lat esti kokių nors garsų ar judesių, nors ir visai ne- 
žymių, tačiau jie atbukina absoliučios tylos ašmenis. 
O čia nebuvo jokio garso. Mes buvome palaidoti di- 
džiulio, sniegu dengto kalno viduriuose. Viršum mū- 
sų, už tūkstančio pėdų, tyras vėjas blaškė baltą snie- 
gą, bet mūsų nepasiekė joks garsas. Net nuo baisiojo 
mirusiųjų kambario mus skyrė ilgas tunelis ir penkių 
pėdų storio akmuo; 0 juk mirusieji nekelia jokio 
triukšmo. Visos žemės ir dangaus artilerijos dunde- 
sys nepasiektų mūsų ausų šiame gyvame kape. Mes 
buvome atkirsti nuo visų pasaulio atgarsių — mes bu- 
vome jau kaip mirę. 

Nenoromis pajutau visą mūsų padėties ironiją. Ap- 
link buvo tiek turto, kad jo pakaktų apmokėti vidu- 
tinišką valstybės skolą arba pastatyti šarvuočių floti- 
liją, o mes su džiaugsmu būtume išmalnę jį į menkiau- 
sią galimybę išsigelbėti. Be abejo, netrukus mes 
būtume viską atidave už kąsnelį maisto ir puodelį van“ 
dens, o dar vėliau net už greitesnę mūsų kančių pa- 
baigąę Galų gale pasirodo, kad turtas, kurio siekdami 
žmonės praleidžia visą savo gyvenimą, yra niekam 
vertas dalykas. 

Taip slinko naktis. 

— (Gudai, — staiga išgirdau sero Henrio balsą, krau- 
piai suskambėjusį toje įtemptoje tyloje,— kiek deg- 
tukų turite dėžutėje? 

— Aštuonis, Kurti. 

— Įžiebkite vieną. Pažiūrėsim, kuri valanda. 

Gudas įbrėžė degtuką, ir po tokios gilios tamsos 
liepsna mūsų vos neapakino. Mano laikrodis rodė 
penktą valandą. Puikioji aušra dabar rausvina sniego 
vainikus viršum mūsų galvų, o lengvas vėjelis tuojau 
išblaškys nakties miglas tarpekliuose. 

— Verčiau užkąskime, kad palaikytume jėgas, — 
tariau aš. 

— Kas iš to valgymo? —atsiliepė Gudas.— Kuc 
greičiau mirsime ir baigsim viską, tuo geriau. 

— Kol yra gyvybė, tol rusena viltis, — tarė seras 
Henris. 

Taigi mes užvalgėme ir siurbtelėjome truputį van- 
dens. Vėl praėjo kiek laiko. Tuomet kažkuris iš mū- 
sų pasiūlė, kad vertėtų prieiti visai prie pat durų ir 
garsiai šūkauti, mat, vylėsi, jog kas nors išgirs. Gu- 
das, kuris po ilgo plaukiojimo jūrose turėjo puikų 
skardų balsą, apgraibomis nuėjo į koridorių ir, reikia 

pripažinti, sukėlė ten velnionišką triukšmą. Aš nebu- 
vau girdėjęs tokių klyksmų; tačiau iš jų tebuvo tiek 
naudos, kiek iš uodo Zzyzimo. 

Po valandėlės jis nutilo, grįžo labai ištroškęs ir 
turėjo truputį atsigerti. Daugiau šūkauti nenorėjome, 
nes tai būtų tik sumažinę mūsų vandens atsargas. 

"Ir vėl mes sėdėjome ties bevertėmis deimantų dė- 
žėmis ničnieko neveikdami, o tai buvo mūsų likime 
baisiausia. Kai dėl manęs, tai aš turiu pasakyti, jog 
įpuoliau į visišką neviltį. Parėmęs galvą ant plataus 
sero Henrio peties, paplūdau ašaromis. Man rodos, jog 
girdėjau Gudą kitoje pusėje ryjantį ašaras ir kimiai 
save už tai plūstantį. 

O, koks geras ir narsus buvo tas didysis vyriškis! 
Jei mes būtume buvę du išgąsdinti vaikai, 0 jis — 
mūsų auklė, ir tai jis nebūtų švelniau su mumis elgę- 
sis. Užmiršęs, jog nelaimė ištikusi ir jį patį, jis darė 
viską, kad tik nuramintų mūsų sukrėstus nervus. Jis 
ėmė pasakoti visokias istorijas apie žmones, kurie bu- 
vo patekę į panašią padėtį ir stebuklingai išsigelbėję. 
Kuomet ir tai jau mūsų nebelinksmino, jis ėmė įro- 
dinėti, kad neviltis — tik pagreitinimas galo, kuris mus 
visus ištiksiąs. Paskui sakė, kad greit viskas baigsis 
ir kad mirtis iš nusilpimo esanti švelni (kas buvo ne- 
tiesa). Po to visai jau kitokiu balsu, kaip esu kartą 
girdėjęs jį šnekant, jis pasiūlė atsiduoti aukščiausios 
galybės malonei, ir, kas dėl/manęs, tai aš paklausiau 
jo su didžiausiu uolumu. U 

Seras Henris yra puikaus būdo — labai ramaus, bet 
ir tvirto. 

Šiaip taip praslinko diena, kaip ir naktis kad bu- 
vo praslinkusi (jei tik betinka tokie terminai čia, kur 
visą laiką buvo juodžiausia naktis). Paskui mes įsi- 

žiebėme degtuką ir pažiūrėjome, kuri valanda. Buvo 
septynios. 

Dar sykį pavalgėme ir atsigėrėme. Bevalgant man 
dingtelėjo viena mintis. 

— Kaip gali būti, — tariau aš,— kad šioje vietoje 
yra šviežio oro? Jis tvankus ir sunkus, bet visiškai 
šviežias. 

— O dangau! — sušuko Gudas pašokdamas.— Apie 
tai aš nepagalvojau. Jis negali prasiveržti pro durų 
akmenį, nes tasai akmuo sandaresnis už bet kokias 
kitas duris. Oras turi ateiti iš kitur. Jei šioje vietoje 
nebūtų šviežio oro srovės, mes uždustume vos čia įėję. 
Apieškokime. 

Nuostabu, kaip mus pakeitė ši silpna vilties kibirkš- 
tėlė. Nepraėjo nė minutė, o mes visi trys jau šliau- 
žiojome keturpėsti po kambarį, graibydami sienas ir 
ieškodami mažiausio skersvėjo žymių. Netrukus mano 
įkarštis atvėso. Aš užčiuopiau ranka kažką šaltą. Tai 
buvo negyvos vargšės Folatos veidas. 

Daugiau kaip valandą graibėmės aplink, kol paga- 
liau mudu su seru Henriu, apimti nevilties, liovėmės. 
Buvome gerokai susižeidę, nuolat atsimušdami į iltis, 
dėžes ar kambario sienas. Bet Gudas tebeieškojo, sa- 
kydamas, kad tai geriau, negu nieko neveikti. 

— Klausykit, draugužiai, — pagaliau tarė jis dus- 
liu balsu, — eikite šen. 

Nereikia ir sakyti, kad mes kuo greičiausiai puo- 
lėme prie jo. 

— Kvotermenai, padėkite savo ranką čia, prie ma- 
nosios. Na, ar jaučiate ką nors? 


— Manau, kad jaučiu dvelkiantį orą. 
— Dabar klausykite. 

Jis pakilo ir pabeldė į sieną. Mūsų širdyse blyks- 
telėjo vilties kibirkštėlė. Garsas buvo skardus. 

Drebančiomis rankomis aš įbrėžiau degtuką. Dabar 
jų beliko tik trys. Pamatėme, jog esam tolimiausiame 
kambario kampe, ir todėl nebuvome pastebėję skar- 
daus skambesio, kai pirmą sykį atidžiai apžiūrinėjome 
sienas. Kol degtukas degė, mes rūpestingai ištyrėme 
tą vietą. Akmeninėse grindyse pamatėme sujungimą ir, 
o dangau! ten pat, grindų lygyje buvo įleistas akme- 
ninis žiedas. Mes neištarėme nė žodžio. Buvome per 
daug nustebę, o mūsų širdys per smarkiai plakė vilti- 
mi, kad galėtume kalbėti. Gudas turėjo peilį, kurio 
kriaunose buvo įtaisytas kablys žvirgždui iš arklio ka- 
nopų krapštyti. Jis atlenkė kablį ir ėmė krapštyti ap- 
link žiedą. Pagaliau jis pakišo kablį po žiedu ir ėmė 
lengvai kelti į viršų, bijodamas sulaužyti. Žiedas suju- 
dėjo. Kadangi jis buvo akmeninis, tai negalėjo įrū- 
dyti per ilgus amžius, kaip tai būtų atsitikę su gele- 
žiniu žiedu. Netrukus jis buvo pakeltas, ir Gudas, įsi- 
kibęs į jį rankomis, patraukė iš visų jėgų. Niekas 
nepajudėjo. 

— Leiskite man pamėginti, — tariau nekantriai. 

Akmens padėtis pačiame kambario kampe buvo to- 
kia, kad du iš sykio negalėjo traukti. Aš nusitvėriau 
už žiedo ir taip pat truktelėjau iš visų jėgų. Jokių re- 
zultatų. 

Tada pamėgino seras Henris, bet nepasisekė ir jam. 
Gudas vėl paėmė kablį ir atkrapštė plyšį aplink ak- 
menį, kur juto dvelkiantį orą. 

— Na, Kurti, — tarė jis, — imkitės darbo ir traukite 
iš visos širdies; esate stiprus ir galite atstoti du. Pa- 
laukite, — pridūrė jis, išimdamas stiprią juodo šilko no- 
sinę, kurią vis nešiojosi su savimi, būdamas ištikimas 

savo tvarkingumo įpročiams, ir perkišo ją per žiedą.— 
Kvotermenai, apkabinkite Kurtį per liemenį ir, kai tik 
tarsiu Žodį, traukite iš visų jėgų. Nagi. 

Seras Henris traukė sukaupęs visas savo nepapras- 
tas jėgas, o mudu su Gudu taip pat pridėjome tiek 
jėgos, kiek tik gamta buvo mums suteikusi. 

— Traukitj  Traukitl Juda, — sušvokštė seras 
Henris. 

Aš grdėjau, kaip subraškėjo stambių jo pečių rau- 
menys. Staiga išgirdome atsiplėšimo garsą, ūžtelėjo 
oro srovė, ir Mes sugriuvome ant grindų aukštielnin- 
ki, o didelis plokščias akmuo užvirto ant mūsų. Visa 
tai įvyko sero Henrio pastangų dėka. Niekad dar rau- 
menų jėga nebuvo taip pravertusi žmogui. 

— Įbrėžkite degtuką, Kvotermenai, — tarė jis, kai 
tik mes atsistojome ir atsikvėpėme,— atsargiai, nagi. 

Aš uždegiau ir, garbė dievui! pamačiau prieš mus 
pirmąją laiptų pakopą. 

— Ką dabar darysime? — paklausė Gudas. 

— Leisimės laiptais, be abejo, ir pasikliausime die- 
vo apvaizda. 

— Palaukit — tarė seras Henris.— Kvotermenai, 
paimkite tą trupinėlį biltongo ir vandenį, kiek dar yra 
likę. Maisto mums gali prireikti. 

Aš nuslinkau atgal į mūsų vietą prie dėžių, o grįž- 
tant man šovė į galvą viena mintis. Visą paskutinią- 
ją parą mes negalvojome apie deimantus: prisiminus, 
kad jie užtraukė ant mūsų tokią nelaimę, mintis apie 
juos buvo šlykšti. Bet aš nutariau, kad galiu įsidėti 
keletą į kišenes ir išsinešti, jei tik mums pavyks išeiti 
iš šios siaubingos skylės. Taigi, aš įkišau ranką į pir- 
mąją dėžę ir prisikimšau visas tuščias savo seno me- 
džioklinio švarko kišenes, ant viršaus dar užkrauda- 

mas — tai buvo laiminga mintis — kelias saujas didžių- 
jų deimantų iš trečiosios dėžės. 

— Ei, bičiuliai, — sušukau, — ar jūs nepasiimsite 
deimantų! Aš-prisikimšau kišenes. 

— O, tegu jie prasmengal — tarė seras Henris. — 
Kad mano akys jų daugiau nebematytų. 

O Gudas visai nieko neatsakė. Manau, kad jis tuo 
metu atsisveikino su vargšės, taip labai jį pamilusios 
mergaitės palaikais. Kad ir kaip keista atrodytų tau, 
mano skaitytojau, patogiai sėdinčiam namie ir mąstan- 
čiam apie didžiulį, neišmatuojamą turtą, kurį mes ši- 
taip palikome, bet aš galiu užtikrinti tave, kad, pra- 
leidęs daugiau kaip parą toje vietoje beveik be valgio 
ir gėrimo, tu, besileisdamas į nežinomas Žemės gelmes 
su nenumaldoma viltimi išsigelbėti nuo kankinančios 
mirties, nebūtumei išdrįsęs apsikrauti deimantais. Jei 
gyvenimo patyrimas nebūtų išugdęs manyje antrosios 
prigimties — niekad nepalikti vertingo daikto, kai yra 
nors menkiausia galimybė jį pasiimti su savimi — tai 
aš esu tikras, kad nebūčiau rūpinęsis prisikimšti ki- 
šenes. 

— Eime, Kvotermenai, — tarė seras Henris, jau 
stovėdamas ant pirmosios akmeninių laiptų pakopos.— 
Atsargiai, aš eisiu pirmas. 

— Žiūrėkit, kur statote koją. Apačioj gali būti ko- 
kia baisi duobė, — tariau aš. 

— Greičiausiai ten bus kitas kambarys, — tarė se- 
ras Henris, lėtai lipdamas žemyn ir skaičiuodamas pa- 
kopas. 

Ištares „penkiolika“, jis sustojo. 

— Štai ir apačia,— tarė jis.— Ačiū dievui! Atrodu, 
kad čia koridorius. Leiskitės žemyn. 

Paskui jį nusileido Gudas, o aš nulipau paskutinis 

ir, pasiekęs apačią, įbrėžiau vieną iš dviejų likusių 
degtukų. Jo šviesoje pamatėme, jog stovim siaurame 
tunelyje, einančiame stačiais kampais į dešinę ir į kai- 
rę nuo laiptų, kuriais mes nulipome. Nespėjome dau- 
giau nieko pamatyti, nes degtukas jau užgeso, nude- 
gindamas man pirštus. Tada kilo opus klausimas — 
kuriuo keliu pasukti. Aišku, negalėjome suprasti, kas 
ten buvo per tunelis ir kur jis vedė. Be to, vienas iš 
kelių galėjo nuvesti mus į išsigelbėjimą, o kitas — į 
pražūtį. Stovėjome visiškai apkvaitę, kol Gudui šovė 
į galvą mintis, kad, man įbrėžus degtuką, skersvėjis 
papūtė į kairę. 

— Eikime prieš vėją, — tarė jis, — oras veržiasi 
į vidų, o ne iš vidaus. 

Mes paklaūsėme jo patarimo. Graibydami rankomis 
sieną ir prieš statant koją bandydami grindis, mes to- 
linomės nuo prakeiktojo lobių kambario ir leidomės 
į baisias ieškynes. Jei į tą kambarį kada nors įžengs 
žmogus, kas labai abejotina, jis suvoks, kad mūsų buū- 
ta, iš atviros brangenybių dėžės, tuščios lempos ir bal- 
tų vargšės Folatos kaulų. 

Kokį ketvirtį valandos mes apgraibomis ėjome kori- 
doriumi. Staiga jis pasisuko ar buvo kertamas kito tu- 
nelio, kuriuo mes ir nuėjome. Netrukus pasiekėme 
trečią tunelį. Toks ėjimas truko kelias valandas. At- 
rodė, kad mes esame akmeniniame labirinte, neturin- 
čiame išėjimo. Žinoma, mes nesupratome, kas čia per 
koridoriai, bet galvojom, kad jie yra kokios senovinės 
kasyklos liekanos ir iškirsti įvariomis kryptimis, ten, 
kur galėjo būti vertingų iškasenų. Tik šitokiu būdu su- 
gebėjome išsiaiškinti tokią daugybę koridorių. 

Pagaliau sustojome, galutinai nusilpę iš nuovargio, 
nevilties graužiama širdimi, suvalgėme likusį mažą 

biltongo gabalėlį ir nurijom paskutinį gurkšnį van- 
dens, nes mūsų gerklės buvo išdžiūvusios kaip kalkių 
deginimo krosnys. Atrodė, jog išvengėme mirties kam- 
bario tamsoje vien tam, kad mirtume tunelių tam- 
sybėje. 

Kai mes taip stovėjome, įpuolę į begalinį nusivy- 
limą, man pasirodė, jog išgirdau kažkokį garsą. At- 
kreipiau į jį savo draugų dėmesį. Nors jis buvo labai 
silpnas ir tolimas, bet vis dėlto garsas — neaiškus čiur- 
lenimo .garsas. Juodu taip pat jį nugirdo, ir negalima 
apsakyti žodžiais laimės, kurią pajutome po tų abso- 
liučios, baisios tylos valandėlių. 

— Tai tekantis vanduo, dievaži! — tarė Gudas.— 
Eime. 

Mes vėl pradėjome eiti ta kryptimi, iš kur, atrodė, 
sklido silpnas čiurlenimo garsas, visą laiką graibyda- 
mi akmenines sienas. Kuo toliau ėjome, tuo aiškesnis 
ir aiškesnis darėsi tas garsas, o pagaliau visai gerai 
išgirdome jį aplinkinėje tyloje. Pirmyn, vis pirmyn. 
Dabar jau aiškiai išskyrėme neabejotiną vandens teš- 
kenimą. Bet iš kur galėjo atsirasti tekantis vanduo 
žemės gelmėse? Dabar mes jau buvome visai netoli, 
ir Gudas, ėjęs pirmasis, prisiekė užuodžiąs vandenį. 

— Eikite iš lėto, Gudai,— tarė seras Henris— Mes 
jau visai netoli. 

„Pūkšt!“, ir Gudas suriko, 

Jis įkrito į vandenį. 

— Gudai, Gudai, kur jūs! — sušukome mes, persi- 
gandę ir nusiminę. 

Ir kaip mums palengvėjo, kai išgirdome jį prislo- 
pusiu balsu atsiliepiant. 

— Viskas tvarkoj; aš nusitvėriau už uolos. Dekite 
šviesą, kad pamatyčiau kur jūs. 

Aš skubiai įžiebiau paskutinį likusį degtuką. Šilp- 
nai švystelėjus liepsnai, pamatėme prie savo kojų 
tamsią tekančio vandens masę. Mes negalėjome įžiū- 
rėti srovės pločio, bet netoliese, ant išsikišusios uolos, 
pamatėme pakibusį mūsų bičiulio pavidalą. 

— Atsistokit arti, kad galėtumėt sugriebti mane,— 
šūktelėjo Gudas.— Man teks plaukti. 

Paskui išgirdom pūkšteliant ir sunkiai, su įtampa 
plaukiant. Po valandėlės jis sugriebė ištiestą sero Hen- 
rio ranką, nusitvėrė už jos, ir mes ištraukėme nelaimės 
ištiktąjį į tunelį. 

— Po galais! — tarė jis, gaudydamas orą. — Tai 
bent pokštas! jei nebūčiau nusitvėręs už uolos ir nemo- 
kėčiau plaukti — po manęs. Vanduo sraunus kaip po 
malūno ratu, ir aš nepasiekiau dugno. 

Buvo aišku, kad pro čia neišeisime. Gudas pailsėjo, 
ir mes, iki valiai atsigėrę saldaus ir gėlo žemės gelmių 
upės vandens bei nusiprausę, kaip įmanydami, labai 
nešvarius veidus, patraukėme tuneliu atgal nuo šio 
Afrikos Stikso!. Gudas, varvindamas nuo savęs vande- 
nį, ėjo pirmasis. Pagaliau pasiekėme kitą tunelį, ku- 
ris suko į dešinę. 

— Galim eiti ir čia, — nuvargusiu balsu tarė seras 
Henris. — Visi keliai vienodi. Mums beliko tik eiti tol, 
kol krisime. 

Ilgą laiką mes pamažėle, klupdami slinkome šiuo 
nauju tuneliu. Buvome jau visiškai išsisėmę. Seras 
Henris dabar ėjo pirmas. 

Staiga jis sustojo, o mes atsitrenkėme į jį. 

— Žiūrėkite,— sušnibždėjo jis— ar man protas 
maišosi, ar čia šviesa? 

IStiksas — senovės graikų mitologijoje viena iš „pože- 
mio karalystės" upių. Vert. 

Išplėtę akis, mes sužiurome į priekį, o ten, taip, 
ten, toli prieš mus, buvo neaiški šviečianti dėmė, ne 
didesnė už mažą trobelės langelį. Ji buvo tokia ne- 
ryški, jog aš abejoju, ar kieno nors akys būtų galė- 
jusios ją pastebėti, jei nebūtų ilgą laiką, kaip mūsiš- 
kės, temačiusios vien juodą tamsą. 

Uždusę, su viltimi mes puolėme pirmyn. Po penkių 
minučių nebeliko jokių abejonių — ten tikrai buvo 
silpnas šviesos plotelis. Dar valandėlė, ir mus atgai- 
vino gryno, gaivaus oro srovė. Mes veržėmės pirmyn. 
Staiga, visai nelauktai, tunelis ėmė siaurėti. Seras 
Henris jau šliaužte šliaužė. Tunelis dar labiau susiau- 
rėjo ir pasidarė didumo sulig lapės ola. Įsidėmėkit, 
akmuo baigėsi, Aplink buvo žemė. 

Seras Henris įsirežė, pasitempė ir išlindo lauk. Pas- 
kui jį Gudas, o po Gudo — aš. Viršum mūsų švietė pa- 
laimingos žvaigždės, į šnerves sruvo. malonus oras, 
Staiga kažin kas atitrūko, ir mes ėmėme stačia galva 
verstis žemyn per žolę, per krūmus, per minkštą, 
drėgną žemę. 2 

Aš kažko nusitvėriau ir sustojau. Atsisėdęs ėmiau 
iš visų jėgų šūkaloti. Atsiliepiantį šūksnį išgirdau iš 
apačios, kur pašėlęs sero Henrio riedėjimas baigėsi 
ant lygaus žemės pi'otelio. Aš nusikapsčiau prie jo ir 
radau jį nesusižeidusį, tik dar neatgavusį kvapo. Tada 
ėmėme dairytis Gudo. Po valandėlės suradome ir jį, 
įstrigusį dvišakon šaknin. Jis buvo gerokai apsitran- 
kęs, bet tuoj atsigavo. 

Susėdome ten pat, žolėje. Jausmų permaina buvo 
tokia didelė, kad, man rodos, mes pravirkome iš 
džiaugsmo. Buvom išsigelbėję iš to baisaus požeminio 
ka'ėjimo, vos netapusio mūsų kapu. Nėra abejonės, 
kad maloninga galybė nukreipė mūsų žingsnius į ša- 

kalo olą tunelio gale (nes ten tikrai buvo šakalo ola). 
Ir aušra, kurios mes nesitikėjome daugiau išvysti, 
aukštai kalnuose nuraudo lyg rožė. 

Pilkšva šviesa ėmė slinkti šlaitais, ir mes supra- 
tome, kad atsidūrėme dugne, arba beveik dugne, di- 
džiulės duobės, esančios ties anga į olą. Dabar jau ga- 
lėjome išskirti dunksančius trijų kolosų pavidalus duo- 
bės pakraštyje. Siaubingieji koridoriai, kuriais mes 
klaidžiojome amžinoj nakty, seniau, be abejo, buvo 
sujungti su didžiąja deimantų kasykla. O kai dėl po- 
žeminės upės kalno gelmėse, tai vienas dievas težino, 
kas ji tokia, iš kur teka ir kur nuplaukia. Bent jau aš 
nenoriu nieko žinoti apie jos tėkmę. 

Vis labiau ir labiau švito. Dabar galėjome vienas 
kitą matyti. Tokio vaizdo niekad neregėjo mano akys 
nei prieš tai, nei po to. 

Įdubusiais skruostais, įkritusiomis akimis, suvargę, 
apskretę dulkėmis ir purvu, apsidraskę, kruvini, vis 
dar, gresiančios mirties baimės apimtais veidais mes iš 
tiesų sudarėme tokį baisų reginį, kuris galėjo išgąs- 
dinti pačią dienos šviesą. Bet reikia pabrėžti, kad Gu- 
do monoklis tebestyrojo akyje. Abejoju, ar jis buvo 
per tą laiką nors sykį jį išsiėmęs. Nei tamsa, nei po- 
žeminė upė, nei riedėjimas nųo kalno negalėjo išskirti 
Gudo su jo monokliu. 

Netrukus pakilome, bijodami, kad ilgai sėdint ne- 
nutirptų kojos, ir lėtais, vargingais žingsniais ėmėme 
kapanotis nuolaidžiais duobės šlaitais aukštyn. Dau- 
giau kaip valandą mes atkakliai ropštėmės mėlynu 
moliu, kabinėdamiesi už šaknų ir žolių, augančių šlai- 
tuose. 

Pagaliau užkopėme į viršų, išėjome į didįjį kelią ir 
sustojome ties duobe prieš kolosus. 

Šalia kelio, už kokio šimto jardų, stovėjo trobos, o 
prie jų degė ugnis. Aplink laužą pastebėjome žmones. 
Mes patraukėme link jų, prilaikydami vienas kitą, 
žingsnis po žingsnio sustodami. Netrukus vienas tų. 
žmonių pakilo, pamatė mus ir puolė žemėn, rėkdamas 
iš baimės. 

— Infados! Infados, tai mes, tavo bičiuliai! 

Žmogus pakilo ir leidosi bėgti prie mūsų, pašėlu- 
siai išsproginęs akis ir vis dar tebedrebėdamas iš bai- 
mės. 

— O mano viešpačiai, mano viešpačiai, jūs tikrai 
prisikėlėte iš numirusių! Prisikėlėt iš numirusių! 

Senasis karžygys suklupo prieš mus, apkabino se- 
ro Henrio kelius ir pravirko iš džiaugsmo. 


XIX SKYRIUS 


IGNOSIO ATSISVEIKINIMAS 


Po to nuotykingo rytmečio mes dešimt dienų išgy- 
venome savo senuosiuose būstuose Lu mieste. Keista, 
kad po tokių baisių pergyvenimų buvome beveik ne- 
pasikeitę. Vien tik mano styrantys plaukai, išėjus iš 
urvo, buvo gerokai pilkesni, negu prieš įejnant, o Gu- 
das vis negalėjo atsigauti po Folatos, mirties, kuri, 
atrodo, labai jį paveikė. Kaip pagyvenęs ir pasaulio ma- 
tęs žmogus turiu pasakyti, kad laikau jos žuvimą lai- 
mingu atsitiktinumu, nes, priešingu atveju, būtų pasi- 
dare daug painiavos. Vargšė būtybė buvo ne paprasta 
čiabuvė mergaitė, bet didelio, netgi didingo grožio ir 
gana tobulo proto žmogus. Bet nei dėl grožio, nei dėl 

proto jos ryšys su Gudu negalėjo būti pageidaujamas, 
nes, kaip ji pati yra pasakiusi ,„„„..ar gali saulė bičiu- 
liautis su tamsa, o baltas — su juodu?“ 

Nėra reikalo ir sakyti, kad mes niekad daugiau 
neįėjome į Saliamono lobių kambarį. Atsigavęe po savo 
vargų, kurie truko dvi paras, mes nusileidome į didžią- 
ją duobę, tikėdamiesi rasti skylę, pro kurią buvome 
išlindę iš kalno, bet mums nepavyko. Visų pirma pa- 
lijo lietus, nutrindamas mūsų pėdsakus. Be to, didžiu- 
lės duobės šlaitai buvo pilni skruzdėdų ir kitų gyvių 
olų. Neįmanoma buvo pasakyti, kuriai iš jų mes turė- 
jome būti dėkingi už savo išsigelbėjimą. Prieš eidami 
į Lu, mes dar sykį ištyrėme stalaktitų urvo stebuklus 
ir, kažkokio neramaus jausmo skatinami, dar sykį įžen- 
gėme į Mirties Buveinę. Praėję pro baltosios Mirties 
ietį, sužiurome į masyvią uolą neaprašomų jausmų 
apimti. Valandėlę galvojome apie neįkainojamus tur- 
tus už jos, apie paslaptingą seną raganą, kurios palai- 
kai buvo suslėgti'ir sutrinti po šia uola, ir apie dailią 
mergaitę, kuriai šis akmuo pavirto kapo durimis. Aš 
sakau: žiūrėjome į „uolą“, nors, kiek beieškojome, ne- 
galėjom rasti nei slankiojančių durų suleidimo į sie- 
ną, nei jų atidarymo paslapties, kuri dabar buvo am- 
žinai dingusi. Veltui ieškojome daugiau kaip valandą. 
Tai tikrai buvo nuostabus įrengimas, savo masyvumu 
ir neperprantamu paprastumu būdingas tiems amžiams, 
kada jis buvo įtaisytas. Abejoju, ar belikę pasaulyje 
dar kas nors panašaus. 

Pagaliau pasibiaurėję liovėmės ieškoti. Net jeigu 
masyvas staiga būtų prieš mus pasikėlęs, vargu aI 
mums bebūtų pakakę drąsos peržengti sutraiškytos 
Gagulos likučius ir vėl įeiti į lobių kambarį, nors it 
tikrai būtume žinoję, kad išsinešime nesuskaitomą 

daugybę deimantų. Vis dėlto aš vos neverkiau pagal- 
vojęs, kad paliekame tokį lobį, gal net didžiausią 10- 
bį, koks tik bebuvo kada žemėje sukauptas į vieną 
vietą. Bet neradome jokios kitos išeities. Tik dinamitas 
galėjo atidaryti kelią per penkių pėdų storio akmens 
masyvą. Taigi, mes pasitraukėme. Gal būt, tolimame, 
dar nekilusiame amžiuje laimingesniam tyrinėtojui pa- 
vyks aptikti kokį „Sezame, atsidaryk“. Tada jis užpils 
pasau:į deimantais. Bet aš tuo abejoju. Tarytum jaus- 
čiau, kad milijonų svarų vertės brangakmeniai, gulin- 
tieji akmens dėžėse, niekad nespindės ant šios žemės 
gražuolės kaklo. Jie gulės šaltoje draugąje su Fola- 
tos kaulais ligi pat pasaulio pabaigos. 

Beviltiškai atsidusę, nuėjome atgal, o sekančią die- 
ną išvykome į Lu. Mūsų nusivylimas buvo didžiausias 
nedėkingumas; juk, kaip skaitytojas prisimena, aš, sa- 
vo laimei, prieš išeidamas iš mūsų kalėjimo, pasirūpi- 
nau prisikimšti brangakmenių seno medžioklinio švar- 
ko kišenes. Beriedant mums duobės šlaitu, dauguma 
jų, o ypač didieji, kuriais buvau prikaupinęs kišenes, 
iškrito. Bet jų liko palyginti dar baisiai daug. Jų tar- 
pe buvo aštuoniolika didelių brangakmenių nuo šimto 
iki trisdešimties karatų. Mano sudėvėtame medžiokli- 
niame švarke buvo pakankamai turto, kad mes visi 
tapiume jei ne milijonieriais, tai bent nepaprastai tur- 
tingais žmonėmis, ir dar liktų pakankamai deimantų 
padaryti tris papuošalų komplektus, puikiausius viso- 
je Europoje. 

Lu mieste mus ko nuoširdžiausiai sutiko Ignosis, ku- 
ris puikiai jautėsi ir buvo labai užsiėmęs, stiprindamas 
savo valdžią bei reorganizuodamas nukentėjusius ko- 
voj su Tvala pulkus. Jis klausėsi mūsų nuostabaus pa- 
sakojimo be galo susidomėjęs, net sulaikydamas kva- 

pą. Bet išgirdęs apie baisingą Gagulos mirtį, Ignosis. 
susimąstė. 

— Eikš čionai,— pašaukė jis vieną lakai seną in- 
duną (patarėją), kuris sėdėjo tarp kitų, pusračiu susi- 
būrusių aplink karalių tokiame atstume, kad negirdėtų 
mūsų kalbos. Senis pakilo, priėjo artyn, pasisveikino 
ir atsisėdo. 

— Tu labai senas, — tarė Ignosis. 

— Taigi, mano viešpatie karaliau! 

— Pasakyk, ar būdamas mažas pažinojai žynę Ga- 
gulą? 

— Taip, mano viešpatie karaliau! 

— Kokia ji tuomet buvo — jau kaip ir tu? 

— O ne, mano viešpatie karaliau! Ji buvo tokia, 
kaip dabar: sena ir sudžiūvusi, labai biauri ir pilna ne- 
dorybės. 

— Jos jau nebėra, ji mirė. 

— O, karaliau! Tat šalis išvaduota nuo prakeikimo. 

— Eik. 

— Kūm! Einu, juodasis šunyti, kurs perplėšei seno- 
jo šunies gerklę. Kūm! 

— Matote, mano broliai, — tarė Ignosis, — tai bu- 
vo keista moteris, ir aš džiaugiuosi, kad ji mirė. Ji 
būtų numarinusi jus tamsybėje, o paskui gal būtų su- 
radusi būdą nužudyti ir mane, kaip kad surado nužu- 
dyti mano tėvui, pasodindama jo vietoj Tvalą, kurį 
mylėjo jos širdis. Na, pasakokite toliau. Tikrai nieko 
panašaus nesu girdėjęs! 

Baigęs pasakoti apie mūsų išsigelbėjimą. aš, kaip 
jau iš anksto buvome susitarę, pasinaudojau proga pa- 
kalbėti su Ignosiu dėl išvykimo iš kukuanų žemės. 

— O dabar, Ignosi, atėjo mums laikas tarti tau su- 
die ir vėl grįžti į savo kraštą. Štai, Ignosi, tu atėjai su 

mumis kaip tarnas, o lieki galingas karalius. Jei esi 
mums dėkingas, atmink, ką žadėjai: teisingai valdyti, 
gerbti įstatymus ir nepasmerkti žmonių mirčiai be rei- 
kalo. Tada tau seksis. Rytoj auštant, Ignosi, duosi 
mums žmonių, kurie palydės mus per kalnus. Gerai, ka- 
raliau? 


Prieš atsakydėmas Ignosis valandėlei uždengė vei- 
dą rankomis. 


— Man gelia širdį, — pagaliau tarė jis. — Nuo 
jūsų žodžių plyšta pusiau mano širdis. Kuo nusikaltau 
jums, Inkubai, Makumazane ir Bugvane, kad jūs apiei- 
džiate mane nelaimingą? Jūs, kurie stovėjote greta 
manęs sukilimo ir mūšio metu, argi paliksite mane tai- 
kos ir pergalės dienomis? Ko jūs norite — žmonų? 
Rinkitės visame krašte! Vietos gyventi? Štai visa že- 
mė, kiek tik beužmato akys, priklauso jums. Baltųjų 
žmonių namų? Išmokysite mano žmones juos statyti. 
Galvijų mėsos ir pieno? Kiekvienas vedęs vyriškis at- 
ves jums po jautį ar karvę. Grobio medžioklei? Argi 
nevaikščioja drambliai po mano miškus, o begemotai 
ar nemiega nendrėse? Norit kariauti? Mano pulkai te- 
laukia jūsų žodžio. Jeigu yra kas daugiau, ką galėčiau 
jums duoti — duosiu. 


— Ne, Ignosi. Mums nereikia visų šių daiktų, — at- 
sakiau aš.— Mes trokštame grįžti į savo šalį. 


— Dabar suprantu, — karčiai tarė Ignosis, o jo akys 
sužibo,— kad žėrinčius akmenis jūs mylite labiau nei 
mane, savo draugą. Jūs gavote akmenų. Dabar jūs 
vyksite į Natalį per liulantį juodą vandenį, parduosite 
juos ir būsite turtingi, ko taip trokšta baltojo žmogaus 
širdis. Todėl tebūnie prakeikti šie akmenys ir prakeikti 
tie, kurie jų ieško. Mirtis teištiks tą, kas įkels koją Mir- 

ties Buveinėn, ieškodamas turtų. Aš tariau savo žodį, 
baltieji Žmonės, galite eiti. 

Aš padėjau ranką ant jo rankos. 

— Ignosi, — tariau, — pasakyk, ar tada, kai tu kla- 
jojai po zulusų žemę ir Natalyje tarp baltųjų, netraukė 
tavęs širdis į tą kraštą, apie kurį tau buvo kalbėjusi 
motina, į gimtąjį kraštą, kur tu išvydai šviesą ir žaidei 
būdamas vaiku, į kraštą, kur buvo tavo namai? 

— Iš tikrųjų taip buvo, Makumazane. 

— Tai šitaip ir mūsų širdys traukia mus į savo kraš- 
tą ir į savo namus. 

Ignosis valandėlę tylėjo. O kai prabilo, tai jo bal- 
sas buvo jau visai kitoks. 

— Dabar matau, Makumazane, kad tavo žodžiai, kaip 
visuomet, protingi ir pilni išminties. Kas skraido oru — 
nemėgsta bėgioti žeme, o baltas Žmogus nemėgsta gy- 
venti taip, kaip juodasis. Na, eikit ir palikit mane su 
geliančia širdimi; jūs būsit man kaip mirę, nes iš ten, 
kur jūs einate, jokia žinia manęs nepasieks. Bet klau- 
sykite. Tegu visi baltieji sužino mano žodžius: joks bal- 
tasis neprivalo kopti per kalnus, net jeigu jam pavyktų 
pakelti tokią kelionę. Nenoriu matyti čionai pirk- 
lių su šautuvais ir romu. Mano žmonės ir toliau kariaus 
su ietimis ir gers vandenį kaip jų protėviai. Man nerei- 
kalingi maldininkai, kad jie sukeltų mirties baimę žmo- 
nių širdyse, išmokytų maištauti prieš karalių ir nu- 
tiestų kelius kitiems baltiesiems. Jei baltas žmogus 
ateis prie mano vartų, aš nusiųsiu jį atgal; jei šimtas 
ateis, aš juos atstumsiu; jei ateis visa armija — kariau- 
siu su jais kiek bepajėgdamas, ir jie pralaimės. Nie- 
kam daugiau nepavyks surasti žibančiųjų akmenų; ne, 
net ir visai kariuomenei, nes, jiems atėjus, aš liepsiu 

savo pulkams užpilti duobę, sudaužyti baltąsias kolo- 
nas urvuose ir užversti urvus akmenimis, kad niekas 
negalėtų pasiekti net durų, apie kurias jūs pasakoja- 
te ir kurių atidarymo paslaptis pražuvusi. Bet jums 
trims, Inkubai, Makumazane ir Bugvane, kelias visada 
atviras, nes žinokite, kad esat man „brangiausi iš visų 
gyvų būtybių. Bet jūs norite eiti. Mano dėdė Infados 
ir mano indunas paims už rankos ir palydės su visu 
pulku. Aš sužinojau, kad per kalnus esama kito kelio, 
kurį jums parodys. Likite sveiki, mano broliai, nar- 
sūs baltieji žmonės. Nežiūrėkite daugiau į mane, nes 
negali to pakelti mano širdis. Aš duosiu įsakymą, ku- 
ris nuskambės nuo kalnų iki kalnų, kad jūsų vardai, 
Inkubai, Makumazane ir Bugvane, būtų kaip mirusių 
karalių vardai. Tas, kuris juos ištars, turės mirti. Taip 
jūsų atminimas bus išsaugotas šalyje per amžius!. 
Eikite, kol mano akys kaip moters nelieja ašarų. Kada 
nors, -žvelgdami į praeitį ar būdami seni, jūs susirink- 
site draugėn, sutūpsite prieš ugnį, nes saulė jau nebe- 
šildys jūsų, ir gal prisiminsite, kaip mes stovėjome pe- 
tys į petį didžiajame mūšyje, kurį suplanavai tu pros 
tingais savo žodžiais, Makumazane, kaip tu, Bugvane, 
stovėjai priešakyje sparno, pervėrusio Tvalos flangą, 
kaip tu, Inkubai, koveisi Pilkųjų žiede, o vyrai krito 
po tavo kirviu tarytum javai po piautuvu, o paskui 
kaip tu palaužei to laukinio jaučio (Tvalos) galybę ir 
sutrupinai jo išdidumą į dulkes.  Likite sveiki visam 
laikui, Inkubai, Makumazane ir Bugvane, mano vieš- 
pačiai ir bičiuliai. 

Jis pakilo, kelias sekundes įdėmiai žiūrėjo į mus, 

1 Šis neįprastas ir neigiamas būdas ypatingai pagarbai išreikšti 
sutinkamas Afrikos tautose. Tuo būdu reikšmingas vardas pakei- 


čiamas idioma ar kitu žodžiu. Šitaip atminimas išsaugomas kartų 
kartoms, ar kol naujas žodis pakeičia senąjį. 

o paskui užsimetė ant galvos apsiausto skverną, užsi- 
dengdamas nuo mūsų savo veidą. 

Mes tylomis pasitraukėme. 

Sekančią dieną auštant išėjome iš Lu. Mus lydėjo 
skausmo prislėgtas senasis mūsų draugas Infados ir 
Buivolų pulkas. Nors buvo tokia ankstyva valanda, bet 
visa centrinė miesto gatvė buvo pilnutėlė žmonių, ku- 
rie sveikino mus, einančius pulko priešaky, karališ- 
kuoju saliutu. Moterys laimino mus už tai, kad išlais- 
vinome šalį nuo Tvalos, ir barstė mūsų taką gėlėmis. 
Visa tai iš tiesų labai jaudino, nes tokie dalykai retai 
sutinkami laukinių tarpe. 

Bet įvyko vienas labai juokingas dalykas, dėl ku- 
rio aš buvau patenkintas, nes jis davė progos mums 
pasijuokti. 

Dar nebuvome išėję iš miesto ribų, kai prie mūsų 
pribėgo daili jauna mergaitė su puikiomis baltomis 
lelijomis rankose ir įteikė jas Gudui. Visos moterys 
kažkodėl mėgo Gudą; manau, kad jo monoklis ir vie- 
nas bakenbardas suteikdavo jam tokią nenupelnytą. 
vertę. Mergaitė pasisakė norinti prašyti vienos malo- 
nės. 

— Sakyk. 

— Tegu mano viešpats parodo savo tarnaitei pui- 
kias baltas kojas, kad jo tarnaitė galėtų pamatyti jas, 
prisiminti visą gyvenimą ir pasakoti apie jas savo vai- 
kams. Jo tarnaitė keliavo keturias dienas, kad galėtų 
pamatyti jo kojas, nes garsas apie jas apskriejo visą 
kraštą. 

— Tegu velniai mane parauja, jei aš šitai padary- 
čiau, — susierzino Gudas. 

— Na, na, mielas bičiuli —tarė seras Henris, — 
juk neatsisakysite padaryti paslaugą moteriškei. 

— Nerodysiu, — užsispyrė Gudas. — Tai tiesiog 
nepadoru. 

Vis dėlto jis pagaliau sutiko paraitoti kelnes iki 
kelių, aidint visų moterų, o ypač patenkintos jauno- 
sios ledi kupiniems susižavėjimo šūksniams. 

Bijau, kad niekas jau daugiau taip nesigėrės Gudo 
kojomis. Jo išnykstantieji dantys, netgi ,,perregima 
akis" buvo daugiau ar mažiau atsibodę, bet kojos — 
ne. 

Mums iškeliaujant Infados pasakė, kad pėr kalnus 
yra kita perėja, į šiaurę nuo tos, prie kurios vedė di- 
dysis Saliamono kelias; tiksliau, ten yra vieta, kur 
įmanoma perkopti uolų sieną, pasipuošusią aukštai 
stūksančiomis Šebos krūtimis ir skiriančią kukuanų 
kraštą nuo dykumos. Pasirodė, kad prieš keletą metų 
būrys kukuanų medžiotojų buvo nutraukę šiuo taku į 
dykumą, ieškodami strausų, kurių plunksnos labai rei- 
kalingos papuošti galvas karo metu. Bemedžiodami jie 
nuklydę toli nuo kalnų ir kentę baisų troškulį. Paga- 
liau jie pamatę horizonte medžius, pasukę į tą pusę ir 
suradę didžiulę, derlingą kelių mylių pločio oazę, ge- 
rai aprūpintą vandeniu. Kaip tik per šią oazę Infados 
ir pasiūlė mums ęrįžti. Mums patiko ta mintis, nes pa- 
aiškėjo, kad tuo būdu mes išvengsime sunkaus kopimo 
į kalną, be to, keli medžiotojai buvo pasiruošę paly- 
dėti mus iki oazės, iš kurios, kaip jie sakė, galima buvo 
įžiūrėti ir daugiau derlingų vietovių toli dykumoje.! 


1 Mes laužėme galvas, nesuprasdami, kaipgi galėjo Ignosio mo- 
tina, vaiku nešina, pergyventi visus kelionės pavojus kalnuose ir 
dykumoje, kurie vos nepražudė mūsų. Bet man dingtelėjo viena 
mintis, ir aš pateikiu ją skaitytojui — matyt, ji. ėjo šiuo antruoju 
keliu. Jeigu taip, tai šioje istorijoje nebelieka nieko neaiškaus, 
nes, kaip pasakojo ir pats Ignosis, moterį galėjo priglaus'i strau- 
sų medžiotojai, kol ji su vaiku dar nebuvo galutinai nusikamavę, 
ir nuvesti į oazę, iš kur jiedu palengva nukeliavo į derlingas že- 
mes, 0 paskui palaipsniui į pietus, į zulusų kraštą. A. K. 

Keliavome neskubėdami ir ketvirtos dienos vakare 
vėl atsidūrėme ant kalnų keteros, skiriančios kukuanų 
žemę nuo dykumos, kuri driekėsi tolyn, prisagstyta 
smėlio kauburėlių, žemai po mūsų kojomis. Mes buvo- 
me apie dvidešimt penkios mylios į šiaurę nuo Šebos 
krūtų. 

Sekančią dieną auštant palydovai mus nuvedė prie 
stataus, žemyn einančio tako. Turėjome nusileisti sta- 
čiu šlaitu į dykumą, kuri buvo apačioje daugiau kaip 
už dviejų tūkstančių pėdų. 

Čia mes atsisveikinome su Infados — ištikimu drau- 
gu ir užgrūdintu senu karžygiu, kuris iškilmingai palin- 
kėjo mums viso geriausio ir vos nepravirko iš nusimi- 
nimo. 

— Niekad, mano viešpačiai,— tarė jis,— nematys 
mano senos akys tokių, kaip jūs. O, kaip kapojo Inku- 
bas savo priešininkus kovoje! O, koks buvo smūgis, 
kuriuo jis nukirto mano brolio Tvalos galvą! Tai bu- 
vo puiku, puiku! Aš nebesitikiu kada nors išvysti pa- 
našų smūgį; gal tik atsitiktinai, laimingam sapne. 

Mums buvo labai gaila su juo skirtis. Gudas net 
taip susijaudino, kad padovanojo jam atminimui... 
kaip jūs manote, ką? Nagi monoklį. (Vėliau patyrėme, 
kad jis turėjo dar vieną.) Infados labai apsidžiaugė, nes 
numatė, kad toks daiktas nepaprastai iškels jo auto- 
ritetą. Po kelių tuščių pastangų jis visai gerai išmo- 
ko įsidėti monoklį į akį. Nesu mates nieko absurdiš- 
kesnio už tą seną karžygį su monokliu akyje. Monok- 
liai visai nesiderina prie leopardo kailio apsiaustų ir 
juodų strauso plunksnų. 

Paskui, patikrine, ar mūsų palydovai gerai apsirū- 
pinę vandeniu ir maistu, ir išklausę griausmingą Bui- 
volų atsisveikinimo saliutą, mes paspaudėme ranką 

senajam karžygiui ir ėmėme leistis žemyn. Lipti buvo 
labai sunku, bet vis dėlto vakare pasiekėme lygumą 
be jokių nelaimingų atsitikimų. 

— Žinote ką, — tarė seras Henris, kai mes visi sė- 
dėjomę aplink' laužą ir žiūrėjome į dunksančias virš 
mūsų uolas,— aš manau, kad pasaulyje esama bloges- 
nių kraštų už kukuanų žemę ir kad mano gyvenime bu- 
vo blogesnių valandų, negu pora praėjusių mėnesių, 
nors niekad nesu patyręs tokių keistų įvykių. A? Kaip 
jūs, bičiuliai? 

— Aš beveik norėčiau grįžti — atsidusdamas tarė 
Gudas. 

Kai dėl manęs, tai aš įsitikinęs, kad viskas gerai, 
kas gerai baigiasi. Bet per visą ilgą, pilną pavojingų 
nuotykių gyvenimą nėra man buvę taip riesta, kaip 
paskutiniuoju metu. Vien tik mintis apie mūšį mane 
šiurpiai nukrečia, o ką jau bekalbėti apie mūsų nuo- 
tykius lobių kambary!.. 

Sekantį rytą išsiruošėme į sunkų žygį per dykumą, 
turėdami didelę vandens atsargą, kurią nešė penki mū- 
sų palydovai. Tą naktį nakvojome atvirame ore, o iš- 
aušus vėl keliavome toliau. 

Trečiąją kelionės dieną apie pusiaudienį pamatėme 
medžių viršūnes tos oazės, apie kurią buvo kalbėję 
palydovai. Buvo dar valanda iki saulės laidos, o mes 
jau ėjome per žolę ir klausėmės vandens čiurlenimo. 


XX SKYRIUS 
SURASTAS 
O dabar papasakosiu, tur būt, patį nepaprasčiau- 


sią dalyką visoje šioje nepaprastoje istorijoje, kuris 
įrodo, kaip nuostabiai viskas susiklosto. 

Truputį pralenkęs kitus, iš lėto žingsniavau upelio 
krantu. Tekantį iš oazės upelį tuoj prarydavo dyku- 
mos smėlynai. Staiga aš sustojau ir ėmiau trinti akis. 
Štai ten, ne daugiau kaip už dvidešimties jardų, Ža- 
vingo gamtovaizdžio fone, figmedžių paunksnėje, at- 
kreipta į upelio pusę stovėjo jauki trobelė. Ji buvo 
nupinta iš žolių ir vytelių, panašiai kaip kafrų trobos, 
tik turėjo ne mažą angelę, o tikras duris. 

„Iš kur, velniai rautų, atsirado čia tas namelis? — 
paklausiau pats savęs. Nespėjau ištarti tų žodžių: tro- 
belės durys atsidarė, ir laukan iššlubavo kailiais ap- 
sidangstęs baltasis žmogus su nepaprastai didele juo- 
da barzda. Pagalvojau, jog būsiu gavęs saulės smū- 
gj. Tai buvo neįmanoma. Medžiotojai neužklysta į šias 
vietas. Aišku, kad joks medžiotojas čia ir neapsigy- 
ventų. Aš žiūrėjau, žiūrėjau, išplėtęs akis, o anas VY- 
riškis irgi žiūrėjo į mane. Tuo momentu priėjo seras 
Henris ir Gudas. 

— Žiūrėkite, draugužiai,— tariau aš, —ar ten tikrai 
baltasis žmogus, ar aš išprotėjau? 

Seras Henris sužiuro. Gudas irgi. Staiga šlubas juo- 
dabarzdis baltasis garsiai šūktelėjo ir ėmė šlubčioti į 
mus. Priėjęs arčiau, jis griuvo apsvaigęs. 

Seras Henris vienu šuoliu atsidūrė prie jo. 

— Dangaus galybė! — sušuko jis.— Tai mano bro- 
tis Džordžas! 

Pakilus šitokiam triukšmui, trobos tarpdury pasiro- 
dė kita figūra, irgi apsidangsčiusi kailiais, su šautuvu 
rankose. Žmogus ėmė bėgti į mus ir, pamatęs mane, taip 
pat sušuko. 

— Makumazane,— rėkė jis.— Ar nepažįstate Manęs, 
base? Aš Džimas, medžiotoj as. Aš pamečiau raštelį, kurį 

jūs davėte mano basui, ir štai mes jau beveik du me- 
tai čia. 

Jis puolė prie mano kojų ir ėmė raičiotis, verkda- 
mas iš džiaugsmo. 

— Apsileidęs nedorėli! — tariau aš.— Reikėtų tau 
gerokai iškaršti kailį. 

Tuo tarpu juodabarzdis baltasis atsipeikėjo ir pa- 
kilo; jiedu su seru Henriu ilgai kratė vienas kitam ran- 
kas, negalėdami ištarti nė žodžio. Dėl ko jie bebūtų 
praeityje susipykę (nors neklausiau, bet manau, kad 
tai būta kažkokios ledi), dabar buvo aišku, kad viskas 
užmiršta. | 

— Mielasis mano,— pagaliau išsiveržė serui Hen- 
riui, — maniau, kad tu žuvęs. Tavęs ieškodamas, aš per- 
kopiau Saliamono kalnus, o dabar užtinku tave nutū- 
pusį dykumoj kaip seną grifą. 

— Aš bandžiau pereiti Saliamono kalnus prieš dve- 
jus metus,— tarė jis netvirtu balsu, kaip žmogus, 
neturėjęs progos daug judinti liežuvį — bet akmuo už- 
krito man ant kojos ir sutraiškė ją. Negalėjau eiti nei 
pirmyn, nei atgal. 

Aš priėjau prie jų. 

— Kaip gyvuojate, misteri Nevili? — tariau.— Ar 
prisimenate mane? 

— Nagi,— tarė jis, — ar ne Kvotermenas, a? Ir Gu- 
das taip pat. Palaukite valandėlę, bičiuliai, man vėl 
svaigsta galva. Visa tai labai keista ir, viltį praradu- 
siam žmogui, kokia nepaprasta laimė! 

Tą vakarą prie laužo Džordžas Kurtis papasakojo 
mums savo nuotykius, kurių buvo pergyvenęs ne ma- 
žiau kaip mes. Maždaug prieš dvejetą metų jis išvyko 
iš Sitandos Kralio, tikėdamasis pasiekti kalnus. Kai dėl 
raštelio, kurį nusiunčiau jam per Džimą, tai tasai did- 

vytis jį pametė, o Džordžas Kurtis nieko apie tą raštelį 
negirdėjo iki šios dienos. Paklausęs čiabuvių patarimo, 
jis ėjo ne link Šebos krūtų, o link stataus nuolydžio 
kalnuose, kuriuo mes ką tik buvome nusileide. Šis ke- 
lias buvo aiškiai geresnis už tą, kurį nužymėjo savo 
plane senasis donas Silvestra. Dykumoje jiedu su Dži- 
mu labai vargo, kol pagaliau pasiekė šią oazę, kur 
Džordžą Kurtį ištiko baisi nelaimė. Tą dieną, kai jiedu 
atvyko oazėn, jis pats sėdėjo prie upelio, o Džimas 
kopė medų iš dykumoje randamų laukinių bičių lizdų 
ant upelio kranto, kaip tik viršum Kurčio. Bekopinėda- 
mas Džimas išjudino didelį uolos gabalą, kuris nukrito 
ant kojos Džordžui Kurčiui ir siaubingai ją sutraiškė. 
Nuo tos dienos jis taip apluošo, kad negalėjo eiti nei 
pirmyn, nei atgal ir geriau sutiko laukti mirties oazėje, 
negu žūti dykumoje. 

Tačiau maisto pilnai pakako, nes jie turėjo nemažą 
atsargą šovinių, gi oazėn, ypač naktį, susirinkdavo dau- 
gybė žvėrių, ateinančių čionai atsigerti. Jiedu šaudė 
žvėris ar gaudydavo juos duobėse ir valgė jų mėsą, 
o susidėvėjus drabužiams dangstėsi jų kailiais. “ 

— Ir šitaip, — baigė jis— mes gyvename jau du 
metai, kaip antrasis Robinzonas Kruzas su savo tarnu 
Penktadieniu, veltui tikėdamiesi sulauksią kokių čia- 
buvių, kurie galėtų mums padėti. Niekas neatėjo. Tik 
praeitą naktį mes nutarėme, kad Džimas paliks mane ir 
bandys pasiekti Sitandos Kralį, kur suras pagalbos. 
Rytoj jis ruošėsi išvykti, o aš turėjau maža vilties vėl jį 
išvysti. Tik jūs vieninteliai, jūs, kuriuos tariau seniai 
mane užmiršusius ir ramiai gyvenančius senojoje 
Anglijoje, leidotės į nuotykingą kelionę ir suradote 
mane ten, kur mažiausiai tikėjotės rasti. Tai pats nuo- 

stabiausias žygis, kokį tik esu girdėjęs, ir taipgi pats 
mielaširdingiausias. 

Tada prabilo seras Henris. Jis papasakojo svarbiau- 
sius mūsų nuotykius, o tai užtruko ligi išnaktų. 

— Dievaži! — tarė Džordžas Kurtis, kai aš paro- 
džiau jam keletą deimantų.— Tu bent šį tą gavai už 
savo vargus, jei neskaityti manęs luošio. 

Seras Henris nusijuokė: 

— Jie priklauso Kvotermenui ir Gudui. Mes susita- 
rėme, kad jiedu pasidalins visą surastą laimikį. 

Šie žodžiai privertė mane susimąstyti. Pasikalbėjęs 
su Gudu, aš pasakiau serui Henriui, kad mudviejų vie- 
ningu prašymu jis turįs paimti trečdalį deimantų, o jei 
nenorės, tai toji dalis turi tekti jo broliui, kuris labiau- 
siai nukentėjo jų beieškodamas. Mums pavyko perkal- 
bėti serą Henrį sutikti su šiuo pasiūlymu, bet Džordžas 
Kurtis sužinojo apie tai tik vėliau. 


* * * 


Šioje vietoje ir manau baigti savo pasakojimą. Mū- 
sų kelionė per dykumą atgal į Sitandos Kralį buvo la- 
bai sunki, ypač dėl to, kad turėjome padėti Džordžui 
Kurčiui, kurio dešinioji koja buvo labai silpna, nes 
kaulo skeveldros nebuvo suaugusios, bet viskas baigėsi 
laimingai. Pasakodamas smulkmenas tik pakartočiau 
daug ką iš anksčiau įvykusių nuotykių. 

Po šešių mėnesių mums grįžus į Sitandos Kralį, kur 
suradome savo šautuvus ir kitus daiktus neliestus, nors 
senasis niekšas baisiai nusiminė mums paprašius juos 
grąžinti, mes visi, gyvi ir sveiki, vėl atsidūrėme mano 
mažame namelyje Berėjoje prie Durbano. Čia aš dabar 
rašau apysaką ir čia atsisveikinau su tais, kurie drauge 

su manimi pergyveno keisčiausią kelionę, kokią tik esu 
turėjęs per visą savo ilgą ir sunkų gyvenimą. 

Parašęs paskutinį žodį, išvydau savo apelsinų alėja 
ateinantį kairą su laišku skeltoje lazdelėje, kurį jis 
nešė iš pašto. Pasirodė, kad rašo seras Henris. Tegu 
skaitytojas pats perskaitys visą laišką. 


Breili Holas, Įorkširas. 


Mano mielas Kvotermenai, 


Neseniai pasiunčiau jums keletą žodžių, kad mes 
visi trys, Džordžas, Gudas ir aš, laimingai pasiekėme 
Angliją. Išlipę iš laivo Sauthemptone, nuvykome į Lon- 
doną. O, kad būtumėte mates, koks dabita pasidarė 
Gudas sekančią dieną: glotniai nusiskutęs, švarkas kaip 
nulietas, akyje puikiausias naujas monoklis ir t.t. ir t.t. 
Aš išėjau drauge su juo į parką pasivaikščioti, sutikau 
keletą pažįstamų ir tuoj pat papasakojau jiems Gudo 
„puikių baltų kojų“ istoriją. 

Jis įširdęs, o ypač dėl to, kad vienas tulžingas pi- 
lietis išspausdino tą pasakojimą laikraštyje. 

Bet grįžkime prie reikalo. Mudu su Gudu, kaip bu- 
vom susitarę, nunešėme deimantus pas Stryterį įkai- 
noti, ir aš tiesiog bijau pasakyti jums, kokią sumą jie 
duoda: ji tokia didelė. Jie sako, kad toji kaina, aišku, 
tik apytikrė, nes jie nežiną atsitikimo, kad rinkoje būtų 
buvęs toks didelis kiekis šių deimantų. Pasirodo, kad 
mūsų deimantai, išskyrus kelis didžiausius, yra kuo ty- 
riausi ir visais atžvilgiais prilygsta geriausiems Brazi- 
lijos brangakmeniams. Aš paklausiau, gal jie nupirktų 
juos, bet jie atsakė negalį sumokėti tokią sumą iš kar- 
to ir patarė pardavinėti mažais kiekiais, kad neuž- 


259 


tvindžius rinkos. Už mažą jų dalį jie, beje, siūlo šimtą 
aštuoniasdešimt tūkstančių. 

Jūs turite atvykti, Kvotermenai, ir patvarkyti šiuos 
reikalus, ypač, jei reikalaujate, kad tokią milžinišką 
dovaną — trečdalį visai man nepriklausančių deiman- 
tų — priimtų mano brolis Džordžas. Kas dėl Gudo, tai 
su juo ne visai gerai. Jis per daug užsiėmęs skutimusi 
ir kitais pilnais tuštybės kūno gražinimais. Aš manau, 
kad jis vis dar gedi Folatos. Jis man sakė, kad sugrįžęs 
namo dar nematė moters, prilygstančios jai išvaizda 
ar meilumu. 

Aš noriu, kad jūs grįžtumėte, mano brangus senas 
drauge, ir nusipirktumėte kur nors netoliese žemės skly- 
pą. Jūs pakankamai privargote ir dabar turite daugy- 
bę pinigų, „O čia netoliese parduodamas sklypas, kuris 
jums labai patiktų. Atvykite, prašau, ir kuo greičiau — 
tuo geriau. Mūsų nuotykių aprašymą galėsite pabaigti 
laive. Mes atsisakėme pasakoti savo nuotykius tol, kol 
jūs aprašysite juos, nes bijome, kad mumis nepatikės. 
Jei išvyksite tuoj gavęs laišką, tai būsite čia prieš ka- 
lėdas, o aš kviečiu atšvęsti jas pas mane. Atvyks Gudas 
ir Džordžas, ir, tarp kitko, jūsų sūnus Haris (tai jus 
privilios). Aš praleidau su juo Visą savaitę medžioda- 
mas ir jį pamėgau. Tai labai šalto kraujo jaunuolis — 
jis pataikė man į koją, paskui išpiovė šratus ir pareiš- 
kė, kad studentas medikas labai praverčia medžiotojų 
kompanijoje. 

Likite sveikas, drauguži. Daugiau nieko negaliu pa- 
sakyti, bet žinau, kad atvyksite, jau vien tik norėda- 
mas pradžiuginti 


savo nuoširdų bičiulį 
Henrį Kurtį. 

P. S. Iltys didžiojo dramblio, nužudžiusio Vargšą 
Kyvą, kabo mano namuose viršum poros jūsų dovano- 
tų buivolo ragų ir atrodo labai didingai. Kirvis, kuriuo 
nukirtau Tvalos galvą, įbestas ties mano Irašomuojų 
stalu. O, kad būtume galėję atsigabenti ir grandijų 
šarvus! 


H. K. 


Šiandien antradienis. Garlaivis išplaukia penktadie- 
nį, ir aš manau, jog reikia paklausyti Kurčio ir išplauk- 
ti tuo laivu į Angliją jau vien dėl to, kad pamatyčiau 
savo sūnų Harį ir pasirūpinčiau išleisti šią knygą — 
reikalas, kurio niekam nenorėčiau patikėti, 

